
TSORNAT, OMENAT, KESTOT 



Lehmii ne ovat, hännil huiskijii, elämää et- 
teenpäin viejii. Olj aika ko ne olliit ainovat elä- 
mää ylläpitävät. Silloin ko jokkainen talous 
piätti itsestää, ni talois piettii usjampii lehmii. 
A sit ko kaik tulliit tasavertaisiks, sai perettä 
koht jiähhä yksj ainova, olj perrees sit yksj tai 
yksjtoist suuta syömäs. 

Jos lehmä olj elämän ylläpitäjä, ni olj siint 
vaivaakii, erikoisest sen ruokkimises. Mein 
ympäristös ei olt kunnollissii karjamaita. Jon- 
kun aikaa lehmät ajettii Villasin sivvuitse, ala- 
luakarin vojenpellol. Jostkii syy st se sit kiel- 
lettii, ja sit alettii aijaa yläluakarin kennäil. 
Karjas kävviit kolhosin ja yksityistalouksien 
lehmät yhes. Matka laitumel olj hankala ja pit- 
kä. Karjapolkuloi ja teitä ei eriksee olt. Karja 
ajettii Tuuterkovan kattuu. Se käi silloin ko 
liikennettä ei olt nimekskää, mitä nyt muuta- 
ma hevosvoima sinne tänne. 

Syksyisin käi karja vähän aikaa lopuks omii 
peltoloil, ko heinät ja viljat korjattii jo taltee. 
Apilapellot, ätelä, vettiit lehmii ja paimen sai 
ollakii tarkkaan, varsinkii silloin ko halla käi. 
Mont kertaa lehmät kerkiisiit ahmii kylmää 
apilaa ja turpoosiit. Jos koht appuu ei keritty, 
olj se lehmän mänö. 

Mein musta lehmä, Tsorna, piäsj yhteen 
syksyyn herkuttelemmaa vähän liikaa pitkäks 
ajaks. Se kuletettii kiirest kottii ja kävelytet- 
tii ympär, ympär jot turpoominen olis lauent. 
Ko appuu siint ei olt, tulliit kylän miehet aut- 
tamaa. Lehmän suuhun pantii tervaa kastet- 
tu olkituppo jot se pitj suun auk. Miehet sei- 
soit kahen puolen ja paineliit tahtii vuorotel- 
len sivuloi. Pitj suahha vatsast kaasu lähte- 
mää. Miehil virtais hik otsalt siin työs. Nai- 
set seisoit ympäril valmeen auttamaa, tuomaa 
ja viemää mitä miehet sannoit. Kaikkiin ilmeet 
olliit tuskaisen jännittyneet. Jokkainen ajattelj 
onnettomuuven omal kohallee. Hierominen 
ja paineleminen ei johtant tuloksee, ja isä pistj 
piikin kylkee viimoseen toivoon — tulokset- 
ta. Ilmaa ei tult. 

Lehmän silmät alkoit muljahella ja se hor- 
jui. Silloin isäl tulj tulinen kiire. Hiä juoks kot- 
tii sissää ja huaplais suurenkiukaan piält tika- 
rinsa. Olj pelastettava mitä viel olj mahollis- 
ta — lihat. Lapset ajettii sissää pois tielt ja nä- 
kemäst. Tunteet laukesiit, miehet kirosiit ja 
naiset itkee nyyhkyttiit. 

Lihat pitj suahha kiireest linnaa ja rahaks. 



Ilman lehmää pere ei elämistä voint uatellak- 
kaa. Aikanaa hankittii Omena. Se lypsj hyväst, 
ruaennan täytee poikimisen jälkee. Elämä tun- 
tui tuasj lähteneen nousuu. Kevväil, vähä poi- 
kimisen jälkee, lehmä alkoi muuttuu. Ruoka 
ei maistunt, maito vähenj ja yhteen uamun se 
ei ennää noust yllää jaloillee. Vetternar toteis 
suu- ja sorkkatauviks, ruho pitj hauvvata ru- 
tost ettää pellon perii. Liävä desinfioitii. Ko- 
pekkaakaa ei korvaukseks suatu. Vahinko olj 
yksityinen. 

Uuven lehmän ostoo pitj koota suur raha ko 
pohjaks ei jiänt mittää. Jällee kuulusteltii ja 
kyseltii kylilt myötävii lehmii. Täi kertaa löyv- 
vettii Kesto. Se olj siint omituinen jot piätti 
maijon, jos ei äitj olt lypsämäs. Ei antant ja 
sil hyvä. Ko se tulj karjast ni sen suuret uta- 
ret häiliit puolelt toisel ja maito roiski. Äitin 
linnas olles joskus pitj isän männä lypsämää 
päiväl. Hiä laittoi rievun korviheen ja ja äitin 
esliinan eteheen ja koittelj sellain petellä leh- 
mää. Ei siint mittää appuu olt. Hiä sai vua til- 
kan ämpärii maitoo. Sit iltasil äitj lypsj koko 
miärän. 

Kestolkii olj surkee loppu, keritty ään ole- 
maa meil muutaman vuuvven. Liävää sattui 
pommi ja sit talo paloi. Käin rakennukses en- 
nen palloo ja piästin silloin vitjat sen kaulast 
pois. — Kesto olj järjestykses seitsemäs leh- 
mä meil ko kuolj tai olj pakko lopettaa. Ker- 
ran ko isä olj lähös katsomaa tiijos olevaa leh- 
mää, ni äitj evästi jot »skaparloin lehmää ei 
osteta, ne ovat pienii ja sittasii ...» Pienii leh- 
mii alkoi olla yhä usjammas talos paremman 
puuttees. 

Kerran syksyl paimen olj jo lähtent ja vua 
paimenpoika jäi karjan kans peltoloil. Syksy 
venäht pitkäks sinä vuon, ja minkä päivän leh- 
mät olliit ulkon, siästyi talven niukka korma. 
Yöl käi halla ja päiväkii olj kylmä. Pekkolan 
Mihalvants näk Katakkamiäelt, jot karjaa al- 
koi kuatuu. Lehmät kellahtiit muahan ja sät- 
ky ttelliit sorkkii. Miehil tulj tulinen kiire. 
Muutama lehmä pitj teurastaa. 

Ko paimenpoikaa peräst päin kovisteltii, jot 
mitä vart hiä ei ajois huutant appuu, ni hiä sa- 
noi luullens lehmiinkii jalkoi palentavan ko 
ne männiit selälle ja potkiit. Hiäkii lämmitelj 
sellain! 

Pienj skaparjpoika parka. 

Helvi Othman 

opettaja Eino Vironseppä. — Kesäjuhlien kuvasatoa lisää sivuilla 8—9. 



Matti Vironmäki: 



UUDEN VUODEN AJATUKSIA 



Kirjassaan »Kirkkautta elämäni arjessa» 
kuuluisa norjalainen piispa Wislöff kertoo 
pikkutapahtumista, jotka ovat antaneet 
hänen elämäänsä kirkkautta. Yhteen ta- 
pahtumaan saanen nyt näin uuden vuo- 
den alkaessa kiinnittää huomiotamme. 

Se tapahtuma on sattunut koulussa. 
Piispa oli ollut tervehtimässä oppilaita 
erään joulun tienoilla. Hän puhui nuorille 
kuulijoilleen Itämaan viisaista miehistä, 
jotka olivat nähneet Beetlehemin tähden 
ja sen johtamina lähtivät etsimään Jeesus- 
ta. Piispan puhuessa yhtäkkiä eräs oppi- 
laista viittasi ja kysyi: »Mutta mitä he te- 
kivät pilvisellä ilmalla, jolloin tähti ei nä- 
kynyt?» 

Piispa ei yhtäkkiä keksinyt vastausta ja 
saadakseen aikaa ajatella hän kysyi nuo- 
rilta: »Mitä te luulette heidän tehneen?» 
Silloin lapset alkoivat esittää mielipitei- 
tään. Yksi huomautti, että Jumala var- 
maan huolehti, ettei tullut pilvistä. Toi- 
nen sanoi, että miehet ehkä istahtivat ja 
odottivat, että taivas jälleen kirkastuisi. 
Kolmannella oli myös oma ehdotuksen- 
sa. Viimein kun piispa oli sanomassa 
oman ehdotuksensa eräs viittasi ja sanoi: 
»Minä luulen, että he rukoilivat.» Tämä oli 
vastaus, jonka piispa mielihyvin hyväk- 
syi. Hänestä se oli myös yksi kirkkauden 
hetki elämän arjessa. 

»He rukoilivat!» Näin ovat tehneet lu- 
kemattomat, kun elämän polku on joh- 
tanut pimeään. Eikä pimeän keskelle jou- 
tuneita ja pilvisellä säällä vaeltaneita ole 
ollut vain joskus muinoin Raamatun ker- 



tomissa ihmisissä, vaan heitä on ollut val- 
tavat määrät kautta aikojen. Voidaanpa 
sanoa, että maailmassa ei ole ollut ketään, 
jonka ei olisi täytynyt kulkea usein pilvi- 
sellä ilmalla. Paraskin vaeltaja täällä — 
tarkoitan meidän Vapahtajaamme — ko- 
ki pimeät ja pilviset hetket. Mitä hänkin 
teki? »Hän rukoili, kun vielä oli pimeä», 
kertoo Uusi Testamentti monessa koh- 
dassa (esim. Mark.). 

Rakkaat lukijani! Meillä on alkamassa 
uuden vuoden taival. Yksityiskohtia sii- 
tä, mitä meillä itsekullakin tulee olemaan 
elämässämme edessäpäin, emme kukaan 
tiedä. Me tietenkin toivomme, että jokai- 
sella olisi mahdollisimman paljon päivän- 
paistetta ja kirkkautta elämämme arjes- 
sa. Mutta kokemuksesta tiedämme, että 
»tää maailma on niin kylmä» ja usein on 
elämän taival pilvinen. Me muistamme, 
mitä luimme jo lapsena katekismukses- 
ta Lutherin sanoina, että »tämä elämä on 
murheen laakso». Sitä se on monien koh- 
dalla järkyttävän paljon. On vaikeuksia, 
huolia ja ties minkälaisia murheita yllin 
kyllin. Mitä me silloin teemme? Toivot- 
tavasti muistamme, että lapsen sanat ovat 
totta: »He rukoilivat». 

Onko siitä apua — voi moni ajatella. On 
toki, kuten myös kokemuksesta tiedäm- 
me. Raamatun sanat myös vakuuttavat 
meille: »Minä Herra johdatan heitä, kun he 
kulkevat rukoillen (Jer. 31: 9). Tämän 
olemme varmaan usein kokeneet todek- 
si elämässämme. Edellämainittu norjalai- 
nen piispa myös opettaa: »Ristiin liitetyt 
kädet ovat elämän syvin salaisuus. Ne 



ovat sitä elämän aurinkoisina hetkinä, ja kulkea eteenpäin, vaikka ympärillä on 

niihin on kätketty voima elämän myrs- vain pimeää. Kun ristin käteni, Jumala ot- 

kyissä. Ristityin käsin ei ihminen kos- taa asiani hoivaansa, ja silloin olen tur- 

kaan eksy. Hän saa rohkeutta odottaa tai- vassa. Mikään pimeä ei voi peittää hänen 

vaan kirkastuvan ja hän saa rohkeutta tietänsä». 



VUOSIKOKOUSKUTSU 

Inkeriläisten Yhdistys r.y:n sääntömääräinen VUOSIKOKOUS pidetään 
sunnuntaina 23. maaliskuuta 1986 klo 14.00 Inkerikodissa Karj alatalossa, 
os. Käpylänkuja 1 Helsinki. Kokouksessa käsitellään sääntöjen määräämät asiat. 
Johtokunnan erovuoroiset jäsenet: Arvo Korkkinen, Anneli Tuohimäki, Vilho 
Mustonen sekä varajäsen Ida Riipinen. 

Puheenjohtaja 



KOULUOLOISTA JA LUKEMISEN 
OPETUKSESTA KELTOSSA 



Tämän otsikon alle olen yhdistellyt 
otteita usean kirjoittajan artikkeleista 
Inkeri-lehden Keiton numerosta vuo- 
delta 1912. Mielestäni tässä on kiintoi- 
sa kappale menneisyyttä opetuksesta 
yhden seurakunnan osalta Inkerin- 
maalla. 

Välivuodet 1913— 1925 jäävät tässä 
käsittelemättä, koska lähteitä ei ole 
käytettävissäni. Loppuosan v:sta 1926 
ja vuoden 1938 olen omasta muistilo- 
keroistani poiminut ja tuonut lyhyes- 
ti esille. — T. J. Boräs 

Kirkko on Keitossa samoin kuin yleensä kai- 
kissa luterilaisissa seurakunnissa ollut ensim- 
mäisenä ja pitkät ajat ainoana kansanvalistuk- 
sen ahjona. Inkerinmaalla luterilainen kirkko 
on alkuajoistaan lähtien ryhtynyt kansalle lu- 
kutaitoa opettamaan. Pappien oli kansaa ope- 
tettava ja sen lukutaidon edistymistä kylän- 
luvuilla tarkistettava. Sitä varten asetettiin 
Ruotsin-vallan aikana tänne ja muihinkin seu- 
rakuntiin kappalaispappeja. Mutta paitsi ky- 
länlukusia ja rippikoulua ei näin vähänväki- 
sessä seurakunnassa kuin Keitossa Ruotsin- 
vallan aikana voinut varsinaisista kouluista 
olla puhettakaan. Jo kirkkoherra J. J. Söder- 
bomin tekemästä tarkastuspöytäkirjasta vuo- 
delta 1797 käy ilmi, että hän, kohottaakseen 
lukutaitoa seurakunnassa, ei tyytynyt 4-viik- 
koiseen rippikouluun, vaan piti useasti sitä vii- 
sikin viikkoa. Samoin hän piti kesän aikana 
katkismussaarnoja kuulusteluineen kirkossa 
ja paastonajan jumalanpalveluksia kylissä. Lu- 
kutaidosta sanotaankin tarkastuspöytäkirjois- 
sa, että aikalaiset osasivat muutamia poik- 
keuksia lukuun ottamatta lukea sekä vastata 
kysymyksiin ja että nuoriso oli hyvällä alulla 
Lutheruksen katkismuksen ulkoluvussa. Sa- 
moin kirkkoherra Söderbom huolehti tänne 
ansiotyöhön tulevien Suomen kansalaisten 
sielunhoidosta ja varsinkin sen nuorison lu- 
kutaidosta. 

Käy selville, että v. 1855 rovasti I. Sonnyn 
aikana kirkko perusti koulun ja se sijaitsi Kel- 



tonky Iässä olleen ravintolan yläkerrassa. Mut- 
ta ravintolassa vallitsevan huonon elämän ta- 
kia koulu muutettiin jo seuraavana vuonna 
pappilan lähelle olevalle Ollikaisen mäelle, 
jossa se toimi vuoden 1856—1863. Seuraava 
lukuvuosi 1863—64 pidettiin koulua taas Kel- 
tonky Iässä, siellä sijaitsevassa prauleniassa. 
Tähän asti ei koulu ollut päässyt oikein vakiin- 
tumaan, sillä se oli osittain riippuvainen paik- 
kakunnan hovin omistajasta. Vuoteen 1863 as- 
ti hovilainen antoikin koululle kortteerin se- 
kä opettajalle hovissa vapaan asunnon. Pal- 
kan, vuosittain 20 ruplaa, sai opettaja kirkon 
kassasta. Vasta kymmenentenä toimintavuon- 
na sai kirkkokoulu pysyvän kodin. Kirkko ra- 
kennutti v. 1865 luterilaisen apukassan tuke- 
mana koulullensa oman talon hovinomistajan 
lahjoittamalle maapalstalle Keltonjärven ran- 
nalle. Koulun ylläpito myöskin joutui tästäläh- 
tien kokonaan kirkon huoleksi aina siihen 
saakka kunnes se lakkautettiin, ja koululaitos 
joutui Semstvoin huoleksi. Tästä koulusta 
mainitaan että sitä vanhemmat ihmiset muis- 
televat kaihoten, sillä se oli kehittynyt hyväksi 
opinahjoksi. 

Tässä koulussa oli uskonnon opetus teho- 
kasta ja sitä tarkasti ahkeraan seurakunnan 
kirkkoherra. Luvunlaskua myöskin opetettiin 
varsin paljon, venäjän kieltä ei tietysti ehdit- 
ty niin kovin paljoa lukemaan, mutta suomen- 
kielinen opetus oli sitävastoin moninverroin 
laajempaa. Lisäksi opetettiin maantiedettä, 
historiaa, luonnonoppia ja piirustusta. Ensim- 
mäiset 10 vuotta oli opettajana Karl Osalanus, 
lukkarin poika Toksovasta. Koulukasvatuksen 
hän oli saanut Pietari-Paavalin saksalaisessa 
koulussa Pietarissa. Osalanus kuoli 1866, ja 
opettajaksi hänen jälkeensä tuli hänen veljen- 
sä Paul Osalanus. Tämä erotettiin huonon 
käytöksen tähden, ja v. 1867 tuli opettajaksi 
eräs Elholm, joka kuoli oltuaan tuskin vuoden 
opettajana Keitossa. Hänen seuraajakseen tuli 
v. 1868 Juhana Kuivanen, opettaja Pietari Kui- 
vasen poika Kolppanasta. Opettajankoulutuk- 
sen hän oli saanut Kolppanan seminaarin en- 



simmäisessä oppi vuorossa. Kun Kuivanen 
muutti Vuoleelle lukkarinviran haltijaksi v. 
1874, tuli kirkkokoulun opettajaksi Kaarle 
Juhanan-poika Thalus, lukkarinpoika Kosem- 
kinasta. V. 1876 hänet nimitettiin myös seu- 
rakunnan lukkari-urkuriksi. Opettajantointa 
hän hoiti kirkkokoulun lakkauttamiseen eli 
vuoteen 1901 saakka ja lukkarinvirkaa vuo- 
teen 1909, minkä jälkeen hän nautti eläkettä. 
Kiitollisina muistelivat oppilaat entisiä opet- 
tajiaan tässä kirkkokoulussa. 

Myös pyhäkoulut saavuttivat suosiota, ja 
niitä' olikin jokaisessa kylässä. Yleiset ja rovas- 
tikunnittain pidetyt pyhäkoulujuhlat ovat an- 
taneet uutta intoa ja voimaa. Eivätkä Keiton 
pyhäkoulujen opettajat ole näihin juhliin läh- 
tiessään matkavaivoja säikähtäneet, sillä hei- 
tä on aina ollut runsaasti mukana. 

Jo rinnan kirkkokoulun kanssa alkoi toimia 
Semstvon kansakoulu. V. 1880 perusti Sem- 
stvo kansakoulun Virkkilän kylän laitaan. Tä- 
män koulun tarkoituksena oli palvella koko 
valtakunnan laitaosaa, josta matkan pituuden 
takia ainoastaan harvat voivat käydä kirkko- 
koulua. Mutta yhä kasvavaa tarvetta eivät voi- 
neet enää tyydyttää nämäkään kaksi koulua. 
Sen tähden perusti Semstvo v. 1892 lisäksi 
kansakoulun Manuskalan piiriin asettaen sen 
Suuren ja Pienen Manuskalan keskivälille. 
Kaksi vuotta myöhemmin sai Saakrovan vä- 
kirikas kolkka oman koulun, jota kyläkunnan 
virallisena nimenä kutsuttiin Oravan kouluk- 
si. V. 1901 joutui kirkkokoulu Semstvon hal- 
tuun ja toimi Keiton koulun nimellä kirkko- 
koulun huoneistossa vuoteen 1907, jolloin se 
sai oman talon Vanhassaky Iässä. V. 1902 al- 
koi kouluverkosto nopeasti kehittyä, sillä si- 
nä vuonna perustettiin kansakoulut Maaslo- 
vaan Nevanrannan kylien tarvetta tyydyttä- 
mään. Samoin Aution koulu alkoi toimintan- 
sa. Seuraavana vuonna avattiin koulu Seltsois- 
sa. Nyt jo Lyysin ujestikin ryhtyi valmistau- 
tumaan yleistä oppivelvollisuutta vastaanot- 
tamaan. Niinpä avattiin koulu Rosmittalassa 
1909, ja seuraavana vuonna alkoivat koulut 
toimia Hirvosilla ja Häsälässä. Vuokrahuo- 
neissa toimi näistä 14:stä koulusta viisi. Näistä 
kirjoituksista päätellen ei Semstvojen koulu- 
jen ohjelma ole vastannut kansanvalistuksen 
tarpeita ja vaatimuksia. (Oli kai niin, että näis- 
sä kouluissa olisi pitänyt käyttää venäjän kiel- 
tä opetuskielenä). Mutta tätä vahinkoa on tun- 
tuvasti lieventänyt se onnellinen seikka, että 
Keiton lapset ovat Semstvon kouluissakin saa- 



neet nauttia suomalaisten, vieläpä kotoisten 
opettajien opetusta. 

Vasta koulujen näin runsaan lisääntymisen 
vuoksi on opettajakunnan sekaan tullut vie- 
rasta verta. Vanhimpia opettajia oli uuttera ja 
tunnontarkka Virkkilän koulun opettaja J. 
Haimi. Hän oli koulun perustamisesta lähtien 
ollut opettajana ja jo yli kolmekymmentä 
vuotta kylvänyt sivistyksen siemeniä niin kou- 
lulapsille kuin aikuistenkin keskeen. Muista 
omista on opettajana toiminut Saakrovan kou- 
lun opettaja Paavo Parkkinen ja hänen seu- 
raajansa Pekka Parkkinen, joka myöhemmin 
toimi lukkari-urkurina Keiton kirkossa. Vie- 
lä kolmannenkin oman opettajan sai Saakro- 
van koulu P. Hutterista. Aution koulun opet- 
taja Matti Ruotsi alkoi opettajanuransa Ma- 
nuskalan koulussa. Vanhankylän koulun opet- 
tajina ovat olleet P. Hutteri, Alma Thaulus en- 
tisen lukkarin tytär, joka sittemmin siirtyi 
Toksovaan. Sittemmin (1912) oli Vanhassaky- 
lässä opettajana Jalmari Parkkinen, myös 
oman seurakunnan poikia. Muista suomalai- 
sista opettajista on mainittava Hirvosten opet- 
taja K. Kupiainen ja G. Lipiäinen sekä väliai- 
kaisesti toimineet J. Mononen ja E. Haimi. Nä- 
mä ovat olleet eri kouluilla opettajina. Myös 
Seltsoin koululla oli opettajatar L. Iivanainen 
sekä Manuskalan opettaja A. Rister, ja Keiton 
koulussa jonkin aikaa toiminut P. Inkinen. 
Mainittava oli myös virolaissyntyinen Maas- 
lovan koulun opettaja M. Kolk ja Aution opet- 
tajatar Erlakas, jotka täydellisesti taitavat suo- 
men kielen ja täyttävät kunnialla suomalaisen 
opettajan paikan. Sitävastoin uudet, suomen 
kieltä taitamattomat, viime aikoina tänne tul- 
leet opettajat eivät ole paikallaan suomalaisel- 
la paikkakunnalla. 
Näin ajattelivat kynäniekat v. 1912: 
»Hyvin monia tällainen vähäinenkin koulun 
käynti on auttanut valistusta saamaan; sitä on 
sitten jatkettu joko korkeammissa opinahjois- 
sa tai lukutaitoa ja katsontakantaa laajennet- 
tu vain lukemalla sanomalehtiä ja lainakirjas- 
toa käyttäen. Keiton lainakirjastoon kuuluu 
700 nidettä, ja se sijaitsee pitäjäntuvalla. Se 
on perustettu 1890, jolloin rovasti Paul Vata- 
nen pani toimeen kansanjuhlan, jossa osa va- 
roista saatiin kerätyksi tähän tarkoitukseen. 
Kirjastossa on kokojoukko arvokasta ja valis- 
tavaa lukemista, ja ahkerasti sitä käytetään- 
kin. Kirjastoa ylläpidetään lainaajain maksa- 
milla vuosimaksuilla ja kummien antamilla 

PAISTOI PAIVA PAIMENELLE 



Kotosii muistoloi Inkerinmualt 



Nyt meist olj tult jo kolhoosniekkoi. Olj 
muutettu elämää sinne kyllää, mis kolhoos olj 
jo alkant. Suatii vaihtaa meijen kotj yhen ku- 
lakkiperreen koin kans. Se kulakkipere olj 
karkotettu Siperiiaa. Meijen kojst tekkiit jat- 
koo koulul, miss kohta sen peräst myö kou- 
luikkäist alettii käyvä kouluu. Kesäl mie sain 
olla paime kolhoosiski. Palkaks sain joka päi- 
vält yhen työpäivän ja yhen litran maitoo, sen 
lisäks yhen kilon voita kuukauves. Se voikilo 
mänj heti, ku sen sain, meijen perreen mai- 
tonormin maksamissee valtiol. Kesäaikan ei 
kelvant maito, pitj antaa voita mikä ensiks pitj 
sulattaa ja pohjal seisattunt pit jättää pois. Mei- 
tä olj suurpere ja yks lehmä, ni ku miärä olj, 
jot joka perrees sai olla, olj perettä yks tahe 
yheksä henkii. Suurii perreitä iha ku sakottiit 
tällee. Maito ei riittänt siilo valtion normin 
maksamissee, ku meil sinä kesän ei olt muu- 
ta ruokaa ku maijon juomine. Siilo olj ruuan 
vajavuutta oikee paljo. Vanhemat siskoin ol- 
liit kolhoosin pelloil työs. Ku toiset ihmist läk- 
siit kottii lounail, hyö kahe männiit metsäst 
marjoi etsimää ruuaks itsellee. Jotkut nuapu- 
rit, mii olliit lehmät kolhoosin karjas, antoit 
miul lauventai-lämpösii eyvvääks metsää ku 
manin heijen lehmiin perrää. Muistan yhen 
lauventain vielkii, ku mie siästin evästäin mitä 
olin suant. Vein sen kottii äitil syötäväks. Äit 
istu ja syötti rintaa meijen pienel siskol, mi- 
kä olj synty nt sinä kesän nälänhättää. Toine- 
ki nuoremp siskoin otti palan siint kakkarast. 
Mie kielsin häntä sitä ottamast, sanoin jot an- 
na äit syöp sen. Äit sano, jot anna hänen ot- 
taa, ku koko päivä on hiäkii olt ilma ruokaa. 
Kuukaaven peräst sain tuas voikilon mikä olj 
annettava maitonormin maksamissee. Nyt tä- 
tä kirjuttais iha tulloo ves silmää, ku tulloo 
mielee. Koulus käyves opittii pitkä runo ul- 
koo Klaus Flemingin ajast. Siin sano Ilkka jot, 
ei oikeutta maassa saa, ken itse sit ei hanki. 
Lehmä tulj metsäst kottii, äit lyps sen ja sil- 
lee suatii tuas kerra illalista. Nälkäistähä ei nu- 
kuta. 

Tällee mänj kesä. Yhet nuapurit alkoit lai- 
nata meil leipää, mitä sit syksyl annettii heil 
takasii. Hyö ku olliit uskovaisii ni tahtoit aut- 
taa meitä. 

Nyt koht puolee olj se aika ies jot pit jättää 



syntymäkylät. Esvallat pittiit nii kovvaa huol- 
ta meist kaikist mitkä elettii likel Suomen raij- 
jaa ja sen takijaa ois oltu ensimäist uhrit so- 
van jalois, jos sellane sattuis syttymää. Sen tak- 
kee hyö antoit meil turvaset paikat ettäänt 
Vennäin mualt. Ku sinä keyväin loppu kou- 
luskäymine, ni kohta tuljki lähtö. Myö suatii 
ottaa keral kaik, mitä meil olj olemas. Mie ku 
olin olt kolhoosin paime, ni mie jouvuin mo- 
nen muun kans lehmii ajamaa. Yhteen iltan 
lähettii karjan kans pitkäl matkal. Lehmät ens- 
alus olliit hyvillää ku piäsiit ulos, alkoit man- 
na ympärsee kiireest ja käivät syömää. Ku 
myö heitä vua konittii etemäks mänemää, ni 
sit ne alkoit pelätä ja käivät kaik möläjämmää. 
Koko yön käveltii lehmiin kans, uamusil tul- 
tii Kruusinan asemal. Siel uottel meitä pitkä 
tavarajuna. Siihe junnaa sulloit meijet kaik, 
ihmist sekä elläimet, ja kaik se omaisuus mi- 
tä kotont olj keral otettu. Vähä kerrallaa läks 
se pitkä juna liikkeel, alko viijä meitä sinne 
uutee kotjpaikkaa. Matkal pitj syöttää sekä 
juottaa elläimii. Lypsääki pitj siel kaiken lian 
seas, mitä lehmist ulos tulj. Siel uuvel asemal 
olj meitä vastas se uuven kolhoosin piämies 
ja hänen kans toisiikii, ketkä näyttiit meil tien 
mihipäi olj lähettävä lehmiin kans. Käveltii 
koko päivä ja yöl käytii leppäämää lehmiin 
kans vähäks aikaa. Joka-ainoa lehmä käi heti 
makkaamaa, ne raukat olliit kovast väsyneet. 
Vähä kerrallaa piästii perii uutee paikkaa. Siel 
tiesiit jo ajat sitt, jot sinne tulloo ihmisii Suo- 
men rajamailt. 

Elämine olj köyhää ja kurjaa siel uuveski 
paikas. Ku oltii vähä keretty tehhä työtä uuves 
kolhoosis, ni vähä suatii palkkaaki. Näist 
uusist kotjpaikoist alkoit usjat ihmist männä 
takasii Pietarin tienoil ja saivatki sielt itsellee 
vielki uuvemat kotjpaikat. Tulokkaiks meitä 
alkoit sannoo siel uuves kotjpaikas, mikä kest 
iha sovan aikoi ast. Ne ihmist, mitkä jäivät sin- 
ne ensimäisee uutee paikka, ne kaik saivat so- 
van aikan vielkii »turvaliseman» kotjpaikan 
Uralin takant Tumenin alueelt. Sinne on piät- 
tynt jo usjan »kuuskulkemine ja auringosaja- 
mine». Heijen mualiset majat on peitetty Si- 
perijan mustaa multaa. Mie yks niist »tulok- 

MUISTELEMME KESÄÄ 



Viime juhannuksena Tukholman kesäjuhlilla inkeriläinen »hovivalokuvaaja» 
Viktor Tilkku valokuvasi urheilukentällä juhlakansaa seurakunnittain kuvaan 
aseteltuina. Kuvat ovat loistavia värikuvia, joiden koko on 20 x 30 cm. Musta- 
valkoisina ja pienennettyinä ne eivät tietenkään lehdessä pääse oikeuksiinsa, 
mutta hauska niitä on näinkin katsella alkaneen vuoden Ruotsin kesäjuhlia 
odotellessa. Nehän pidetään nyt valokuvaajan kotikaupungissa Göteborgissa 
(Mölndalissa). 

vapaaehtoisilla lahjoilla. Kirjaston lisäksi lu- 
kuhalua pitää yllä sanomalehdistö. Inkeri-leh- 
teä leviää täällä 150 kpl, ja Hyvää Sanomaa 
450 kpl. Näihin lehtiin omat kansanihmiset- 
kin kirjoittelevat runojaan ja mielipiteitään.» 

Rovasti I. Sonny antaa vuodelta 1857 teh- 
dyssä kirjallisessa selonteossa seuraavan lau- 
sunnon: »Keitossa kaikilla asukkailla on si- 
veellinen taipumus , luterilaiseen uskoon ja Ju- 
malan pelkoon, mutta ei itsenäisen älykkäi- 
syytensä kehittämiseen. Jumalan tuntemiseen 
johtaa heitä varhaisimmasta nuoruudesta lu- 
terilaisten kirjain lukeminen ja koulunkäynti 
kirkkoherrojen johdolla. Tämä vahvistaa kaik- 
kia asukkaita evankeelisuudessa, ja jatkuva 

kaist» olen sovan aikan kulkent muast mua- 
ha ja nyt viimisel joutunt tänne kuningaskun- 
taa turvalista vanhuutta viettämää. 

Nyt oon vanha ja ikkunan luona 

niinkuin ennen taas käyn kotihin. 



Koti pienoinen Laatokan rannalla 
sä mielessäin säilyt ain. 
Monet myrskyt oon kulkenut maailman 
kuvaas himmennä mikään ei vain. 

Kalat ongittiin laineista Laatokan 
ne talveksi suolattiin. 
Marjat poimittiin laajoista metsistä 
ja herkuiksi muovattiin. 

Viljat puitiin savuriihissä 
niistä ruokkivaa leipää sai. 
Kaalit kasvoivat kasvitarhoissa 
palopaikoilla nauriit, ai ai! 

Sienet kerättiin metsistä talviksi, 
niistä terveysruokaa sai. 
Perunat ja muut maan antimet 
turvas talveksi ruuan ain. 

Silloin nälkää ei tarvinnut kärsiä, 
kun itse sai ohjata työt. 
Kaiken keräsi ihminen itselleen 
talven varaks, kun pitkät oi yöt. 

»Laatokkalainen» 



opetus vaikuttaa yhteiskunnalliseen kotielä- 
mään. Lukutaitoa äidinkielellä lapsuusvuosi- 
na heille opettavat vanhemmat ja kirkon pe- 
rustama koulu kirkkoherrain valvonnalla». 

Johan Wilhelm Murman, joka toimi Keltto- 
Rääpyvän kirkkoherrana vuosina 1872— 1892 , 
on jättänyt pysyviä jälkiä Keitossa opetuksen- 
kin alalla. Entisenä koulumiehenä hän harras- 
ti palavalla innolla kansanvalistusta. Hän älysi 
myös, että työ oli alusta aloitettava, ja niin hän 
sai v. 1874 ensimmäisen kiertokoulun alkuun. 
Seurakunta palkkasi sitä varten kiertokoulun 
opettajan. Siitä asti se on ylläpitänyt yhtä kier- 
tokoulua, muutaman ajan kaksikin. Mutta toi- 
nen sittemmin lakkautettiin entisen lukkarin 
jouduttua eläkkeelle. V. 1889 sai kiertokoulu 
tuntuvan lisäyksen, kun silloisen kirkkoher- 
ran apulaisen Paul Vatasen toimesta saatiin 
Suomen ministerivaltiosihteerin käytettävänä 
olevasta H. M. Keisarin käsikassasta 400 rup- 
laa Suomen kansalaisten lasten lukutaidon 
edistämiseksi. Tämä rahamäärä on Keiton ja 
Rääpyvän seurakunnalle kirkkoherrain ano- 
muksesta aina uudistettu. Rahoilla palkat- 
tiin aluksi yksi kiertokoulunopettaja Suomen 
kansalaisten lapsia varten kummassakin seu- 
rakunnassa, mutta myöhemmin opettajia oli 
kaksi Keitossa ja yksi Rääpyvällä. Palkan sääs- 
töillä on hankittu opetusvälineitä Suomen 
kansalaisten kiertokouluille. 

Alkuaan lienevät kiertokoulut aiotut rippi- 
kouluun valmistaviksi laitoksiksi, mutta pian 
ne, ainakin Keitossa, muodostuivat alkeiskou- 
luiksi. Näissä kouluissa opetettiin lapsille kir- 
jainten tuntemista ja luvun alkeita sekä lau- 
lua. Oltuaan muutaman viikon kylässä kou- 
lu siirtyi määräviikoiksi seuraavaan kylään. 
Tästä johtui nimi Kiertokoulu. Viimeisinä ai- 
koina (1912] oli Lyysin kouluneuvosto arvel- 
lut niiden toiminnassa olevan jotain valtakun- 
nalle vaarallista, koskapa oli koettanut niitä 
poliisivoimin sulkea, joten jatkossa ne toimi- 
vat kotikoulun tapaisina. 

Kiertokoulun yksinkertaiseen ohjelmaan ve- 
doten ei kiertokoulun opettajilta yleensä suu- 
rempaa oppia vaadittu kuin tavallisesti ainoas- 
taan, että opettajalla itsellään oli selvä luku- 
taito ja jonkinverran harjoitusta kiertokoulun- 
opettajaseminaarissa Sortavalassa. Jonkinver- 
ran suurempi koulutus on ollut seuraavilla 
opettajilla: Savolainen, Kautto, Pääkkönen, 
Laitinen ja Elliläinen. Itseoppineista mainit- 
takoon Matti Roiha, Juhana Anttonen, Antti 
Toiviainen ja Eeva Kelkka. 

Koska pappien oli kansan lukutaitoa kylän- 
luvuilla tarkastettava, niin siellä saivat hikoilla 
eivät ainoastaan lapset, vaan myöskin luku- 
taidottomien lasten vanhemmat. Kun jo kou- 
luiässä oleva lapsi ei osannut lukea, niin kut- 
suttiin äiti esiin ja pantiin lukemaan. Ei aut- 
tanut naisten peittää huonoa lukutaitoaan 
syyttämällä heikkoja silmiään, sillä kirkkoher- 
ra hankki sellaisten nenälle silmälasit ja sanoi: 
»Alapas nyt lukea.» Eivät olleet kylänluvut mi- 
tään ilonpäiviä varsinkaan laiskoille lapsille. 
Lukkarin tehtäviin kuului kirkkoherran käs- 
kystä jauhaa laiskureita tukasta ja työntää 
pöydän alle häpeämään. Eräissä kylissä olikin 
pöydänalus täynnä lapsia kuin kanakauppiaan 
kori. Vielä tämän vuosisadan alkupuolella pe- 
loittelivat äidit lapsiaan: »Vuotana sie ko pappi 
tulloo, niin se siul antaa, jos et ossaa lukkee 
hyväst.» 

Myös kirkkoherra J. W. Murman jätti al- 
kuvuosina neljäkymmentä rippikoululasta toi- 
seksi vuodeksi läksyjä oppimaan. Mainitaan 
myös, että eräs poika sai käydä seitsemän 
vuotta rippikoulua, ennen kuin pääsi. Pappi 
oli sanonut: »Et pääse ennen kuin jäkälä pää- 
häsi kasvaa.» Kerran taas oli eräs morsiuspa- 
ri tullut kihlalle, mutta sulhanen, tuntien lu- 
kutaidottomuutensa, pisti varmuuden vuok- 
si kukon kainaloonsa lepyttäkseen luettajan 
mieltä. »Vie sie vain kukkosi lukkarille ja pyy- 
dä, että hän sinua viikon opettaisi ja tule sit- 
ten pappilaan lukemaan», kuuluivat kirkko- 
herran päättäväiset sanat. Niin sai lukkari ku- 
kon hinnasta opettaa huono-oppista ylkää. Tä- 
mä kaikki oli asianomaisista oppijoista aikoi- 
naan kovaa, mutta niinpä Keitossa ja Rääpy- 
vällä pysyi siihen aikaan hyvä lukutaito. Se 
oli Murmannivainajan perintöä seurakun- 
nalle. 

Kouluoloista Keitossa 1926—38 voinee mai- 
nita, että vielä oli kiertokoulu olemassa, ja se 
kiersi talosta taloon siellä missä oli senikäisiä 
lapsia, että eivät vielä kansakoulua olleet aloit- 
taneet, mutta jo seuraavana lukuvuotena sen 
tekivät. Opettajan muistan. Hän oli vanha 
mies, jota sanottiin »Savon ukoksi». Hän opetti 
lapsille kirjainten tuntemista ja tavaamista 
Virsikirjasta. Tämä lienee ollut 1926 viimek- 
si, sillä Savon ukko joutui viralta pois huonon 
käytöksensä vuoksi. 

Pyhäkoulua pidettiin myös Vanhassakyläs- 
sä pyhäkoulunopettajan kotona. Opettajana 
toimi Simo Jääskeläinen »Henin Simo». Pyhä- 



koulussa annettiin aina lukuläksyä seuraavak- 
si kerraksi »Bipliahistoriasta», josta sitten seu- 
raavana sunnuntaina luetettiin sellaisia, jot- 
ka jo pystyivät lukemaan. Pyhäkoulua kävi- 
vät myös nuoremmat lapset, jotka eivät vie- 
lä ottaneet osaa lukemiseen, mutta lauluun ot- 
tivat osaa kaikki. Pyhäkoulutoiminta loppui 
vuonna 1929. 

Kansakoulut, 4-luokkaiset, toimivat suo- 
menkielisinä, ja niitä oli perustettu melkein 
jokaiseen kylään. Rääpy väliä oli nk. kaksi- 
luokkainen koulu, joka oli kansakoululle jat- 
koa, ja siellä kävi myös kelttolaisia oppimas- 
sa. 1928 Keittoon perustettiin oma kaksiluok- 
kainen koulu, ja se sijaitsi pienessä pappilas- 
sa. Opettajina tässä pappilan koulussa olivat 
Antti ja Aino Hutteri (Aino oli Matti Ruotsin 
tytär). Opettaja Matti Ruotsi toimi samoihin 
aikoihin Keiton kirkon lukkari-urkurina. 

1932 jaettiin Keitto kolmeen koulupiiriin. 
Vanhankylän koulupiiriin tulivat kuulumaan 
seuraavat kylät: Suuri ja pieni Aro, Tauru, Hä- 
sälä, Kanninen, Kirkonpelto, Rajala, Seltsoi, 
Poru, Likolampi, Kolpina, Orava, Saakrova, 
Tokkari, Hirvosi, Suoranta, Puntala, Jaanila 
ja Vanhakylä jossa uusi seitsenluokkainen 
koulu tuli sijaitsemaan. Vanhan koulun jat- 
koksi rakennettiin uusia luokkahuoneita pu- 
retuista kulakkien talojen hirsistä. Autionky- 
lään rakennettiin uusi koulurakennus ja tähän 
koulupiiriin kuuluivat: Virkkilä, Rosmittala, 
Lomumäki, Hännikäismäki, Määhnelä, Juok- 
sula, Mustapää, Kankurimäki, Haapaoja, Suu- 
ri ja Pieni Manuskala. Nevanrannan kyliä var- 
ten perustettiin myös seitsenluokkainen koulu 
Sarvelan ja Ansarenmäen kylien välillä ole- 
vaan entiseen Hoville kuuluvaan rakennuk- 
seen. Tähän koulupiiriin tulivat kuulumaan 
Nevan pohjoisrannalla olevat kylät: Dubrova, 
Sarvela Anserinmäki, Maaslova, Koski, Kar- 
jalankylä ja Valittula. 

Nämä uudet koulut saivat nimekseen »Va- 
jaa keskikoulu» (Koulu kolhoosien nuorisoa 
varten]. Siis neliluokkaiseen kansakouluun li- 
sättiin viides, kuudes ja seitsemäs luokka. 
Uusien koululuokkien mukana julistettiin kai- 
kille kouluikäisille lapsille seitsemänvuotinen 
koulupakko. Alkuvuosina tätä määräystä ei 
kovin tehokkaasti valvottu, koska viranomai- 
set eivät pystyneet järjestämään tarpeeksi 
koulutiloja johon olisivat kaikki kouluvelvol- 

liset mahtuneet. Toinen suuri vajavaisuus oli 
huutava pula opettajista, vaikka heitä koulu- 
tettiin pikakursseilla (kuuden kuukauden kou- 
lutuksella leivottiin ns. korospelkkoja). Mo- 
nasti näillä kurssilaisilla kurssille mennessä 
ei ollut edes kansakoulun pohjaopetusta. Täl- 
laisilla opettajilla sitten lievennettiin opetta- 
japulaa, ja oppilasmäärät kouluissa alkoivat li- 
sääntyä. Vielä v. 1935 kevätlukukaudella oli 
Vanhankylän koulun seitsemännellä luokal- 
la vain kolme tyttöä ja toistakymmentä poi- 
kaa lähes kahdestakymmenestä tähän koulu- 
piiriin kuuluvasta kylästä. Mutta alemmilla 
luokilla oli jo sitä enemmän. 

Koulunkäynnin haluttomuuteen lienee suu- 
relta osalta vaikuttanut senaikainen epävar- 
ma elämä ja luokkaristiriidat, uskonnonvas- 
tainen toiminta myös kouluopetuksessa, pit- 
kät ja vaikeakulkuiset koulumatkat ja erittäin 
huono vaatetuksen ja ravinnon saanti. Elettiin 
vain päivä kerrallaan, ei huolehdittu huomi- 
sesta. Opetus näissäkin kouluissa tapahtui 
suomen kielellä. Venäjän kieltä luettiin vain 
vieraana kielenä 2—4 tuntia viikossa aina vuo- 
teen 1937 asti. Mutta jo 1938, aivan vuoden 
alusta, suomenkielinen opetus lakkautettiin 
kokonaan, jopa koulukirjatkin hävitettiin, ja 
opetus alkoi venäjänkielisenä aivan ensimmäi- 
sestä luokasta lähtien. V. 1938 alettiin Keiton 
hovin pellolle rakentaa uutta koulurakennus- 
ta, ja siitä piti tulla Keskikoulu, siis kymmen- 
luokkainen. 



KIITOS 

Kiitän Seukkoseuraa ja Helsingin pai- 
kallisosaston johtokuntaa suurenmoi- 
sesta huomaavaisuudesta ja ystävälli- 
sestä tervehdyksestä. Muistitte minua 
hetkellä, jolloin tarvitsin tukeanne. 
Ajattelen Teitä näillä kiitollisilla säkeillä 
tervehtien: »Yksin en kulje mä hetkeä- 
kään ...» 

Aili Jukarainen 



Muistellaan 
asutustoimintaa 

Sotienjälkeisen asutustoiminnan käynnistä- 
misestä on tänä vuonna kulunut neljäkym- 
mentä vuotta. Asutustoiminnan ja maamme 
jälleenrakentamisen aikoja kuvaava antologia 
Muistellaan asutustoimintaa on syksyn kirja- 
uutuus. 

Kirjan on koonnut Maaseudun Sivistysliitto 
pari vuotta sitten järjestämänsä kirjoituskilpai- 
lun sadosta. 

Suomen suuri haaste sotien jälkeen oli kar- 
jalaisen siirtolaisväestön — yli 400 000 hen- 
gen — olojen järjestäminen. Myös rintamaso- 
tilaiden, sotaleskien ja orpojen toimeentulo oli 
saatava kohdalleen. Sodan runteleman maan 
oloja ryhdyttiin kohentamaan asutustoimin- 
nan avulla. 

Muistellaan asutustoimintaa -kirja on tallen- 
tanut asutustilallisten muistikuvat elämäno- 
lojen murrosvaiheesta. Omin sanoin, itse ker- 
rottuna. 

Kirjan kirjoitukset kuvaavat evakkotaipa- 
leelle lähtöä ja kotien menettämistä. Pellon- 
raivaajat kertovat kylmistä tiloistaan, soiden 
raivuusta, hallan tuhoista ja vihdoin saaduis- 
ta ensimmäisistä viljasadoista. Ahdasta yhteis- 
asumista ja uusien kotien rakentamista muis- 
tellaan myös. 

Lopulta kirjan kertomukset ulottuvat 
uudempiin aikoihin. Haikein mielin asutus- 
tilojen isännät ja emännät kuvaavat peltojen 
pakettiin panoa ja kaupunkiin lähtöä. 

Muistellaan asutustoimintaa -antologian jul- 
kaiseminen on osa Maaseudun Sivistysliiton 
asutustoimintaprojektia. MSL on järjestänyt 
aiheesta vuonna 1982 kirjoituskilpailun sekä 
yhteistyössä Museoviraston kanssa perinne- 
kyselyn. Asutustoiminnan tieteellistä tutki- 
musta tekevät Joensuun ja Jyväskylän yliopis- 
tot. 

* 

Mietteitä 

Jälkipolvien tärkeä tehtävä on koota eläväk- 
si ja toimivaksi muistomerkiksi menneiden 
sukupolvien jättämä perintö ja tehdä työtä sen 
perinnön vaalimiseksi. Kertokoon tämä kan- 
sa hajalleen sirotellun heimon elinvoimasta se- 
kä siitä suuresta uhrista, jonka se on antanut 
joutuessaan lähtemään kotiseudultaan. 

Paavo Kähäri 

RUOTSIN PUOLELTA 



Tervehdys Puolasta 



Inkeriläinen ystävämme Lempi Puolasta on muistanut lehteämme aiemmin- 
kin. Hänellä on kirjeyhteys Ruotsiin, ja Armas Paakkosen välityksellä on tul- 
lut toimitukselle kirje ja pari valokuvaa, jotka kertovat suuresta tapahtumasta 
Lempin elämässä. A. P. ja toimitus ovat tehneet vain vähän korjauksia kirjeen 
tekstiin ja lempeästi »suomentaneet» sitä luettavaan asuun. — Mielenkiintoista 
on nähdä, miten hyvin äidinkieli on yli neljän vuosikymmenen ajan säilynyt 
täysin vieraassa kieliympäristössäkin. 




Nyt laitan 2 vaiokuvaa. Se päivä oli 8. 6. 85, 
valtion historiallinen juhla. Valtio ilmoitti ku- 
ka oli vihitty v. 1945. Saimme kutsukortin sin- 
ne Kulttuuritalolle. Ensiksi ilmoitettiin uudes- 
taan vihityksi (?). Sitten saimme kukkia. Sit- 
ten saimme sellaisen muistokirjan, ruohonpäi- 
sen (= vihreä), mitä pitää tyttöni kädessään 
(toisessa valokuvassa, äärim. oikealla). Minun 
tyttöni on sellainen työläinen, vihkii nuoria 
pariskuntia, kirjoittaa paksuun kirjaan, kun 
syntyy vauva; kun joku kuolee, hän pyyhkii 



pois. Toisessa valokuvassa (s. 15) on meidän 
vihkimispäivän (40-vuotisen) uudistaminen (?). 
(Toisessa valokuvassa) hänen päällä on se uni- 
formu jonka antaa valtio. Kaulassa on val- 
tion merkki. Hänen rinnalla (vieressä) on apu- 
lainen, mies (ei näy kuvassa). Sitten lasten 
talosta tulleet lapset lukivat runoja ja lau- 
loivat ja esittivät kaikenlaisia lasten näytel- 
miä. Se kaikki oli kuin meidän elämäämme? 
Kaikki kuuluu yhteen: rakkaus, rikkaus, lap- 
suus, raskuus (vaikeudet), köyhyys ja van- 

huus. Oli se niin mukavaa ja sydämellistä ja 
rakasta katsoa niitä armon lapsia, kun he osa- 
sivat niin hienosti sen tehdä. Sitten aikuiset 
lauloivat äidin laulun, ja niin mukavan. Sit- 
ten saimme kakkua ja kupin kahvia, ja mu- 
siikki soitti kello 10:een saakka illalla. Mei- 
dän koko perhe ja Anni miehensä kanssa oli- 
vat mukana. 

Sitten 7. 7. 85 oli meidän totinen (todellinen?) 
40-vuotishääpäivä. Tyttöni ilmoitti papille. Ju- 
malanpalvelus oli kello 12 päivällä. Me olim- 
me kirkossa ja pappi ilmoitti, että me olem- 
me 40 vuotta parissa (olleet avioliitossa). Kut- 
sui meitä alttarin luoja uudisti meidän vihin 
(= vihki uudelleen), ja koko jumalanpalvelus 
oli meitä varten. Kaikki sanat oli suunnattu 
meille. Oli se niin ihmeellistä hiljetä, ja niin 
hienosti urut soivat ja hiljaa laulut. Olimme 
niin onnellisia. Sitten pappi siunasi meitä etu- 
päiviksi elämän (tuleviksi päiviksi) ja lapsia 
ja lastenlapsia. Paljon oli väkeä kirkossa, kaik- 
ki kuuntelivat hiljaa. Kuulin kuinka ihmiset 
itkivät, kun ensi kerran oli tällaista sattunut 
kirkossa. En voinut poistua kirkosta ulos, kun 
ihmiset ympäröivät meitä pihalla ja onnitte- 
livat, koska minun miestäni enemmän tunte- 
vat; hän kun työskenteli kaupungin konttoris- 
sa; nyt tyttöni (työskentelee siellä?). Mie itse- 
kin olin niin haj allani (hämmentynyt); en älyn- 
nyt kerrassa mitä tapahtui kirkossa, että se oli 
meidän juhlajumalanpalvelus. 



Pikkujoulu Boräsissa 

Boräsin Inkeri-Kerho järjesti perinteellisen 
pikkujoulujuhlan kerhon mökillä 14. 12. 85. 
Tupa täyttyi melkein kokonaan, kun 35 ihmis- 
tä kuunteli kutsua. Eemelin joulukuusi terveh- 
ti meitä kotoisasti, ja Elvin joulupuuro ja Emi- 
lian laittama kahvipöytä maistui mainiosti. 
(Kerhon kolme touhukasta E:tä!) Maria ja 
Christina ystävineen ilahduttivat kaikkia ruot- 
salaisella Lucia-ohjelmalla. Kun Arvi istahti 
urkujen ääreen, niin kajahtivatpa toistenkin 
laulut paremmin kuin koskaan ennen. Joulu- 
pukkikin (kuulemma Aleksanteri-rJminen) 
kuuli laulun, kun sattumalta liikkui tienoilla 
ja pistäytyi tupaan ja jakeli namupusseja. Aino 
luki meille raamatusta joulun ilosanoman, ja 
Eemil runoili samasta aiheesta. Martta ohjai- 
li illan tapahtumia hellin käsin, ja kaikilla oli 
hyvä olla. Eikö tämä ole elämän maustetta? 
Kiitos vetäjille! Jäsen 

Joulujuhla Gävlessä 

Vietimme pikkujoulua joulukuun kahdek- 
santena päivänä Sankt Ankars Husissa. 

Lennart toivotti meidät tervetulleiksi juh- 
laan ja luki jouluevankeliumin. Monivuotinen 
ystävämme komministeri Woldemar Takkel 
esitti kirjoittamansa jouluohjelman, soitti pi- 
anoa ja lauloi iloksemme. Ohjelma oli moni- 
puolistaja muistutti vanhan ajan joulusta. Vii- 
sivuotias Emil seisoi tuolilla kynttilöiden va- 
laiseman kuusen vierellä ja lauloi Staffanin 
joululaulun. Olimme syvästi liikuttuneita, sillä 
lapsen kirkkaat silmät loistivat aidosta joulu- 
ilosta sormien leikkiessä. 

Monivuotiset emäntämme Aino ja Martta 
tarjosivat kahvia ja herkullisia kotileivonnai- 
sia. Vaihdettiin mielipiteitä, ja oli ihanaa olla 
yhdessä ja kuulla yksinlaulua että kuorotyt- 
töjemme kauniita lauleloita. Kauneimmat jou- 
lulaulut lauloimme kaikki yhdessä YVoldemar 
Takkelin säestäessä pianolla. Jotkut lausuivat 
jouluaiheisia runoja ja lukivat joulukertomuk- 
sia. 

Jouluaamuna meillä oli suomenkielinen jou- 
lujumalanpalvelus Staffanin kirkossa, jossa oli 
runsaasti väkeä. Helmi Lehtonen 

Joukostamme poistuneita 

Juho Tarkiainen, synt. 24. 6. 1909, kuoli 2. 
11. 1985 Dalsjöforsissa. 

Ajankohtaisia 



HELSINGIN PAIKALLISOSASTO 

Tammikuun 1986 kuukausitilaisuus 26. 1. Paikal- 
lisosaston vuosikokous 23. 2. 1986 klo 14 helmikuun 
kuukausitilaisuuden yhteydessä. Kalevalanpäivänä 
28. 2. kokoonnumme vanhan tavan mukaan Larin 
Parasken patsaalle klo 10.00. Maaliskuun kuukau- 
sitilaisuus (Inkeriläisten yhdistyksen vuosikokous) 
pidetään 23. 3. ja huhtikuun tilaisuus 27. 4. 1986 
klo 14 Inkerikodissa. Tervetuloa. 

SEUKKOSEURA 

Kokoontumispäivät kevätkaudella 
1986 

Tammikuussa 16. ja 30. pv, helmikuussa 13. ja 
27. pv, maaliskuussa vain 13. pv, huhtikuussa 3. 
ja 17. pv ja toukokuussa 8. pv. 



Esillä sääntömääräiset asiat. 



Johtokunta 



TURUN PAIKALLISOSASTO 

Kuluvana vuonna pidetään Karjalaisten talossa Itä- 
pellontie 2 seuraavat tilaisuudet: 
Pääsiäisjuhla 31. 3. 1986., Helluntaijuhla 18. 5., 
Mikkelinpäivä 5. 10., Pyhäinpäivä 1. 11. klo 13 (Ki- 
vellä klo 12), Joulujuhla 26. 12. Kaikki tilaisuudet 
paitsi Pyhäinpäivän juhla alkavat klo 14.00. Terve- 
tuloa! 

Johtokunta 



Levitä Inkeri-tietoutta, tilaa asiamiehiltämme 
Inkeri-aiheista kirjallisuutta 



Saatavana Suomesta sekä Ruotsista 

Saini Laurikkala 
Rovasti S. J. Laurikkalan 
elämäkerta 25 mk (35 kr) 

Aapo Iho 
Hietajyvä, valitut runot 18 mk (25 kr) 

Hellin Suominen 
Mooses Putron elämäkerta 10 mk (15 kr) 

Äänilevyjä 
Inkerikuoro 
Nouse Inkeri ym. 



Lauri Santtu 
Murrejuttuja 

Gävlen kuoro 

Inkerin pöytälippuja 



15 mk (25 kr) 

15 mk (25 kr) 
30 mk (35 kr) 

15 mk (25 kr) 

Inkerin postimerkkejä sarja 50 mk (75 kr) 

Adresseja 15 mk (25 kr) 

Rintaneula Inkerin vaakuna 10 mk (10 kr) 

Tarra Inkerin lippu 5 mk (5 kr) 



Saatavana Suomesta 

Juhani Jääskeläinen 
Inkerin kirkon tuho 70 mk 

Inkeriläisten Viestin irtonumeroita. 



Saatavana Ruotsista 

Isien Usko muistojulkaisu 10 kr 

Kemppi 
Fenno-Ingria lauluja 5 kr 

Ristiltä ripille 10 kr 

Aatami Kuortti 
Tapahtui Inkerissä 
Inkerin kirkon vaiheita 
Juhana Inkerinsuomalainen 
Aloitettava alusta 
Kaikkien hinta Ruotsissa 

Eino Hanski 
Heimopataljoona 

Tapani Sopanen 
Ingermanlänning 

Uno Hammarström 
Ingermanländarna som flydde tili 
Sverige 

Viktor Pajunen 
Ingermanland - en kort historik 

Birger Thuresson 
Lilja - flykting - flickan frän 
Ingermanland 

Postikortti Haaparannan muistolaatta 
Postikortti örebron muistokivi 
Kalevala och de finska folksängens 
värld 70 kr 



25 kr 


50 kr 


60 kr 


30 kr 


5 kr 


60 kr 


lkr 


1 kr 



Vammala 1986 Vammalan Kirjapaino Oy 



inkeriläisten viesti 

numero 2 



helmikuu 1986 



inkeriläisten viesti 



TOIMITUS Päätoimittaja: 

Matti Vironmäki, puh. (90) 631 285 

Toimitussihteeri: 

Anja Luoma, puh. (90)892 460 (iltaisin ja viikon- 
loppuisin) 

Koivikkotie 6, 01620 Vantaa 
(toimituksen osoite) 

KONTTORI Lehden ym. tuotteiden tilaukset, osoitteet, jäsen- 

maksut yms. 

Inkerikoti, Karjalatalo, Käpylänkuja 1, 
00610 Helsinki 

Puh. (90) 793 796 tai (90) 8732 095 
Postisiirtotili Hki 30636-4 

TILAUSHINTA 80 mk/vsk kotimaassa, Ruotsissa 120 kr v. 1986 

ILMOITUSHINNAT 1/1 sivu mk 500 mk 

1/2 » » 300 mk 
1/4 » » 200 mk 
Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 

Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS R.Y. 

PÄÄASIAMIES Armas Paakkonen 

RUOTSISSA Tingsgatan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

SIVISTYSSÄÄTIÖ Hallituksen puheenjohtaja: Matti Vironmäki, 

Tehtaank. 5 E 43, 00140 Helsinki 
Puh. (90) 631 285 
Säätiön postisiirtotili 146660-1 



KANSIKUVA KERTOO: Miikkulaisten Alakylän Vironmäen koulun oppilaat sekä opettaja Peu- 
ramäki koulun rappusilla keväällä 1917 koulun loputtua. Alimmaisena vasemmalla istuva »jef- 
reittari» on kuvan lähettäjä, opettaja Eino Vironseppä Salosta. Kuvan omistaa Matti Mylläri, joka 
on opettajan oikealla puolella. 



Erään inkeriläisen uskollisen 
palvelijan muistolle 



Helsingin eteläisessä osassa lähellä Viiskul- 
maa sijaitsee Pelastusarmeijan neljännen 
osaston toimintakeskus. Allekirjoittanut on 
siellä käynyt usein puhumassa ja tällöin aina 
kertonut jotakin inkerinsuomalaisista. Erään 
käynnin jälkeen sain »Sotahuuto»-lehden (n:o 
7/1981), jossa on mielenkiintoinen kirjoitus 
erään »kirkkauteen ylennetyn Inkerin tyttä- 
ren elämästä». Kirjoituksen otsikkona ovat 
sanat »Brigadööri Aune Kössi ylennetty kirk- 
kauteen». Kirjoitus, jonka ovat laatineet työ- 
toverit ML ja JH, julkaistaan seuraavassa: 

Ensimmäisen maailmansodan myrskyt pa- 
kottivat monet heimolaisistamme Inkerin- 
maalla pakenemaan vallankumouksen kauhu- 
ja ja väkivallan tekoja ja lähtemään tuntemat- 
tomalle taipaleelle ja moniin vaaroihin, jois- 
ta selviytyminen monen kohdalla oli suoranai- 
nen ihme. Orpoina ja kodittomina monet heis- 
tä vähitellen juurtuivat tähän maahan ja löy- 
sivät täältä kodin. Inkeriläiset ovat olleet tun- 
nettuja syvästä uskonnollisuudestaan, heillä 
on ollut paljon annettavana meidän maamme 
hengelliselle elämälle. Pelastusarmeijasta mo- 
net inkeriläiset löysivät hengellisen kodin, ja 
pelastusupseereinakin heitä on muutamia ol- 
lut, tunnetuimpina Kössin sisarukset, Auneja 
Vappu. 

Heistä jälkimmäinen ylennettiin kirkkau- 
teen lokakuussa 1978, ja runsaat kaksi vuotta 
myöhemmin sai vanhempi sisar brigadööri 
Aune Kössi seurata sisartaan. Hänet ylennet- 
tiin kirkkauteen 27. tammikuuta 1981 Nur- 
meksen sairaalasta. Hän oli syntynyt Miikku- 
laisen kylässä Inkerissä 27. huhtikuuta 1906 
ja olisi siis täyttänyt pian 75 vuotta. 

Kadettikouluun Kössin sisarukset tulivat Kä- 
kisalmen osastosta Laatokan rannalta syksyllä 
1930 ja Aune sai ensimmäisen määräyksensä 
toukokuussa 1931 kapteeni Hilma Hiltusen 
avustajaksi Helsingin VI osastoon. Siitä alkoi 
kolmekymmentäkuusi vuotta kestänyt yhtä- 
jaksoinen kenttäpalvelus, joka vei Aune Kös- 



sin etelästä pohjoiseen ja idästä länteen kaut- 
ta koko Suomenmaan. Avustajana hän ehti ol- 
la kaikkiaan kymmenessä osastossa, kunnes 
elokuussa 1940 hän sai määräyksen osaston 
johtajaksi Orimattilaan. Kahdessakymmenes- 
säyhdessä osastossa hän ehti olla johtajana, ja 
nämä määräykset veivät hänet Järvenpäästä 
Kemijärvelle ja Pietarsaaren II:sta Nurmek- 
seen. Viimemainitusta paikkakunnasta tulikin 
sitten hänelle ja Vappu-sisarelle eläkevuosien 
kotipaikka. Kaunis ja kodikas omakotitalo ja 
suurella rakkaudella hoidettu puutarha olisi 
tarjonnut rauhaisan tyyssijan leppoisalle elä- 
mänillalle, eikä kenelläkään, jolla on edes vä- 
häinen aavistus siitä, mitä kenttäupseerin työ 
monasti pienissä osastoissa noina vuosikym- 
meninä vaati, olisi ollut mitään sitä vastaan, 
että nämä Herran palvelijattaret olisivat vain 
nauttineet hyvin ansaituista lepovuosista. 
Mutta niin ei ollut kummankaan kohdalla, 
vaan vasta viimeinen iltahuuto antoi heille 
oikeuden lepoon asettumiseen, eli niinkuin 
Nurmeksen kirkkoherra asian ilmaisi, vasta 
kirkkauteen ylentäminen merkitsi lopullista 
eläkkeelle siirtymistä. Ja se minkä hän oli sa- 
nonut nuoremmasta sisaresta vastaavassa ti- 
laisuudessa, sopi varmaan joka kohdaltaan 
vanhempaankin: Koko Nurmes tunsi hänet 
pelastusarmeijalaisena, joka palvelija auttoi, 
rukoilija lauloi, keräsi ja edusti. Nyt ovat pie- 
nen kodin ovet suljettuina, »profeetan kama- 
ri», jossa niin moni matkustava upseeritoveri 
sai levätä matkan vaivoista, on kylmillään ja 
nuori pelastusupseeri naapurina olevassa 
osastossa tuntee menettäneensä arvokkaan 
tuen, uskollisen kokouksissa kävijän, joka vie- 
lä lähtöään edeltävänä sunnuntaina oli ollut 
todistajan paikallaan. 

Siunaustilaisuus oli Nurmeksessa sunnun- 
taina 15. helmikuuta, ja siunauksen toimitti 
lääninrovasti Leevi Merikallio. Mikä sen pa- 
remmin soveltuikaan siunauspuheen tekstiksi 
kuin: »Hyvä on, sinä hyvä ja uskollinen pai- 



velija ...» Luonnollista oli myös, että siunaus- 
puheessa samoin kuin monissa muissa sinä 
päivänä lausutuissa muistosanoissa puhuttiin 
molempia sisaruksia muistellen — niin yhteen 
he nurmeslaisten ajatuksissa kuuluivat. Heillä 
molemmilla oli ihmisiä palveleva rakkaus. 
Heidät nähtiin siellä, missä ihmiset kohtasi- 
vat toisiaan. He olivat kuin mitalin kaksi puol- 
ta — eikä kumpikaan ollut nurja puoli. Kaik- 
ki heidän lahjansa oli annettu Herran käyt- 
töön. 

Rukoushuoneella pidettyyn muistotilaisuu- 
teen kokoontuivat omaisten ja sotilastoverei- 
den ohella monet ystävät läheltä ja kaukaa. 
Kotiliitonsihteeri Kerttu Pelkonen muisteli 
Aunea esirukoilijana. Herätys Nurmekseen oli 
hänen erityinen rukousaiheensa —ja Jumala 
on luvannut kuulla vanhurskaan rukouksen. 
Kotiliittolaisille hän oli kuin äiti, eikä ihme, 
että he nyt kyselivät, kuka täyttää hänen paik- 
kansa. Kenttäkersantti Lempi Virtanen puhui 
suuresta todistajien pilvestä, siitä suuresta jou- 
kosta, johon Aune Kössi nyt on liittynyt. Tyh- 
jiö meidän ympärillämme syvenee, kun rak- 
kaamme yksi kerrallaan kutsutaan pois. Mutta 
Jumala on luvannut olla uskollinen. Risti yk- 
sin kestää, ja sen kautta saamme käydä omis- 
tamaan taivaan rikkauksia, jotka Jeesuksen 
Kristuksen kautta meille kuuluvat. Brigadööri 



Kössin avustaja Voikkaan osastossa, Ida Jun- 
tunen lauloi kristallivirrasta ja uudesta Jeru- 
salemista ja kertoi myös siitä ajasta, jolloin hän 
tuli mukaan Pelastusarmeijaan Aune Kössin 
ollessa määrättynä Lohjalla. Hän oli kiitolli- 
nen ajasta, jolloin oli saanut olla kasvamassa 
tämän vilpittömän Herran palvelijattaren rin- 
nalla. Lääninrovasti Merikallio puhui tässäkin 
tilaisuudessa ja muistutti, että hyvä kilvoitus 
ja pitkäkään työkausi ei ole ihmisen omaa an- 
siota, vaan hänen osakseen tullut ansaitsema- 
ton armo. Aune Kössiä ajatellen nyt on tullut 
aika kiittää Jumalaa, että lintunen oksalta pu- 
dottuaan on pudonnut Taivaallisen Isän kä- 
siin. 

Kenttäsihteeri everstiluutnantti Toivo Poh- 
javirta oli tullut edustamaan päämajaa. Hän 
puhui muistotilaisuudessa ja johti myös illal- 
la pidetyn muistokokouksen osastolla. Jo 
aikaisemmin mainittujen lisäksi puhuivat 
myös nuorisokersantti Toini Toivanen sekä 
Helena Niiranen, jotka osaston nuoria edus- 
taessaan muistelivat Aune Kössiä nuorten ys- 
tävänä, joka erityisesti rukoili nuorten puoles- 
ta. Osaston johtaja, luutnantti Mirja Laukala 
myös tunsi menettäneensä esirukoilijan ja kor- 
vaamattoman naapurin. 

MaVi. 



Lehtemme toimitussihteeri vaihtuu 



Yli kymmenen vuotta Inkeriläisten Viestin 
toimitussihteerinä toiminut Anja Luoma jättää 
omasta pyynnöstään tehtävänsä. Hänen tilal- 
leen uudeksi 1. 3. 1986 alkaen on lupautunut 
teologian maisteri Ilkka Pyysiäinen Espoosta. 
Hän on inkeriläissyntyisen ylivahtimestari Ju- 
ho Pyysiäisen poika ja monille jo tutun teolo- 
gian tohtori Markku Pyysiäisen veli. Ilkka 
Pyysiäisen osoite on Matinkartanontie 2 C 30, 
02230 Espoo, jonne siis lehteen tarkoitetut il- 
moitukset, kirjoitukset ym. on tästä lähtien lä- 
hetettävä. 

Anja Luoman olemme oppineet tuntemaan 
henkilönä, joka on erittäin kiitettävästi hoita- 
nut toimitussihteerin tehtävät. Inkeriläisten 



yhdistys ja varmaan kaikki lukijamme ovat ol- 
leet tyytyväisiä ja iloisia Anja Luoman työs- 
tä. Olisimme toivoneet, että hän olisi voinut 
vielä jatkaa monia vuosia, mutta yllämainit- 
tuun ratkaisuun hän on päätynyt. Kiitokset 
hänelle työstään! 

Lehtemme päätoimittajana toimii edelleen 
allekirjoittanut, mikäli terveydelliset syyt ei- 
vät pakota eroamaan. Lehden tilaukset, osoit- 
teet, jäsenmaksut ja eri tuotteiden myynti hoi- 
detaan edelleen konttorissa: Inkeri-koti, Kar- 
jala-talo, Käpylänkuja 1, 00610 Helsinki, jos- 
sa asiat hoitaa Anneli Korkkinen. Konttorin 
puhelimet: (90) 793796 ja (90) 8732095. 

Matti Vironmäki 



Eero Rautajoki: 



SUKUTUTKIMUKSESTA 



Eräs ystäväni antoi käyttööni kahden sukun- 
sa henkilötietoja, jotka hän oli kirjoittanut tal- 
teen muististaan. Luettelossa on 172 (88 + 84) 
henkilöä. Tästä huomaamme, että Inkeristä on 
saatavissa tietoja sukututkimukseen, vaikka 
kaikki tarvittavat asiapaperitiedot puuttuisi- 
vat. 

Tällaiseen työhön voi liittää syntymä- ja 
kuolinajat sekä -paikat, talonnimet, ammatit, 
viljelyalat, puolisot, sisarukset ja tietysti ale- 
nevan polven lapset. 

Sain myöskin kokoon erään toisen henkilön 
sukujen tiedot. Tästä muodostui peräti 332 
(202 + 130) hengen suvusto. Kun tietoja täy- 
dennettiin varsin pitkältä ajalta, päästiin su- 
kututkimusten keinoin esi-isiin, jotka olivat 
syntyneet noin v. 1680 ja 1740. Näistäkään 
henkilöistä ei ole asiakirjoja, mutta suvuissa 
oli säilynyt tarinoita, joista päädyttiin em. vuo- 
silukuihin. 

Hyvin vanhoja tietoja on yleensä vaikea täy- 
dentää muilla tiedoilla kuin historian kirjois- 
ta saaduilla. Sitä vastoin noin 1890-luvulla 
syntyneiltä on saattanut jäädä joitain asiapa- 
pereita: koulu- ja rippikoulutodistuksia, työ- 
todistuksia, muistikirjoja, henkilötodistuksia 
jne. Tällaiset paperit voi liittää ao. henkilön 
kohdalle esim. vaikkapa sivujen 47 ja 48 vä- 
liin. Toinen mahdollisuus on siirtää ne tutki- 
muksen loppuun ja numeroida vaikkapa si- 
vuiksi 471, 472 .. . 

Mielenkiintoista on myöskin katsella min- 
kälaisia sukunimiä omaan sukuun tulee. Alus- 
sa mainitsemani kaksi sukua saa yhteensä 19 
(12 + 7) sukunimeä luetteloihinsa. Tietysti mo- 
net nimet ovat saattaneet suvusta jo loppua 
ja nykypolviin tulee mukaan vierasperäisiä su- 
kunimiä. 

Mainitusta toisen henkilön suvuista löytyy 
nimiä 35 (26 + 9). Näistä kaikista kertomista- 
ni suvuista, yhteensä 54 sukunimeä, on Inke- 
ristä asti vierasperäisiä (ei venäläisiä) 13, joista 
pari eestiläistä. 

Usein nimen kirjoitustapa on hieman epä- 
selvä. Pikkutarkat henkilöt saattavat kirjoit- 
taa nimensä Antti Andreas, »koska se oli niin 
papinkirjoissakin». Tämä on kuitenkin vain si- 
tä arkistojen harhaa. Inkerissä ja Suomessa on 
papisto aikanaan nojannut ns. sivistyskieliin, 
mikä on vaikutusta alueitten pitkistä miehi- 



tyskausista ja suuntauksista. 

Kukapa enää nykyisin haluaisi matkia pa- 
pinkirjoja esim. seuraaviin muotoihin, jotka 
olen Inkeristä löytänyt: Carjalainen (1758), 
Liiickonen (1736), Ticka jne. 

Mainitsemisen arvoinen on myöskin suku- 
nimi Hempetti, joka löytyy vuodelta 1911 seu- 
raavissa muodoissaan: Hömpötti, Himpotti, 
Höpötti ja Himpotti. Olen merkinnyt myös- 
kin talteen muodon Hämböt, joka lienee ol- 
lut kirjoihin merkkaajan mielestä hienompi 
muoto. 

Ehkä asiaa valaisee myöskin tieto, että In- 
kerissä oli sukunimi Tiikki. Se tarkoitti kai- 
vettua lampea, ja nimi oli ihan suomalainen. 
Kuitenkin sitäkin on »muotoiltu», ja papinkir- 
joista löytyvät muodot Diikki ja Diick sekä 
Louhelaisen luettelosta Diik. Suomalaiseen 
muotoon Louhelainen kirjoittaa nimen vasta 
nimenä Tiikkiläinen. Se ei näytä kuitenkaan 
viittaavan enempää sen nimiseen Inkerin ky- 
lään kuin Suomeenkaan ja onkin todennäköi- 
sesti tullut käyttöön tiikin rannalla asumisesta. 

Sukututkimukseen ei kannata laittaa valo- 
kuvia tekstisivujen joukkoon. Vanhat kuvat 
ovat usein paksumpia kuin muut sivut ja ne 
muotoilevat kokonsa mukaan kirjoitussivuja. 
Sitä vastoin erilliskansio selostuksineen on 
paikallaan. 

Monia lisätietoja voi löytää valtionarkistosta 
(VA), matrikkelikirjoista ym. VA:ssa ei ole tie- 
toja kuin noin joka toisesta Inkerin seurakun- 
nasta. Eräitä vanhoja matrikkeleita on vaikea 
löytää, koska niiden painosmäärät ovat olleet 
pienet ja niitä on tarpeettomina hävitetty. Se 
on usein vanhan kirjan kohtalo. 

Tällä lyhyellä artikkelilla koetin vain sanoa, 
etteivät tiedot juuristamme ole kokonaan ar- 
kistojen varassa. Joskus ensimmäisen esi-isän 
(tai -äidin) tiedot loppuvat niin, että kuluu 
usea sukupolvi (sukupolvi noin 30 v) ennen 
kuin löytyy lisää tietoja. Aina kannattaa ky- 
sellä lisätietoja varsinkin vanhemmilta suku- 
laisilta. Satuin saamaan mm. erään etunimen 
talteen yli 300 vuoden takaa, vaikka luulin tie- 
tojen antajien sen jo lopullisesti unohtaneen. 
Vaikkei meillä olisikaan mahdollisuuksia 
päästä sukuamme taaksepäin näin pitkään, pi- 
dän 150 vuoden tallennuksia jo erittäin hyvi- 
nä. Nehän jäävät meiltä seuraaville polville. 



Pentti Kaitera: 



Suomen heimoja yhdistämässä 



Professori Pentti Kaitera on poissa. Hän 
siirtyi tuonpuoleisiin 8. 6. 1985. Hänen ruu- 
miinsiunaustilaisuudessaan Munkkivuoren 
kirkossa tuli voimakkaasti esille, miten Pentti 
Kaitera oli ollut monipuolisesti suurten lin- 
jojen mies. Hän oli myös inkeriläisten suuri 
ystävä ja teki paljon hyväksemme. Hän kuu- 
lui Inkeriläisten Sivistyssäätiön perustajajä- 
seniin ja oli hallintoneuvostomme jäsen lop- 
puun asti. Hänen muistokseen julkaistu kir- 
ja »Mies joka siirsi Pohjois-Suomen tiedon ja 
tekniikan aikaan» ilmestyi äskettäin joulun 
edellä. Siihen teokseen Pentti-ystävämme ehti 
kirjoittaa luvun »Suomen heimoja yhdistä- 
mässä», joka oheisena julkaistaan vielä leh- 
dessämme. 

Toisen maailmansodan alussa Saksa ja Neu- 
vostoliitto solmivat hyökkäämättömyyssopi- 
muksen ja kauppasopimuksen. Niihin liittyi 
luottamuksellinen pöytäkirja, jonka mukaan 
Neuvostoliitto ei aseta mitään esteitä intres- 
sialueellaan asuville Saksan kansalaisille ja 
muille saksalaista syntyperää oleville, kun nä- 
mä haluavat muuttaa Saksaan tai saksalaisten 
etupiirille. 

Sopimukset määrittelivät kummankin val- 
tion etupiirit ja Hitler aloitti välittömästi val- 
mistelut saksalaisten evakuoimiseksi Virosta 
ja Latviasta. Nämä toimenpiteet johtivat 
13 000 Viron ja 50 000 Latvian saksalaisen 
muuton Kolmanteen valtakuntaan jo vuonna 
1939. Tammikuussa 1941 Saksaan siirtyi vie- 
lä 16 000 näiden maiden kansalaista, jotka su- 
kulaisuussuhteiden tai muiden syiden takia 
katsottiin olevan saksalaisia. 

Liettuasta siirtyi Saksaan noin 50 000 sak- 
salaisperäistä kansalaista vuonna 1941 tammi- 
kuussa solmitun sopimuksen nojalla. Saksa- 
laisten halu yhdistää Euroopan väestöjä suu- 
remmiksi kansallisuuksiin perustuviksi koko- 
naisuuksiksi johti suomalaisille esitettyyn aja- 
tukseen Leningradin rintaman alle joutunei- 
den inkeriläisten siirtämisestä Suomeen. 

Inkeriläiset ovat Leningradin alueelle muut- 
taneita suomalaisia, joista suurin osa oli säi- 
lyttänyt evankelisluterilaisen uskonsa. Osa, 
inkerikot, kuului kreikkalaiskatoliseen kirk- 
koon. 



Sotatoimien alkaessa inkeriläisiä arvellaan 
olleen koko Inkerin alueella yhteensä noin 
200 000. Inkerikkoja lienee ollut noin 20 000. 
Saksalaisten väestölaskennan mukaan heidän 
valtaamillaan alueilla asui noin 60 000 inke- 
riläistä, suurin osa naisia ja lapsia, koska ve- 
näläiset olivat vieneet asekuntoiset miehet so- 
tavoimiinsa. Vain joka viides Inkeriin jäänyt 
oli mies ja vain 70 prosenttia kuului ikäryh- 
mään 15—65 vuotta. 

Inkeriläiskysymys otettiin ensimmäisen 
kerran virallisesti esille Suomen ja Saksan vä- 
lillä vuoden 1941 marraskuussa. Saksalaisten 
siirto Baltian maista emämaahan oli saanut 
Suomen Berliinin suurlähettilään Kivimäen 
vakuuttuneeksi, että saksalaisten ajatukset 
suomensukuisten kansojen yhdistämisestä 
voitiin toteuttaa. Kivimäki oli myös vakuut- 
tunut, että Saksa lyö Neuvostoliiton perusteel- 
lisesti, joten suomalaiset voitaisiin saattaa yh- 
teen ilman suuria vaikeuksia. 

Pääministeri Rangell käsitteli inkeriläisky- 
symystä valtiopäivillä niinikään marraskuussa 
1941. Hän totesi, että »Neuvostoliiton kanso- 
jen vankeudessa viruu heimokansoja, joiden 
kohtalo on moninverroin kovempi kuin Ees- 
tin, eli inkeriläiset». 

Hyökkäyssodan aikana joulukuussa 1941 
saksalaiset painostivat Suomea ottamaan vas- 
taan 50 000 inkeriläistä. Heidän esityksensä 
mukaan siirto piti aloittaa kun Suomenlahti 
jäätyy. Tarkoitus oli kävelyttää inkeriläiset tai 
kuljettaa heidät autoilla jäätyneen meren yli. 
Suomalaiset kuitenkin viivyttelivät, sillä aja- 
tus oli mahdoton. Siirto jäi tässä vaiheessa suo- 
rittamatta. 

Pelkkä suomen heimon ideologia ei riittä- 
nyt käynnistämään siirtoja. Tarvittiin myös 
humanitääriset ja työvoimapoliittiset syyt. 

Olosuhteet saksalaisten miehittämällä 
alueella olivat epätoivoiset. Aikaisemmin Suo- 
meen siirtyneiden inkeriläisten johtajat muo- 
dostivat vuoden 1941 lopulla ns. Inkerin asi- 
ain hoitokunnan selvittämään Inkerin tilan- 
teen todellisuutta. Tammikuussa 1942 hoito- 
kunnan esityksestä lähetettiin alueelle tutki- 
muskomissio lehtori Lauri Pelkosen johdolla. 
Valtiovalta rahoitti matkan saatuaan ensin lu- 



van tutkimuksiin Berliinistä. Tutkimuskomis- 
sion matkakertomuksessa todetaan, että noin 
6000 inkeriläistä elää erittäin vaikeissa olosuh- 
teissa. Heidän keskuudessaan oli havaittu näl- 
kiintyneisyyttä, nälkäpöhöä ja nälänhätää. Sen 
lisäksi kymmenentuhatta inkeriläistä eli niu- 
kasti nälkärajan yläpuolella. Suurelta osalta 
Inkerin väestöä puuttui kunnolliset vaatteet 
ja asumukset. 

Ravintohuollon heikko tilanne johtui ennen 
kaikkea siitä, että alueelta lähteneet neuvos- 
toliittolaiset olivat vieneet inkeriläisten koti- 
eläimet mukanaan. Tilalle tulleet saksalaiset 
olivat taas takavarikoineet muut ruokavaras- 
tot hoitaakseen oman muonituksensa. Saksa- 
laisten oman huollon käynnistyttyä ei inkeri- 
läisille järjestetty lisäruokaa, sillä saksalaiset 
eivät katsoneet voivansa huolehtia vallattujen 
alueiden asukkaista. Tutkimuskomission mu- 
kaan tilanne ei näyttänyt parantuvan ja se 
epäili sen jatkuvan vielä seuraavaan vuoteen, 
koska mm. siemenviljasta oli pulaa. 

Komissio esitti humanitäärisin perustein, et- 
tä Suomi ryhtyisi auttamaan inkeriläisiä ja laa- 
ti sitä varten avustussuunnitelman. Se ehdot- 
ti nimenomaan heikoimmassa asemassa ole- 
vien inkeriläisten siirtoa alueelta pois, mielui- 
ten Suomeen. 

Vuoden 1942 avustustoimet olivat kuiten- 
kin pieniä ja satunnaisia. Ensimmäinen var- 
sinainen väestönsiirto tapahtui lokakuussa, 
kun Sosiaaliministeriö toi maahamme viisisa- 
taa inkeriläistä lasta. Tietoisuus inkeriläisten 
asemasta kasvoi Suomessa ja se sai täällä sak- 
salaisten kannalta kiusallista julkisuutta. Se 
tuotti vähitellen tuloksia siten, että saksalai- 
set tulivat yhä myötämielisemmiksi siirrolle 
Suomeen. 

Suomen kirkon Inkeriin lähettämät henki- 
löt ilmoittivat, että keväällä ja kesällä 1942 
alueella kuoli noin 3000 ihmistä nälkään ja sai- 
rauksiin. Sen lisäksi saksalaiset olivat ottaneet 
tuhat miestä sotavoimiinsa hevosmiehiksi ja 
noin 2000 oli viety Saksaan maataloustöihin. 
Viroon oli siirtynyt kaikkiaan 18 000 inkeri- 
läistä, joista satoja kuoli heille rakennetussa 
Kloogan leirissä. 

Pentti Kaitera tuli inkeriläissiirtoon mukaan 
luultavasti lokakuussa 1942. Hän perehtyi 
asiaan ja hänen varsinainen tehtävänsä, Suur- 
talkoot, alkoi jäädä hänen toimissaan taka-alal- 
le. Marraskuussa hän kävi esittelemässä asiaa 
presidentti Rytille, joka antoi hänelle tuken- 
sa. Tästä syystä Kaitera katsoi, että hänellä oli 



poikkeukselliset valtuudet ja hän toimi asias- 
sa varsin suorasukaisesti. 

Viralliseen päätökseen inkeriläisten siirron 
organisointi saatiin joulukuussa. Valvovaksi 
elimeksi tuli maisteri Lauri Puntilan johtama 
Väestönsiirtovaltuuskunta. Samalla muodos- 
tettiin uusi komissio, jonka puheenjohtajana 
toimi tohtori Vilho Helanen. Siirron suoritta- 
misen kannalta keskeinen ratkaisu oli kysy- 
myksen siirto Kulkulaitosten ja yleisten töi- 
den ministeriöön, joka teki asiasta työvoima- 
kysymyksen. Ministeriöön perustettavan 
Väestönsiirtoasian keskustoimiston päällikök- 
si Valtioneuvosto määräsi Pentti Kaiteran. 
Päätös annettiin 1. 12. 1942. Päätökseen ei si- 
sältynyt ohjeita tehtävän suorittamiseksi, vaan 
Kaiteran oli luotava koko organisaationsa ja 
toteutettava siirto lähtien tyhjästä. 

Suomen hallituksen asenteen muutoksen 
perimmäinen syy lienee ollut maassa vallit- 
seva huutava kotirintaman työvoimapula. In- 
keriläisten siirto naamioitiin edelleen heimo- 
aatteeseen, mutta se ei vaikuttanut saksalai- 
siin, joilla oli täsmälleen sama ongelma. Tilan- 
ne Baltian rintamalla oli muuttunut. Rintama 
oli hetkeksi vakiintunut ja sen hoitamiseen 
tarvittiin myös siviilityövoimaa. Siksi Lenin- 
gradin piiritysarmeijan johto oli asettunut vas- 
tustamaan aikaisemmin kannattamaansa in- 
keriläisten siirtoa. 

Suomalaiset solmivat tammikuun 12. päivä- 
nä 1943 saksalaisten kanssa sopimuksen, jon- 
ka mukaan Suomeen voitaisiin siirtää 12 000 
Viroon muuttaneista inkeriläisistä. Neuvotte- 
lut jatkuivat vielä pari viikkoa, kunnes osa- 
puolet sopivat, että tähän joukkoon sai kuu- 
lua 8000 työkykyistä miestä ja naista. 

Saksalaiset ja suomalaiset sopivat, että siir- 
to perustuu vapaaehtoisuuteen ja kaikki tän- 
ne muuttaneet allekirjoittivat sopimuksen, jos- 
sa he totesivat tulleensa omasta tahdostaan. 

Siirron suorittamiseksi perustettiin Kulku- 
laitosten ja yleisten töiden ministeriöön Väes- 
tönsiirtoasian keskustoimisto, jonka johtoon 
määrättiin Pentti Kaitera. 

Inkeriläisten siirron organisaatioon kuului 
Vilho Helasen johtama Tallinnan yhdyselin, 
Kaarlo Kaiteran johtama Hatsinan vastaanot- 
totoimisto Inkerissä, Kloogan kokoamisleiri 
Virossa laivauksia varten ja varatuomari Erkki 
Tuulen johtama yleinen toimisto Helsingissä. 
Inkeriläisten vastaanottosatamaksi valittiin 
Hanko, josta siirtolaiset ohjattiin lukuisiin eri 

puolille maata sijoitettuihin karanteenileirei- 
hin. 

Leirit perustettiin, koska inkeriläisten lei- 
reillä oli useita pilkkukuumetapauksia, ja ha- 
luttiin varmistaa, että kulkutauti ei leviä Suo- 
meen. Leireillä inkeriläisten sijoituspaikat 
jaettiin työvoimaa anovien viljelijöiden tar- 
peen mukaan. Näin haluttiin antaa siirtolai- 
sille mahdollisimman hyvät lähtökohdat yh- 
teiskunnassa. Leireillä annettiin myös koulu- 
tusta ja valistusta, jonka tavoitteena oli aut- 
taa inkeriläisiä sopeutumaan Suomeen. 

Tammikuun sopimuksen mukaiset 12 000 
inkeriläistä siirrettiin maahamme maaliskuun 
ja kesäkuun välisenä aikana 1943. Tuona aika- 
na Suomeen tuli yhteensä 22 050 inkeriläistä 
kaikkiaan 65 kuljetuksessa. 

Neuvottelut työkykyisten määrästä alkoivat 
uudelleen jo toukokuussa, sillä luvatun 8000 
asemesta heitä löytyikin vain 5000. Neuvot- 
telut aloitettiin Berliinissä, jonne Pentti Kai- 
tera matkusti. Esille otettiin mm. Puolassa ja 
Saksassa olevien inkeriläisten siirtäminen Suo- 
meen. Tämä neuvottelu johti tulokseen jo hei- 
näkuussa. Danzigiin perustettiin kauttakulku- 
leiri ja Keski-Euroopasta siirtyi Suomeen noin 
2700 inkeriläistä. 

Berliinin neuvotteluissa esitettiin työkykyis- 
ten määrän korottamista kahdeksasta kymme- 
neen tuhanteen ja että siirrettäviin inkeriläi- 
siin luettaisiin kaikki työkykyisten sairaat tai 
työkyvyttömät perheenjäsenet. Saksalaiset 
suostuivat tähän suunnitelmaan vastoin Le- 
ningradin alueen armeijansa johdon tahtoa ja 
sopimus solmittiin heinäkuun 16. päivänä. 
Käytännössä se merkitsi koko saksalaisten val- 
taaman alueen inkeriläisväestön siirtämistä 
Suomeen. 

Siirron jälkimmäinen vaihe saatiin päätök- 
seen talvella 1944. Suomeen tuli näiden siir- 
tojen aikana yhteensä noin 63 000 inkeriläis- 
tä, joista suurin osa ehti olla maassamme vain 
vuoden. 

Työvoimapula helpotti inkeriläisten sijoit- 
tamista elinkeinoelämään. Samoin sota-ajan 
epänormaalit yhteiskuntaolot. Niinpä helmi- 
kuun alussa 1944 ilmoitettiin, että 70 prosent- 
tia maahan tulleista oli saanut työtä ja tuli toi- 
meen omilla ansioillaan. Suurin osa inkeriläi- 
sistä asettui Lounais-Suomeen. Osittain tämä 
johtui karanteenileirien sijainnista, sillä lähi- 
seutujen asukkaat osasivat ensimmäisenä hyö- 



dyntää käytettävissä olevat voimat. Silti inke- 
riläiset levisivät laajalle alueelle. Heitä oli yli 
500 kunnassa, joka on noin 80 prosenttia sen 
aikuisesta kuntien määrästä. 

Sotaonnen kääntyminen oli ilmeistä ja in- 
keriläiset alkoivat tuntea huolta tulevaisuu- 
destaan. Syyskuun kymmenentenä päivänä 
1944 heidän edustajansa tiedustelivat Suomen 
hallitukselta sen kantaa inkeriläiskysymykses- 
sä. Sisäministeriö ilmoitti, että ne inkeriläiset, 
jotka haluavat jäädä Suomeen, voivat rauhan 
tultua tehdä niin. Muille annetaan mahdolli- 
suus muuttaa vanhaan kotimaahan Neuvos- 
toliittoon. Tämä kanta tyydytti inkeriläisiä ja 
he ilmaisivat sen kiitossähkeellä Mannerhei- 
mille. 

Syyskuun 19. päivänä solmittu rauha sitoi 
kuitenkin Suomen hallituksen kädet. Sopi- 
muksen 10. artikla sanoi, että »Suomi sitou- 
tuu viipymättä luovuttamaan Liittoutuneiden 
(Neuvostoliitto) Ylimmälle Sotilasjohdolle 
kaikki ne hallussaan nykyisin olevat neuvosto- 
ja liittolaisvangit sekä myöskin ne Neuvosto- 
liiton ja Liittoutuneiden Kansakuntien kansa- 
laiset, jotka on internoitu ja tuotu väkisin Suo- 
meen, palautettavaksi heidän kotimaahansa». 
Artikla koski myös inkeriläisiä. 

Artikla vaati, että inkeriläisten palauttami- 
seen oli ryhdyttävä välittömästi, mutta käy- 
tännön lailliset esteet tulivat väliin. Inkeriläi- 
set olivat olleet mm. Suomen verolakien alai- 
sia ja monet olivat maksaneet verojaan jopa 
etukäteen. Näiden asioiden selvittäminen vei 
aikaa ja paluu siirtyi useita kuukausia. 

Joulukuun puoliväliin mennessä kaikkiaan 
47 000 inkeriläistä ilmoitti haluavansa siirtyä 
takaisin Neuvostoliittoon ja heidät kotiutettiin. 
Yhteensä Suomi palautti kaikkiaan 55 000 in- 
keriläistä Neuvostoliittoon, joten heitä jäi maa- 
han 8000. 

Heistä puolet siirtyi edelleen Ruotsiin, jo- 
ten Suomeen jäi ehkä 4000 inkeriläistä, noin 
seitsemän prosenttia siirretyistä. 

Kaiken kaikkiaan inkeriläisten siirto Suo- 
meen oli vain pieni yksityiskohta Itämeren 
maiden alueilla tapahtuneista väestön siirrois- 
ta Toisen maailmansodan aikana. Sodan lop- 
puvaiheessa Saksa kuljetti kaikkiaan yli kak- 
si miljoonaa pakolaista neuvostojoukkojen 
edestä ennen lopullista luhistumista. 

Suomalaisille inkeriläisten siirto antoi esi- 
makua toisen sodan jalkoihin joutuneen ryh- 
män, karjalaisten, siirrolle ja asuttamiselle uu- 

Inkerin kulttuurityön tekijät 



Inkerin kolmessakymmenessä luterilaises- 
sa seurakunnassa työskennelleet papit suorit- 
tivat arvokkaan työn kansanvalistuksen alal- 
la. Heidän aloitteestaan saatiin Kolppanaan 
suomalainen seminaari. 

Seminaarissa valmistui yli 250 opettajaa, 
joilla osalla on myös lukkarin pätevyys. Toi- 
miessaan eri puolilla Inkeriä he suorittivat laa- 
jaa ja monipuolista valistustyötä kansansa pa- 
rissa. 

K. J. H. Broms, Spanko-Kolppanan kirkkoher- 
ra, Kolppanan seminaarin johtokunnan jä- 
sen 

Uno Cygneus, »Suomen kansakoulun isä», toi- 
mi Pietarin suomalaisen kirkkokoulun joh- 
tajana 

E. D. Europaeus, kansanrunojen kerääjä 
Oskar Groundstroem, synt. Kattilassa, Kolppa- 
nan seminaarin johtaja 

Johannes Geselius, nuor. superintendentti 

J. A. Hagman, Pietarin Sanomat -lehden pää- 
toimittaja 

Adam Haltsonen, opettaja 

Sulo Haltsonen, professori 

Fredrik Heiskanen, Kolppanan seminaarin joh- 
taja 

Tuomas Hirvonen, opettaja, näytelmäkirjailija 

Antti Hämäläinen, kansakouluntarkastaja, 
kansatieteen tutkija 

Juuso Jaakkimainen, opettaja, Kansanvalistus- 
seuran asiamies Inkerissä 

Antreas Jaatinen, Skuoritsan lukkari, toimi 
myös pappina 

Adam Jamalainen, käynyt Kurkijoen maamies- 
opiston, maanviljelijä, Sunkuran kunnan- 
vanhin, osuustoimintamies 

Jooseppi Jamalainen, maanviljelijä, semstvon 
(maasäätyjen) jäsen 

F. L. Jurgenson, Hatsinan kirkkoherra, Kolp- 
panan seminaarin johtokunnan jäsen 

Aapo Iho, opettaja, runoilija 

Axel Kajanti, rovasti 

Juho Samuel Karsikko, f il. maist., Kolppanan 
seminaarin johtaja 

Juho Kekki, maanviljelijä, semstvon (maasää- 
tyjen) jäsen 

Pekka Kiijärvi, opettaja 

Matti Kurikka, kirjailija 



Peter von Koeppen, kansatieteilijä 

Antti Kuivanen, opettaja, työskennellyt paljon 
kunnallisissa asioissa 

Paavo Laamanen, opettaja, osuuskassan joh- 
tokunnan jäsen 

Paavo Lankinen, opettaja 

Iisakki Lattu, käynyt Kolppanan seminaarin, 
Suomen kansallisteatterin näyttelijä 

S. J. Laurikkala, rovasti 

Antti Leppänen, maanviljelijä, duuman jäsen 

Andreas Lohi, agronomi 

O. A. Louhelainen, Keiton kirkkoherra, suku- 
tutkija 

Juho Marttinen, opettaja 

Aapo Metiäinen, opettaja, Inkeri-järjestöjen 
toimihenkilö 

E. Modeen, Tyrön kirkkoherra 

J. V. Murman, kirkkoherra eri seurakunnissa 

Ontropo Melikov, kansanrunojen laulaja 

Juho Mustonen, opettaja, seminaarin harjoitus- 
koulun johtaja 

Jalmari Parkkinen, opettaja 

K. E. Palander, Kupanitsan ja Molosko vitsan 
kirkkoherra, Kolppanan seminaarin johto- 
kunnan jäsen 

Juho Pentikäinen, opettaja, musiikkimies 

Juhana Peräläinen, Kolppanan seminaari, f il. 
maist., Pietarin yhteiskoulun johtaja 

A. J. Piispanen, Tuutarin kirkkoherra, ensim- 
mäisen laulukuoron perustaja Inkerissä 

Guido Pingoud, kenraalisuperintendentti 

Volmari Porkka, kansanrunojen kerääjä 

Pekka Putkonen, fil. kand., kansanrunojen ke- 
rääjä 

Mooses Putro, opettaja, musikaaliset opinnot 
keisarillisessa konservatoriossa, lukkari- 
urkuri Pietarin suomalaisessa seurakunnas- 
sa, säveltäjä 

Eetu Pärnänen, kirkkoherra, kirjailija 

Larin Paraske, runonlaulaja 

Santeri Raikkerus, opettaja, opiskellut keisa- 
rillisessa taidekoulussa 

Jaakko Raski, Tuutarin kirkkoherra, Kolppa- 
nan seminaarin johtaja 

Martti Rautanen, lähetystyöntekijä Afrikas- 
sa, Ambomaalla, tohtori 

F. F. Relander, toimi pappina eri seurakun- 
nissa 

Otto V. Rokkanen, Venjoen kirkkoherra, Kolp- 
panan seminaari johtokunnan jäsen 

Jaakko Räikkönen, kunnanvanhin, runoilija 

Paavo Räikkönen, lukkari, toimitti »Suomalais- 
ta Kansan kalenteria» 35 vuosikertaa 

Juho Saarinen, Pietarin suomalaisen seurakun- 
nan kirkkoherra, Kolppanan seminaarin 
johtokunnan jäsen 

Väinö Salminen, kansanrunouden professori 

P. A. Schvsindt, papin tutkinto, Kolppanan se- 
minaarin johtaja 

K. V. Siren, Lempäälän kirkkoherra, perusti 
Pietariin poikakoulun ja tyttökoulun 

N. V. Sonny, synt. Keitossa, kirkkoherra eri 
seurakunnissa 

Emil Suni, opettaja, runoilija, lasten näytel- 
mien kirjoittaja 

Mikko Susi, opettaja, musiikkimies 

Konstanin Schröder, Valkeasaaren kirkkoher- 
ra, taloudellisten asioiden edistäjä 

Abram Tiisnekka, Tyrön lukkari, sanomaleh- 
tien avustaja, tutkimuksia kansanopetuksen 
vaiheista 

Antti Tiittanen, kirjailija 

Juho Tirronen, käynyt maamiesopiston, toimi- 
nut Inkeri-järjestöjen tehtävissä 

Juhana Toikka, maanviljelijä, semstvon (maa- 
säätyjen) jäsen 

Pietari Toikka, f il. maist. Kolppanan seminaa- 
rin johtaja, Normaalilyseon yliopettaja 

Toivo Toikka, agronomi Kolppanan seminaa- 
rin käynyt 

Kaapre Tynni, f il. maist. Kolppanan seminaa- 
rin johtaja 

J. K. Öhqvist, Tuutarin ja Pietarin suomalai- 
sen seurakunnan kirkkoherra, Kolppanan 
seminaarin johtokunnan jäsen 

Aapo Vesikko, opettaja, sanomalehtimies 

Koonnut: 

Eino Jamalainen 



ARVOISAT VIESTIN TILAAJAT 

On jälleen tullut lukuisa määrä tilaus- 
maksuja, joista 
maksajan nimi ja osoite puuttuvat. 

Pyydämme Teitä tarkistamaan maksu- 
kuittinne, ja mikäli nämä tiedot puut- 
tuvat, ottamaan yhteyttä joko puh. (90)- 
8732095 tai kirjeitse Inkerikodin osoit- 
teella. Muuten lehden tulo katkeaa. 




LIISA BJÖRKLUND 

s. 20. 3. 1897 Inkerissä 
k. 22. 11. 1985 Turussa 

Kaipaamaan jäivät 

Maria Kilkki 
Antti ja Aino Tervo 
Irja perheineen 

Rakkaan lastenhoitajamme 
muistoa siunaten ja kiittäen 

Kaarina ja Mauno Leinonen 
Anu, Mika, Marko ja 
Vesa-Pekka 

Ajan parhaan Jumala ties 
Pääsi lepoon väsynyt matkamies 

Siunaus toimitettu 
Kiitämme osanotosta 



t 



Rakas veljemme ja enoni 

ARMAS RIKKINEN 

s. 28. 10. 1913 Hietamäellä 
k. 4. 1. 1986 Leningradissa 

Syvästi kaivaten 

Olga, Valtteri ja Albert 
perheineen 

»On maa, jonne kaikki polut katoaa. 
On rauhan maa.» 

MUISTOLOIN SIRUSII 



Nyt on just sellanen ilma, ko ajatukset nos- 
taat vannoi asjoi unohuksen uumenist. Ulkon 
on yhtä harmautta vua. On vaikee sannoo suo- 
ralt kiäelt, jot onks uamu tahi ilta, syksy tahi 
kevät tulos. Kaik on mänt luonnos yhtee röyk- 
kyy ja sellain kävvyy ihmismieleskii. Tämä 
päivä antaa kättä eiliseel. Kuvat kulkoot ihan 
itsestää . . . 

Ihmisen elämäs on sellasii pitkii jaksoloi, ko 
kaik männöö totuttuu tappaa ilman yllätyk- 
sii. Eilinen on huomisen näkönen. Silloin elä- 
mä on turvallista. Vakavat sairauvet, kuole- 
ma, suuret onnettomuuvet muuttaat elämisen 
kulkuu mont kertaa ihan erilaiseks. Luonnon- 
mullistukset ja soat sekottaat kansoin ja yksi- 
tyisiin ihmisiin elämistä ja olemista. 

Olj elämä millanen tahansa, ni on hetkii, ko 
jiävät mielee jostkii syy st, vaik eivät ole mi- 
tenkää merkillissii itsel eikä muil. Ne ovat 
muistoloin ja sattumiin sirusii. 

Miun varhaisin sirruin on, ko istuin kum- 
mitätin syles ja itkin. Hiä mänj venäläisen kir- 
kon kohal Tuuterkovvaa päin, ja miul olj mi- 
tä lie sinistä piäl. Äitj luatj jot minnuu vietii 
sestritsal, ko vasemmas käsjvarres olj puhjent 
pahannäkönen ajos, ja sitä hoijettii siel. Piäl- 
läin miul olj sininen takki. Kummitätj armaht 
äitii ja kuletti minnuu hoitoo. Arpi on vielkii 
selväst näkyvis, itse en siint mittää muista. 
Sammoi aikoi liittyy muisto tihjäst tarhast ja 
vanhemp siso juoks siel kesävuatteis. — Äitin 
mielest miun ei pitäis sitä muistaa. Olin vast 
vähän ylj kahen vuuvven ko tarhaa raivattii. 

. . .Äitj mänj massinantietä sinises ham- 
mees ja mie seisoin palosarraimen takan pel- 
lon reunas ja itkin perrää. Isä tulj ja talutti an- 
karaan — kai kottii. 

Emon kans manin katsomaa Marilan . . . ? 
— en tiije ketä. Olj kesä ja »joku» makais puh- 
taan saunan porstuvas kuolinvuoteel. 

Makasin suuren joulukuusen ai ja katsoin 
yllää. Se seisoi nurkas, ja ympäril olj paljon 
läpsii. Omast mielestäin se olis olt vastapiätä 
Puavaljas. Äitj sanoi, jot heil ei pietty tällasii 
juhlii. Sit se olj Pöllääs. Samas huoneet, mis 



myö makasimma sillai kaik riäys ko mein kotj 
olj palant ja saksalaist seisoit kyläs. Havahuin 
sotamiehen kovvaa karjaisuu »Pass». Kaks so- 
tapolisii kypärät piäs ja polismerkki vitjoist 
kaulas, asseet kuppeel etsiit desantloi. Oh ko 
mie pölästyin ihan syvänjuurii ast! Äitj selit- 
telj hätteissää ja näyttelj käsillää, jot täs ma- 
kajaat vua miun lapsein. 

Koit toisillee oikee läheistä luatiit elämäs- 
tää lyhves ajas. Jokkaine tahtoi sannoo lyhvest 
paljon. Mie vua kuuntelin, enkä konsaa sua 
ennää tietää, miten sit käi. . . . »Mie uattelin 
jot olin jo kuolt, ko hursti olj veetty miun piä- 
häin ylj. Joku yritti syöttää bananii ja siit piät- 
telin olevain jo taivaas ...» Kertoja olj piiri- 
tykses. — Samas tilaisuuves . . . »tuljkii ruu- 
miintarkastus ja miul olj puukko kauluksen 
ai. Repäisin vuattehein ja seisoin paljaillain et- 
sijöin ies. Ei hiä (ketä katsomaa mänj) sit en- 
nää kavvaa elänt. Ase olj tarkoitettu itsemur- 
haa. 

Hiä, I . . . , kuulj unen lävitse, jot luaittii hä- 
nen juutalaisest miehestää soan aikan. Hänet 
pakotettii kaivamaa itsellee hautaa metsää ja 
yhfäkkii hiä läksj juoksemaa. Uamusil ker- 
tojaa ei ennää olt. Matkusti varrain. 

Silloin olj samallainen ilma ja tunnelma ko 
nyt ulkon. Anni lähetettii kutsumaa sukulai- 
sii Niisnovast heil hautajaisii. En yhtää muis- 
ta isän vain veljen ja miten mie jouvvuin mat- 
kaa. Kävelimmä syyskynnettyyy peltoo pit- 
kin. Mua olj jiäs ja lunta sevverran ko suoloi 
ripotellaa leiväl. Anni mänj iel ja mie peräs. 
Marraskuinen aurinko lask, nousj ume ja al- 
koi hämärtyy. Kulku olj epätodellista. Hämä- 
rissä kynnetyl pellol, hautajaisii käskemäs. 
Uattelin kulkiissain, jot tällaista pittää olla ul- 
kon, ko hautajaist ovat tulos. Kaik on harmaa- 
ta, a most se helpottaa, ei niä teräväst. Perii 
muistan vua, jot jiätii ovensuuhun seisomaa. 
Hautajaisist en muista mittää . . . 

Häiväyksii, tunnelmii, tapauksii — kaik 
menneitä sirusii. 

Helvi Othman 

RUOTSIN PUOLELTA 



Kirjallisuutta 

Ulla Riutta: Katso mikä aamu. Mika Piipa- 
risen elämä ja musiikki. (Kustannuskeskus 
Päivä, Hämeenlinna 1985). Inkerin Vapaakir- 
kon ahkerammista toimihenkilöistä tämän 
vuosisadan alkupuolella mainittakoon mm. 
Heikki Piiparinen, Tuomo Huuhtanen, Pietari 
Hämäläinen, Eeva Humala. Heikki Piiparisen 
pojan Mikan elämäkerran alkupuoli kosket- 
telee vapaakirkon toimintaa Inkerissä. Hyvin 
mielenkiintoista lukemista jokaiselle, joka vä- 
hänkin on kiinnostunut Inkerin tapahtumis- 
ta. Kirjoittaja on käyttänyt lähteenä mm. Tuo- 
mo Huuhtasen pientä kirjaa Vallankumouk- 
sen vaiheilta — Muistelmia Inkerinmaan hen- 
gellisestä herätyksestä (Ristin Voitto 1976). Jos 
onnistut vielä ostamaan viimeksi mainitunkin 
kirjan, omistat arvokkaan palan Inkerin his- 
toriaa. 

Tuomo Huuhtanen oli mukana perustamas- 
sa Boräsin vanhinta suomenkielistä järjestöä 
26. 12. 1946: Inkeriläisten Vapaaseurakunta, 
jonka nimi sittemmin muutettiin nykyiseksi: 
Suomalainen Vapaaseurakunta. Unto-Einar 
Suhonen on ruotsinkielisessä kirjassaan Fin- 
land i Boräs — ett stycke Boräs nutidshisto- 
ria under fyra decennier 1944—1984 (Invand- 
rarförlaget 1985) nimenomaan todennut, et- 
tä suurin osa suomenkielisestä toiminnasta 
Boräsissa, semminkin hengellisellä alalla, on 
inkeriläisten alkuunpanemaa. Edelleenkin 
ovat inkeriläiset runkona eri seurakuntien toi- 
minnassa. Minä välitän Suhosen kirjaa hin- 
taan 90 kr/kpl. 

Armas Paakkonen 



Kyykkäkilpailut 

Mölndalin kesäjuhlille 1986 järjestämme 
poppi- eli kyykkäkilpailut. 

Pelimuodot: joukkuepeli ja yksityinen peli 
miehille ja naisille. Tämä vanha mainio kult- 
tuuripeli on herättänyt innostusta myös tääl- 
lä Ruotsissa. Toivomme runsasta osanottoa 
Suomesta sekä Ruotsista. Ilmoittautukaa mah- 
dollisimman ajoissa. 

Juhani Kustfält 

Päletorpsvägen 8, 43341 Partille 
puh. klo 17.00 jälkeen (031)444477 



Majoitus Mölndalin 
kesäjuhlaa varten 

Kesäjuhlan aikana voi majoittautua 2—5 
hengen huoneisiin Torrekullan retkeilyma- 
jaan Källeredissa, joka sijaitsee noin 5 km 
Mölndalista etelään. 

Hinta on 55 kr yöstä, retkeilymajayhdistyk- 
sen (Ruotsissa STF) jäseniltä 49 kr. Lakana- 
vuokra on 20 kr, jos ei itse ota lakanoita mu- 
kaan. Aamiainen maksaa 22 kr. 

Juho Soittu ottaa vastaan ilmoituksia osoit- 
teella: Krokslätts Parkgata 59 B, 431 38 Möln- 
dal, puh. 031-812042. 

Ilmoittautukaa ajoissa! Kesäjuhlista lisää 
maaliskuun numerossa. 



jatkoa s. 10 

sille alueille. Sekin operaatio oli huomattavasti 
suurempi kuin inkeriläisten siirto. 

Kaiteran osuus inkeriläisten siirrossa oli kui- 
tenkin päättynyt jo keväällä 1943. Karjalais- 
ten ja inkeriläisten siirtoja hoitavat elimet yh- 
distettiin ja muodostetun ministeriön osaston 
osastopäälliköksi tuli Pentti Kaitera maalis- 
kuun 1. päivänä 1944. Tässä tehtävässä hän 
valvoi karjalaisten evakuointisuunnitelmien 
kehittämistä ja siirtoväestön sijoittamista Suo- 



men kuntiin. Tehtävässä hän joutui näke- 
mään, miten Suomen eri alueilla oli erilaiset 
mahdollisuudet ottaa uutta väestöä vastaan. 
Erityisesti Pohjois-Suomen laajojen kuntien 
heikot mahdollisuudet saivat hänet kiinnittä- 
mään huomiota uuden peltomaan raivaami- 
sen mahdollisuuksiin. Ajatukset tuottivat 
myöhemmin suunnitelmia, joista osa toteutui. 
Rauhan solmimisen jälkeen Kaitera kieltäy- 
tyi inkeriläisten paluumatkan organisoinnis- 
ta ja hän palasi siviiliin hoitamaan prof essuu- 
riaan lokakuun alussa. 

Inkvartering under sommar- 
festen i Mölndal 

Under sommarfesten kan inkvartering ske 
i 2— 5-bäddsrum pä Torrekulla vandrarhem i 
Källered, ca 5 km söder om Mölndal. 



Priset är 55 kr/natt, för STF-medlemmar 49 
kr. Lakan medtages eller hyres för 20 kr. Fru- 
kosten kostar 22 kr. 

Juho Soittu tar emot beställningar pä adress: 
Krokslätts Parkgata 59 B, 431 38 Mölndal, tel. 
031-812042. 

Boka logi i god tid! 



TOIMITUSSIHTEERIN TERVEISIÄ 



Vuosi on vaihtunut. Takana on inkeriläis- 
tenkin kannalta merkittävä vuosi: Kalevalan 
juhlavuosi. Omalla kohdallani oli mennyt vuo- 
si sangen merkittävä siksi, että se jäi viimei- 
sekseni Inkeriläisten Viestin toimitussihteeri- 
nä. On tullut vahdinvaihdon aika, aika eron 
ja jäähyväisten, vaikkakin olenkin tätä uutta 
vuotta vielä aloittamassa. Mutta huoleen ei ole 
syytä. Inkeriläisten Viesti ei joudu tuuliajolle. 
Seuraajakseni olemme saaneet nuoren vireän 
ihmisen, jonka juuret myöskin ovat Inkerin- 
maalla. 

Yksitoista vuotta on lyhyt aika, kun sitä kat- 
soo taaksepäin. Kuitenkin siihen on mahtunut 
paljon. Olen näiden vuosien aikana parissan- 
ne työtä tehdessäni saanut monta hyvää ys- 
tävää. Jonkun menettänytkin, mutta sellais- 
tahan elämä on. Saamista ja menettämistä. 
Olen saanut tutustua inkeriläisten kovaan 
kohtaloon kertomustenne ja runojenne väli- 
tyksellä. Olette ottaneet minut omaksenne ja 
joukkoonne ja opettaneet minulle, mitä on ko- 
tiseuturakkaus. Se oli aikaisemmin minulle 
jokseenkin vieras asia. Kohtalonani oli mel- 
kein keski-ikään muuttaa paikasta toiseen, en- 
sin hyvin varhain synnyinseudulta, sen jäl- 
keen milloin minnekin, elämänolojen mu- 
kaan. Vasta viime vuosina olen uskaltanut lyö- 
dä kotini seinään naulan taulua varten ajatte- 
lematta, että pianhan se taas täytyy repiä pois, 



ja seinään jää ruma jälki. Sellainen elämä on 
orpoa, juuretonta. Siksi ehkä tuntui kohtalon 
kädenojennukselta joutua pariinne ja toimit- 
tamaan tätä »orpolasten äänenkannattajaa», 
joksi Oskar Himiläinen niin kauniisti kirjees- 
sään Viestiä nimitti. Hänen lämmittävät sa- 
nansa tulen aina muistamaan, kun hän toivotti 
voimia työlleni. Niin kuitenkin on, että mei- 
dän jokaisen voimat ovat rajalliset. Vaikka hy- 
vää tahtoa riittäisi, voimat hupenevat ajan mu- 
kana. Teitä, hyvät lukijani ja Viestin uskolli- 
set avustajat, en milloinkaan unohda. Lämmin 
ja koruton kiitos näistä yhdestätoista vuodes- 
ta kanssanne. Olkoon onni myötä Viestillä ja 
Teillä kaikilla tulevina vuosinakin. 

Toimitussihteeri 



Kuka tietää 

onko Kuusoja-Pietarhovi -alueella ollut 
Nastola niminen paikka, jossa majata- 
lo Jäske, Jämskaja! Sieltäkö lie peräisin 
tuutilaulu »Körö körö kirkkuo, jämi jä- 
mi Jäskie, jämi Jäskest takasi, körö kir- 
kost kottii ...» 

Valaisevista tiedoista kiittäen 
Eros Jäske, os. 35600 HALLI 



VUOSIKOKOUSKUTSU 

Inkeriläisten Yhdistys r.y:n sääntömääräinen VUOSIKOKOUS pidetään 
Palmusunnuntaina 23. maaliskuuta 1986 klo 14.00 Inkerikodissa Karjalatalos- 
sa, os. Käpylänkuja 1 Helsinki. Kokouksessa käsitellään sääntöjen määräämät 
asiat. Johtokunnan erovuoroiset jäsenet: Arvo Korkkinen, Anneli Tuohimäki, 
Vilho Mustonen sekä varajäsen Ida Riipinen. 

Puheenjohtaja 

Ajankohtaisia 



HELSINGIN PAIKALLISOSASTO 

Paikallisosaston vuosikokous 23. 2. 1986 klo 

14 helmikuun kuukausitilaisuuden yhteydessä. Ka- 
levalanpäivänä 28. 2. kokoonnumme vanhan tavan 
mukaan Larin Parasken patsaalle klo 10.00. Maa- 
liskuun kuukausitilaisuus (Inkeriläisten yhdistyk- 
sen vuosikokous) pidetään 23. 3. ja huhtikuun ti- 
laisuus 27. 4. 1986 klo 14 lnkerikodissa. Tervetu- 
loa. 



SEUKKOSEURA 

Kokoontumispäivät kevätkaudella 1986 

Helmikuussa 13. ja 27. pv, maaliskuussa vain 13. 
pv, huhtikuussa 3. ja 17. pv ja toukokuussa 8. pv. 



Inkeriläisten yhdistys r.y:n Turun paikallisosaston 
vuosikokous pidetään Karjalaisten talolla Itäpellon- 
tie 2 sunnuntaina 16. 2. 1986 klo 14. 
Esillä sääntöjen määräämät asiat. 

Johtokunta 

TURUN PAIKALLISOSASTO 

Kuluvana vuonna pidetään Karjalaisten talossa Itä- 
pellontie 2 seuraavat tilaisuudet: 
Pääsiäisjuhla 31. 3. 1986, HeUuntaijuhla 18. 5., Mik- 
kelinpäivä 5. 10., Pyhäinpäivä 1.11. klo 13 (Kivel- 
lä klo 12), Joulujuhla 26. 12. Kaikki tilaisuudet paitsi 
Pyhäinpäivän juhla alkavat klo 14.00. Tervetuloa! 

Johtokunta 



Levitä Inkeri-tietoutta, tilaa asiamiehiltämme 
Inkeri-aiheista kirjallisuutta 



Saatavana Suomesta sekä Ruotsista 
Saini Laurikkala 
Rovasti S. J. Laurikkalan 
elämäkerta 25 mk (35 kr) 

Aapo Iho 
Hietajyvä, valitut runot 18 mk (25 kr) 

Hellin Suominen 
Mooses Putron elämäkerta 10 mk (15 kr) 

Äänilevyjä 
Inkerikuoro 



Nouse Inkeri ym. 

Lauri Santtu 
Murrejuttuja 

Gävlen kuoro 

Inkerin pöytälippuja 



15 mk (25 kr) 

15 mk (25 kr) 
30 mk (35 kr) 

15 mk (25 kr) 

Inkerin postimerkkejä sarja 50 mk (75 kr) 

Adresseja 15 mk (25 kr) 

Rintaneula Inkerin vaakuna 10 mk (10 kr) 

Tarra Inkerin lippu 5 mk (5 kr) 



Saatavana Suomesta 

Juhani Jääskeläinen 
Inkerin kirkon tuho 70 mk 

Inkeriläisten Viestin irtonumeroita. 



Saatavana Ruotsista 

Isien Usko muistojulkaisu 10 kr 

Kemppi 
Fenno-Ingria lauluja 5 kr 

Ristiltä ripille 10 kr 

Aatami Kuortti 
Tapahtui Inkerissä 
Inkerin kirkon vaiheita 
Juhana Inkerinsuomalainen 
Aloitettava alusta 
Kaikkien hinta Ruotsissa 25 kr 

Eino Hanski 
Heimopataljoona 50 kr 

Tapani Sopanen 
Ingermanlänning 60 kr 

Uno Hammarström 
Ingermanländarna som flydde tili 
Sverige 30 kr 

Viktor Pajunen 
Ingermanland - en kort historik 5 kr 

Birger Thuresson 
Lilja - flykting - flickan frän 
Ingermanland 60 kr 

Postikortti Haaparannan muistolaatta 1 kr 
Postikortti örebron muistokivi 1 kr 

Kalevala och de finska folksängens 
värld 70 kr 

Stadilainen inkeriläinen 



Ujona miehenä en kehtaa kieltää, että inke- 
riläisyys on jäänyt minulle jotenkin etäiseksi 
asiaksi. Silti olen aina kuitenkin tuntenut jon- 
kinlaista sympatiaa sitä kohtaan. 

Inkeriä minä en ole milloinkaan nähnyt- 
kään. Se elää minulle ainoastaan isän tarinois- 
ta syntyneinä mielikuvina. Mutta oman isän 
tarinoina ne ovat olleet minulle tärkeitä. Ne 
kertovat minulle, missä juureni ovat, olkoon- 
kin että viime kädessä olen juureton kulkija 
maailmassa. 

Tiedän vain, että olen syntynyt kansasta, 
kansan keskelle. Siksi minusta ei koskaan tu- 
le herraa, vaikka opettelisin herrain tavat. Isän 
kertomusten inkeriläinen maaseutu ja yksin- 
kertainen elämä vetävät minua puoleensa, 
mutta toisaalta en itse ole elänyt päivääkään 



maalaiselämää. Sen tähden se on minulle sit- 
tenkin vierasta. 

Suomeen tultuaan isä teki ensin maatöitä. 
Sitten hän muutti Helsinkiin. Minä synnyin 
Järvenpäässä, mutta kasvoin stadissa. Koska 
isä ei ollut stadilainen, jäi stadi minullekin vie- 
raaksi. Juureni ovat lopultakin vain omissa 
mielikuvissani. 

Mutta vasta juureton, aidosti yksinäinen ih- 
minen voi nähdä jokaisessa lähimmäisensä. 
Inkeri onkin minulle ennen kaikkea tärkeä 
symboli. Se on nöyryyden vertauskuva, sa- 
moin kuin stadi on ylpeyden. Nöyryys ilman 
ylpeyttä on heikkoutta, ylpeys ilman nöyryyt- 
tä on typeryyttä. Minun tieni on vastakohtien 
ykseys. 



Ilkka Pyysiäinen 

uusi toimitussihteerinne 



eiasEEiEfEiaaiBiaiasisisEis^^ 



Uutta inkerikkojen syntyvaiheesta 



Äänisjärven rannalla Petroskoissa ilmes- 
tyvässä Neuvosto-Karjalassa oli viime ke- 
sänä mielenkiintoinen artikkeli, jonka ot- 
sikkona oli »uutta inkerikkojen syntyvai- 
heesta». Asia kiinnostaa varmaan lehtem- 
me lukijoita, joten lainaamme oheisena kir- 
joituksen kokonaisuudessaan. Artikkelin 
kirjoittaja oli nimeltään Matti Pöllä. 

Laaja alue Suomenlahdelta Olhava-joelle ja 
Neva-joelta ja Laatokalta Luga-joelle kantaa 
maantieteellistä nimeä Inkerin tasanko. Nimi- 
tyksen Inkeri se on saanut Inkere-nimisestä 
joesta, joka laskee etelästä Nevaan. Seudun 
asukkaat, inkeriläiset, tulivat Savosta ja Vii- 
purin tienoilta tasangolle suhteellisen myö- 
hään, n. 1600-luvulla. Mutta tiedetään seudun 
nimen olleen Inkeri varhaisempinakin aikoi- 
na. Inkerin entisiä asukkaita olivat inkerikot 
(itämerensuomalainen heimo). Tiedetään in- 
kerikkojen asuneen Nevan molemmilla ran- 
noilla aina Pähkinäsaaresta sen suistoon asti 
ja Inkere-joen varsilla, muttei sitä etelämpä- 
nä Inkerin tasangolla. Joten luulisi, että koko 
laajan seudun nimitys oli väärä. Mutta arke- 
ologien viimeisimmät löydöt osoittavat, ettei- 
vät esi-isämme erehtyneet nimittäessään maa- 
ta Inkeriksi. 

Vuodesta 1979 arkeologit ovat suorittaneet 
Soikkolan niemimaalla (Inkerinmaan länsiran- 
nikko) kenttätöitä ja keränneet vanhaa nimis- 
töä. Leningradin Arkeologian Instituutin ret- 
kikunnan Soikkolan ryhmän johtaja Olga Kon- 
kova kertoi kuvaustöiden menosta: Ensimmäi- 
set satunnaiset löydöt alueelta kuuluvat vii- 
me vuosisadan loppupuolelle. Ne liittyvät pel- 
tojen kaskeamiseen ja uudismaiden raivaami- 
seen. Niiden tietojen etsiminen on vaikeaa, 
koska ne ovat kenttäkalmistoja. Kuuluisa suo- 
malainen arkeologi Mikko Tallgren kirjoitti tä- 
män niukan aineiston pohjalta 1938 tutkimuk- 
sen The Prehistory of Ingria (Inkerin esihis- 
toria), jossa teki yleistävät johtopäätökset In- 
keriä koskevista historiallisista lähteistä ja ar- 
keologisista löydöistä. Vasta viime vuosina on 
aloitettu seudun järjestelmällinen tutkimus ja 
se on tuottanut tuloksia: on löydetty 17 kes- 
kiaikaista kalmistoa, neljällä on jo aloitettu 



kaivaustyöt. Kenttätöitä on suoritettu Nurmis- 
ton (ven. Urmizno), Hamalan ja Kattilan (nyk. 
Kotly) kylien välisellä alueella. Hamalan pa- 
kanallinen kalmisto on muita mielenkiintoi- 
sempi siinä suhteessa, että sieltä on löytynyt 
mm. ainutlaatuisia sotakirveitä. Ne ovat laa- 
tutyötä eikä niiden tapaisia ole löydetty muu- 
alta Euroopasta. Hautaus on suoritettu siten, 
että ruumis on asetettu ruuhiin ja peitetty tuo- 
hella — siinä yhtäläisyys karjalaisten kalmis- 
tojen kanssa. Miesten haudoissa on liivien ri- 
tarikunnan riikalaisia rahoja ja tietysti puuk- 
koja, hopea- ja pronssisolkia sekä sormuksia. 
Kalmistoa on ilmeisesti käytetty 1 100—1600- 
luvuilla, mikä viittaa siihen, ettei näiden paik- 
kakuntien väestö ollut kyseisellä aikavälillä 
muuttunut. Mahdollisia siirtolaisiakin oli vä- 
hän, niiden huomaa sulautuneen paikalliseen 
väestöön jättämättä jälkeä. 

Tänä vuonna Soikkolan retkikunnan arke- 
ologit kaivoivat Nurmiston pakanallista kal- 
mistoa. Tärkein löytö oli kehänmuotoinen ho- 
peasolki 100-luvulta. Siinä oli latinalaisen kir- 
joituksen jäljennös. Soljet ovat käteviä tutki- 
joille siinä mielessä, että ne voi ajoittaa suh- 
teellisen tarkasti (50—70 vuotta) ja niiden mu- 
kaan voi määritellä hautauksen. 

Viime vuosien kenttätyöt ja niiden perus- 
teella tehdyt johtopäätökset avartavat huomat- 
tavasti tietojamme heimokansamme inkerik- 
kojen syntyvaiheista ja varhaishistoriasta. Ai- 
na viime aikoihin asti oletettiin, että inkeri- 
kot erosivat karjalaisista suunnilleen 1200— 
1300-luvulla, mutta osoittautuukin, että mai- 
nittu jako tapahtui ainakin 200 vuotta aikai- 
semmin. Mitä varhaisemmin tämä heimojen 
eriytyminen on tapahtunut, sitä merkittäväm- 
pi on ollut inkerikkojen historia, sitä enem- 
män inkerikot ovat vaikuttaneet naapureitten- 
sa kehitykseen. Ilmenee että inkerikkojen 
osuus koillis-Euroopan historiassa on oletet- 
tua suurempi. Kenties tulevat kenttätyöt osoit- 
tavat inkerikkojen olleen itsenäinen itämeren- 
suomalainen heimo, jonka murre juontaa suo- 
raan kantasuomalaisesta kielestä. Lähivuosien 
tutkimukset näyttävät, mitä uutta tiedemie- 
hillä on sanottavana tästä. 

Matti Pöllä 




PÄÄSIÄINEN 
INKERISSÄ 




Nyt kun pääsiäinen on taas tulossa, niin 
muistelen lapsuusaikain inkeriläistä pääsiäis- 
tä. Minä olin siihen aikaan vielä mitä lienen 
alle kouluikäinen. Muistan miten äiti piilot- 
teli kaapissa joitain salaperäisiä paketteja. Ja 
sitten tulivat virpojat. 

Äitiä ja mummoa virpoivat pajunvitsoilla, 
joissa olivat urvut jo auenneet. Vitsat oli ko- 
risteltu värillisin paperirusetein. Virvottavat 
kyyristyivät, että virpojat ylettivät virpoa sel- 
kään. Sen jälkeen virpo vitsat laitettiin näky- 
välle paikalle koristeeksi. Pääsiäisenä sitten 
tultiin kuostia hakemaan. 

Virpomislorut olivat erilaisia paikkakunnit- 
tain. Meillä sanottiin: Virpoin varpoin vitsat 
siul, kanaltais muna miul. Kuakku taikinaisel- 
tais, voilusikka lehmältäis, viikoks velkaa, enem- 
pää ei kelpaa. 



Liekkuminen 

Pääsiäisaamuna pikkutytöt panivat pyhäme- 
kot jo aamusta ylleen. Isot tytöt pynttäsivät 
itsensä vasta illalla, kun lähtivät tanssimaan. 
Liekut olivat sitten pääasia pääsiäisenä. Mei- 
dänkin kujassa oli orteen pantu tukevalla nuo- 
ralla pitkä lauta, liekku. Molemmissa päissä 
oli pönkijät, ja laudalla istui pitkä rivi tyttöjä 
ja poikia. 

Ja sitten laulettiin liekkulauluja. Ensimmäi- 
senä aina laulettiin: Pääsiäistä uotettiinja pää- 



siäinen tuli. Pääsiäistä uotellessa lumi muasta su- 
li. Vähän sitä lunta enää pääsiäisenä olikin. 
Pikkukengissähän me aina liekullekin menim- 
me. 

Muuan toinen laulu kuului näin: Issäin suu- 
rist ikkunoista päivä paistaa sissään. Keselliset 
penkil istuut, justii kyssyyt luppaa, mie sopotin 
äitillein, jot lähtää ylätuppaa. Ja oikein kovvaa 
penäsin, jot et saa antaa luppaa. 

Jotkut olivat oikein mestarilaulajia. Laulu- 
ja oli paljon, sillä niiden oli riitettävä koko päi- 
väksi. Kaikkein jännittävintä oli, kun liekku 
meni yli orren. Mutta silloin ei luultavasti ol- 
lut mukana kuin pönkijät. Välillä täytyi käy- 
dä syömässäkin. Tuvan lattiakin tuntui keinu- 
van ja päätä huimasi. 



Ruokaperinne 



Mämmiä ei meillä tunnettu. Mitään erikois- 
ruokia en muista. Kai me söimme 'tarttupais- 
tia ja makjaa rokkaa' (sekahedelmäsoppaa) 
sekä erilaisia piirakoita. Oli riisi-, kaali- ja rah- 
kapiirakoita ja sahramipullaa. Venäläiset söi- 
vät kulitsaa ja pashaa. Ehkä sitä tehtiin meil- 
läkin, en muista. Omaa herkkuani oli halva 
ja rahkapiirakka. 

Kun mummo asui meillä, kävivät tädit ja 
enot ja seukot aina suurina pyhinä meillä. Sil- 
loin oli monta hevosta kujassa. Seukkojen 
kanssa laulettiin ja katseltiin kuvakirjaa. 
Lempi Mennä 



Inkerin pappeja 
Suurta Pohjansotaa paossa 



Eestin Inkeriksi sanottiin aikoinaan aluet- 
ta Narvajoenja Neuvostoliiton rajan välis- 
sä. Alueella oli 13 kylää, joissa asui inke- 
rinsuomalaisia, virolaisia ja venäläisiä, us- 
konnoltaan osaksi luterilaisia, osaksi orto- 
dokseja. Luterilaisia varten vihittiin v. 1931 
rukoushuone Kallivieren kylään. Siellä toi- 
mi monia vuosia 1930-luvulla suomalainen 
pappi H. K. E rv i ö. Hän oli ahkera Inke- 
rinmaan olojen tutkija. Oheinen hänen ar- 
tikkelinsa, joka koskee Inkerinmaan pap- 
pien kärsimyksiä suuren Pohjansodan aika- 
na, on julkaistu »Suomalainen Inkeri» -ni- 
misessä julkaisussa v. 1936. 



Ruotsi-Suomen vallan viimeisinä vuosikym- 
meninä oli Inkerin evankelis-luterilainen kirk- 
ko saavuttanut lujan ja merkittävän aseman. 
Kirkollinen elämä oli saatu kaikkialla järjes- 
tetyksi, ja niin voitiin ruveta kiinnittämään 
yhä enemmän huomiota kirkon varsinaisen 
kutsumustehtävän suorittamiseen. Samalla ta- 
valla alkoivat kouluolot, joista huolehtiminen 
oli niinikään kirkon käsissä, kehittyä yhä pa- 
rempaan suuntaan. Varsinkin ne vuodet, jol- 
loin Inkerin superintendenttinä oli Juhana Ge- 
zelius nuorempi, josta sittemmin tuli Turun 
piispa isänsä laajakantoisen työn innokas ja 
taitava jatkaja, olivat erikoista nousun ja ke- 
hityksen aikaa. Kirkolle oli näin aivankuin an- 
nettu tilaisuus valmistaa Inkerin suomalaista 
väestöä kestämään niitä raskaita aikoja, jot- 
ka sillä oli edessään. 



Ensimmäisinä sitä tapasivat 1600-luvun vii- 
meisen vuosikymmenen ankarat katovuodet 
ja niitä seurannut suuri nälänhätä, joka teki 
hävittävää työtään Inkerin suomalaistenkin 
keskuudessa. Ja tuskin oli ehditty alkaa toi- 
pua katovuosien tuomista vitsauksista, kun 
puhkesi uusi ahdistusten aika. Syttyi suuri 
pohjan sota, jonka hävityksen aallot vyöryi- 
vät laajalti yli Inkerin rajojen ja joka teki lo- 
pun Ruotsi-Suomen mahtavuuden ajasta ir- 
roittaen samalla yhteisestä isänmaasta sekä In- 
kerin että osia varsinaisesta Suomesta. 



1600-luvun lopulla oli Inkerissä 31 suoma- 
laista seurakuntaa, joissa oli kaikkiaan 36 pap- 
pia. Nälänhätä harvensi heidänkin rivejään, 
ja kun suuri pohjan sota alkoi, joutuivat jäl- 
jelle jääneet pakenemaan vihollislaumojen 
edellä ja etsimään itselleen usein turvapaikan 
turvapaikan jälkeen. Suuri osa Inkerin papeis- 
ta kulkeutui näin Suomeen, joku heistä edel- 
leen aina Ruotsiin, vieläpä Eestiin saakka. Osa 
jälleen, lähinnä Länsi-Inkerissä toiminneita, 
pakeni länteen päin ja löysi itselleen turvapai- 
kan lujasti varustetusta Narvasta. Koetamme 
seuraavassa lyhyesti kuvata näiden pappien 
vaiheita, sen mukaan kuin käytettävissämme 
olevat tiedot tekevät sen mahdolliseksi. 



Länsi-Inkerin seurakuntien pappien oli läh- 
dettävä pakomatkalle nähtävästi jo loppuke- 
sästä vuonna 1700, jolloin Pietari Suuri kai- 




kista päinvastaisista vakuutteluistaan huoli- 
matta yhtyi Ruotsi-Suomen vihollisiin lähet- 
täen sotajoukkonsa Narvaa piirittämään. Nä- 
mä eivät rajoittuneet kuitenkaan vain tähän, 
vaan samalla tehtiin pitkälle ulottuvia hävi- 
tys- ja ryöstöretkiä niin hyvin Eestiin kuin 
luonnollisesti myöskin Inkeriin. Kun sitten 
Kaarle Xllinnen voitokas ruotsalais-suomalai- 
nen armeija oli murskannut venäläisten pii- 
ritysjoukot ja vapauttanut Narvan, saivat in- 
keriläisetkin lyhyen hengähdyshetken. Olivat- 
ko seurakuntien papit venäläisten jo ensi ker- 
taa alkaessa liikehtiä kerääntyneet Narvaan tai 
olivatko he etsineet turvaa muistakin Inkerin 
linnoituksista, emme varmuudella tiedä. Jo- 
ka tapauksessa on todennäköistä, että he Nar- 
van taistelun jälkeen saattoivat ainakin joksi- 
kin aikaa palata takaisin seurakuntiinsa läh- 
teäkseen uudelleen pakolaisen tielle, kun Pie- 
tari syksyllä vuonna 1702 aloitti Inkerin val- 
loittamisen. 

Jo samana syksynä menetettiin venäläisille 
Pähkinälinna ja seuraavana keväänä Nevan- 
linna, Kaprio sekä Jaama. Syksyn tullen ulot- 
tuivat venäläisten ryöstöretket jälleen Narvan 
lähimpään ympäristöön, joten jo tällöin oli ko- 
ko Inkeri todellisuudessa heidän hallussaan. 
Vain Iivananlinna piti enää puoliaan, mutta 
senkin vuoro tuli heti Narvan valtauksen jäl- 
keen. 



Narva oli suonut tällöin turvan ainakin seu- 
raaville Inkerin papeille: Kaprion kirkkoher- 
ralle, rovasti Johannes Schutzille, saman seu- 
rakunnan kappalaiselle Johannes Melarto- 
paeukselle, Serepetan kirkkoherralle, rovasti 
Carolus Sarcoviukselle, saman seurakunnan 
kappalaiselle Johannes Forsmannille, Mo- 
loskovitsan kirkkoherralle Erik Holmeniuksel- 
le sekä kappalaiselle Jöran Kyanderille, Nar- 
vusin kirkkoherralle eli diakonille Thomas 
VVackileniukselle ja sen kappalaiselle Henrik 
Mulinukselle, Kattilan kirkkoherralle Johan- 
nes Thollengreenille ja saman seurakunnan 



kappalaiselle Mikael Rubelliukselle, Kaprion 
kappalaiselle Georg Sarcoviukselle, Kupanit- 
san seurakunnan kappalaiselle Georg Öster- 
manille sekä papeille Bernhard Sketleruksel- 
le ja Johannes Möllengreenille, joiden seura- 
kuntaa emme tunne. Näiden lisäksi oli Nar- 
vasta etsinyt itselleen suojaa Novasolkan kirk- 
koherran Gustav Törnen leski lapsineen ja 
pappismiehet Johannes Govinius, Abraham 
Hyvenius sekä Abraham Wasserman, joista 
sittemmin, Narvan valloituksen jälkeen, tuli 
Inkerin pappeja. Samoin voisimme mainita 
myöskin Narvan suomalaisen seurakunnan 
kirkkoherran Eerik Buuren ja hänen apulai- 
sensa, teologian ylioppilaan Andreas Nor- 
bergin, joka hänkin sai myöhemmin Inkeris- 
tä papinpaikan. 



Suuri oli siis niiden pappien luku, jotka Nar- 
vasta olivat itselleen ja perheelleen pakopai- 
kan löytäneet. Kun kaupunki oli tulvillaan 
muitakin pakolaisia ja kun he eivät olleet voi- 
neet paljoakaan omaisuudestaan mukanaan 
kuljettaa, on ymmärrettävää, minkälaisessa 
hädässä ja ahdistuksessa he siellä joutuivat 
elämään. Se kuvastuu myöskin niistä kirjeis- 
tä, jotka tuolta ajalta ovat säilyneet. Niinpä he 
kääntyvät sekä Tallinnan konsistorin että nar- 
van maistraatin puoleen pyytäen, että ne tu- 
lisivat heille heidän händänalaisessa tilassaan 
avuksi. »Se vähä, minkä olemme mukanam- 
me tuoneet, on jo kauan sitten pantu mene- 
mään, myytyjä kulutettu, joten me emme näe 
nyt muuta kuin kuoleman edessämme», kir- 
joittivat he viimeksi mainitulle anoen, että 
heille jaettaisiin ruokavaroja ja että kaupun- 
gissa pantaisiin toimeen keräys heidän hyväk- 
seen, jotteivät he joutuisi vaimoineen ja lap- 
sineen nälkään nääntymään. 

Tallinnan konsistori lähettääkin heidän 
avustamisekseen yli 67 taalaria, mutta miten 
menettelee maistraatti, sitä emme varmuudel- 
la tiedä. Näyttää siltä, ettei se ollut erikoisem- 
min halukas pakolaispappeja auttamaan, jos 

sillä lienee ollut siihen mahdollisuuksiakaan, 
koskapa nämä vähän myöhemmin uudistavat 
pyyntönsä. 

Kaupungin piirityksen aikana saa kotiinkut- 
sun Inkerin viimeinen superintendentti Johan- 
nes Rungius. Sen aikana teki kuolema työtään 
myöskin pakolaispappien joukossa. Jöran Ky- 
ander kuolee vuonna 1703 tai seuraavan vuo- 
den alkupuolella, Georg Österman ja Johan- 
nes Thollengreen vuonna 1704, joko ennen 
valloitusta tahi heti sen jälkeen. Henrik Mu- 
linuksen, Johannes Möllengreenin ja Bern- 
hard Sketleruksen kohtalosta puuttuvat sen- 
sijaan tiedot. 



Mutta sota-aika ei ainoastaan eroittanut 
vaan myöskin yhdisti. Niinpä tiedämme Jo- 
hannes Schutzin naineen Gustav Törnen les- 
ken Eva Maria Molsdorffin, Abraham Hyve- 
niuksen Narvan vaivaistalon saarnaajan M. 
Aganderin lesken Ingeborg Melijnin ja And- 
reas Norbergin Jöran Kyanderin lesken Ma- 
ria VVallenbergin. 

Kun venäläiset vihdoin 9 p:nä elokuuta 1704 
valloittivat Narvan, oli siellä olevien pakolais- 
pappien ensimmäisenä ajatuksena päästä ta- 
kaisin Inkeriin seurakuntiaan tai niiden jään- 
nöksiä palvelmaan. Tässä mielessä he kään- 
tyivät kenraali-kuvernööri Aleksander Men- 



shikovin puoleen, joka suostuukin heidän 
anomukseensa. Ainoaksi ehdoksi asetetaan, 
että he sitä ennen vannoivat uskollisuuden- 
valan uudelle hallitsijalleen. 



Näin pääsivät ne Inkerin suomalaisten seu- 
rakuntien papit, jotka olivat jaksaneet kestää 
yli neljä vuotta jatkuneen pakolaisuutensa 
vastukset ja vaivat, palaamaan takaisin seu- 
rakuntiinsa täyttämään niitä tehtäviä, jotka 
heille noina raskaina aikoina Jumalan sanan 
palvelijoina oli annettu. 

Ahdistukset ja kärsimykset eivät suinkaan 
loppuneet tähän. Seurakunnat olivat sodan hä- 
vittämiä, seurakuntalaisten luku suuresti har- 
ventunut. Kirkolliset olot olivat epäjärjestyk- 
sessä, ja työntekijäin mielessä oli epävarmuus 
siitä, miten uusi esivalta tulisi suhtautumaan 
heidän, toisuskoisten, työhön ja toimintaan. 
Ja ehti kulua vain muutama vuosi, kun uusi, 
ankara isku kohtasi Inkerin kirkkoa. Sen pa- 
pit karkoitettiin kauaksi Sisä-Venäjälle. Mut- 
ta sitä kalliimpi oli varmaan monelle papille 
heidän pyhä tehtävänsä noina raskaina vuo- 
sina. Saivathan he julistaa lohdutuksen ja ian- 
kaikkisen vapahduksen sanaa rakkaan Inke- 
rinsä kärsivälle ja monin tavoin raskautetul- 
le kansalle. 




Sukututkimusmatka Helsinkiin 




Valtionarkiston virkailija kertoi arkistosta ja antoi meille ohjeita ja monenlaista apua. 



Lokakuun kymmenennen torstai-iltapäivän 
ja 13. sunnuntaiaamun välisenä aikana tehtiin 
jo perinteeksi tullut ISK:n järjestämä sukutut- 
kimusmatka Ruotsista Helsinkiin. Tällä ker- 
taa meitä oli 15 osanottajaa, joista kaksi liit- 
tyi ryhmään Helsingissä. Suurin osa oli ensi- 
kertalaisia. Kokoonnuimme 17.00 torstaina 
Tukholmassa Viking-linjan terminaalissa, jol- 
loin matkaoppaamme Viktor Pajunen jakeli 
meille matkaliput. Nousimme sen jälkeen 
Viking-linjan uuteen suureen laivaan Viking 
Madellaan, joka lähti kello 18.00. Kun kaik- 
ki olivat löytäneet hyttinsä, kokoonnuimme 
ruokasaliin yhteiselle illalliselle. Saimme näin 
tilaisuuden miellyttävällä tavalla tutustua toi- 
siimme. 

Illallisen jälkeen kokoonnuimme neuvotteluhuo- 
neeseen tutustumaan sukututkimuksen alkeisiin Toi- 
vo Folkestenin johdolla. Ensikertalaiselle on sellai- 



nen aloitus erittäin arvokas, kun silloin saa tietää ne 
järjestelmät ja menetelmät, joita voi käyttää kirkon- 
kirjoja tutkiessa. 

Laiva saapui seuraavana aamuna yhdeksän tie- 
noissa Helsingin satamaan. Hotellissa käväisyn jäl- 
keen kokoonnuimme Valtionarkistoon, joka sijait- 
see lähettyvillä, Tuomiokirkon takana. Arkiston vir- 
kailija kertoi meille Suomen arkistoista yleensä ja 
varsinkin juuri Valtionarkistosta, ja kuinka kokoel- 
mat siellä on järjestetty. Valtionarkistossa säilytetään 
myös Inkeristä ne kirkonkirjat, jotka papit onnistui- 
vat pelastamaan, kun Inkerin kirkot suljettiin ja nii- 
den omaisuus takavarikoitiin. Osa osanottajista oli 
käynyt arkistossa jo aikaiseirimin. Minusta, joka olin 
ensikertalainen, oli oikein jännittävää etsiä omia juu- 
riani aitaisemrnista sukupolvista. 

Sen jälkeen, kun oli löytänyt mielenkiintoisia tie- 
toja kirjoista tai niiden mikrofilmeistä, sai tilata niistä 
kopiot. Ne saattavat osoittautua arvokkaiksi tulevaa 




Valtionarkiston tutkijasalissa tutkittiin kirkonkirjoja. 



tutkimusta tehtäessä. Samalla säästää aikaa, kun ei 
tarvitse kirjoittaa ylös kaikkia tarvittavia tietoja, var- 
sinkin kun on hyvin työlästä lukea mikrofilmejä ja 
vanhoja käsialoja. Arkistotutkimusten jälkeen ko- 
koonnuimme yhteiselle illalliselle pieneen venäläi- 



seen ravintolaan. Ruoka maistui todella hyvin ja tun- 
nelma oli miellyttävä. 

Lauantaiaamupäivällä saimme jatkaa sukulaisten 
etsintää tai katsella kaupunkia. Iltapäivän käytim- 
me käyntiin Inkeri-kodissa Karjalatalolla, missä Hel- 




Valtionarkiston mikrofilmien lukulaitteet olivat ahkerassa käytössä. 

singin inkeriläisten paikallisosaston jäsenet ottivat 
meidät lämpimästi vastaan. Puheenjohtaja Yrjö 
Korkkinen kertoi meille osaston toiminnasta ja tu- 
levista tavoitteista. Sen jälkeen meille tarjottiin kah- 
via ja monenlaisia inkeriläisiä piirakoita. Ne mais- 
tuivat oikein hyviltä ja saimme vielä evääksi, mitä 
emme jaksaneet siellä syödä. Koitimme korvauk- 
seksi kaikesta kerätä kolehdin Inkerikodin toimin- 
nalle. 

Kello 18 laivamme lähti Tukholmaa kohti, ja me 
heilutimme näkemiin niille ystäville, jotka olivat tul- 
leet meitä saattamaan laivalle asti. Hyvän illallisen 
jälkeen kokoonnuimme laivan elokuvateatteriin kat- 
somaan filmiä, jonka olimme saaneet lainata Inke- 
rikodista. Se oli tehty inkeriläisten vapaustaistelijoi- 
den 20-vuotismuistojuhlassa Valkjärvellä Karjalan 
kannaksella 1939. Siinä kuvattiin kirkkconmenoa se- 
kä urheilua puvuissa, joiden rinnassa oli Inkerin lip- 
pu. Se että filmi oli värifilmi, teki sen vieläkin mer- 
Mttävämmäksi, värifilmi kun oli siihen aikaan var- 
masti hyvin uutta. 

Filmin jälkeen kokoonnuimme neuvotteluhuonee- 
seen keskustelemaan matkasta, sen tarkoituksesta 
ja tavoitteista. Mikä oli hyvää ja minkä voisi tehdä 



paremmin seuraavan kerran? Keskustelun kulues- 
sa tuli esille monta rakentavaa näkökohtaa, joista 
varmasti on iloa tuleville sukututkijoille. Viktor Pa- 
junen kertoi, että on myös mahdollisuus saada ko- 
pio niistä kuulusteluista, joita tehtiin, kun tulimme 
pakolaisina Ruotsiin. Jos asia koskee muita kuin 
asianomaista itseä, on kuitenkin saatava lupa tältä 
henkilöltä, jota se koskee. 

Myrskyisen yön jälkeen, jolloin tuulen nopeus oli 
jopa 25 m/s, saavuimme onnellisesti perille Tukhol- 
maan sunnuntaiaamuna. Useammalla osanottajista 
oli kamera mukana, ja kokoonnuttiin vielä laituril- 
le ottamaan jäähyväiskuva ennen kuin hajaannuim- 
me eri suunnille. 

Yhteenvetona voi sanoa että matka oli sekä haus- 
ka että antoisa. Ja kun niin tuntuu, silloin on koet- 
tu parasta, toisin sanoen ilo ja tieto yhdistettynä. Ne 
kaksi, jotka suuresti vaikuttivat matkan onnistumi- 
seen, olivat Viktor Pajunen ja Toivo Folkesten. Tah- 
don lopuksi omasta ja toisten puolesta kiittää heitä 
kaikesta huomaavaisuudesta ja ystävällisyydestä. Toi- 
vottavasti tavataan taas me kaikki ja myös uudet 
osanottajat ensi vuoden sukututkimusniatkalla Hel- 
sinkiin. 

Fredrik Ovi 




Opintomatkalaiset kahvipöydän ääressä Inkerikodissa yhdessä Helsingin paikallisosaston jäsenten 
kanssa. 

KALEVALAN JUHLAVUODEN 
KILPAKIRJOITUS YLLÄTTI 



Suomalaisen Kirjallisuuden Seuran kansan- 
runousarkisto järjesti Kalevalan 150. juhlavuo- 
den kunniaksi kilpakirjoituksen »Perinne elä- 
mässäni». Keruun tavoitteena oli saada koo- 
tuksi aineisto, joka antaisi kuvan perinteestä 
1980-luvun Suomessa. Kilpailua suunnitel- 
taessa pyrittiinkin löytämään kaikille suoma- 
laisille läheinen alue: tarjottiin kahdeksan 
aihepiiriä, koti ja suku, kaksi kotiseutua, juh- 
lat, vapaa-aika, sukupuoliroolit ja kasvatus 
avioliittoon, minä ja muut, laulut sekä sanan- 
parret. 

Kilpailun runsas osanotto yllätti järjestäjät. 
Kokoon saatu aineisto on näet arkiston histo- 
rian keruiden tuottoisimpia: Noin 500 osallis- 
tujalta saatiin yhteensä noin 18.500 liuskaa 
vastauksia. Lisäksi lähetettiin valokuvia noin 
700 kappaletta ja äänitteitä 18 tuntia. 



Kilpakirjoitukseen saatiin vastauksia kaik- 
kialta Suomesta. Myös ulkomailla huomioitiin 
koti-Suomen Kalevalan juhlavuoden perin- 
teenkeruu aina Yhdysvaltoja myöten: 17 osal- 
listujalta saapui noin 220 liuskan aineisto. 

Kilpailuaineistoa käsitellään parhaillaan. 
Tarkoitus on, että akateemikko Matti Kuusen 
johtama palkintolautakunta saa työnsä pää- 
tökseen toukokuun lopussa, jolloin palkinnot 
jaetaan. — Aineisto tullaan tallentamaan Kan- 
sanrunousarkiston kokoelmiin, jossa se on tut- 
kijoiden käytettävissä. 

Vaikka Kalevalan juhlavuosi onkin ohitet- 
tu, perinteen ja muistitiedon vaaliminen ei 
pääty tähän. Kansanrunousarkisto kerääjä ar- 
kistoi perinnettä ja muistitietoa jatkuvasti ja 
kannustaa uusia ja vanhoja perinteentallenta- 
jia mukaan tähän työhön. 



Perinnekilpailu 



Karjalan Liiton yhteydessä toimiva Karjalai- 
sen perinteen työryhmä järjestää 5. perinteen- 
keruukilpailun aiheena »Karjalaisuus tänään». 
Kysely on tarkoitettu luovutetusta Karjalasta 
kotoisin oleville ja heidän perheenjäsenilleen. 
Perinnekilpailuun voi osallistua myös haastat- 
telemalla karjalaisia. 

Tämänkertaisen kyselyn aiheina ovat kar- 
jalainen perhe ja suku, karjalaiset piirteet ko- 
din sisustuksessa ja ruokataloudessa, perhe- 
ja vuotuisjuhlat sekä karjalaisuuden säilymi- 



nen nuoren ikäpolven keskuudessa. Kyselyl- 
lä pyritään tallentamaan tämän hetken tietout- 
ta ja samalla toivotaan tietoja myös karjalai- 
suudessa tapahtuneista muutoksista. 

Kyselylehtisen, vastauspaperia ja -kuoren 
voi tilata postitse osoitteella: Karjalaisen pe- 
rinteen työryhmä/kysely Karjalainen kulttuu- 
rikeskus, Käpylänkuja 1, 00610 Helsinki (puh. 
90-799 077/29). Kilpailuaika päättyy 31. 12. 
1986. 

Maria Tonkan muistolle 




Tunsin Marian (Marin) jo hänen nuorena 
morsiana ollessaan. Olin ihastunut hänen kau- 
niiseen olemukseensa. En silloin arvannut, 
että hänestä saisin ystävän hamaan vanhuu- 
teen saakka. 

Tämä elämä on ollut kovin mutkainen Ma- 
rille ja minulle. Olin Marin kotia kunnosta- 
massa Inkerin Keitossa. Ihailin hänen tarmok- 
kuuttaan. Emme arvanneet silloin, että joutui- 
simme lähtemään pois Inkeristä. Emme silloin 
ymmärtäneet, että elämä ei ole suoran ladun 
kulkemista, vaan siinä on paljon mutkia. Elä- 
mä voi mennä aivan solmuun ja seinä tulla 
vastaan. Näin on käynyt Marille ja minulle; 
mutkaiset ja vaikeat solmut on pitänyt aukais- 
ta itse, Jumalan ja ystävän avulla. Yhdessä 
olemme pohtineet miten nyt eteenpäin. 

Mari oli hyvin uskonnollinen, ja rukoukset 
ovat auttaneet vaikeuksien yli pääsemiseen. 
Mari oli minulle kuin matkasauva. Hänen ym- 



märtäväisestä ja kärsivällisestä luonteestaan 
otin oppia. 

Maria perheineen sai toisen kodin Karjalas- 
ta, Viipurin Kolikkoinmäeltä. Kävin usein hei- 
dän kodissaan, olihan se ensimmäinen etap- 
pipaikka minulle Suomessa. Sydämellisesti he 
ottivat minut aina vastaan. 

Marilla ja hänen miehellään Paavolla oli pal- 
jon pieniä lapsia, ja yhdessä he ahersivat 
uuden kotinsa järjestämisessä. Minä olin aina 
tervetullut heille yhteiseen ruokapöytään, yh- 
teiseen lämpöiseen kotiin, jota mielihyvin 
muistelen. Emme tienneet silloin, että tämä- 
kin koti oli väliaikainen. Viipurista jouduim- 
me lähtemään sodan jaloista, ja sinne jäi se toi- 
nenkin koti. Jouduimme erilleen, kuka min- 
nekin pääsi. Taas tuli elämään mutka. 

Seuraavaksi tapasin heidät Munkkiniemes- 
tä, jossa he asuivat jonkin aikaa. Sen jälkeen 
he perustivat uuden kauniin kodin Helsingin 
Pakilaan. Aina seurasin heitä, missä he mil- 
loinkin asuivat, ja he kävivät myös minun luo- 
nani. 

Täällä Pakilassa Marin mies Paavo kuoli, ja 
hän jäi yksin. Vanhuus tuli, ja Mari Torikka 
joutui asumaan Tapiolaan miniänsä luo. Ta- 
piolassa Mari asui kymmenen vuotta. Sieltä 
hän pääsi Espoon vanhustenkotiin, »Auro- 
raan», jossa asui lopun elämänsä. Hänellä oli 
siellä oma huone, ja hän oli tyytyväinen elä- 
määnsä. Kävin häntä siellä usein tervehtimäs- 
sä. Kovasti hän toivoi ja odotti kuolemaansa. 
Kerran kun menin hänen luokseen, hän ker- 
toi tavanneensa Jumalan; ehkä tämä oli sitä 
henkimaailmaa, josta nykyään puhutaan. 

Vihdoin koitti se päivä, että hän pääsi pois 
täältä murheen laaksosta iankaikkiseen le- 
poon. Paljon oli omaisia ja ystäviä Espoon 
hautausmaalla saattamassa häntä viimeiselle 
matkalle. 

Jumala olkoon kanssasi. 

Ystäväsi, Anna Sinervo 

Toimitussihteeriltä 



TEKOPYHIÄ 



Perinteisessä yhteisössä, niin inkeriläisessä 
kuin suomalaisessakin elämän kulkua rytmit- 
tivät paitsi vuodenaikojen vaihtelu, myös ar- 
jen ja pyhän vuorottelu. Pyhä on normaaliin 
ajan kulkuun tuleva katko tai aukko, joka siir- 
tää ihmisen toiseen todellisuuteen, pyhään 
maailmaan. 

Toisaalta syvällisessä uskonnollisessa ko- 
kemuksessa ihminen voi äkisti nähdä koko 
maailman pyhänä perimmäisen todellisuuden 
ilmentymänä. Mystikko kokee pyhyyden jo- 
kaisessa kevään lehdessä. 

Mutta kaikki eivät ole mystikkoja. Pyhä ja 
arki on ensin erotettava, jotta ne mystisessä 
kokemuksessa voisivat taas yhtyä. Pyhät ovat 
osa uskonnollista symboliikkaa, jonka oleel- 
linen piirre on muuttumattomuus ja jatku- 
vuus. Ne ovat osa uskonnollisen ihmisen elä- 
män muuttumatonta perustaa. 

Miksi sitten Suomen luterilainen kirkko on 
tahtonut muuttaa loppiaisen ja helatorstain 
paikkoja kahteenkin otteeseen? 1973 pyhät 
siirrettiin vanhoilta paikoiltaan sotkemasta 
työmarkkinajärjestöjen tulopoliittisia ratkai- 
suja. Kirkko ei katsonut voivansa enää esit- 
tää vaatimuksia yhteiskunnalle, jonka kaikki 
jäsenet eivät olleet kiinnostuneita kirkon sa- 
nomasta. Perinteisen yhteisön yhtäläinen elä- 
mäntapa oli mennyttä. 

Radikalismin aaltojen tasaannuttua kirkko 
haluaa taas nostaa profiiliaan ja palauttaa py- 
hät. Ne halutaan myös nimenomaan vapaa- 
päiviksi, sillä vain mystikko voisi kokea Ju- 
malan läsnäolon myös työnsä ääressä. Mutta 
moniko sitä enää kokee edes pyhinä? 

Molempiin siirtoihin liittyy ongelmia. Py- 
hien poistaminen ilmentää yksipuolista tehok- 



kuusajattelua, jossa ihminen sidotaan tuotta- 
misen ja kuluttamisen loputtomaan oravan- 
pyörään. Elämän päämääräksi tulee tyhjänpäi- 
väinen rahan ja vallan tavoittelu. 

Pyhien palauttaminen palkallisiksi vapaa- 
päiviksi taas ilmentää kirkon lähentymistä 
valtiovaltaan ja talouselämään. Tällaisessa ti- 
lanteessa uskonnolla on taipumus muodostaa 
rahan ja vallan kanssa sellainen kolmiyhteys, 
josta ironisin esimerkki on lause »Jumalaan 
me luotamme» painettuna Yhdysvaltain va- 
luuttaan. 

Onko myöskään oikeudenmukaista, että 
kirkko voi päättää kirkkoon kuulumattomien- 
kin työajasta? Vähemmistöjen oikeudet ovat 
demokratian ikuinen ongelma. 

Kylmän bisneksen ja pinnallisen yhteiskun- 
tauskonnon keskellä irrallista nykyihmistä pu- 
huttelee usein aidoimmin jukeboksista kaiku- 
va ääni, joka laulaa haikeasti yksinäisestä vii- 
konloppuisästä. 

Pyhiä tarvitaan, mutta ei tekopyhiä. 

I. 

Ajankohtaisia ilmoituksia 



HELSINGIN PAIKALLISOSASTO 

Maaliskuun kuukausitilaisuus .Inkeriläisten yhdis- 
tyksen vuosikokous 1 pidetään 23. 3. ;a huhtikuun 
tilaisuus 27. 4. 1986 klo 1- Inkerikodissa. Terve- 
tuloa. 



SEUKKOSEURA 

Kokoontumispäivät kevätkaudella 1986 

Huhtikuussa 3. ja 17. pv ja toukokuussa 5. pv. 



TURUN PAIKALLISOSASTO 

Kuluvana vuonna pidetään Karjalaisten talossa Itä- 
pellontie 2 seuraavat tilaisuudet: 
Pääsiäisjuhla 31. 3. 1986, Helluntaijuhla 18. 5., Mik- 
kelinpäivä 5. 10., Pyhäinpäivä 1. 11. klo 13 (Kivel- 
lä klo 12), Joulujuhla 26. 12. Kaikki tilaisuudet paitsi 
Pyhäinpäivän juhla alkavat klo 14.00. Tervetuloa! 

Johtokunta 




KIITOS! 



Inkeriläisten viesti kiittää seuraavia henkilöitä, jotka 
ovat tukeneet lehteä lahjoituksin: Emma Juvanen, 
Riihimäki 50 mk ja Hanna Garelishevva, Canada 
375,89 mk. 

Levitä Inkeri-tietoutta, tilaa asiamiehiltämme 
Inkeri-aiheista kirjallisuutta 



Saatavana Suomesta sekä Ruotsista 

Saini Laurikkala 
Rovasti S. J. Laurikkalan 
elämäkerta 25 mk (35 kr) 

Aapo Iho 
Hietajyvä, valitut runot 18 mk (25 kr) 

Hellin Suominen 
Mooses Putron elämäkerta 10 mk (15 kr) 

Äänilevyjä 
Inkerikuoro 

Nouse Inkeri ym. 15 mk (25 kr) 

Lauri Santtu 

Murrejuttuja 15 mk (25 kr) 

Gävlen kuoro 30 mk (35 kr) 

Inkerin pöytälippuja 15 mk (25 kr) 

Inkerin postimerkkejä sarja 50 mk (75 kr) 
Adresseja 15 mk (25 kr) 

Rintaneula Inkerin vaakuna 10 mk (10 kr) 
Tarra Inkerin lippu 5 mk (5 kr) 



Saatavana Suomesta 

Juhani Jääskeläinen 
Inkerin kirkon tuho 



70 mk 



Inkeriläisten Viestin irtonumeroita. 



Saatavana Ruotsista 

Isien Usko muistojulkaisu 10 kr 

Kemppi 
Fenno-Ingria lauluja 5 kr 

Ristiltä ripille 10 kr 

Aatami Kuortti 
Tapahtui Inkerissä 
Inkerin kirkon vaiheita 
Juhana Inkerinsuomalainen 
Aloitettava alusta 
Kaikkien hinta Ruotsissa 25 kr 

Eino Hanski 
Heimopataljoona 50 kr 

Tapani Sopanen 
Ingermanlänning 60 kr 

Uno Hammarström 
Ingermanländarna som flydde tili 
Sverige 30 kr 

Viktor Pajunen 
Ingermanland - en kort historik 5 kr 

Birger Thuresson 
Lilja - flykting - flickan frän 
Ingermanland 60 kr 

Postikortti Haaparannan muistolaatta 1 kr 
Postikortti Örebron muistokivi 1 kr 

Kalevala och de finska folksängens 
värld 70 kr 



Vammala 1986 Vammalan Kirjapaino Oy 

numero 4 



huhtikuu 1986 



inkeriläisten viesti 



TOIMITUS Päätoimittaja: 

Matti Vironmäki, puh. (90) 631 285 

Toimitussihteeri : 

Ilkka Pyysiäinen, puh. 90-803 3687 

Matinkartanontie 2 C 30, 

02230 Espoo 

(toimituksen osoite) 

KONTTORI Lehden ym. tuotteiden tilaukset, osoitteet, jäsen- 

maksut yms. 

Inkeriko ti, Karjalatalo, Käpylänkuja 1, 
00610 Helsinki 

Puh. (90) 793 796 tai (90) 8732 095 
Postisiirtotili Hki 30636-4 

TILAUSHINTA 80 mk/vsk kotimaassa, Ruotsissa 120 kr v. 1986 

ILMOITUSHINNAT 1/1 sivu mk 500 mk 

1/2 » » 300 mk 
1/4 » » 200 mk 
Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 

Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS R.Y. 

PÄÄASIAMIES Armas Paakkonen 

RUOTSISSA Tingsgatan 35 

50253 Boräs. Puh. 033/10.1 850 

Postisiirtotili 626047-5 

(lehden ym. tuotteiden tilaukset) 

SIVISTYSSÄÄTIÖ Hallituksen puheenjohtaja: Matti Vironmäki, 

Tehtaank. 5 E 43, 00140 Helsinki 
Puh. (90)631 285 
Säätiön postisiirtotili 146660-1 



KANSI: Mennyt maailma eli Klemettilän perhettä sekä Daavid Karvonen ja Luumäen Antti Iha- 
laisten kylässä vuonna 1918. 



Matti Vironmäki: 



Pappina Aunuksessa 



Poikkeukselliset olot ja vaikean ajan tapah- 
tumat neljä vuosikymmentä sitten tuskin kos- 
kaan kokonaan unohtuvat mukanaeläneiden 
mielistä. Silloin sekä varsinaisilla sotarintamil- 
la että myös muissa tehtävissä vaadittiin voi- 
mien jännittämistä usein äärimmilleen. Näin 
oli myös laita niiden satojen miesten ja nais- 
ten kohdalla, jotka joutuivat toimimaan Pää- 
majan komentamina Itä-Karjalan Sotilashallin- 
non palveluksessa. Tähän joukkoon Aunuk- 
sen maille siirrettiin tämän kirjoittajakin vuo- 
den 1941 lopussa, jolloin yksikkömme 
Kev.Os. 7 Kivennavalla hajoitettiin. 

Aunuksenlinnaan saavuimme tammikuun 
alkupäivinä 1942 yhdessä sotilashallinnon 
kansanopetustyöhön kutsutun vaimoni kans- 
sa. Määräykseni oli toimia Aunuksen alue-esi- 
kunnan sotilaspappina, jossa tehtävässä piti 
huolehtia sekä sotilashallinnon henkilöstön et- 
tä myös paikallisen aunukselaisen, luterilai- 
siksi ilmoittautuvan väestön hengellisestä 
huollosta. Kun toiminta-alueeni oli varsin laa- 
ja, jouduin liikkumaan paljon ja tapasin au- 
nukselaisia alkuasukkaita runsaasti. 

Alusta lähtien suurena apuna työssäni oli- 
vat alue-esikunnan ja varsinkin sen valistus- 
toimiston upseerit ja muut henkilöt sekä 
alueen sotilashallinnon alaiset kansakoulun- 
opettajat. Myös monia muita eri yksiköiden 
henkilöitä olen aina kiitollisena muistellut. Me 
siellä toimineet suomalaiset olimme kaikki 
kuin yhtä suurta perhettä ja työskentelimme 
kukin koulutuksemme mukaisissa tehtävissä 
hyvässä yhteishengessä aunukselaisten lähim- 
mäistemme auttamiseksi. Meistä tuskin kenel- 
läkään oli koskaan edes ajatuksissa valloitta- 
jan mieli, vaan me uskoimme olevamme 
»puhtain asein oikean asian puolesta» palve- 
lemassa heimoveljiämme ja -sisariamme. 



Pian Aunuksen lakeuksille tultuani kävin 
tervehtimässä armeijakunnan pappeja. Hei- 
dän majapaikkansa portinpielessä oli suuriko- 
koinen lautalevy, johon oli maalattu sanat 
»Aunuksen pappila». Pappisveljet Väinö Reu- 
nanen ja Eero Häivä sanoivat taulun kuulu- 
van nyt minulle. Otin sen ja kiinnitin oman 
asuntoni porttiin Karl Marxin kadun varrel- 
la. Jonkin ajan perästä huomasin, että erään 
toisen talon seinään oli ilmaantunut orto- 
doksisen sotilaspapin myös puinen levy, jo- 
hon oli tekstattu »Aunuksen oikia pappila». 
Talossa majailleet ja toimineet ortodoksivel- 
jet olivat mukavia poikia, joiden kanssa ei ol- 
lut hankaluuksia. Tosin emme kovin paljon 
joutuneetkaan tekemisiin keskenämme, sillä 
kummallekin kirkkokunnalle oli annettu sel- 
vät ohjeet, miten pitää toimia. Me joskus huu- 
morin välke silmäkulmassa sovimme, että kil- 
palaulantaa emme harjoita, vaan kukin tekee 
työtänsä oman vakaumuksensa mukaisesti 
välttäen »uskonsodan» mentaliteettia. 

Mainitut armeijakunnan papit olivat jo syys- 
kuusta lähtien olleet Aunuksessa ja saaneet 
alulle luterilaiseen seurakuntaelämään kuu- 
luvia asioita. He olivat mm. kutsuneet lapsia 
pyhäkouluun ja hankkineet kirkon luterilai- 
sia jumalanpalveluksia varten. Kirkko oli al- 
kujaan ortodoksiseksi kirkoksi rakennettu, 
mutta otettu vuosia aikaisemmin punaklubin 
käyttöön. Tämä rappeutunut, kivinen ns. Saa- 
ren kirkko saatiin suomalaisten pioneerisoti- 
laiden ja uutterien lottien yhteisin ponniteluin 
talkoovoimin puhdistetuksi ja kunnostetuksi 
sellaiseksi, että siinä voitiin kokoontua. Pit- 
kät ajat kirkko oli mahdollisimman karu. Alt- 
tarina ja puhujanpaikkana oli näyttämölle ase- 
tettu yksinkertainen pöytä. Kirkkomaisuudes- 
ta todistamassa oli näyttämön taustalla seinäl- 
le naulattuja kuusenhavuin verhottu puuris- 
ti. Viimemainittu sitten huhtikuussa 1942 



vaihdettiin kauniiseen kanta-Suomesta lahjak- 
si saatuun alttaritauluun, joka esitti suomalai- 
seen maisemaan sijoitettua Vapahtajaa kutsu- 
massa luokseen kaikkia työtätekeviä ja ras- 
kautettuja. Alttaritaulun lisäksi satiin kirk- 
koon muutakin kirkollista: alttari vaatteita, 
messukasukka, kynttelikköjä, kattokruunu, 
kastemalja ym. Nämä lahjat oli hankkinut 
kansanedustaja J. W. Wainio. Urkuharmoo- 
ni tuli myös lahjana Helsingin Seuratupa-yh- 
distykseltä samana kevättalvena. 



Saaren kirkossa sen kylmyydestä ja karuu- 
desta huolimatta kokoonnuttiin säännöllises- 
ti sekä päiväjumalanpalveluksiin että myös 
usein iltaisin hengellisiin ja isänmaallisiin ti- 
laisuuksiin. Väkeä kävi olosuhteisiin katsoen 
kohtalaisesti. Kävijämäärä vaihteli sunnuntai- 
sin 100—350 henkeen. Valtavasti suurin osa 
oli kantasuomalaisia harmaapukuisia sotilai- 
ta ja lottia mutta paljon oli kirkkoväen joukos- 
sa myöskin paikkakuntalaisia sekä aikuisia et- 
tä lapsia. Puhujina ja ohjelmansuorittajina ti- 
laisuuksissa esiintyivät tämän kirjoittajan 
ohella sotilaspastorit, kansakoulunopettajat, 
valistusupseerit ja eräät sotilasyksiköissä pal- 
velleet muut henkilöt. Kantasuomalaisista 
koottu sekakuoro rikastutti myös usein lau- 
lullaan eri tilaisuuksia. Kuoroa johtivat 
joukko-osastoista löytyneet kanttoriurkurit ja 
muut laulumiehet, jotka myös palvelivat ur- 
kujen soittajina jumalanpalveluksissa. 




Kirkossa pidettyjen tilaisuuksien lisäksi teh- 
täviini kuului hartaushetkien järjestäminen 
myös Aunuksen alueen eri kylissä. Kokoon- 
tumispaikkoina olivat kansakoulut ja karja- 
laispirtit sekä sotilaiden majoitusparakit. Toi- 
sinaan tuollaiset tilaisuudet olivat jumalanpal- 
veluksien kaltaisia, toisinaan taasen tyydyttiin 
vain lyhyeen hartaushetkeen virsilauluineen. 
Kuulijoita näissä »maakirkoissa» oli tavallisesti 
runsaasti ja suurin osa heistä karjalaisväestöä. 
Puhuessani oli pakko käyttää mahdollisim- 
man yksinkertaista, havainnollistaja kansan- 
omaista puhetapaa. Erään aunukselaisen nai- 
sen avulla, joka oli syntyisin Inkerinmaalta ja 
asunut vuosia Aunuksenkaupungissa, kään- 
sin muutamia Uuden Testamentin tuttuja ker- 
tomuksia aunuksen murteelle ja opettelin niitä 
puhumaan. Mutta vaikka »mie pagizin da pa- 
jatin aunukseks», niin joskus varsinkin syrjä- 
kylillä kuulijat eivät tuntuneet ymmärtävän 
puheestani paljoakaan. Silloin piti pyytää, et- 
tä joku »ymmärtäväinen» tulkitsisi, mitä ha- 
lusin sanoa. Hyviä tulkkeja löytyikin usein yl- 
lättävän paljon. 



Kouluilla ja karjalaistuvissa vietetyissä tilai- 
suuksissa sattui usein kesken kaiken tapauk- 
sia, jotka olivat huvittavia ja jäivät lähtemät- 
tömästi mieleen. Esim. eräänä keväänä Pitkä- 
perjantain jumalanpalveluksessa täpötäydes- 
sä Kuittisen koulun juhlasalissa seisoin laval- 
la ja yritin parhaani mukaan puhua Kristuk- 
sen kärsimyksistä. Kädessäni oli krusifiksi ja 
olin mielestäni juuri herkimmässä kohdassa. 
Silloin muuan etupenkissä istunut aunukse- 
lainen nainen huudahti äänekkäästi: »A, ärjy- 
kö nuo sun suapkut Suomessa maksavat'» Nai- 
nen oli siis katsellut vain saappaitani ja ollut 
kiinnostunut niiden hinnasta. Rauhallisesti 
vastasin: »Älä sie nyt ajattele saappaita, vaan 
kuuntele puhettani, kerron tilaisuuden jälkeen 
saappaista». Erään toisen kerran Sammatuk- 
sen kylän koululla juhlasalin etualalla kaksi 
naista kesken puhettani paljastivat rintansa ja 
alkoivat imettää sylissään olleita lapsia. Lähel- 
lä istuvia sotilaita ja lottia hymyilytti, kuten 
minuakin, mutta mitään hämminkiä ei syn- 
tynyt. Puhuttuani hetken äidin rakkaudesta 
ja kodista laulettiin: »Ystävä sä lapsien» ja ha- 
jaannuttiin tyytyväisinä. 



Näiden mainittujen sanan äärelle kokoon- 
tumisten lisäksi jouduin osallistumaan myös 
monenlaisiin muihin toimintoihin ja tilaisuuk- 
siin. Esim. monia kotikäyntejä, joissa tehtä- 
väni oli haastatella ihmisiä ja kerätä kirkollista 
tietoutta, en varmaan koskaan unohda. Tapa- 
sin paljon vanhempia ja nuorempia ihmisiä, 
joiden elämänvaiheet tuntuivat uskomatto- 
man ankeilta. Heidän joukossaan oli eräitä jo 
vuosikymmeniä aikaisemmin keisarivallan 
ajalla Aunukseen saapuneita suomalaisia, jot- 
ka leveämmän leivän toivossa olivat jättäneet 
lapsuutensa maisemat. Syntymäkodin vaikut- 
teita he eivät olleet unohtaneet, vaan sanoi- 
vat olevansa samaa luterilaista »uskoa» kuin 
sukulaiset Suomessakin. Monet heistä näyt- 
telivät kuluneita virsi- ja evankeliumikirjo- 
jaan, joista olivat ammentaneet lohtua vai- 
keuksissaan. Muutamissa mökeissä näin kir- 
jaksi sidottuna heränneiden »Hengellisen Kuu- 
kausilehden» numeroita. Niitä oli kuulemma 
ahkerasti käytetty hartauslukemisena. Joiden- 
kin kirjojen välissä oli heiniä, joiden sanottiin 
olevan merkkejä siitä, että joskus vaikeina 
vuosina oli kirjoja säilytetty heinäladossa. 



Eräälle unohtumattomalle kotikäynnille jou- 
duin nimenomaan mökin vanhan isännän kut- 
sumana. Ukkeli oli 78-vuotias vanhus, joka tu- 
li majapaikkaani pyytämään »pyhiä» eli Her- 
ran pyhää Ehtoollista. Mies kertoi aikoinaan 
keisarivallan aikana opiskelleensa ortodoksi- 
sessa pappisseminaarissa ja sen jälkeen toimi- 
neensa pappina monissa paikoissa Itä-Karja- 
lassa. Hänellä oli vaimo, joka oli suunnilleen 
samanikäinen kuin mieskin, mutta aikuiset 
lapset olivat häipyneet maailmalle. Elämä oli 
ollut raskasta varsinkin viime vuosina. Met- 
sätöillä ynnä muulla kovalla raatamisella oli 
elatusta hankittu. Terveys oli pahasti murtu- 
nut jo vuosikymmeniä aikaisemmin, mutta 
hengissä oli sentään pysytty. Vanhus puhui 
selkeää suomenkieltä ja pyysi minua tule- 
maan läheiseen pikkumökkiinsä, että hän ja 
vaimo saisivat »pyhät». Sanoin vanhukselle, 
että olen luterilainen pappi ja näytin samalla 
ikkunasta taloa, jossa asui ortodoksinen pas- 
tori. Mutta ukkeli katsoi anovasti silmiini ja 
sanoi hartaasti: »Tule sie vain, samaa Juma- 
laahan me palvelemme!» 



Seuraavana aamuna kahlasin lumista pol- 
kua kinosten ympäröimään mökkiin. Ränsis- 
tyneen tuvan lähellä ollessani hengähdin ja 
ajattelin: »Tämä on siis Aunuksen ensimmäi- 
nen ja vanhin pappila!» Oven aukaistuani kyl- 
mä ilma huokui vastaani. Molemmat vanhuk- 
set istuivat kuluneet tummat päällysvaatteet 
yllään ja näyttivät olevan kylmissään. Pöydäl- 
le oli laitettu valkoinen liina ja mummo sy- 
tytti pienen kynttilän. Asetin ehtoollisvälinee- 
ni pöydälle, ja niin siinä sitten vietimme Her- 
ran ehtoollisen, jota en koskaan unohda. Ryh- 
tyessäni lukemaan synnintunnustusta van- 
hukset polvistuivat enkä minäkään saattanut 
olla laskeutumatta polvilleni. Siinä me kolmi- 
sin kylmällä lattialla, jonka rakosista pakka- 
nen puhalsi, pyysimme »Kaikkein Armollisin- 
ta katsahtamaan puoleemme niinkuin Hän 
katsoi ryöväriin ristin puulla ...» Ehtoollisen- 
vieton jälkeen vielä hetken keskustelin van- 
husten kanssa ja kuuntelin heidän elämänta- 
rinoitaan. Kysyessäni, onko ruokaa ja poltto- 
puita, sain hiljaisen kieltävän vastauksen. Pa- 
latessani menin suoraan esikuntaan ja kerroin 
asiasta alue-esikunnan päällikölle. Hän lupa- 
si hoitaa asiat, että apua toimitettaisiin. Näin 
myös tapahtui. Myöhemmin lomalla käydes- 
säni hankin vaatteita, jotka vietiin vanhuksil- 
le. Papilta sain muistoksi vanhan ortodoksi- 
sen jumalanpalveluskaan, jonka slaavinkie- 
listä tekstiä en kuitenkaan valitettavasti ym- 
märtänyt. 



Kerran keväämmällä olin aikeissa poiketa 
myös erääseen Aunuksenlinnan keskustan 
mökkiin, mutta ovi oli pönkätty enkä päässyt 
sisälle. Pihalle kuulin itkua ja valitusta mata- 
lasta navetasta. Aukaistessani navetan oven 
huomasin heinien päällä naisen synnyttämäs- 
sä. Hän voihki ja valitti, ettei ollut ehtinyt syn- 
nytystuvalle, vaikka se ei ollutkaan kaukana. 
Kauhuissani huusin hänelle: »Odota hetkinen, 
minä juoksen hakemaan apua!» Oikaisin kii- 
reesti pellon yli valistustoimistoon, josta soi- 
tettiin lastensairaalaan ja pyydettiin kätilöä 
menemään avuksi. Samalla kehotin valistus- 
upseeria, jonka tiesin kahden lapsen isäksi, 
menemään kätilön avuksi, että lapsi ja äiti sel- 
viytyisivät vaikeassa tilanteessa. Pian luut- 
nantti palasi ja kertoi naureskellen: »Hyvin kä- 



vi, pulska poika syntyi, sekä lapsi että äiti vie- 
tiin bolnitsaan eli lastensairaalaan!» Myöhem- 
min valistustoimistossa laskettiin leikkiä ja 
pohdittiin pojalle jopa nimeä ja ristiäisiäkin. 
Mutta sitten huomattiin, että äiti ei ole »Lu- 
teruksen papin» papereissa, vaan homman 
hoitamineii kuuluu »oikian pappilan» pojille. 
Miten tämä pahnojen päällä syntynyt poi- 
ka myöhemmin kasvoi, sitä en tullut tietä- 
mään. Mutta monien muiden Aunuksen poi- 
kien ja tyttöjen kasvamista sain seurata .vuo- 
den 1944 kesäkuuhun asti, jolloin Itä-Karjalan 
maisemat piti jättää. Suomalaisissa kouluissa 
ja luterilaisen seurakuntaelämän poika- ja tyt- 
tökerhoissa sekä rippikouluissa tutustuin var- 
sin paljon kouluikäisiin lapsiin ja hiukan vart- 
tuneempaankin nuorisoon. Heidän kanssaan 
käydyt keskustelut oppitunneilla ja muualla 
olivat mielenkiintoisia ja jättivät paljon ajat- 
telemisen aihetta. Unohtumattomia tilaisuuk- 
sia olivat myös kesäiset poika- ja tyttöleirit, 
joiden johtajina yhdessä nuorisotyöntekijöi- 
den kanssa toimimme. Leirien ohjelmaan 
kuuluneissa leikeissä, kilpailuissa, iltanuotioil- 
la yms. poikien ja tyttöjen laulut ja naurut kai- 
kuivat riemastuttavina. »Silloin kaikilla meil- 
lä oli niin mukavaa, oi jos oisit saanut olla mu- 
kana!» Apua ohjelmanumeroiden suorituksis- 
sa ja leirimuonan hankinnoissa saimme mo- 
nilta armeijan upseereilta. Varsinkin eräs ty- 
kistöluutnantti, joka oli armoitettu partiolai- 
nen ja verraton kertoja, sai tarinoillaan nuo- 
tioilloissa sekä nuoren että vanhemmankin 
väen suuresti innostumaan. Tälle luutnantil- 
le lapset antoivat lempinimenkin. Se oli 
»Tsontsoi-Max» eli Kirppu-Max. Nimi johtui 
tarinasta iltanuotiolla, jolloin kirppu hyppäsi 
niin korkealle, ettei sitä enää kukaan nähnyt! 



Nuorisotyömme ohjelmaan kuuluivat myös 
retket. Niitä tehtiin Kanta-Suomen eri paikka- 
kunnille. Ne olivat toivottuja ja säilyivät kau- 
an osallistujien mielissä. Eräällä matkalla, jon- 
ka jouduin johtamaan, oli poikia yli kaksikym- 
mentä. Retki tehtiin junalla kevättalvella 1943 
ja käytiin mm. Riihimäellä ja Helsingissä. Mi- 
ten hauska matka se olikaan! Pikkukommel- 
1 uksia sattui joitakin, mutta ne eivät haitan- 
neet. Silloin nähtiin paljon Koti-Suomen kris- 
tillistä poika- ja nuorisotyötä, joka aunukse- 



laisille nuorille oli uutta. Riihimäen seurakun- 
nan nuorisoillassa ja Helsingin NMKY:n se- 
kä Poikien Keskuksen järjestämissä tilaisuuk- 
sissa ja myös eräissä kodeissa meitä pidettiin 
paremmin kuin »piispaa pappilassa». Jopa it- 
se kansanhuoltoministeriö antoi ostoluvan 
suurelle määrälle appelsiineja, joita sitten ju- 
nassa pojat opettelivat syömään useimmat en- 
si kertaa elämässään. 

Monille aunukselaisille nuorille järjestyi 
myös opiskelumahdollisuus suomalaisissa 
kansanopistoissa ja muissa oppilaitoksissa. 
Niitä matkoja nuoret eivät myöskään koskaan 
voineet unohtaa. He oppivat opistoissa paljon 
asioita, joista vamaan on hyötyä koko elämän 
ajaksi. Tuollaiset matkat vaativat matkanjoh- 
tajilta voimia ja kysyvät kärsivällisyyttä, sillä 
vilkkaiden karjalaisnuorten opastaminen ei ai- 
na ollut helppoa. Mutta hyvin yleensä selviy- 
dyttiin. Joskus kyllä oli pieniä vaikeuksia. 
Esim. kerran eräällä matkalla tämän kirjoit- 
taja oli hetken melkoisen harmistunut syys- 
tä, että Karkun kristilliseen kansanopistoon 
kuljetettaviksi annetuista nuorista kaksi pää- 
si Tampereen asemalla livahtamaan omille 
teilleen. Tytöt olivat luvatta lähteneet katso- 
maan kaupungin ravintolaelämää ja tansseja. 
Onneksi asia lyhyen etsiskelyn jälkeen saatiin 
selvitetyksi ja karkulaiset löytyivät. Tyytyväi- 
senä selitin: »Muistakaa, tytöt, että olemme 
menossa Karkkuun eikä kukaan saa lähteä 
karkuun». Sanaleikkiä »Karkkuun» ja »kar- 
kuun» pohdimme viellä kuukausien perästä 
Aunuksessa, jossa nuorisoillassa opettelimme 
suomenkieltä. 

Edellä muistelemani ajanjaksoa ja tapahtu- 
mia Aunuksessa vuosina 1941 — 1944 saatta- 
vat tämänpäivän suomalaisetkin ajatella ja ar- 
vostella eri tavoin, jopa negatiivisinkin ilmai- 
suin. Näin tietenkin on lupa tehdä. Mutta ajat- 
telen kuitenkin, että lukemattomat mukanaol- 
leista yhtyvät näkemykseeni, että se oli kai- 
kesta huolimatta monessa suhteessa rikasta ja 
antoisaa sekä opettavaista aikaa. Siellä oli mie- 
tä monenlaisen koulutuksen saaneita ja yhteis- 
kunnan eri alojen edustajia, jotka emme Au- 
nukseen jouduttuamme paljoakaan tunteneet 
toisiamme, mutta pian opimme palvelemisen 
ja auttamisen sekä yhteispelin merkityksen. 
Kumpa vaikeina vuosina saatu opetus aina 
muistettaisiin! »Viha vie viljan maasta, kateus 
kalat merestä» on totuus, joka ei saisi koskaan 
unohtua. 



Seuraavan runon on kirjoittanut Susanna Ron- 
konen Keiton seurakunnan Vanhasta kylästä. Su- 
sanna Ronkonen kuoli Petroskoissa vuonna 
1979. Hän on jättänyt jälkeensä laajan kokoel- 



man elämäkerrallisia runoja, joissa kuvastuu In- 
kerin kansan värikkäitä vaiheita monien vuosi- 
kymmenien ajalta. Runon on toimitukselle lähet- 
tänyt Maija Mehiläinen. 



Loppuvirteni 
Siperiassa 



Loppuvirteni aloitin mä tällä lailla, 

Kun olin vaeltanut Siperian synkillä mailla 

neljä pitkää vuotta. 

Ensi vuonna herrat meitä kiusata muisti 
jos leipäpalastakin heiltä puisti 
haukkuivat laiskureiksi. 



Silloin aloin miettii asiata tuota, 

kun olen ollut jo pakkotöis viidettä vuotta 

pitäis täältä jo kotiin päästä. 

Mä käännyin Korlikas lääkärin puolee 
sanoin jot terveyttä ennää ei ole 
hän kamisaa minut laittoi. 



Pikku jorsikankin syömisen vuoksi 
he vaativat meitä tuomarin luokse 
ja uhkasiit vankilaa heittää. 

Kun kalmikit sitten Larjakkii tuotii 
tulivat suomalaiset parempaa muotii 
ja arvokin heille nousi. 

Sen sannoit herrat monta kertaa 
ei kalmikit vedä suomalaisil vertaa 
muussa kuin syömisessä. 

He pitkää piippujaa sorrata muisti 
ruokanormit herroilt täydelliset puisti 
mut töitä ei viitsineet tehhä. 

Siks herrat ei suomalaisii päästäisi pois, 
vaik hallitukselt määräys tullut ois 
pakkotyöstä jo vapauttaa. 



Mä lähdin soutamaan virran mukaan, 
ettei vaan minua näkisi kukaan 
kun Korlikast pakenin salaa. 

Larjakis tirehtöörin luokse menin 
pyysin et antaisi lopputilin 
kun työtä en jaksant tehhä. 

Hiä sanoi, jot tiliä mulle ei anna 

jos työhöö en mene niin vankilaa pannaa 

jos en tuo lääkärilt spravkaa. 

Mä kuukauden sitten Larjakis elin 
työssä en käynyt vaan sairastelin 
ja sairaslomalla olin. 

Menin pyytämään sitten leipäkorttia 
herrail tuli sääli leipänormia 
hän lopputilin mul antoi. 



Jorsikka = kala 

Larjakki, Korlikki = paikkakuntia Ob-joen haaroilla 

Kamisa = sairaudentutkimus komitea 

Spravka = todistus 



Eero Rautajoki: 

SUVUISTA JA NIMISTÄ 



Puhuttaessa suvun juurista kuulee usein 
mainittavan mm: Minun sukuni esi-isä tuli 
Äyräpäästä ja oli maanviljelijä. Näin ei voi ol- 
la. Asia muuttuu todenmukaisemmaksi sanot- 
taessa: Eräs esi-isäni tuli Äyräpäästä . . . Mik- 
si? Siksi, että meillä jokaisella on runsaasti esi- 
isiä jo muutaman sukupolven päässä ja että 
aikaisempina aikoina naisten osuus jätettiin 
mainitsematta, vaikka tiedot heistä ovat ihan 
yhtä tärkeitä kuin miehistäkin. 

Naisten osuuden puuttuminen tiedoista on 
tullut esiin varsinkin tutkittaessa sukujen lah- 
jakkuuksien periytymistä. Geneettiset syyt 
olisi myöskin nykyaikana otettava huomioon 
avioliittoja suunniteltaessa. Perinnöllisiä eivät 
ole vain lahjakkuuden lajit. Eräät sairaudet ja 
puutteellisuudet saattavat tulla esiin aviolii- 
tossa, vaikka nykyihmisen pitäisi jo tietää pe- 
rinnöllisyydestä melko paljon. Ehkäpä tiede 
ja kansanihminen kuitenkin jatkuvasti kulke- 
vat omia teitään ja näin »hölmöys» jatkuu. 
Myöskään kaikki demokratian nimissä tehdyt 
päätökset eivät ole Kansalle eduksi. 

Seuraava taulukko kuvaa sukupolvia, aikaa 
ja esivanhempien määrää: 



suku- 
polvi 
15 


syntymä- 
vuosi 
1950 


aika 


esi- 
vanhempia 
2 


14 


1920 


30 


4 


13 


1890 


60 


8 


12 


1860 


90 


16 


11 


1830 


120 


32 


10 


1800 


150 


64 


9 


1770 


180 


128 


8 


1740 


210 


256 


7 


1710 


240 


512 


6 


1680 


270 


1.024 


5 


1650 


300 


2.048 


4 


1620 


330 


4.096 


3 


1590 


360 


8.192 


2 


1560 


390 


16.384 


1 


1530 


420 


32.768 



Huomaamme jokaisella ihmisellä olevan 
seitsemässä sukupolvessa 256 esi-isää ja 256 
esiäitiä. Emme siis voi olla yhden esi-isän lap- 
sia. 



Tiedot suvuista loppuvat eri aikoina. Mikäli 
joku Suomessa löytäisi tietoja suvuistaan 
1500-luvulle saakka, olisi hän jo päässyt mel- 
koisen matkan. Sukupolvien lukua voidaan 
tarpeen tullen lisätä. Itse olen käyttänyt 
1890-luvun sukupolvesta numeroa 13 (vaik- 
ka en olekaan taikauskoinen) siksi, että tuon 
polven osalle tulivat kaksi maailmansotaa, ku- 
mouksia ja epäonnistuneita kokeilutalouksia 
jne. Siis aivan tarpeeksi yhden polven osalle. 

Edellisessä tarinassani mainitsin, että su- 
kunsa selvittäminen noin 150 vuotta taakse- 
päin on jo hyvä tulos. Mitä kauemmas tutki- 
taan, sitä kalliimmaksi puuha käy. Kaukaa 
haetut tiedot ovat varsin vähäisiäkin, eivätkä 
pelkät nimien luettelot meitä paljon hyödytä. 
Sitä vastoin muistinvaraiset lisätiedot täyden- 
tävät sopivasti kertomuksia. Monet henkilöt 
tietävät suvuissa säilyneitä tarinoita esim. vaa- 
riensa ja mummojensa vanhemmista ja silloin- 
han tuo 150 vuoden raja jo toteutuukin. 

Sellaisia tavattaessa voidaan tarkastella van- 
hoja valokuvia ja kysellä lisätietoja. Myöskin 
asuin- ym. rakennusten valokuvien liittämi- 
nen selostuksineen erilliskansioon lisää tieto- 
jen täsmällisyyttä. Jotkut suvut ovat menet- 
täneet tietonsa siitä, mistä Suomen seurakun- 
nasta yksi suvun haara Inkeriin muutti. Toi- 
silla tuo tieto on vielä tallessa ja muistetaan 
jopa nimiäkin. 



Suomalaisilta taisi aikanaan puuttua ns. kan- 
sallismoraali, koskapa etunimiksi löydettiin 
täysin epäsuomalaisia korvikkeita. Vanhat ka- 
levalaiset nimet syrjäytyivät. Olen poiminut 
muutamia malliksi. 

1860-luvulla oli Suomessa käytössä mm.: 
Amanda, Emilia, Fanny, Fiina, Fredrika, Fri- 
tiof, Herman, Johan, Karl ja Alfred. 1890-lu- 
vulla käytettiin mm. nimiä: Adita, Agnes, 
Animma, Anna, Aurora, Cecilia, Karoliina, 
Aleksander ja Erik. Maamme itsenäistymisen 
jälkeen nimet suomalaistuivat, mutta vierai- 
takin nimiä käytettiin. Sellaisia olivat: Brita, 
Doris, Rakel, Saara, Birger, Bror, Gunnar ja 
Raul. 

Vastaavasti olen Inkeristä poiminut vieras- 
peräisiä etunimiä eri vuosikymmeniltä. Niitä 
olivat mm.: Carin, Elisabet(h), Justina, Maria, 
Olga, Sonja, Aabram, Abraham, Adam, And- 
rei, Elias, Esai, Gabriel, Gavril, Johan, Moses, 
Peter, Philiph, Simon ja Thomas. Vaikka Si- 
mon olisi ollut kotikäytössä Simo ja Thomas 
Tuomas, ne kuitenkin kirjoitettiin seurakun- 
nan kirjoihin näin. Osa nimistä oli raamatul- 
lisia. Pyrin vain osoittamaan, että Inkerissä ja 
Suomessa ovat suomalaisten nimet olleet var- 
sin epäkansallisia. 

Inkeriläisten Suomeen siirron (1942—1944) 
jälkeen useat perheet antoivat tyttäriensä toi- 
seksi etunimeksi hyvän nimen Inkeri. Tapa 
on vähentynyt. Sivistysmaissa (myös Suomes- 
sa) on vaarin tai mummon etunimi annettu 
vunukalle. Menettelyä kannattaa jatkaa kun- 
han vain huolehditaan siitä, etteivät vieraspe- 
räiset ja muotinimet yleisty. Esimerkiksi Ma- 
ria-nimestä saadaan helposti Marja. 

Etunimien suomalaistuessa muotinimet al- 
koivat näytellä osaa 1940— 1950-luvuilla. Oli- 
pa yhdessä ainoassa koululuokassa 14 Juha- 
nia. Vähiten näyttävät nimistä murhetta kan- 
tavan vanhemmat. Niinpä nykyäänkin on 
käytössä mm. seuraavia vierasperäisiä nimiä: 
Ina, Milla, Ni(i)na, Pia, Paul ja Tommi. 



Sukunimet ovat aikaisemmin olleet yleisem- 
min käytössä Itä-Suomessa. Joskus voidaan ar- 
vailla sukunimen kenties tulleen Inkeriin en- 
simmäisen muuttajan mukana Suomesta. Tie- 
tysti arvailu ei kuulu tutkimuksiin, mutta se 
on eräissä tapauksissa hypoteettinen vihje 
haettavaan suuntaan. Sitä vastoin voidaan 
epäillä, että tokkopa kenenkään sukunimi 
Suomesta lähtiessä oli Turkulainen tai Jämsä- 
läinen. Ne annettiin vasta Inkerissä lähtöpai- 



kan mukaan ja vakiintuivat käytössä 
sukunimiksi. 

Suomessa oli Ruotsinvallan aikana hienoa 
pitää ontolta kalskahtavia sukunimiä. Tapa 
yleistyi Suomen jouduttua Venäjän alaisuu- 
teen, koska ei haluttu venäläistyä. Myöskin 
sotaväessä oli annettu sukunimiä. Näin levi- 
si supisuomalaisten keskuuteen nimiksi mm.: 
Andelin, Andersson, Forström, Helen, Lilius, 
Lindblom, Palmroos, Roth, Rönnblad ja Vile- 
nius. — Huh, millaisia nimiä! 

Vuonna 1906 Johannes Linnankoski kehotti 
suomalaistamaan muukalaiset sukunimet 
Snellmanin syntymän 100-vuotispäivän joh- 
dosta. Niinpä 1906—1907 muutti nimensä 
suomalaisiksi noin 100.000 henkilöä. Se oli 
mahtava suoritus! Vuonna 1935, Kalevalan 
riemuvuonna, tapahtui toinen suuri nimien 
muutto. Sama ilmiö tapahtui myöskin aika- 
naan Virossa, missä nimet muuttuivat kansal- 
lisiksi. 

Sotiemme jälkeen esitettiin uudestaan sama 
ajatus. Se kaatui kuitenkin ns. kielirauhan 
vuoksi. Vastustus lienee ollut kovinta suomen- 
ruotsalaisten taholta, jotka olivat estämässä 
suomalaiskansallista kehitystä. Olivathan he 
Paasikiven kanssa vastustamassa ruotsalais- 
aluekin koskemistakin silloin, kun karjalai- 
set ja inkeriläiset piti sijoittaa uusille asuin- 
alueille. 

Inkerissä olivat tavallisia nimiä esim. Hämä- 
läinen, Virolainen ja Savolainen. Tämän vuo- 
den Pirkanmaan puhelinluettelossa on Mäki- 
siä 1.374, Niemisiä 1.108, Virtasia 906, Järvi- 
siä 905, Mäkelöitä 806 ja Lehtosia 719. Täl- 
laiset valtavat luvut panevat ajattelemaan oli- 
siko aika korjata suomalaisiakin sukunimiä. 

En ole halunnut luetteloja liikaa paisuttaa. 
Jos menemme Ruotsin puolelle, tuntuu kuin 
siellä ns. »suomalaisuuden säilyttäminen» olisi 
jo taruakin ihmeellisempi. 



Löytyykö vielä Lempäälän historian tuntijaa? 



Isoisäni Heinrich Piltz ja hänen lähisukun- 
sa, ts. kaikki aikanaan ensimmäisistä Kannak- 
selle tulleista Piltzeistä polveutuneet olivat 
1800-luvun lopulla yhdessä Lempäälän Kor- 
kiamäellä olevan lasitehtaan palveluksessa. 
Sen omisti kenraali Kovanko (?). Isoisäni oli 
hänen kartanonsa pehtoori ja lopuksi peilila- 



sitehtaan johtaja. Kenraalin eversti poika johti 
pullotehdasta. Onko kukaan kuullut tällaises- 
ta lasitehtaasta, kenraalista tai everstistä? 

Kiinnostuneena vastausta odottaen metsän- 
hoitaja Aarno Piltz, Koroistentie 6 t. 16, 
00280 HELSINKI, puh. 415 619. Puhun 
suomea, ruotsia, saksaa ja englantia. 



Veljeni Paavo Adelin muistolle 

s. 2. 3. 1925, k. 25. 4. 1984 




Sinunkin elämänkaareesi mahtui kaikkien 
inkeriläisten kokema tie. Synnyit Järvisaarella 
9-henkisen maanviljelijäperheen viidentenä 
lapsena. Kansakoulusi kävit koko ajan luok- 
kasi priimuksena siitä huolimatta, että opetus 
kesken kouluvuosien muuttui venäjän kieli- 
seksi. Oli Sinulle onneksi, ettet päässyt Le- 
ningradin teknilliseen kouluun, vaikka pää- 
sykokeet suoritit loistavasti. Et silti säästynyt 
noiden sotavuosien vaikeuksilta. Nuoren mie- 
hen 17 vuoden ikä oli syynä ratkaisuun, että 
lähdit Viroon keväällä 1942. Siellä Kloogan ka- 
ranteenileirillä kärsitty nälkä ja jokapäiväinen 
kuoleman näkeminen kypsytti Sinut kuole- 
maa kunnioittavaksi ja kanssaihmisiä autta- 
vaksi luonteeksi. 

Muutokset jatkuivat Suomeen siirtymisenä 
1943, ja siitä lähtien olikin elämä yhä para- 
nevaa ja rakentuvaa kohdallasi. Autot kuului- 
vat elämääsi. Ponnistauduit itsenäiseksi yrit- 
täjäksi. Löysit Helenan, kauniin kuusjokelai- 
sen nuoren tytön elämänkumppaniksesi. Ah- 
kera, tunnollinen luonteesi ajoi eteenpäin ah- 
taista oloista. Jo ennen kuin tyttösenne oli vii- 



den vuoden, Teillä oli oma koti, suurelta osin 
omin käsin rakennettu. Siinä saivat kodin vie- 
lä isä ja äitikin kuolemaansa asti. 

Ikimuistettavaksi jäi ensimmäinen ateria 
oman pöydän ääressä. Seisaalleen nousten vei- 
sattiin kokosydämisesti: »Herraa hyvää kiit- 
täkää, iloiten ylistäkää, luodut kaikki laulakaa 
Luojan suurta kunniaa.» Kristillinen elämän- 
katsomus oli kasvanut jo lapsuudenkodissam- 
me sydämen vakaumukseksi ja moraaliseksi 
periaatteeksi. Sinä, Paavo, olit niitä jotka et 
hävennyt ristiä käsiäsi ruokapöytään istues- 
sa etkä kirkkoveisuuta, vaan osallistuit antau- 
muksella. Sairaalaan lähtiessäsi otit hatun 
päästäjä ristit kätesi pöydälle, kaiketi siuna- 
ten kotisija itsesi. Meille jälkeen jääneille se 
on ollut selkeä lohdutus. 

Sinulle oli oma perhe kaiken rakkauden, 
uurastuksen ja vastuun keskipisteenä. Elit täy- 
sipainoisesti läheisiesi parhaaksi! Kannoit vas- 
tuuta myös veljiesi auttamisesta. Sinut tunnet- 
tiin ystävällisenä, vieraanvaraisena ja hyvä- 
nä miehenä. Ystäväpiiriinne kuuluivat monet 
inkeriläisperheet, ja heidän kanssaan yhdes- 
sä osallistuttiin paikallistoimintaan ja vuosit- 
taisiin kesäjuhliin. Elämä oli rikasta! 

Vuodet kuluivat. Rasitusten mukana tuli sy- 
dänsairaus, joka valmisti poislähtöön, vaikka 
pystyit loppuun asti hoitamaan työsi ja koti- 
si. Yllättävänä ja meille suureksi murheeksi 
tuli tieto Sinun lähdöstäsi, Paavo. Vain viikon 
olit sairaalan hoidossa, ja olit toiveikas viimei- 
seen asti, »Kyllä minä jo viikonvaihteessa ko- 
tiin pääsen», näin rohkaisit itseäsi ja huoles- 
tunutta perhettä. Iloisin mielin olit illalla hy- 
västellyt vaimosi, kun yöllä sydäninfarktisi sai 
uuden käänteen. Elämänkaaresi oli täyttynyt 
Jumalan kirjoissa. 

Kirkkaana kevätpäivänä suuri omaisten ja 
ystävien joukko saattoi rakkaamme lepoon, 
odottamaan ylösnousemuksen aamua. Lohdu- 
tukseksemme jäi psalmin sana: Herra on mi- 
nun turvani ja linnani. Hän on minun Juma- 
lani, johon minä turvaan. 

Lyydia Adel 

Lukijoilta 



Hyvä ystävä Anja Luoma 



Täällä Ruotsin kansan keskuudessa on hy- 
vin usein tapana käyttää tällaista tervehdys- 
muotoa, silloin kun todella haluaa osoittaa 
kunnioitusta henkilölle, joka on parhaansa 
yrittäen uhrannut voimiansa ja tehnyt kaik- 
kensa palvellakseen toisia ja säilyttääkseen ys- 
tävyyden huolimatta niistä vaikeuksista, joi- 
ta meillä kaikilla on elämässämme. 

Teki oikein kipeätä kun luin terveisesi, et- 
tä olet päättänyt jättää toimitussihteerin teh- 
tävän. Olimme jo tottuneet Sinuun ja luotim- 
me pätevyyteesi ja taitoosi, olithan toiminut 
tehtävässäsi jo yli kymmenen vuoden ajan. 

Johtaessasi Viestiä, orpolasten äänenkannat- 
tajaa kuten itse olet sanonut, Sinulla oli vielä 
tilaisuus tavata aitoja Inkerin suomalaisia, jot- 
ka olivat syntyneet, eläneet ja työskennelleet 



siellä Inkerissämme ennen viimeistä maail- 
mankotaa. Sen tähden olet luultavasti saanut 
oikean kuvan kovanonnen kansan elämästä 
ja Inkerin oloista. 

Nykyinen nuori polvi elää ja tulee toimi- 
maan jo muistojen maailmassa. 

Näillä sanoilla haluaisin kiittää sydämelli- 
sesti Sinua, ystävämme Anja Luoma, siitä uh- 
rautuvasta työstä ja panoksestasi, jonka olet 
antanut meidän Inkerin suomalaisten hyväksi. 
Toivomme Sinulle ja perheellesi hyvää voin- 
tia ja menestystä tulevaisuudessa. 

Ruotsissa asuvien Inkerin suomalaisten 
puolesta 

Aappo Björn 

Ruotsi 



Kiitos Anjalle ja onnea Ilkalle 



Tippa silmässä ja haikeus rinnassa luin In- 
keriläisten Viestistä, että pitkäaikainen toimi- 
tussihteerimme Anja Luoma jättää Viestimme 
toimitussihteerin tehtävät uusiin käsiin: Ilk- 
ka Pyysiäiselle. Onnea Ilkalle! Ja menestystä 
Viestin parissa. Ja kiitokset Anjalle yhdentois- 
ta vuoden uurastuksesta. Niin kuin arvoisa 
päätoimittajamme mainitsi edellisessä Viestis- 
sä: »olisimme toivoneet Anja Luoman jatka- 
van vielä vuosia, mutta hän on tullut toiseen 
ratkaisuun. »Ja niin piika-pikkarainen ei voi 
muuta kuin kiittää Anjaa siitä kallisarvoises- 
ta työstä, jota hän on näinä kuluneina vuosi- 
na meille suonut. 

»Ei ole täällä mitään pysyvää, vain Sinä Her- 
ra, Sinä luoksein jää.» Näinhän lauletaan tu- 
tussa iltavirressä. Mutta onko tuttu iltavirsi- 
kään uudessa virsikirjassa sellaisenaan, en tie- 
dä? Muistan kuinka nuorena kuorolaisena 
tuntui vaikealta laulaa tuo tuttu virsi eri sä- 



velellä. Niin vain piti. Ja kohta pitää vaihtaa 
kaikki tutut virret uusiin virsiin ja säveliin. Se 
tuntuu haikealta — niin kuin toimitussihtee- 
rin lähtö. Niin on varmasti aina ollut ja tulee 
aina olemaan: On luovuttava ja totuteltava uu- 
teen. Niinpä Ilkka Pyysiäinen — toivon Sinulle 
kaikkea hyvää: Siunausta työssäsi ja rakkautta 
heimosi juuria ja juurettomia inkeriläisiä koh- 
taan, jotka vielä yrittävät kaipauksella muis- 
tella entistä Inkeriä. 

Niin kauan kuin arvoisa päätoimittajamme 
toimii heimopäällikkönä ja päätoimittajana 
keskuudessamme meillä on kuin turva. Kuin 
isä eläisi keskuudessamme. Kiitos Hänelle! 
Toivokaamme, että Taivaallinen Isä soisi Mat- 
ti Vironmäelle vielä pitkiä pitkiä ja työkykyi- 
siä vuosia heimonsa keskuudessa. 

Näissä merkeissä elämä jatkuu . . . 

piilon-piika 

MÖLN DALIN KESÄJUHLAT 20-22. 7. 




FESTPROGRAM 




JUHLAOHJELMA 


86-06-20 








12.00 


Festkansliet öppnas 




Juhlakanslia avataan 


15.00-16.00 


ISK:s ärsmöte 




ISK:n vuosikokous 


18.00-20.00 


Festen öppnas 




Avajaistilaisuus 


20.00-21.30 


Musikkafe 




Musiikkikahvila 


21.30-22.30 


Dansuppvisning 




Tanhuesitys 


22.30-24.00 


Dans 




Tanssit 


86-06-21 








08.00-09.30 


Finsk festgudstjänst 




Suomenkielinen juhlajumalanpalvelus 


11.30-14.00 


Poppi 




Poppi 


11.00-14.00 


Historieseminarium 




Historiaseminaari 


14.00-16.00 


Mältidspaus 




Ruokatauko 


16.00-18.00 


Finskspräkig andaktsstund 


Suomenkieliset seura! 


16.00-18.00 


Historieseminarium, 


forts. 


Historiaseminaari, jatko 


19.30-22.30 


Ingriaafton 




Inkeri-illa 


22.30-23.30 


Vesper 




Iltahartaus 


86-06-22 








08.00-10.00 


Tväspräkig högmässa 


i HHN 


Kaksikielinen jumalanpalvelus HPE 


11.00-12.00 


Avslutning 




Loppulilaisuus 



Sommarläger i Göteborg 
14-20 junil 986 

Veckan före sommarfesten i Mölndal anord- 
nas för den yngre generationen ingermanlän- 
ningar ett veckoläger, där Du har möjlighet 
att lära kanna andra, som söker sinä rötter, 
studera Ingermanlands historia och kultur 
samt bekanta Dig med det vackra Göteborg 
pä Sveriges västkust. Vili Du ha mer informa- 
tion om program, tider, inkvartering o.d., skall 
Du ta kontakt med Marianna Kakko, Kolonig. 
3, 413 21 Göteborg, tel. 031-185678. Anmälan 
sker genom inbetalning av lägeravgiften 200 
kr pä GSIK.s postgirokonto 20386-9 före den 12 
maj 1986. 



Kesäleiri Göteborgissa 
14-20 kesäkuuta 1986 



Viikkoa ennen kesäjuhlia pidetään viikon 
kestävä kesäleiri nuoremmalle inkeriläiselle 
polvelle, jonka aikana voi tutustua toisiin in- 
keriläissukuisiin ja oppia tuntemaan Inkerin 
historiaa ja tapoja sekä kaunista Göteborgia 
Ruotsin länsirannikolla. Jos olet kiinnostunut, 
voit ottaa yhteyttä Anja Luomaan, puh. 
90-892 460 tai os. Koivikkotie 6, 01620 Vantaa 
62, jolla on lisää tietoja ohjelmasta, ajoista ja 
majoituksesta. Ilmoittaudut osanottoon mak- 
samalla leirimaksun 200 kr GSIK.n postisiirto- 
tilille 20386-9 ennen toukokuun 12 päivää. 

Historieseminarium 
21-22 juni1986 

I samband med sommarfesten i Mölndal 
anordnas ett historieseminarium pä svenska, 
där Ingermanlands historia förr och nu samt 
spräksituationen skall belysas genom före- 
drag, filmövervisning och diskussioner. Av- 
sikten är att ge författare, historiker, spräk- 
vetare och journalister möjlighet att träffas, 
inventera förhällandena och diskutera kring 
hur information kan spridas. Övriga intresse- 
rade är naturligtvis välkomna! Den som är 
intresserad av att delta med föredrag eller 
likande kan kontakta Viktor Pajunen, Smästu- 
gevägen 23, 416 76 Göteborg, tel. 031-263883, 
eller arb. 031-810720. 



Inkvarteringstips 

Om ni önskar logi pä Torrekulla vandrar- 
hem i Källered under sommarfesten i A^öln- 
dal, tar Juho Sointu emot anmälningar f ram tili 
första maj. Beställning sker genom inbetalning 
av avgiften 55 kr per natt tili Juhos adress 
Krokslätts Parkgata 59 B, 431 38 Mölndal. 
Glöm inte bestallarens namn! Efter första Maj 
kan bokning göras direkt tili Torrekulla Turist- 
station, Box 37, 430 50 Källered, tel. 
031-951495. Lakan kan hyras för 22 kr. 



Inkeri-aiheinen 
historiaseminaari 

Juhannuksena, Mölndalin kesäjuhlien yh- 
teydessä, pidetään ruotsinkielinen historiase- 
minaari. Aikomus on koota kirjailijoita, his- 
torioitsijoita, kielitieteilijöitä ja toimittajia 
luennoimaan ja keskustelemaan Inkerin van- 
hasta historiasta, nykyisestä tilanteesta ja kie- 
lestä. Muut kiinnostuneet ovat tietysti myös 
tervetulleita! Mikäli joku haluaa osallistua pu- 
heella tai luennolla, voi ottaa ilmoittautumis- 
ta varten yhteyttä Viktor Pajuseen, Smästuge- 
vägen 23, 416 76 Göteborg, puh. 031-263883 tai 
työhön 031-810720. 



Majoitusvihjeitä 

Jos tahdotte majoituksen Torrekullan retkei- 
lymajassa, Källeredissa kesäjuhlien aikana, 
voitte ennen toukokuun ensimmäistä päivää 
tehdä ilmoituksen maksamalla 55 kr yöstä 
Juho Soinnulle osoitteella Krokslätts Parkgata 59 
B, 431 38 Mölndal. Muistakaa kirjoittaa myös 
nimenne ilmoitukseen! Sen jälkeen voi tehdä 
ilmoituksen suoraan retkeilymajaan osoitteel- 
la Torrekulla Turiststation, Box 37, 430 50 
Källered, puh. 031-951495. Lakanat voi vuok- 
rata 22 kruunulla. 



Inbjudan tili 
konstutställning 

Tid och plats: Sommarfesten midsommarn 
1986 i Mölndals stadshus. Konstnärer med in- 
germanländskt ursprung, bäde vuxna och 
barn, är välkomna med högst fyra verk i valfri 
teknik. Även konsthandverk emottages tili ut- 
ställningen. Verken sändes eller överlämnas 
personligen tili följande adress senast den 6. 
juni 1986: Alina Kekkonen, Iglatjärnsvägen 2, 
42017 Olofstorp (tel. 0302-20696). 

Verken kan avhämtas sista festdagen, even- 
tuellt kvarlämnade verk sändes tili ägaren mot 
postförskott. 



Osallistu 
taidenäyttelyyn 

Inkerinsukuisia taiteilijoita, sekä nuoria että 
vanhempia, kutsutaan osallistumaan taide- 
näyttelyyn. Tekniikka on vapaa, ja teoksia saa 
olla korkeintaan neljä. Näyttely järjestetään 
juhannuksen 1986 kesäjuhlien yhteydessä 
Mölndalin kaupungintalolla. Myös taidekäsi- 
työt ovat tervetulleita. Teokset voi lähettää tai 
luovuttaa henkilökohtaisesti viimeistään kuu- 
des päivä kesäkuuta 1986 seuraavaan osoittee- 
seen: Alina Kekkonen, Iglatjärnsvägen 2, 42017 
Olofstorp (puh. 0302-20696). 

Teokset voi hakea takaisin juhlien viimei- 
senä päivänä. Jäljellejääneet lähetetään omis- 
tajille postiennakolla. 

TOIMITUSSIH TEERILTÄ 



Luottamus 



Ihmisenä elämiseen kuuluu tietty perusluot- 
tamus. Epäilemme epäilyttäviä tyyppejä, mut- 
ta emme pelkää, että kuka tahansa voisi teh- 
dä mitä tahansa. Tietyssä määrin me luotam- 
me toisiimme. 

Laukatessamme päiväkävelyllä emme kai- 
ken aikaa pälyile, aikooko joku kenties työn- 
tää puukon selkäämme. Eiväthän ihmiset 
yleensä sellaista tee. Ostaessamme kaupasta 
hampparin väärää luotamme siihen, että kassa 
ei tahallaan anna rahasta väärin takaisin. Men- 
nessämme linja-autoon luotamme siihen, et- 
tä kuljettaja ajaa sinne, minne pitääkin. Ilman 
jonkinlaista luottamusta ihmiset eivät yksin- 
kertaisesti voisi elää yhdessä. 

Saksalainen teologi Wilhelm Herrmann ar- 
veli, että koska huomaamme toisten luottavan 
meihin, niin tunnemme itsemme velvollisik- 
si toimimaan siten, että meihinkin voi luottaa. 
Toisten luottamus velvoittaa meidät elämään 
määrättyjen moraalisten periaatteiden mu- 
kaan. 

Hyvin ja oikein eläminen on sellaista, että 
kohtelemme toisia ikään kuin saman moraa- 
lisen yhteisön jäseninä. Emme käytä toisia hy- 
väksemme, vaan otamme huomioon heidän 
omat ihmisoikeutensa ja pidämme niiden kun- 
nioittamista velvollisuutenamme. Olemme 
heidän luottamuksensa arvoisia. 

Jokainen ihmiselämä on arvokas ja jokaisel- 
la ihmisellä on tehtävänsä ja päämääränsä. 
Siksi olisi väärin ajatella vain itseänsä ja elää 
täysin piittaamatta toisista ihmisistä. Oikein 
elävä ihminen luottaa toisiin ja antaa toisten 
luottaa itseensä. 

Mutta miksi se, että toiset luottavat minuun, 



pakottaa minutkin olemaan luotettava? Eihän 
se siitä mitenkään itsestään selvästi seuraa. 
Mikä saa minut vastaamaan luottamukseen 
luotettavuudella? Mistä perusluottamus syn- 
tyy, mistä epäitsekkyys? Miksi me pidämme 
itsekkyyttä ja epäluotettavuutta vääränä? 

Minulle tässä on kysymys ihmisyyden sy- 
vimmästä salaisuudesta. Luottamus ja moraa- 
lisuus eivät ole jotakin, minkä omaksumme 
järkemme nojalla. Se on ennemminkin jota- 
kin, joka on annettu sydämiimme halusimme 
sitä tai emme. Ihmisenä oleminen on moraa- 
lisen elämän toteuttamista. 

Emme kuitenkaan voi sanoa, milloin ihmi- 
sestä tuli ihminen ja milloin hän joko lakkaa 
olemasta ihminen tai täydellistyy ihmisenä. 
Kristityt puhuvat tässä luomisesta ja lunastuk- 
sesta. 

Ihmisen moraalisuudesta ei viime kädessä 
voi puhua luonnollisin käsittein, sillä yliluonto 
asuu sydämissämme, sisäisesti meissä ja oh- 
jaa meitä matkallamme. 

I. 

Ajankohtaisia ilmoituksia 



HELSINGIN PAIKALLISOSASTO 

Huhtikuun kuukausirilaisuus r:de:äär. 27. -. 
1986 klo U Inkerikodissa. Tervetuloa. 



SEUKKOSEURA 

Kokoontumispäivät kevätkaudella 1986 

Huhtikuussa 17. pv ja toukokuussa 8 pv. 



TURUN PAIKALLISOSASTO 

Kuluvana vuonna pidetään Karjalaisten talossa 
Itäpellontie 22 seuraavat tilaisuudet: 

Helluntaijuhla 18. 5.. Mikkelinpäivä 5. 10., Py- 
häinpäivä 1. 11. klo 13 ^Kivellä klo 12), Joulu- 
juhla 26. 12. Kaikki tilaisuudet paitsi Pyhäinpäi- 
vän juhla alkavat klo 14.00. Tervetuloa! 

Johtokunta 



Tietoa Nastolasta 

Helmikuun Viestissä kyseltiin tietoja 
Kuusoja— Pietarhovi -alueella sijainneesta 
Nastolasta, jossa oli majatalo Jäske, Jämska- 
ja. Albert Kuortti Tukholmasta on kirjoittanut 
ja huomauttanut, ettei tuutilaulu »Körö, körö 
kirkkuo, jämi jämi jäskie, jämi Jäskest taka- 
si ...» välttämättä liity kyseiseen majataloon, 
vaan perustuu kielisekoitukseen tai jonkinlai- 
siin kansanetymologioihin. Ruotsiksi nimit- 
täin lauletaan: »Kör, kör tili Kyrkan! Ja men, 
ja menjag skalja menjag ska tillbaka köra hem 
frän kyrkan!» Suomeksi laulu kuuluisi 'aja, aja 
kirkkoon! Kyllä, mutta, kyllä, mutta minä tu- 
len! Kyllä, mutta minä tulen takaisin kirkos- 
ta kotiin ajamaan!' Suomalainen versio mu- 
kailee ruotsalaista ääntämistä, mutta ilman 
järjellistä merkitystä. 

Laulu on muistuma entisaikain kirkossa- 
käyntipakosta ja tuttu myös Albert Kuortille 
hieman toisessa muodossa. 

Juho Matikainen Storforsista on puolestaan 
kirjoittanut ja kertonut asuneensa lähellä mai- 
nittua Nastolaa. Lähistöllä sijaitsi kolmen ky- 
län ryhmä, Rospeeka, Raikkosi ja Hotokka. 
Matikainen itse asui Innalan kylässä. Lähellä 
oli myös Jamalaisin kylä, josta on kotoisin 
mm. Eino Jamalainen. 

Vielä Matikainen muistaa laulun »Muistan 
paikan armohan, ja synnyin kylään Innalan. 
Myöskii naapurikylän Nastolan ja sen majata- 
lon Jämskajan. » 



Vappu 



Liput liehuu, kahvi kiehuu 
kevätjuhla lähestyy. 
Torilla työttömiä riehuu 
eikä ole heidän syy. 

Jos jäi hommat tekemättä, 
tule seuraan, anna kättä! 
Kerro työmies, miten voit, 
joko kortes kekoon toit. 

Kesämökki jäi sul kesken? 
Olet nainut nuoren lesken? 
Auto täytyi poies myyvä, 
koska lapset tahtoo syyvä. 

Mennään, tuolla grillit paistuu, 
vieläkö sulle kalja maistuu? 
Liput liehuu, kahvi kiehuu, 
ostetaan myös piirakkaa. 
Mennäänkö me marssimaankin, 
eihän aina surra saa. 

Järvisaaren Einari 

Levitä Inkeri-tietoutta, tilaa asiamiehiltämme 
Inkeri-aiheista kirjallisuutta 



Saatavana Suomesta sekä Ruotsista 

Saini Laurikkala 
Rovasti S. J. Laurikkalan 
elämäkerta 25 mk (35 kr) 

Aapo Iho 
Hietajyvä, valitut runot 18 mk (25 kr) 

Hellin Suominen 
Mooses Putron elämäkerta 10 mk (15 kr) 

Äänilevyjä 
Inkerikuoro 

Nouse Inkeri ym. 15 mk (25 kr) 

Lauri Santtu 

Murrejuttuja 15 mk (25 kr) 

Gävlen kuoro 30 mk (35 kr) 

Inkerin pöytälippuja 15 mk (25 kr) 

Inkerin postimerkkejä sarja 50 mk (75 kr) 
Adresseja 15 mk (25 kr) 

Rintaneula Inkerin vaakuna 10 mk (10 kr) 
Tarra Inkerin lippu 5 mk (5 kr) 



Saatavana Suomesta 

Juhani Jääskeläinen 
Inkerin kirkon tuho 70 mk 

Inkeriläisten Viestin irtonumeroita. 



Saatavana Ruotsista 

Isien Usko muistojulkaisu 10 kr 

Kemppi 
Fenno-Ingria lauluja 5 kr 

Ristiltä ripille 10 kr 

Aatami Kuortti 
Tapahtui Inkerissä 
Inkerin kirkon vaiheita 
Juhana Inkerinsuomalainen 
Aloitettava alusta 
Kaikkien hinta Ruotsissa 25 kr 

Eino Hanski 
Heimopataljoona 50 kr 

Tapani Sopanen 
Ingermanlänning 60 kr 

Uno Hammarström 
Ingermanländarna som flydde tili 
Sverige 30 kr 

Viktor Pajunen 
Ingermanland - en kort historik 5 kr 

Birger Thuresson 
Lilja - flykting - flickan frän 
Ingermanland 60 kr 

Postikortti Haaparannan muistolaatta I kr 
Postikortti Örebron muistokivi I kr 

Kalevala och de finska folksängens 
värld 70 kr 



Vammala 1986 Vammalan Kirjapaino Oy 



inKemaisten viesti 




numero 5 



toukokuu 1 986 



inkeriläisten viesti 



TOIMITUS Päätoimittaja: 

Matti Vironmäki, puh. (90) 631 285 

Toimitussihteeri : 

Ilkka Pyysiäinen, puh. 90-803 3687 

Matinkartanontie 2 C 30, 

02230 Espoo 

(toimituksen osoite) 

KONTTORI Lehden ym. tuotteiden tilaukset, osoitteet, jäsen- 

maksut yms. 

Inkerikoti, Karjalatalo, Käpylänkuja 1, 
00610 Helsinki 

Puh. (90) 793 796 tai (90) 8732 095 
Postisiirtotili Hki 30636-4 

TILAUSHINTA 80 mk/vsk kotimaassa, Ruotsissa 120 kr v. 1986 

ILMOITUSHINNAT 1/1 sivu mk 500 mk 

1/2 300 mk 

1/4 » » 200 mk 
Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 

Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS R.Y. 

PÄÄASIAMIES Armas Paakkonen 

RUOTSISSA Tingsgatan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

SIVISTYSSÄÄTIÖ Hallituksen puheenjohtaja: Matti Vironmäki, 

Tehtaank. 5 E 43. 00140 Helsinki 
Puh. (90)631 285 
Säätiön postisiirtotili 146660-1 



KANSI: Inkerin poikia puitten siimeksessä. 
2 



VUOSIKATSELMUKSEMME 



Inkeriläisten Yhdistyksen ja Sivistyssäätiön 
vuosikokoukset pidettiin tänäkin vuonna, ku- 
ten sääntömme määräävät, maaliskuun lopul- 
la, edellinen Palmusunnuntaina 23. 3. 86 ja 
viimemainittu pääsiäispyhien takia 2. 4. 86. 
Molempien kokousten paikkana oli oma In- 
keri-koti Karjalatalon tutuissa tiloissa. 

Vuosikokouksessa oli läsnä yhdistyksen jä- 
seniä eri puolilta maatamme noin viitisenkym- 
mentä henkeä. Puheenjohtaja Matti Vironmä- 
ki totesi avauspuheessaan, että ilmojen halti- 
ja oli jälleen suosinut kokoontumistamme 
kauniilla säällä. Lähestyvä pääsiäinen lienee 
kuitenkin saanut monien matkan suuntautu- 
maan muualle kuin Helsinkiin, mutta ilahdut- 
tava määrä meitä oli koolla nytkin. Osanotta- 
jien mieliala myös tuntui alusta pitäen olevan 
kiinnostunut, kuten on ollut laita muulloin- 
kin vuosikatselmuksissamme. Vuosikokouk- 
sen puheenjohtajaksi valittiin Turun paikal- 
lisosaston varapuheenjohtaja, äskettäin Suo- 
men kirkolliskokouksen edustajaksi valittu 
johtaja Keijo Korkka Turusta ja sihteeriksi 
Helsingin puolelta yhdistyksen johtokunnan 
jäsen osastopäällikkö Matti Rännäli, jonka iso- 
vanhemmat, edesmenneet Susanna ja Matti 
Rännäli, olivat aikoinaan erittäin aktiivisesti 
osallistuneet inkeriläisten toimintaan. 

Yhdistyksen vuosikertomuksen esitti pu- 
heenjohtaja Vironmäki. Se oli varsin laaja, 
eikä ihme, sillä paikallisosastojen toiminta 
Helsingissä, Turussa ja Lahden seudulla oli ol- 
lut kertomusvuonna 1985 jälleen erittäin vil- 
kasta. »Iloksemme voidaan todeta,» sanoi pu- 
huja, »että kertomusvuonna on saatu kokea 
miellyttävän tasaista myötätuulta. Niitä toi- 
mintamuotoja, joista jo yli viisikymmentä 
vuotta sitten rekisteröidyissä säännöissämme 
mainitaan, on voitu toteuttaa ja työssä on edis- 
tytty kiitettävästi. Omassa lehdessämme In- 
keriläisten Viestissä on kuukausittain kerrot- 
tu asioista pääkohdat, mutta silti vuosikerto- 
muksessa palautetaan mieleen tärkeimmät ta- 
pahtumat, kuten on tapana tehdä.» Vuosiker- 
tomus liitteineen hyväksyttiin yksimielisesti 
ja tyytyväisin mielin. 



Vuosikokoukseen kuuluvat tilikertomus ta- 
se- y.m. papereineen ja tilintarkastajien lau- 
sunto herättivät tyytyväisen mielen ja ne 
hyväksyttiin yksimielisesti. Tilintarkastajilla 
oli vain pelkkää hyvää sanottavana. Asian- 
omaisille myönnettiin kiitollisin mielin tili- ja 
vastuuvapaus. Todettiin, että esim. Inkeriläis- 
ten Viestin tuotot olivat olleet menoja suurem- 
mat sen verran, että lehden tilaushinta voi- 
daan pitää edelleen samana (80 mk/vsk koti- 
maassa, Ruotsissa 120 Skr/vsk), vaikka kirja- 
paino- ja AKT-kustannukset ovat huomatta- 
vat. Iloittiin, että lehden kannatusta on lah- 
joituksin tuettu ja toivottiin saman suunnan 
jatkuvan edelleen. »Yhtään kielteistä kannan- 
ottoa en ole saanut», vakuutti päätoimittaja Vi- 
ronmäki tyytyväisenä ja lupasi jatkuvasti teh- 
dä parhaansa yhdessä uuden toimitussihtee- 
rin Ilkka Pyysiäisen kanssa lehden kehittä- 
miseksi palvelemaan tarkoitustaan entistä pa- 
remmin. 

Johtokunnan erovuoroiset jäsenet Arvo 
Korkkinen Lahdesta, Anneli Tuohimäki Hel- 
singistä ja Vilho Mustonen Turusta sekä va- 
rajäsen Ida Riipinen Helsingistä valittiin yk- 
simielisesti uudelleen v:ksi 1986—1988. Mui- 
na johtokunnan jäseninä ovat: Matti Vironmä- 
ki (puh.joht.), Yrjö Korkkinen (varap.joht.), 
Anneli Korkkinen (rahast.hoit.), Matti Rännä- 
li, Keijo Korkka, Eino Vironseppä sekä vara- 
jäsenet Anja Luoma ja Paavo Pesonen. — Ti- 
lintarkastajiksi valittiin yksimielisesti myös 
entiset: Seppo Kekki ja Eino Rännäli vakinai- 
siksi ja varalle Toivo Iho ja Aune Liljebladt, 
kaikki Helsingistä. 

Talousarvio vuodelle 1986 myös hyväksyt- 
tiin johtokunnan esittämässä muodossa. Me- 
nojen suurin erä on Inkeriläisten Viestin 
osuus, joka tekee painatus-, postitus- ja AKT- 
osoitemenoineen 67 500,—, palkat ja matka- 
korvaukset (toimistonhoitaja, toimitussihteeri) 
19 600 mk, toimisto- ja postituskulut sekä so- 
siaalimaksut ja muut kulut yht. 7900 mk. Tu- 
lopuolelle odotetaan: lehden tuotot 80 000,—, 
jäsenmaksut 5000,—, lahjoituksia, kesäjuhla- 
tuloja, myyntituloja y.m. yht. 10 000 mk. Ta- 



lousarvion loppusumma 95 000 mk. »Ahke- 
ruutta ja aktiivisuutta meiltä itsekultakin toi- 
votaan, että asiamme menisi onnellisesti al- 
kaneenakin vuonna», lausui puheenjohtaja lo- 
puksi. 

Sivistyssäätiömme hallintoneuvosto kokoontui 
2. 4. 1986 omissa suojissa Inkerikodissa. Kah- 
vipöytien antimien äärellä käsiteltiin sääntö- 
jen määräämät asiat. Kaikki päätökset olivat 
yksimielisiä. Todettiin, että säätiönkin toimin- 
nassa oli kertomusvuosi 1985 ollut hyvä vuo- 
si. Myötätuuli oli vallinnut. Säätiön talous oli 
kohentunut ilahduttavasti. Siihen olivat vai- 
kuttaneet saadut lahjoitukset, joista suurim- 
mat olivat opettaja Pekka Vuoljärven testa- 
menttivarojen osuus (30 000,— ) ja rouva Hil- 
ma Iivosen testamentti n. 6000,—. Lisäksi on 
saatu Ink.yhdistyksen Helsingin paikallisosas- 
tolta 2000 mk, Lahden inkerijuhlien tuloja 
2000 mk ja Ruotsin inkerinsuomalaisten ko- 
lehtina 537,30 mk. — Suurin menoerä 1064O 
mk on aiheutunut Inkerikodin vuokrasta, jo- 
ka on ollut 847 mk/kk. Vuokratuloja on ollut 
enemmän kuin aikaisemmin, yht. 6340 mk. 

Erilaisten myyntiartikkeleiden myyntiä on 
ollut 9453 mk. Myynnistä Ruotsissa on huo- 
lehtinut, kuten aikaisemminkin, opettaja 
Armas Paakkonen, jonka myynti oli yhteen- 
sä 2027 mk. Kotimaan myynnissä on auttanut 
erittäin paljon yhdistyksen toimistonhoitaja 
Anneli Korkkinen, jonka myynti oli 6231 mk. 

Yhteyksiä säätiön toimintaa lähellä oleviin 
järjestöihin (Karjalan Liitto, Inkeriläisten yh- 
distys paikallisosastoineen, Ruotsin inkeriläis- 
ten Keskusliitto y.m.) on hoidettu samaan ta- 
paan kuin aikaisempinakin vuosina. Inkeri- 
läisten kohtaloita tunnetuksi ulkopuolisillekin 
teki Lahden kesäjuhlien yhteydessä Yleisra- 
dion Lahden paikallisradion lähetys 6. 7. 85, 
jolloin haastateltiin mm. rovasti Matti Viron- 
mäkeä ja juhlatoimikunnan puheenjohtajaa 
Marja Rämöä. Lahden juhlissa myös hallinto- 
neuvoston puheenjohtaja, kaupunkineuvos 
Erkki Tuuli piti laajan esitelmän inkeriläisten 
siirrosta Suomeen sotavuosina. Tästä aihees- 
ta Erkki Tuuli on parhaillaan valmistelemas- 
sa tutkimusta, joka toivottavasti saadaan pai- 
nettuna julkisuuteen lähiaikoina. 

Säätiön muusta toiminnasta Hallintoneuvos- 
ton hyväksymässä hallituksen toimintakerto- 
muksessa todettiin lisäksi mm. seuraavaa: 

Kalevalan juhlavuoden merkeissä järjestet- 
tiin Ink.yhdistyksen Helsingin paikallisosas- 
ton kanssa Kalevala-tapahtuma 27. 10. 1985 



Karjalatalon yläsalissa. Tilaisuudessa fil.mais- 
teri Elsa Vuorjoki, Kalevalaisten Naisten kun- 
niapuheenjohtaja, piti erittäin mielenkiintoi- 
sen esitelmän »Inkerin kansasta suomalaisen 
kansanrunouden rikastuttajana». Toisen myös 
mielenkiintoisen esityksen piti toimitussih- 
teeri Anja Luoma aiheesta »Kullervon löytäjä 
D. E. Europaeus». Lisäksi kuultiin Inkeri- 
kuoron esityksiä Kerttu Hiltusen johtamana, 
rovasti Matti Vironmäki puhui, ja juotiin 
emäntien keittämät makoisat kahvit piirakoi- 
den kanssa. 

Kalevalanpäivänä 28. 2. 85 tehtiin tavanmu- 
kainen kunniakäynti Inkerin suuren runolau- 
lajan Larin Parasken muistomerkille. 

Inkeriläisten Viesti, jonka toimituskuntaan 
kuuluvat hallituksen jäsenet Anja Luoma ja 
Matti Vironmäki, on edelleen toiminut pirteä- 
nä yhdyssiteenä sekä Suomessa että Ruotsis- 
sa asuvien inkeriläisten välillä. Siinä on ollut 
kuukausittain ilmoitus Säätiön myyntiartikke- 
leista. 

Inkeriläisten ja inkeriläisten ystävien merk- 
kipäiviä on sekä sähkein että henkilökohtai- 
sin käynnein muistettu. Hallintoneuvoston 
jäsenen, prof. Pentti Kaiteran hautajaisissa 
17. 6. 85 Munkkivuoren kirkossa Erkki Tuu- 
li, Yrjö Korkkinen ja Matti Vironmäki laski- 
vat Inkerin värein somistetun kukkavihkon 
kunnioitetun vainajan arkun äärelle. Muisto- 
tilaisuudessa seurakuntasalissa Erkki Tuuli 
lämpimin sanoin muisteli Kaiteraa, inkeriläis- 
ten unohtumatonta ystävää. — Muita merk- 
kipäiväänsä viettäneitä inkeriläisten hyväksi 
toimineita, joita kaikkia on muistettu: piispa 
Erkki Kansanaho, maisteri Anna-Liisa Heikin- 
heimo, toimitusjohtaja Seppo Kekki ja yhdis- 
tyksen toimistonhoitaja Anneli Korkkinen. 

HALLITUS KIITTÄÄ kaikkia, jotka ovat 
osallistuneet varoillansa tai muuten työhöm- 
me. Muistojen kätköön jäänyt vuosi 1985 oli 
työllemme myötätuulen aikaa. Kiitos teille 
kaikille! Toivomme parasta osaa jatkossakin. 

MaVi 

• • • 

Lasten leiri 3—9. 8. -86 

Ruotsissa järjestetään lasten leiri Boräsin in- 
kerikerhon mökillä 3—9. 8. Ilmoittautumiset 
ja tiedustelut Margareetta Laupa puh. 003- 
94 697. 



Inkeri-kuoron toimintakertomus 
vuodelta 1985 



Inkeri-kuoron 8. toimintavuosi Kerttu Hil- 
tusen johtamana on kulunut edellisten vuo- 
sien tapaan. 

Harjoitukset ovat olleet tiistaisin Inkerikodis- 
sa. Kevätkaudella oli harjoituksia 20 ja syys- 
kaudella 10 kertaa. Kuoron jäsenmäärä oli 17. 

Esiintymiset ovat olleet lähinnä kesäjuhlien 
yhteydessä. Ruotsin kesäjuhlilla, jotka pidet- 
tiin Tukholmassa, kuoro esiintyi Tukholman 
Suomalaisessa Kirkossa pidetyssä juhlajuma- 
lanpalveluksessa sekä juhannuspäivänä pide- 
tyssä Ingria-illassa. 

Lahden kesäjuhlilla 6. ja 7. heinäkuuta kuo- 
ro esiintyi avajaisissa, sekä sunnuntaina Ris- 
tin kirkossa pidetyssä juhlajumalanpalveluk- 
sessa ja päiväjuhlassa. Ohjelmistossa on ollut 
hengellisiä lauluja ja kansanlauluja. Inkeriko- 
dissa pidetyissä paikallisosaston tilaisuuksis- 



sa kuoro esiintyi kevätkaudella 4 kertaa ja syk- 
syllä Kalevala-juhlassa sekä joulujuhlassa. 

Kuluneella toimikaudella ovat kuoron jäse- 
nistä Maria Paasonen ja Anneli Korkkinen 
viettäneet merkkipäiväänsä ja kuoro on vie- 
raillut heidän luonaan. 

Inkeri-kuoro sai Ruotsin kesäjuhlille tehtä- 
vää matkaa varten matka-avustusta Inkeriläis- 
ten Yhdistys ry:ltä 3000 mk ja Tukholman In- 
keri-kerholta 800 kr. Lahden Inkeri-kerholta 
kuoro sai myöskin 500 mk. Kuoronjohtajan 
matkakuluista on huolehtinut Helsingin pai- 
kallisosasto. Kaikille kuoron toimintaa tuke- 
neille lausumme parhaat kiitoksemme. 

Vantaalla, 22. pv helmikuuta 1986 

Anneli Korkkinen 



Seukkoseuran toimintakertomus 
vuodelta 1985 



Vuonna 1985 Seukkoseura täytti kymme- 
nen vuotta. Tämä on ollut vilkas ja toiminnal- 
linen vuosi. Olemme kokoontuneet Inkeriko- 
dissa 12 kertaa. Läsnä on ollut keskimäärin 
20 henkilöä. Vakio-ohjelmana on ollut yhteis- 
laulua sekä raamatunlukua, jonka ovat suo- 
rittaneet Alina Rajatammi ja Ruth Hämeen- 
Anttila. On laulettu virsiä ja hengellisiä lau- 
luja. Omat pappimme rovasti Aatami Kuortti 
ja rovasti Matti Vironmäki ovat iloksemme 
saapuneet seuraamme ja esittäneet ohjelmaa. 
Vieraanamme oli 7. 3. 85 Käpylän seurakun- 
nan pastori Heikki Mäkelä. Hänelle eivät ol- 
leet kovin tuttuja Inkerin suomalaisten vai- 
heet, ja niinpä luovutimme hänelle kiitokseksi 
Inkerin Evankelisluterilaisen kirkon 350-vuo- 
tismuistojulkaisun. 



Seukkoseuralaisten ystäviä ja sukulaisia on 
ollut vieraanamme. 30. 5. 85 Seukkoseura te- 
ki Heljä Huttusen järjestämän kevätretken Es- 
poon leiri- ja kurssikeskukseen Velskullan 
kartanoon. Heljälle kiitokset hyvin järjestetys- 
tä retkestä. Kauniina kevätaamuna lähdimme 
suurella bussilla liikkeelle; mukana oli 36 hen- 
kilöä, mm. Inkerikuoron johtaja Kerttu Hil- 
tunen ja muutama kuorolainen. Olarissa leh- 
tori Saara Ohtonen esitteli kirkon ja säesti yh- 
teislaulun. Kävimme myös Espoon vanhalla 
kirkolla, josta pastori A. Pohjolan-Pirhonen 
ohjaili meitä kohti Velskullaa. Leirikeskukses- 
sa aterioimme ja ulkoilimme kauniissa luon- 
nossa. Virkistävän kahvin nautittuamme ker- 

jatkuu s. 12 

NUORUUDEN MUISTOJA 



Voisko kehua hieman? Mie oon monipuoli- 
sesti kehittynyt. Olen ollut 20 eri ammatis tois 
tuolla Neuvostoliitossa, siel kun riitti töitä. 
Olinpa kolme vuotta Mustan meren ranni- 
kolla Suhumin teatterissa sähkömiehenäkin, 
tai oikeastaan mie vastasin näytelmien valo- 
ja äänitehosteista. Hienos teatteris hoitelin 
yleis valot ja radiokeskuksen sekä puhelinkes- 
kuksen vehkeet ja näytelmien aikana olin nau- 
hurin kanssa lavan esiripun takana. Annoin 
tehosteet äänin ja valoin, hoitelin pyörivän la- 
van ja annoin musiikit. Äänitteet olivat mun 
tehtävääni kuuluvaa. 

Mutta siinä ohessa vielä näyttelin. Olin siis 
jonkinlainen miesnäyttelij öitten tuuraaja. 
Usein kun joku sairastui, niin minua käytet- 
tiin heti sairaan sijaisena. Eihän yhden hen- 
kilön takia voitu näytelmää ohjelmasta pois- 
taa, pääsyliputhan oli jo myyty. Mie tein oman 
työn ohessa myös esiintyjän osan. Meikin 
kanssa ohjailin lavavaloja, magneto foonia, 
lisä-ääniä ja pyörivää lavaa ja kun tuli mun 
hetki, menin puhuin mun repliikin, roolisa- 
nani, ja taas jatkoin omia hommiani. Olin teat- 
terille ihmelöytö, pelastus. Minulle se oli help- 
poa, koska jo harjoituksissa jäi koko teksti 
mieleen tahtomattanikin. Näytelmää rullattiin 
harjoituksissa niin monta kertaa ennen »prem- 
jeeraa», esinäytäntöä, että joskus tuntui ihan 
turhalta, mutta sen määräsi ohjaajat, drama- 
turgit ja kulttuuri-kolleegio. 

Olin muissakin NL:n teattereissa töissä. 
Rakveren teatteri Eestissä, Suomalainen teat- 
teri Petroskoissa ja tämä Suhumin teatteri 
Gruusiassa. Myöhemmin aloin itsekin ohjata 
harrastusnäy telmiä. Kerran Krimin niemi- 
maalla Jaltassa kyhättiin näytelmä kiireesti ko- 
koon ja mie järjestin kuiskaajan pöydän alle, 
jolla oli lattiaan asti ulottuva liina. 



Okei, kaikki sujui hyvin. Se oli valko- 
venäläisen Krappivaan kappale ja loppui hää- 
seremonialla ja tansseilla siinä. Mutta pojat 
vaati pöydälle oikeaa viinaa, muuten eivät 
esiinny, limonaadi heitä ei tyydyttänyt. Suos- 
tuin tuumaan, ajatellen että sitten kaikki vasta 
tuleekin luonnollisemmin. Noh, mutta loppu- 
tanssissa pöytäliina valahti syrjään ja meidän 
kuiskaaja tulikin nelinkontin sieltä yleisen 
naurun saattamana, nauroi koko sali, mutta 
mie itkin. Yhden pienen töppäyksen takia 
meni pieleen koko homma . . . 

Sitten salin kansalle tansseissa ja heille vals- 
seja soittaessani vasta itse rauhoituin, ja seu- 
raavan viikon lopulla tuli Moskovan teatteri- 
ammattilaiset vehkeineen, asia unohtui. 

No niin, miehän muistelin alussa Suhumin 
tuuraamistani. 

Järvisaaren Einari 




Muistatko vielä sen virren? 



Onko kukaan kuullut tai muistaako kukaan 
tätä laulua, joka on ollut muistoissani jo 60 
vuotta? 

Nuoruuteni kevät kuuluu Herralle, 
Jeesukselle elän, enkä maailmalle, 
Jeesukselle laulan, hälle (elänkin), 
hälle tahdon antaa nuoruusvuodetkin. 

Ai, jos voisin aina soittaa säveltä, 
Jeesuksessa on rauha, hälle kuulun mä. 
Maailma se pauhaa, ei se mua saa, 
Jeesuksessa on rauha, ken sen uskaltaa. 

Kiitos, rakas maani, kun kasvaa siellä sain, 
Jeesus ompi luona ja aina syömmessäin. 
(Kaksi viimeistä säettä olen keksinyt itse.) 



Pienenä ollessani istuin äidin kanssa uunin 
päällä ja pieni lamppu valaisi virsikirjamme, 
rukouskirjamme, Sioninkanteleen ja Harpun- 
sävelet. Raamattu oli aina esillä, mutta viimei- 
sinä kymmenenä vuotena se oli pidettävä pii- 
lossa. 

Äidin pitkän ja rankan työpäivän jälkeen oli 
se inkeriläinen uuni syksyisin ja talvisin hyvä 
paikka, jossa saimme olla äidin kanssa Her- 
ran sanan läheisyydessä ja laulaa ja rukoilla. 
Äiti oli usein suruinen, ja kun kasvoin ja var- 
tuin isommaksi, ymmärsin, että meillä ei ollut 
isää. Isä oli lähtenyt luotamme pari kuukaut- 
ta ennen minun syntymääni. Meitä jäi kolme 
lasta äidin huollettavaksi. 

Kotioloja muistellen 

Lempi Sjöberg 



Viimeinen lähtö 


Mun tuli lähtöhetki 
jo saapui noutajat. 
He johdattavat sieluni 
kotihin ihanaan. 


Ei iäks ero ole, 
viel jälleen tavataan 
rannoilla elon virran, 
taivaisen isän maas. 


Mä Herran armoon luotin, 
nyt rauhan saavutin. 
Ei sydän syki enää, 
kylmeni keho tää. 


Siel uudet urut soivat 
ja kaikuu pasuunat. 
Taivahan kuorot laulaa 
kiitosta Jumalan Karitsan. 


Näin päättyi mainen matka 
tää monivaiheinen. 
Jää maahan maiset murheet 
ja erheet elämän. 


Ja siihen kuoroon yhtyy 
suur kansain joukko se, 
joil ompi valko vaatteet 
armosta Jeesuksen. 


Kalmistoon kirkon maahan 
ruumis haudataan, 
mi maasta ompi tullut 
se maahan hajoaa. 


Siis näkemiin viel kuiskaan, 
turvatkaa Jeesukseen. 
Häl ompi valmihina 
kodit meil kaikille. 




Juho Heikki Vaarula □ 



Kotikoivu 



Matka muistoja 



Muistan kotipihan koivun, 
se oli kaunis mielestäin. 
Siihen joskus kauan sitten 
kottaraisten tulon näin. 

Ne toivat riemua kaikille meille, 
se oli aikaa herttaista. 
Koivun kylki valkoinen, 
kottaraiset lauluineen, 
sen mä kuulen, sen mä näen 
tänä päivänäkin viel'. 

Koivu heräsi elämään, 
sen oksissa vihreyttä nään. 
Koivun alla nurmi tuoksuu, 
tunnen rinnassa kevättä. 

Kottaraiset vuorotellen 
sitä kaikki ylisti. 
Minkä ilon ne meille tuovat 
vuodesta vuoteen uudelleen. 
Miten tiensä löytävät 
samaan paikkaan, Ranttilaan? 

Joka vuosi pihakoivussa 
kottaraiset yllätti. 
Koko kylässä keväällä kuului 
kottaraisten konsertti. 



Ranttilan Aino □ 



Istun yksin metsätalossa, 

Synkässä Siperian salossa, 

olen matkalla kauaksi Korlikkaan 

tuonne Siperian syrjäisimpään sopukkaan. 

Tulin kaatterilla, se väsyi tiellä, 
halu olisi matkustaa edemmäksi vielä. 
Tiepuoleen odottamaan kyytiä jäin 
ja ikävissäni yksin mietin näin: 

Miksi onnetar aina on minulle selin? 
Miksi elämä aina menee takaperin? 
Ei ruusuja kukkia tielleni tuoda, 
Ei hetkeksikään minulle lepoa suoda. 

Miksi elämänkumppani riistettiin pois? 
Ehkä yhdessä elämä onnea ois? 
Rakkaat lapseni minusta on vieroitettu, 
kauas Siperian seutuihin siroitettu. 
Omaiset, ystävät ovat kaukana 
on edessä kolkko ja vieras maa. 

Silloin Herran sana minulle kuiskivi näin: 
Nosta, lapseni, silmäsi taivaaseen päin. 
En milloinkaan ole sua heittänyt, 
vain hetkeksi kasvoni peittänyt. 

En katso sun ajallista onneasi, 
vaan katson sun ijäistä parastasi. 
Siksi suotu on sinulle piikkinen tie, 
ikirauhaan autuuteen sinut se vie. 
Ja kerran kun jätät sä murheiden maan, 
sä iäti luonani levätä saat. 

Susanna Ronkonen 





Kuolleita 






Helena Kouru 


* 27. 7. 1897, 


t 12. 


2. 1986 


Mölnlyckessä 








Eino Paavilainen 


* 15. 1. 1909, 


t 26. 


2. 1986 


Mölndalissa 








Simo Kähäri 


* 28. 11. 1916, 


t 5. 


4. 1986 


Mölndalissa 








Matilda Aatolainen * 3. 6. 1898, 


t 5. 


4. 1986 


Boräsissa. 









TULJ MIELEE KUN 
SIKKAA TAPETTU 



Se oli siihen aikaa kun saksalaiset tulliit 
mein kyllää. Jotkut asettuit paikalleen joku- 
seks päiväks ja toiset tuas vain ohi kulki, mut- 
ta kyllä osasiit ottaa yhtä ja toista. Heinät, vil- 
jat, perunat, puut (halot) ja miksei kanat, lam- 
paat sekä kyseessä oleva sikakin olisi kel- 
vannut. 

Isä oli huomannut, että pari saksalaista oli 
käynyt katsomassa sitä keskenkasvuista sik- 
kaa ja sanoneet: »das ist guud» (das ist gut = 
tuo on hyvää). Meni pari päivää kun taas tu- 
livat samat miehet sapuskaa hakemaa. Talost 
talloo männiit ja etsiit sopivaa saalista. Silloin 
naapurin täti arvasi, että nyt ne ottaa sen Pek- 
kolan sian ja lähetti sanan, että taitaa olla sian 
meno. 

Silloin mie ja velipoika hypättii liävää ja kar- 
sinaa, olin jo ennempääkii pistänyt sian ja olin 
siinä 20 ympärillä. Sika pitkälleen ja puukko 
vasemman jalan juuree; silloin rupesiit huu- 
tamaa: »ne jo tulloot». Ei ollut aikaa antaa sian 
nousta, että veri paremmin vuotais. Sinne 
vaan pahnoihin piiloon. 

Mainitut miehet suoraa päätä navettaa ja 
melkein samalla kovan kironmenon kans ulos 
ja isän kimppuun. Ei tiedä, miten olisi käy- 
nyt, jos ei paikalle juosseet keskenkasvuiset 




tytöt olisi neuvosta osanneet selittää, että toi- 
set kamraatit veivät sian. Se auttoi. 

Odotettii iltaa ja hämärän tullen ruvettii kor- 
ventamaa sikkaa, ja eikös tuo sama täti ereh- 
tynyt ja rupesi huutamaa: »Pekkolan sauna 
pallaa!» kun näki tulen saunan takana. Taas 
tuli kova kiire piilottaa possu ja yrittää rau- 
hoittaa ihmiset. 

Sitten yön pitkää keiteltii vettä ja suatii jo- 
ten kuten harjakset pois ja lihat pyttyy ja suo- 
laa. Puolet lihasta oli vähän punaista, mutta 
siihen aikaa kelpasi sekin. 

Tosi tapaus 



Koti-ikävä 



Katkerat ovat ne muistot 
kun kotoa lähdettiin 
ja rakkaalle synnyinmaalle 
me jäähyväiset jätettiin. 

Siitä tulee nyt kuluneeksi 50 vuotta 
kun käsky meille annettiin: 
Teidän siirtyä nyt täytyy täältä! 
Siihen nöyrinä suostuttiin. 

Raskas oli se matka, 
ero naapureista haikeaa. 
Meistä tuli nyt kulkureita, 
jo rauhan aikana. 



Vaskilan asemalta 
meidät härkäjunaan lastattiin 
ja niinpä tiemme johti 
tuonne Bologotskiin rajoniin. 

Missä vaellat sä rajaseudun lapsi, 
vai ootko matkalla sortunut? 
Mitä kieltä sä lapsillesi haastat, 
ootko murteesi unohtanut? 



Rajaseudun lapsi □ 



KIRJOJA 



Birger Thureson: Inkerin Lilja. Pakolais- 
tytön tarina. Ristin Voitto 1986. 251 s. 



Kaj Aalto on suomentanut Birger Thureso- 
nin haastattelemalla kokoaman kirjan Lilja — 
flycktingflickan fr an Ingermanland, jonka on 
kustantanut Den Kristna Bokringen Ruotsissa 
1985. Teos on tekijän mukaan syntynyt lähei- 
sessä yhteistyössä päähenkilön, Lilja Berntze- 
nin o. s. Suomalaisen kanssa. Se on nimestään 
huolimatta yhtä paljon tarina myös Liljan 
äidistä Annasta, sekä myöskin pikkusisko Ly- 
diasta. 

Kirjan takakannen mainostekstissä todetaan 
pakolaisongelman olevan jatkuvasti ajankoh- 
tainen. Suomessakin pohditaan parhaillaan, 
pitäisikö tänne ottaa enemmän pakolaisia. 
Thuresonin kirja ei kuitenkaan pyri vastaa- 
maan tällaisiin yhteiskunnallisiin kysymyk- 
siin. Se tyytyy vain kertomaan »kuinka yksi- 
lötasolla voidaan kokea rukousvastauksia ja 
Jumalan apua». Tämän se tekeekin kohtalai- 
sen luontevasti. 

Sen sijaan kirjoittajan tyyli on yleisvaikutel- 
maltaan hiukan kömpelöä. Siinä missä Läärä 
kertoo koruttomasti, mutta juuri siksi niin kos- 



kettavasta Thureson tunteilee saamatta teks- 
tiinsä todellista henkeä. Kirjan henkilöt eivät 
elä, ne ovat vain ihmistyyppejä. Toiset ovat 
kokonaan hyviä, toiset kokonaan pahoja. Ta- 
rina on kirjoitettu voimakkaalla paatoksella. 
Takakannessa kustantaja lupaakin »traagista 
perhekohtaloa sotien ajalta». 

Inkeriläisten asema sotivien osapuolten vä- 
lissä oli erikoinen ja onneton. He eivät olleet 
oikeastaan kenenkään vihollisia eivätkä myös- 
kään kenenkään puolella. Siksi he olivat ve- 
näläisille ja saksalaisille sotilaille vain outoa 
ja kurjaa kasvotonta massaa, jota voi yhtä hy- 
vin vaikka heittää käsikranaatilla tai ampua 
konepistoolilla. Vieras ihminen pysyy vieraa- 
na niin kauan kuin häntä ajatellaan vieraana 
eikä ihmisenä. Vasta kun yrittää vilpittömäs- 
ti asettua toisen ihmisen asemaan, kuin ver- 
tauskuvallisesti hänen nahkansa sisään, ym- 
märtää, että hänelläkin on ihmisen ajatukset 
ja sydän. 

Thuresonin kirjan ulkonainen juoni on van- 
ha tuttu. Inkeriläinen perhe joutuu sodan jal- 
koihin ja pakenemaan rakkaasta kotimaastaan 
Suomen kautta Ruotsiin. Tämä tarina on ker- 
rottava uudelleen ja uudelleen, sillä Pablo Ne- 
rudan sanoin »rakkaus on niin lyhyt ja unoh- 
dus niin pitkä». 

IP 



Reino Läärä: Jää hyvästi, Inkerinmaa. 
Gummerus 1982. 263 s. 



Reino Läärän kirja on yhtenäisen kertomuk- 
sen muotoon kirjoitettu muistelmateos. Täl- 
laista henkilökohtaista dokumenttia ei voi ar- 
vostella samaan tapaan kuin kaunokirjallista 
romaania. Voidaan kuitenkin sanoa, että Lää- 
rä ei suinkaan ole vailla kirjallista kykyä. Ker- 
ronta on varsin sujuvaa ja paikoin hyvinkin 
oivaltavaa. 

Kirjan alussa alkaa sota, joka hetkessä muut- 
taa ihmisten koko elämän. Sodasta tulee kai- 
ken keskipiste. Reino-poika pakenee sitä 
äitinsä ja sukulaistensa kanssa. Heidän tien- 
sä vie Paldiskin karanteenileirin kautta Suo- 
meen. Etulinjan taistelujen jaloissa eläneiden 



alituisen kuoleman pelon jälkeen leirin an- 
keuskin tuntuu helpotukselta. 

Sotia on kirjallisuudessa kuvattu maailman 
sivu, useimmiten kuitenkin aikuisen ihmisen 
kannalta, ottaen kantaa, syyttäen, kiittäen, 
tuomiten tai ihannoiden. Läärän kirjassa so- 
taa tarkastellaan pikkuisen pojan silmin, lap- 
sen maailmasta käsin. Lapsi ei syytä eikä kii- 
tä, hän vain ihmettelee ja pelkää. 

Juuri tästä syystä Läärän teos poikkeaa 
edukseen monista muista. Se ei kosiskele lu- 
kijaa puolelle eikä toiselle, vaan kertoo alas- 
tomasti ja paljaasti, mitä tapahtui pienelle po- 
jalle voimakkaiden ja vihaisten aikuisten 
maailmassa. 

IP 



10 



Helsingin paikallisosaston 
vuosikokous 



Helsingin paikallisosaston vuosikokous pi- 
dettiin Inkerikodissa 23 helmikuuta. Kokous 
oli koonnut Inkerikodin ääriään myöten täy- 
teen. Kokous oli myös sikäli tavallisuudesta 
poikkeava, että sen päätyttyä vietettiin Tori- 
kan tädin muistotilaisuutta. 

Paikallisosaston puheenjohtaja Yrjö Kork- 
kinen toivotti osanottajat tervetulleiksi, ja hä- 
net valittiin kokouksen puheenjohtajaksi. Sih- 
teeriksi hän kutsui paikallisosaston sihteerin 
Aili Jukaraisen. Pöytäkirjan tarkastajiksi tuli- 
vat Ida Riipinen ja Toivo Kajava. 

Kun kokous oli todettu lailliseksi ja päätös- 
valtaiseksi, kuultiin Helsingin paikallisosaston 
toimintakertomus ja Inkeri-kuoron sekä Seuk- 
koseuran vuosikertomukset, jotka hyväksyt- 
tiin yksimielisesti. Samoin hyväksyttiin tiliker- 
tomus ja talousarvio sekä toimintasuunnitel- 
ma vuodelle 1986. Jäsenmaksu ehdotettiin ko- 
rotettavaksi kahteenkymmeneen markkaan 
vuodeksi -86. 



Yrjö Korkkinen valittiin edelleen yksimie- 
lisesti paikallisosaston puheenjohtajaksi. Ti- 
lintarkastajiksi valittiin Ruth Hämeen-Anttila 
ja Yrjö Luukkonen sekä varalle Kasperi Säk- 
iä? Erovuorossa olevat jäsenet Ida Riipinen, 
Aune Liljeblad, Toivo Kajava. Alexander Aho- 
nen ja Aili Jukarainen valittiin yksimielisesti 
uudelleen. 

Edustajiksi Inkeriläisten yhdistyksen 23. 3. 
1986 pidettyyn vuosikokoukseen valittiin Aili 
Jukarainen ja Yrjö Korkkinen. Paikallisosas- 
ton kirjeenvaihtajaksi valittiin edelleen Aili Ju- 
karainen. Osaston jäsenmaksujen kantajiksi 
valittiin Jukka Puumalainen ja Alexander 
Ahonen. 

Päätettiin, että Larin Parasken patsaalle teh- 
dään Kalevalanpäivänä perinteinen kunnia- 
käynti klo 10. 

Puheenjohtaja kiitti lopuksi vuosikokousta 
hyvästä yhteistyöstä ja yksimielisistä päätök- 
sistä. 

Aili Jukarainen 



Alä harmistu! 



Älä harmistu sille, joka hymyilee 

elämän komedialle. 

Tee samoin sinä! 

Kävele vain hymyillen ohi 

kaiken pikkumaisen tyhmyyden takia. 

Kuinka ihmeellinen olisikaan hilpeä nauru 

maan huokauslaaksossa? 

Kuinka viisas lienee hän, 

joka hymyilee itsensä pois kaikista 

tuskista? 

Älä häpeä olla iloinen ystäväni, 

niin kauan kun maa on kaunis! 

Sinä elät kumminkin niin lyhyen ajan 

ja kauan, kauan olet kuollut. 



Jos kuitenkin ajattelisimme, 

silloin kun ajatukset liitää, 

että niin lyhyen ajan vain elää voi, 

niin lyhyet ovat elämän vuodet. 

Ja kaiken surun ja pahan mielen, 

jonka voi joskus jollekin saattaa, 

voi ihan ilmaiseksi, aikaa viemättä, saattaa 

takaisin hyvään suuntaan. 

Silloin monet varmasti haluavat hymyillä 

kun maa on niin kaunis. 

Muutenkin kun elämä on niin lyhyt 

ja niin kauan saa olla kuollut. 

Älä harmistu ystäväni! Hymyile elämälle, 

koska Herra on antanut sen ilmaiseksi. 

Lempi Sjöberg 

Gävle D 

sivulta 5 

toili seurakunnan pastori Velskullan kartanon 
vaiheista videokuvin. Seukkoseuran puoles- 
ta Aleksanteri Ahonen kiitti ja kertoi Inkerin 
kansan vaiheista. Aili Jukarainen luovutti In- 
kerin kirkon muistojulkaisun, jonka pastori 
Pohjolan-Pirhonen otti kiittäen vastaan ja jo- 
hon hän lupasi kiinnostuneena inkerinsuoma- 
laisten vaiheista tutustua. Tähän Velskullan 
retkeen päättyi kevätkauden toiminta. 

Syyspuolen toiminta alkoi myös kirkollisissa 
merkeissä 19. 9. 85. Kokoonnuimme Vartio- 
kylän Matteus-kirkolle. Pastori Heikki Nur- 
mi esitteli seurakuntatilat ja kirkon, jossa pi- 
ti hartaushetken. Seurakuntasalissa nautimme 
Ruth Hämeen-Anttilan tarjoamat kakku- ja 
pullakahvit. Aleksanteri Ahonen kiitti pasto- 
ri Nurmea ja kertoi asiantuntevasti hiukan in- 
keriläisten historiaa sekä ojensi pastori Nur- 
melle Inkerin kirkon muistojulkaisun. Seuk- 
koseura on levittänyt tänä vuonna Inkeri- 
tietoutta tämän kirkkomme 350-vuotismuis- 
tojulkaisun myötä kolmeen seurakuntaan. 

3. 10. 85 vietimme Inkerikodissa perusta- 
jajäsenemme ja ahkeran ja virkeän osallistu- 
jan Jooseppi Olosen 90-vuotissyntymäpäiviä. 
Rovasti Aatami Kuortti oli saapunut onnitte- 
lemaan omanpuolen iloista pappaa ja piti kau- 
niin puheen. Olosen omat tyttäret toimivat 
emäntinä tarjoten hyvät kahvit piiraineen, 
kakkuineen ja makeisineen. Vakituisen hovi- 
valokuvaajamme maisteri Yrjö Hämeen-Ant- 
tila näppäili tästäkin tilaisuudesta onnistuneita 
kuvia. Onnea Oloselle, tervetuloa edelleenkin 
seuraamme! 

17. 10. 85 saimme vaihtelua ohjelmaamme 
Pirkko Huurron tuttavineen tuodessa runoter- 
veisiä Eestistä ja vähän Petroskoistakin. 

7. 11. 85 vietettiin Seukkosaaren kymmen- 
vuotisjuhlaa. Juhlan ohjelmansuorittajia olivat 
Ruth Hämeen- Anttila, rovasti Aatami Kuort- 
ti, Heljä Huttunen, Aili Jukarainen, Yrjö Hä- 
meen-Anttila ja Aleksanteri Ahonen. Loppu- 
sanat lausui rovasti Aatami Kuortti ja tilaisuus 
päätettiin virteen 408. Juhlan tunnelma oli 
lämmin ja koolla oli kolmisenkymmentä seuk- 
koa. 

Seukkoseuran perinteistä joulujuhlaa vietet- 
tiin Inkerikodissa 12. 12. 85. Toivo Kajava oli 
kuten ennenkin tuonut kuusen kynttilöineen 
ja punaposkiomenoineen. Taiteilija Yrjö Luuk- 



konen esitti hanurilla ketjun joululauluja. Toi- 
vo Kajava luki jouluevankeliumin, ja taiteili- 
ja Luukkosen säestyksellä laulettiin yhdessä 
j oululauluj a. Runoja lukivat Alina Rajatammi 
ja Aleksanteri Ahonen. Seukkoja ystävineen 
oli koolla kaikkiaan 19. 

Näin olemme yhteisvoimin toimineet ja ve- 
täneet Seukkoseuraa kymmenen vuotta. 
Emäntinä ovat olleet Ruth Hämeen- Anttila, 
Laura Kuortti, Aune Liljeblad, Susanna Kös- 
si, Anni Parkkali, Maria Lanne, Helena Kärk- 
känen ynnä muut. 

Kiitokset uskollisille kävijöille! 

Muistamme Seukkoseuran 10-vuotisjuhlan 
jälkeen poisnukkuneita: Antti Makara 9. 11. 
1985 ja Maria Torikka 11.1. 1986. 

Ruth Hämeen-Anttila Sanni Kössi 



Kalevalan päivänä 

Larin Parasken 

patsaalla 

Kirpeässä Helsingin aamupakkasessa ko- 
koonnuimme Larin Parasken patsaalle 28 päi- 
vä helmikuuta. Siinä Mannerheimintien tun- 
tumassa pienellä mäentörmällä katselee pie- 
ni nainen hyvin rauhallisena maailman me- 
noa. 

Rovasti Matti Vironmäki puhui lämpimästi 
tästä runojen ja itkuvirsien taitajasta. Hänen 
taiteellista antiaan ei aikanaan osattu kyllin 
arvostaa. Nuo rukoilevat kädet joutuivat pal- 
jon kolkuttamaan, silti eivät ovet auenneet hä- 
nelle. 

Usko ja luottamus Jumalaan antaa meille 
voimia ja toivoa paremmasta. Perinteisen ta- 
van mukaan laskimme Inkerin värein sidotun 
kukkavihkomme muistokiven juurelle. So- 
man kukkakimpun Larin Paraske sai Lempää- 
län tytöltä jalkojensa juureen. 

Siinä hetken hiljentyneinä hyvästelimme 
toinen toisiamme ja kuljimme kukin omille 
teillemme. 

Aili Jukarainen 

Maria Torikan Muistojuhla 




Ville Sjöroos, Toivo Kajava, Maria Torikka 
ja Yrjö Korkkinen Mölndalissa 1980. 



Helmikuun 23. pidetyn Helsingin paikallis- 
osaston vuosikokouksen päätyttyä vietettiin 
Torikan tädin muistojuhlaa Inkeri-kodissa. 

Maria Torikka jätti itsestään valoisan muis- 
ton meille kaikille. Yrjö Korkkinen muisteli 
Torikan tätiä ja kertoili siitä viimeisestä ker- 
rasta, jolloin Torikan täti oli mukana kuukau- 
sitilaisuudessa Inkerikodissa. Tapahtuma on 
säilynyt hänen muistossaan, sillä hän itse 
vietti silloin juuri syntymäpäiväänsä. 

Ida Riipinen kertoi Ruotsin matkoista, joil- 
la Maria Torikka oli ollut mukana lastenlas- 
tensa kanssa ja muisteli hänen kykyään sopeu- 
tua tilanteeseen kuin tilanteeseen. Joku onkin 
sanonut, että ihminen tunnetaan parhaiten 
juuri matkalla. 

Myös Toivo Kajava muisteli kotipuolen tyt- 
töä lämpimästi. Siellä eletty muistorikas aika 
on niin läheinen ja siksi niin kipeän kosket- 
tava. 

Minä tulin henkilökohtaisesti tuntemaan hä- 
net siltä yhteiseltä matkalta, jonka teimme ju- 
hannuksena Göteborgiin. Silloin rupattelim- 
me pitkään linja-automatkan aikana, minun 



etupäässä kuunnellessa haltioituneena hänen 
kerrontaansa. 

Maria Torikka toivoi, että ajan täyttyessä ja 
taivaisen kotimatkan alkaessa hänet siunat- 
taisiin maan poveen synnyinseudultaan itse 
tuomallaan mullalla. Toive toteutui osin, sillä 
multa ei aikanaan laskeutunut hautaan, vaan 
leijaili tomupilvenä ja siunasi näin hänen rak- 
kaimmat läheisensä. 

Kiitämme ystävällisesti Torikan tädin tytär- 
tä, joka kertoi siitä kaipauksesta, minkä jät- 
tää jälkeensä rakkaan läheisen kuolema. 

Muistotilaisuutta juhlistivat Inkeri-kuoron 
laulut, ja lopuksi soi juhlavasti Mooses Put- 
ron »Rukous». 

Aili Jukarainen 



Inkerinsuomalaisten 

kesäjuhlat Turussa 

5—6. 7. -86 



Lauantai 5. 7. 

Kansallinen juhla pidetään tuomiokirkko- 
seurakunnan seurakuntasalissa, osoite Eeri- 
kinkatu 3 A. Kyykkää ja lentopalloa pelataan 
Parkkimäen urheilukentällä. 



Sunnuntai 6. 7. 

Kunnianosoitus muistomerkillä uudella 
hautausmaalla. Juhlajumalanpalvelus tuomio- 
kirkossa ja hengellinen juhla tuomiokirkko- 
seurakunnan seurakuntasalissa. Ruokailu on 
järjestetty juhlapaikalla seurakunnan tiloissa. 

Tarkempia tietoja Viestin kesäkuun nume- 
rossa. Urheilua koskevat tiedustelut, Eino 
Peuhkuripuh. 921-441 868. Majoitusta koske- 
vat tiedustelut, Eino Väärä puh. 921-431 535. 
Heimoterveisin ja runsasta osanottoa toivoen: 
Inkeriläisten yhdistys ry. Turun paikallisosasto. 

Toimitussihteeriltä 



IKÄVÄ 



Läheisintä ystävääni en oikeastaan koskaan 
oppinut tuntemaan. Hän pysyi minulle ikui- 
sesti etäisenä ja tavoittamattomana, mutta silti 
hän oli jollain ihmeellisellä tavalla läheisem- 
pi kuin kukaan muu. Ehkä meitä yhdisti juu- 
ri yhteinen vierautemme, ikävämme ja kai- 
pauksemme. Me molemmat tunsimme, ettem- 
me koskaan voineet todella tavoittaa toista ih- 
mistä. Ainakin sen verran meillä oli yhteistä. 

Tutustuin häneen yllättäen, mutta hänen 
surumielisen avoimessa katseessaan oli heti 
jotakin ikiaikojen takaista tuttua. Silti tiesin, 
että pian hän jo jättäisi minut yksin. 

Muistan kun söimme viimeisen kerran yh- 
dessä. Emme puhuneet paljoa, mutta joka ker- 
ta hänen katsoessaan minua tuntui kuin hän 
olisi nähnyt suoraan mieleni pimeimpiin lo- 
keroihin saakka. Silti se ei tuntunut vasten- 
mieliseltä. Kun katseemme kohtasivat ym- 
märsimme toisemme täydellisesti. Mutta kun 
jompi kumpi avasi suunsa jotakin sanoakseen 
oli ympärillämme heti vain harmaa toivotto- 
mien yritysten lohduttomuus. 

Kerran hän epäili olinko ehkä minäkin hän- 
tä vastaan. Silloin puristin hänet syliini ja va- 
kuutin, että hän oli rakkain ystäväni. Mutta 
hän vain katsoi minua pää kallellaan ja pieni 
hymyn siru käväisi hänen ohuilla huulillaan. 
Enkä minä mitenkään onnistunut sanomaan 
hänelle sitä, mitä eniten olisin halunnut sanoa. 

Aterian lähestyessä loppua hänen silmänsä 



hehkuivat yhtä aikaa murheellisina ja helpot- 
tuneina. Tiesin, ettei hän odottanut minulta 
lohdutusta. En minäkään häneltä. Hän oli kär- 
sinyt niin paljon, ettei tuska enää koskettanut 
häntä. Hänellä oli vain ikävä. Minuunkin hän 
oli tartuttanut sen. 

— Minun on nyt mentävä, hän sanoi ja nou- 
si pöydästä. Koskin hänen hiuksiaan hyväs- 
tiksi, sillä sanoja minulla ei ollut. Sitten hän 
oli jo mennyt. Minut valtasi niin suunnaton 
tuska, että hädässäni saatoin vain tarttua hä- 
nen viinilasiinsa ja juoda siitä, ottaa hänen lei- 
päpalansa ja purra siitä ja kokea hänet vielä 
kerran. Sitten sanomaton haikeus valtasi mi- 
nut, kuin sydämeni paikalle olisi paisunut 
aava ja rannaton ulappa. 




Turun kesäjuhlille 5—6. 7. 86 lähtee linja- 
auto Helsingistä rautatieasemalta (postitalon 
ja asemarakennuksen väliseltä aukiolta) lau- 
antaina 5. 7. 86 klo 10.00. Paluu Helsinkiin 
sunnuntaina juhlien jälkeen. Ilmoittautumiset 
ja tiedustelut: Ida Riipinen, Linnankoskenk. 8 
B, 00250 Helsinki, puh. 90-445 701. 



Myös Lahden seudun Inkerikerho tekee 
matkan inkeriläisten kesäjuhlille Turkuun 6. 
7. -86 pikkubussilla. Lähtö Nastolan kirkolta 
klo 6.00, Orimattilan linja-autoasemalta 6.15 
ja Lahden linja-autoasemalta museon aidan- 
viereltä 6.45. Tervetuloa mukaan! Ilmoittau- 
tumiset Raija Karille puh. 918-23 847 (työ) ja 
918-531 342 (koti). 

Ajankohtaisia ilmoituksia 



HELSINGIN PAIKALLISOSASTO 



TURUN PAIKALLISOSASTO 



Toukokuun kuukausitilaisuus pidetään 25. 5. Kuluvana vuonna pidetään Karjalaisten talossa 
1986 klo 14 Inkerikodissa. Tervetuloa. Itäpellontie 22 seuraavat tilaisuudet: 

Helluntaijuhla 18. 5., Mikkelinpäivä 5. 10., Py- 
SEUKKOSEURA häinpäivä 1. 11. klo 13 (Kivellä klo 12), Joulu- 

juhla 26. 12. Kaikki tilaisuudet paitsi Pyhäinpäi- 
Kokoontumispäivät kevätkaudella 1986 vän juhla alkavat klo 14.00. Tervetuloa! 

Toukokuussa 8 pv. 



^^•SR 




Apuvälineillä 
itsenäiseksi 

INVALIDILIITTO 



ISK:n vuosikokous 

ISK:n vuosikokous pidetään Mölndalin ke- 
säjuhlien yhteydessä perjantaina 20. 6. 1986 
klo 15.00 Fässbergin koululla (Fässbergs- 
skolan) Mölndalissa. Kirjallinen kutsu jäsen- 
seuroille. Kaikki inkeriläisestä toiminnasta 
kiinnostuneet ovat tervetulleita kokoukseen. 

Puheenjohtaja 



Juhannusmatka Ruotsiin 

Ruotsin kesäjuhlat pidetään tänä kesänä 
Mölndalissa, lähellä Göteborgia. Teemme sin- 
ne yhteisen bussimatkan. Lähtö Helsingistä 
rautatieasemalta (postitalon ja asemaraken- 
nuksen väliseltä aukiolta) torstaina 19. 6. -86 
klo 17.00, josta ajetaan bussilla Turkuun ja 
matka Tukholmaan tehdään yölautalla. Mat- 
kalle voi liittyä myös Turusta. Paluu sunnun- 
taina 22. 6. -86 Tukholmasta yölautalla, joten 
Turkuun saavutaan maanantaiaamuna ja jat- 
ketaan edelleen Helsinkiin. Matkan hinta, jo- 
hon sisältyy hytti laivalla edestakaisin on 
380 mk. Ilmoittautumisia ottavat vastaan Ida 
Riipinen, Linnankoskenk. 8 B, 00250 Helsinki, 
puh. 90-445 701 tai Yrjö Korkkinen, Orvokki- 
tie 24 B 01300 Vantaa, puh. 90-873 20 95. 
Majoitus Göteborgissa retkeilymajassa tai ho- 
tellissa maksaa n. 50—100 mk. 

Levitä Inkeri-tietoutta, tilaa asiamiehiltämme 
Inkeri-aiheista kirjallisuutta 



Saatavana Suomesta sekä Ruotsista 

Saini Laurikkala 
Rovasti S. J. Laurikkalan 
elämäkerta 25 mk (35 kr) 

Aapo Iho - 

Hietajyvä, valitut runot 18 mk (25 kr) 
Hellin Suominen 

Mooses Putron elämäkerta 10 mk (15 kr) 

Äänilevyjä 
Inkerikuoro 
Nouse Inkeri ym. 15 mk (25 kr) 

Lauri Santtu 

Murrejuttuja 15 mk (25 kr) 

Gävlen kuoro 30 mk (35 kr) 

Inkerin pöytälippuja 15 mk (25 kr) 

Inkerin postimerkkejä sarja 50 mk (75 kr) 

Adresseja 15 mk (25 kr) 

Rintaneula Inkerin vaakuna 10 mk (10 kr) 

Tarra Inkerin lippu 5 mk (5 kr) 



Saatavana Suomesta 

Juhani Jääskeläinen 
Inkerin kirkon tuho 70 mk 

Inkeriläisten Viestin irtonumeroita. 



Saatavana Ruotsista 
Isien Usko muistojulkaisu 10 kr 

Kemppi 
Fenno-Ingria lauluja 5 kr 

Ristiltä ripille 10 kr 

Aatami Kuortti 
Tapahtui Inkerissä 
Inkerin kirkon vaikeita vuosia 
Juhana Inkerinsuomalainen 
Aloitettava alusta 
Kaikkien hinta Ruotsissa 

Eino Hanski 
Heimopataljoona 

Uno Hammarström 
Ingermanländarna som flydde tili 
Sverige 

Viktor Pajunen 
Ingermanland - en kort historik 

Birger Thuresson 
Lilja - flyktingflickan frän 
Ingermanland 

Postikortti Haaparannan muistolaatta 

Postikortti Örebron muistokivi 

Kalevala och de finska folksängernas 
värld 70 kr 



25 kr 


50 kr 


30 kr 


5 kr 


60 kr 


1 kr 


1 kr 



Vammala 1986 Vammalan Kirjapaino Oy 



Kesän kuumuudessa 

kypsyy 
syksyinen ikävä 



numero 6 kesäkuu 1 986 



inkeriläisten viesti 



TOIMITUS Päätoimittaja: 

Matti Vironmäki, puh. (90) 631 285 

Toimitussihteeri : 

Ilkka Pyysiäinen, puh. 90-803 3687 

Matinkartanontie 2 C 30, 

02230 Espoo 

(toimituksen osoite) 

KONTTORI Lehden ym. tuotteiden tilaukset, osoitteet, jäsen- 

maksut yms. 

Inkerikoti, Karjalatalo. Käpylänkuja 1, 
00610 Helsinki 

Puh. (90) 793 796 tai (90) 8732 095 
Postisiirtotili Hki 30636-4 

TILAUSHINTA 80 mk vsk kotimaassa. Ruotsissa 120 kr v. 1986 

ILMOITUSHINNAT 11 sivu mk 500 mk 

1 2 300 mk 

1 4 200 mk 

Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 

Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS R.Y. 

PÄÄ ASIAMIES Armas Paakkonen 

RUOTSISSA Tingsgatan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

SIVISTYSSÄÄTIÖ Hallituksen puheenjohtaja: Matti Vironmäki. 

Tehtaank. 5 E 43, 00140 Helsinki 
Puh. (90)631 285 
Säätiön postisiirtotili 146660-1 



AIKA JA IÄISYYS 



Ihmisen elämä on hetki, joka alkaa synty- 
mästä ja päättyy kuolemaan. Hänen polttavin 
kysymyksensä on, mitä oli ennen syntymää 
ja mitä tulee olemaan kuoleman jälkeen. Näin 
hän pyrkii jäsentämään oman elämänhetken- 
sä osaksi jotakin suurempaa kokonaisuutta. 
Koska tällä elämällä on alkuja loppu, niin täy- 
tyy olla olemassa muutakin kuin vain tämä 
elämä. 

Nämä kysymykset ovat mahdollisia sen täh- 
den, että ihminen on tietoinen ajan kulumi- 
sesta. Tiedämme, mikä ero on eilisellä, tällä 
päivällä ja huomisella, sillä, mikä on ollut, 
mikä on nyt ja mikä tulee joskus olemaan. Ky- 
kenemme muistelemaan mennyttä, koke- 
maan tämän hetken ja ajattelemaan tulevai- 
suutta. Voimme kaivata menneisyyttä ja odot- 
taa tulevaisuutta. Suurin kaipaus ulottuu jo- 
honkin selittämättömään ennen syntymämme 
päivää ja suurin odotus kohdistuu kuoleman 
jälkeiseen rauhaan. 

Kirkkoisä Augustinus sanoi, että kun hän 
ei lainkaan ajatellut aikaa, hän tiesi tarkalleen, 
mitä on aika. Se oli itsestään selvä asia. Mutta 
heti kun hän ryhtyi miettimään, mitä on aika, 
hän ei enää ollenkaan osannut sanoa, mitä se 
oli. Ajallisuus, ajassa oleminen ja eläminen on 
eräs ihmisen suurimpia ongelmia. 

Kipeimmin ajallisuuden tuskallisuus näyt- 
täytyy siinä, että kaikki on luonteeltaan ohi- 
menevää ja hetkellistä. Täällä ei todellakaan 
ole mitään pysyvää. 

Kaksi varsin tavallista keinoa ikuisuuden 



tavoitteluun ovat pitäytyminen menneeseen 
ja pitäytyminen nykyhetkeen. 

Ne jotka elävät menneisyydessä halveksi- 
vat., pelkäävät tai vihaavat kaikkea uutta, uu- 
denaikaista ja muuttuvaa. He pyrkivät kiel- 
tämään ajan kulumisen tekemällä kaiken 
mahdollisen niin kuin se on ennen tehty, ajat- 
telemaan juuri niin kuin ennen on ajateltu ja 
elämään kuten ennen elettiin. Tästä pyrki- 
myksestä syntyvät erilaiset perinteet, ennen 
muuta uskonnolliset perinteet, jotka vievät 
meidät takaisin pyhään alkuhetkeen, aikaan 
ennen aikaa. 

Jälkimmäisessä tapauksessa ihminen hal- 
veksii, pelkää tai vihaa kaikkea vanhaa, kos- 
ka se saa hänet kokemaan ristiriidan senja ny- 
kyhetken välillä liian voimakkaasti. Kieltämäl- 
lä ja unohtamalla menneen tällainen ihminen 
kieltää ajan kulumisen ja kaiken katoavaisuu- 
den. Nykyhetkestä tulee hänelle iäisyys. 
Mutta koska nykyhetket muuntuvat kaiken 
aikaa menneisyydeksi, on ihmisen jatkuvasti 
luotava uusi nykyisyys yrittämällä epätoivoi- 
sesti olla muodikas, nykyaikainen ja aina ajan 
hermolla. 

Molemmissa pyrkimyksissä on lopultakin 
jotakin kovin epätoivoista. Ne ovat yrityksiä 
väistää väistämätöntä, tosin hyvin ymmärret- 
täviä yrityksiä. Harva ihminen kykenee ole- 
maan kuin yön pimeys, joka aamun koittaes- 
sa väistyy nöyrästi ja kuuliaisesti, kysymättä 
miksi. 

IP 



TURUN KESÄJUHLAT 



Lauantai 5. 7. 

9.00 Juhlahuoneiston avaus. Eerikinkatu 
3 A. 

10.00 Kyykkäkilpailut Parkkimäen urhei- 
lukentällä. Lentopallo-ottelut Pyrki- 
vän urheilutalossa. 

14.00 Ruokailu. Eerikinkatu 3 A. 

16.00 Kansallinen juhla. Eerikinkatu 3 A. 

— varsinaissuomalaisten laulu 

— tervehdyspuhe, pastori Vilho 
Mustonen 

— tervehdykset (n. 5 min.) 

— kuorolaulua, Helsingin Inkeri- 
kuoro joht. Kerttu Hiltunen 

— Juhlapuhe, prof. Lauri Honko 

— pianomusiikkia, HuK Helena 
VVärri 

— Lausuntaa, rva Lilja Stenvall 

— Nouse Inkeri 

18.00 Iltahartaus, rovasti Matti Vironmäki 

19.00 Iltatee 

20.00 Karjalainen huvinäytelmä. Karjalais- 
tentalo, Itäpellontie 2. 



Sunnuntai 6. 7. 

7.30 Aamukahvi. Eerikinkatu 3 A. 

8.30 Kunnianosoitus muistomerkillä. 
Uusi hautausmaa. 

— virsi 

— puhe, johtaja Keijo Korkka 

— virsi 

10.00 Juhlajumalanpalvelus. Turun tuo- 
miokirkko. 

— seurakunnan tervehdys 

— liturgia, rovasti Jukka Suokivi 

— saarna, teol. ja f il. toht. Yrjö 
Luojola 

— urut, dipl. urkuri Jukka Suokivi 

— kanttori, dipl. laulaja Jouko 
Hytönen 

— inkerikuoro 

12.00 Ruokailu. Eerikinkatu 3 A. 

14.00 Päiväjuhla 

— suvivirsi 

— juhlapuhe, rovasti Matti Viron- 
mäki 

— inkerikuoro 

— sivistyssäätiön terveiset 

— kanteleen soittoa, lääk.yo. Leena 
Talsi 

— Nouse Inkeri 

— Maamme 



Lakko 



Inkeriläisten viestin toimitus pahoittelee 
lehden jakelussa ainakin Ruotsin puolella sat- 
tuneita häiriöitä, jotka ovat johtuneet Suomen 
virkamieslakosta. Posti ei ole kulkenut täältä 
Ruotsiin. 



Muistojeni Lempäälä 



Oi Inkerini ihana, sä ikioma, ikioma 

Lempäälä! 
Siellä oli kylä pieni, kaunoinen, 

siellä synnyinkoti kultainen, 
Lempäälän järven rannalla, kauneimmalla 

paikalla. 
Mä siellä vietin lapsuuden ja huolettoman 

nuoruuden 
kotini armaan suojassa, rakkaan isäni 

hoivassa, 
hän aina meitä lapsia ohjasi tietä oikeaa. 

Rannoilta niiltä, rakkailta, kauniita on 

muistoja. 
Siellä kotikirkko ylhäällä rannalla 

vastapäisellä 
seisoi salmen kummulla, kansalleen rakkaaksi 

tullunna. 
Me Kieron kylän ihmiset mukanamme 

Rokansaariset 
kirkolle matka suunnattiin ja yli järven 

soudettiin, 
kesällä kirkkovenheellä, usein koko 

perheellä. 

Tässä kylän aivan muutaman mainita mä 

haluan: 
Kuivaiset ja Lempäälä, Maaselkä ja myös 

Mustila, 
Kirjasalo ja myös Korkiamäki ynnä koko 

seurakunnan väki 
aina kirkkoon kokoontui, siellä sanan kuuloon 

syventyi. 



Ne oli ajat onnekkaat, joita seurasi vuodet 

raskaat, 
kirkkomme ovet suljettiin, me silti sinne 

kuljettiin, 
rukoillen siellä yhdessä, vaikka kirkon seinän 

vieressä. 

Sinne kirkot, kodit jäivät ja ne vaiherikkaat 

päivät. 
Rakkaat muistot aina säilyy, toki järvi siellä 

päilyy 
loiskuttaen aalloillaan, meitä kaihoten siellä 

rannoillaan. 
Siellä on monen siskot, veljet, missä itse 

kukin lienet? 
Heitä usein kapailee, tavata ois halumme. 

Herraan luottain kerran sekin päivä koittaa 
kun saamme kodin yhteisen, korvaukseksi 

kaiken sen, 
minkä aika meiltä vei, sitä surra siellä ei. 
Silloin oomme yhdessä kiittäen Herraa 

kaikesta. 
Nyt jo näemme jälkeen päin, että paras oli 

näin. 
Siksi laulellaan nyt laulu tää, 
jossa kuuluu sanat nää: 
»Merta maailman kulkeissani johtaa purteni 
kohti rantaa, että kaikista vaiheistani 
saisin taivaassa kiitosta antaa.» 

Liisa Makara 



Kuolleita 



Anna Kaskelainen * 8. 3. 1908 Tuutari 

t 23. 2. 1986 Jokioinen 



Inkerin historian 
opintopiirejä 



Boräsissa on syksyn ja talven aikana pidet- 
ty Inkerin historian opintopiirejä. Osanotta- 
jia oli noin 20 henkilöä, ja kiinnostus on ollut 
hyvin suuri. Tässä on ajatuksia opintopiireistä. 

Kyll tää kurssi on olltkii inkerin historias 

tietoja tukeva, 
mutt on porukkakkii olit ahkera ja läksynsä 

lukeva. 
Tällaisii kurssiloi on harvas, 
mutt johos on olltkii »kulttuuritähet» Martta 

sekä Armas. 
Oomme myös nauttineet kansamme ruokaa, 

sen makua ja tuoksua. 
Sen valmistus toi mukanaan rattoisaa touhua 

ja juoksua. 
Bodan viihtyisässä koulus, 
kaiken paistamisen ja keittämisen touhus. 
Köökis on Sanna, joka johtaa 



hänell ej taija olla ruvas yhtää epäselvää 
kohtaa. 

Kaikk maistu niinku pittää, 

kellää ej olit moittimista mittää. 

Seuraava kerta onkii se kiisselin syönti 

ehkä tullookii maailman happamin ennätys- 
lyönti? 

Syltystkii voi tulla Ruotsin maukkain kuka- 
ties. . . 

ja sen keittäjäst, ehkä Inkerin kuuluisin 
»kokki-mies». 

Tavataa sitt ja nähhää 

kuka ne herkukkaat ruokasortit »kähhää» 

Yhessä olomme, on hyvä puoli, 

toivon ett tätä jatkuu, ja se tullookii olemaa 
Armaksen ja Martan huoli. 

Tämä kurssi on olit kiinostava ja kaikenpuolin 
»hieno», 

näin lopettaa lorunsa kiittäen VVieno. 

Wieno Äkerström 



Onnellisen päivän 
resepti 

1 kuppi ystävyyttä 

2 täyttä ruokalusikallista ymmärrystä 

4 teelusikallista aikaa ja kärsivällisyyttä 
1 hyppysellinen lämmintä kohteliaisuutta 
1 roiske huumoria 

Mittaa sanat tarkkaan. Lisää ymmärrys. Käytä 
hyvän aikaa, älä unohda kärsivällisyyttä. Se- 
koita hellan lämmön päällä hyvällä kohteliai- 
suudella. Pidä sekoitus lämpöisenä ja ota huu- 
mori käyttöön. Laita mauksi elämän aistikas 
mauste ja tarjoile. 

Lempi Sjöberg 



Onnettomuus 

Kiovasta pakenevat niinkuin 

rotat laivasta. 
Lapsetkin jo katselevat 

pelokkaina taivasta: 
»Onko vielä säteilyä, 

sädettä ja vaaraa, 
montako on röntgeniä, 

vieläkö se kaataa?» 
Kaikki tahtoo sentään elää, 

että naurut, laulut helää, 
heissä on tulevaisuus, 

meidän elämämme uus. 
Lapset täytyy varjella, 

ARTEK siihen tarjolla 
sekä toiset lasten leirit, 

meidän huomispäivän peilit. 



Järvisaaren Einari 



Museoviraston perinnekilpailu ratkaistu 



Museovirasto julisti viime syyskuussa 32. 
kansanperinteen keruukilpailun, jonka pääai- 
heena oli naisen asema. Kilpailussa oli myös 
useita pienempiä kyselyjä kuten urheilun ja 
liikunnan alkuajat, ammattilaisten työkunnat, 
navetan kesäkäyttö, muurinpohjaletut, pata- 
pölkky, veistotukki, ruokahöylät, huonekas- 
vien hankinta sekä tattari, härkäpapu ja 
hamppu. 

Vastauksia tuli 959 tiedonantajalta yhteen- 
sä 27 416 liuskaa. Lisäksi saatiin valokuvia ja 
negatiiveja, asiapapereita, piirroksia, papu- ja 
hamppunäytteitä. Saatu aineisto on tutkimuk- 
sen kannalta merkittävää. 

Kiitämme lämpimästi kaikkia kilpailun 
osanottajia. 

Palkinnot jakaantuivat seuraavasti (suluis- 
sa vastauspitäjä): 

Suurkerääjien sarja 

I palkinto: Juho Leskinen (Pälkjärvi); II pal- 
kinto: Paavo Kytökorpi (Liminka); III palkin- 
to: Martta ja Viljo Yli-Paattikoski (Kankaan- 
pää); IV palkinto: Seidi Ylimäki (Töysä); V pal- 
kinto: Valto Tuominen (Kiikala); VI palkinto: 



Risto Virtanen (Jämsänkoski); VII palkinto: 
Viljo Purontaa (Sakkola) ja Lempi Vanhanen 
(Heinjoki). 

Yleinen sarja 

I palkinto: Aili Lappalainen (Vpl. Pyhäjär- 
vi); II palkinto: Veikko Peippola (Lammi), 
Helka-Helena Talvitieva (Sysmä); III palkin- 
to: Aino Herrala (Isojoki), Pentti Huurinainen 
(Tuupovaara), Rauni Martikainen (Kuopio); IV 
palkinto: Alli Jänesniemi (Kiikoinen), Eero Jär- 
ventausta (Mouhijärvi), Hilding Rosenström 
(Porvoon mlk.), Aarne Valkosalo (Kortesjär- 
vi); V palkinto: Niina Asunmaa (Suistamo), Al- 
li Hujala (Suomenniemi), Veera Markkola (Hä- 
meenkyrö), Eila Vahteristo (Sysmä), Suoma 
Väisänen (Sotkamo); VI palkinto: Börje Back- 
holm (Sulva), Hannu Havia (Harlu), Olga Ki- 
vistö (Vihti), Arvi Korte (Kaukola), Kerttu 
Mäyrä (Oulainen), Senja Puukkoniemi (Vir- 
rat); VII palkinto: Eino Aho (Virrat), Aino- 
Inkeri Niemistö (Laihia), Maire Nokelainen 
(Vpl. Pyhäjärvi), Toini Pelkonen (Vpl. Pyhä- 
järvi), Anna Suhonen (Kurkijoki), Mauno 
Tuokko (Metsäpirtti), Paula Yrjänä (Lohtaja). 



INKERILÄISET ALTTARITAULUT 

Tutkija toivoo apua 



Inkerinmaan kirkot ja niiden esineistö ovat 
jääneet taidehistoriallisessa tutkimuksessa 
hämmästyttävän vähälle huomiolle. Tilanne 
on kuitenkin vähitellen kohentumassa, sillä 
suomalaisia alttaritauluja tutkittaessa ovat 
Suomen ja Inkerinmaan alttaritaulutaiteen yh- 
täläisyydet tulleet esille ja vaatineet tarkem- 
paa selvitystä. 

Berndt Abraham Godenhjelmin (1799— 
1881) alttaritaulutuotantoa käsittelevässä tai- 
dehistoriallisessa tutkielmassani olen törmän- 
nyt useisiin inkerinmaalaisiin seurakuntiin. 
Taiteilija Godenhjelm oleskeli elämästään 20 
vuotta Pietarissa ja maalasi tänä aikana — eri- 
tyisesti 1840-luvulla — alttaritaulut ainakin 
kolmeen Inkerinmaan luterilaiseen kirkkoon. 
Näistä Inkeren kirkon alttaritaulun aihe oli 
Kristus Getsemanessa ja Valkeasaaren seura- 
kuntaan kuuluneen Siestarjoen kappelikirkon 
alttaritaulu esitti Ristiinnaulittua. Kolmannen 
kirkon nimi on jäänyt hieman epäselväksi, sil- 
lä kyseistä Netsiaa tai Nelsiaa en ole Inkerin- 
maan nimistökartoista löytänyt. Lähinnä ni- 
mi muistuttaa Laatokkaan laskevaa Nazija- 
jokea, jonka ympärillä ollut alue kuului Mark- 
kovan seurakuntaan. Sen vuoksi olisikin kiin- 
nostava tietää, oliko Markko van kirkossa 
Getsemane-aiheinen alttaritaulu, jolloin Net- 
sialla olisi tarkoitettu Markkovaa. 

Godenhjelm maalasi myös Pietarin ympä- 
ristössä sijainneiden kartanoiden kappeleihin 
tauluja. Kartanonomistaja Schepeloffille häntä 
pyydettiin maalaamaan ikonostaasi vuonna 
1853. Paroni Stieglitzin kappelikirkkoon val- 
mistui Kristuksen ylösnousemusta esittävä alt- 
taritaulu. Ovatko kyseiset kartanot kenellek- 
kään tuttuja? Stieglitzin kartano sijaitsi kyllä- 
kin Liivinmaalla, mutta katson aiheelliseksi 
tiedustella sitä samalla. 

Sen lisäksi, että edellä mainituista kirkois- 
ta on vaikea löytää mitään tietoja, on valoku- 




Ylösnousemus. Vehkalahden kirkko. 



vien etsiminen tuottanut vaikeuksia. En ole 
onnistunut tavoittamaan yhtään sisäkuvaa In- 
keren, Siestarjoen tai Markkovan (Netsia) kir- 
koista, joten pyydänkin lehden lukijoita avuk- 
seni tässä kysymyksessä. Siis, mikäli jostain 
näitä kuvia löytyy, olisin suuresti kiitollinen 
tiedosta. 

Jotta Inkerinmaan kirkkojen alttaritaulut ja 
muut maalaukset tulisivat tutkijoiden tietoon, 
pyydän ystävällisesti välittämään tietoja sekä 
valokuvia myös muista Inkerinmaan kirkois- 





Getsemane. Kotka, Kymin kirkko. 



Ristiinnaulittu. Lapuan kirkko. 



ta. Pietarin suomalaisen P. Marian, ruotsalai- 
sen St. Katarinan ja saksalaisen St. Petri -kirk- 
kojen sisäkuvat olisivat lisäksi tutkimuksen 
kannalta tärkeitä. 



Oheiset kuvat osoittavat, miten Godenhjelm 
on käsitellyt aiheita Getsemane, Ylösnouse- 
mus ja Ristiinnaulittu muihin kirkkoihin maa- 
laamissaan alttaritauluissa. 



Heikki Hanka 

Jyväskylän yliopisto 
taidehistorian laitos 
Seminaarinkatu 15 
40100 Jyväskylä 



VIA DOLOROSA 



Näen Herrani kulkevan 

aivan yksin Via Dolorosan tiellä, 

hän tuskaan vaipunut 

on synteini tähden siellä. 

Ihan yksin Hän yössä on Getsemanen, 

hän hikoillen verta 

käy polvilleen taistellen. 



Koko luomakunta oli vaipunut 

surusta hiljaa 

kun Isä taivaan oli puimassa 

tarhaansa puhtainta viljaa. 

Tuskin puutarhan kukatkaan 

sinä murheen yönä uskalti 

toisilleen haastaa, 

sillä elettiinhän suurimman 

mysteerin eessä kun kaikkivaltiaan 

sydäntä raastaa. 



Sillä se tie kävi Getsemanesta Golgatalle, 

ja Sinä uuvuit ja vaivuit sen ristisi alle. 

Se oliko ihminen, joka hetken 

ristiäs siinä kantoi? 

Ei, vaan se oli Isäsi sun, 

joka sulle voimia antoi. 



Hän päättänyt oli uhrata 

Poikansa ainokaisen, 

Isä taivainen kuinka ymmärtäisin 

minä ihminen pieni sen? 

Sehän oli paljon enemmän 

kuin oli aatelin veri. 

Sinun poikasihan koko maan 

ja taivaan valtakunnan peri. 



Ja nyt Hän yksinänsä taistelee 

Getsemanen yössä. 

On siinä Hän ihmisten osan 

vaikeimmassa työssä. 

Oli ihminen hänkin kipujen puolesta vainen 

ja Hän raskaimman tien sai kulkea, 

joka voi olla vain mainen. 



Miten Herrani käsittäisin oikein tämän? 
Miten pääsisin syvemmin, rakkaammin 

ymmärtämään? 
Tule Herrani uudestaan vastaan 
minua Via Dolorosan tiellä 
niin ettei Sinun tarvitsis 
yksin kulkea vieläkin tähteni siellä. 



Tosin ristiäsihän minä ihminen 

pieni en voisi kantaa, 

vain Sinä Herrani olet se, 

joka syntini anteeksi voi antaa. 

Sillä Sinähän syntini ristin puussa kannoit 

ja näin edestäni Isälle lunastuskirjan annoit. 



Mutta sitä pelkään, että 

Sinut verta hikoilemaan saan jälleen 

joka ainoa ihminen, 

joka tuskaa tuo ystävälleen. 

Minä penseän vaellukseni vuoksi 

voin tuoda päähäsi uudet orjantappura piikit, 

vaikka pyhässä kasteessa jo nimeni 

elämän kirjaan liitit. 

Olet tähteni uudestaan saanut 
kulkea Via Dolorosan tien 
vain siksi kun minä mukana 
luvatonta raahaan ja vien. 
Minut epäilykseni usein heittävät 
kurimusten vaivaan 
ja näin murheen pylväät 
peittävät usein luvatun 
maan, se on Taivaan. 

Saanko Herrani kohdata 
taas Sinut Via Dolorosan tiellä 
ja ihan Tuomaan lailla 
nähdä viisi arpeas siellä? 
Näin saada tuntea 
uusi uskon palavuus, voima, 
että väistyisi syyttäjän, tuon 
kiusaajan soima. 



Nyt istut Sinä kunniassa 

Isäsi oikealla puolla 

ja alati rukoilet eestämme, 

ettei meidän tarvis synteihimme 

hukkua, kuolla. 

Annoit pyhän henkesi, 

joka lastasi lohduttaa, 

ja näin hän tuskien tiellä 

uusia voimia saa. 



Via Dolorosa minun 

Herrani tuskien tie, 

sen päässä on päärlyiset 

portit, se kotiin oikeaan vie. 

Minun Herrani Jeesus, olen 

Sinun veresi hinta, 

eikä Herrani jätä silmäteräänsä rakkainta. 

Lilja Saija 



KALEVALAN MYYTIT 



Uskontotieteen professori Juha Pentikäinen 
on viime vuonna julkaissut kirjan »Lönnrotin 
Kalevala». Opintotoiminnan keskusliiton 
kustantamassa teoksessa tarkastellaan 
Kalevalan mytologiaa eli pyhää tarustoa ja 
Lönnrotin osuutta sen kokoonpanoon. 
Oheinen artikkeli perustuu Pentikäisen 
tutkimukseen. 

Kalevalan runot saivat ensimmäisen kerran 
kirjallisen asun 150 vuotta sitten, kun Elias 
Lönnrot julkaisi Vanhan Kalevalan. Runojen 
aiheet ovat kuitenkin vanhempaa perua, jo- 
pa 2 500—3 000:n vuoden ikäisiä. 

Niinpä Kalevalassa vilisevätkin ohi ne aika- 
kaudet, jolloin runoja on laulettu. Osin runot 
heijastavat murrosaikaa, jolloin Suomi ja Kar- 
jala tulivat vähitellen kristinuskon piiriin. Mo- 
net varhaiset runotoisinnot ovatkin saaneet 
myöhemmin kristillisen version. Vähäinen ei 
myöskään ole Kalevalan kokoajan Elias Lönn- 
rotin vaikutus lopputulokseen. 

Lönnrot toteaa Kalevalan esipuheessa, ettei 
eepoksen runoja »oikein saata tehdyiksi sa- 
noa». Ne ovat hänestä syntyneet ikään kuin 
kansan sydämessä, vaikka jokaisen runon ta- 
kaa löytyykin runoilija omine ajatuksineen 
maailmasta. 

Kalevalan kuva maailmasta ei ole yksiselit- 
teinen. Kokonaisuutena se vastannee lähinnä 
Lönnrotin ajattelua ja maailmankuvaa. Erityi- 
sesti tämän päivän suomalaisten tuntema, 
vuonna 1849 julkaistu Uusi Kalevala on saa- 
nut Lönnrotilta kristillisen pintasilauksen. 

Maailman synty 

Näin ei siis liene sattuma, että Kalevala al- 
kaa Raamatun tapaan maailman synnystä ker- 



tovalla runolla. Runossa yhdistyy kaksi iki- 
vanhaa ja kansainvälisesti tunnettua luomis- 
myyttiä: maailmanmunamyytti ja sukeltaja- 
myytti. Maailma syntyy kun ilman impi tu- 
lee raskaaksi tuulesta ja vedestä. Hän laskeu- 
tuu veteen ja sotka munii munansa hänen pol- 
vensa päälle ja alkaa hautoa niitä. Munat vie- 
rivät kuitenkin pesästä ja menevät rikki. Pa- 
lasista muodostuu kuu, maa, aurinko, tähdet 
ja pilvet. 

Tämän jälkeen veden emoksi muuttunut il- 
man impi nousee vedestä ja jatkaa luomis- 
työtä: 

»Kylin maahan kääntelihe: 
Siihen sai sileät rannat; 
Jaloin maahan kääntelihe: 
Siihen loi lohiapajat; 
Päin päätyi maata vasten: 
Siihen laitteli lahelmat.» 



Suuri tammi 

Maailman synnyn kuvaus jatkuu vielä myö- 
hemmin. Väinämöinen syntyy, Sampsa Pel- 
lervoinen kutsutaan kyntämään ja kylvämään 
pellot ja metsiköt, ja rauta, karhuja hirvi syn- 
tyvät. 

Kyntö- ja kylvörunoon liittyy runo isosta 
tammesta, joka kasvaa suunnattoman suurek- 
si peittäen auringon ja kuun valon. Viimein 
tammen onnistuu kaatamaan merestä nous- 
sut pieni mies. 

Suuren tammen merkityksestä tutkijat ovat 
erimielisiä. Muun muassa Uno Harva oletti, 
että runo tarkoittaa linnunradan luomista. 
Kaarle Krohn etsi runosta kristillisiä aiheita 
ja näki isossa tammessa paratiisin elämän- 
puun ja Golgatan ristinpuun vastineen. 

Tulen synty 

»Tulta iski ilman Ukko, 
Valahutti valkeata 
Miekalla tuliterällä; 
Säilällä sakenevalla; 
Iski tulta kyntehensä 
Ylähällä taivosessa, 
Tähtitarhojen tasalla.» 

Runoa tulen synnystä lienee laulettu syty- 
tettäessä ensi kertaa tulisijaa tai erämaanuo- 
tiota. Runo liittyy laajempaan kertomukseen 
päivän päästöstä. Pohjolan emäntä on kätke- 
nyt auringon ja kuun vuoren sisään, ja Väi- 
nämöinen ja Ilmarinen etsivät valonlähdettä. 

Vertauskuvallisesti tulkittaessa runossa on 
nähty yhteyksiä Kristuksen lunastustyöhön. 
Martti Haavio on kuitenkin osoittanut runon 
juurien olevan lähtöisin kristinuskoa edeltä- 
vältä ajalta ja liittyvän käsityksiin maailman 
synnystä. Aihe on tunnettu eri puolilla maa- 
ilmaa. 

Runon painotuksessa sen sijaan näkyy 
Lönnrotin kristillinen maailmankatsomus. 
Taustalla on oletus melko passiivisesta, mut- 
ta kaiken yläpuolella olevasta jumalasta, jon- 
ka valvonnan alla viimekädessä myös erilais- 
ten kulttuurisankarien ja luojaolentojen toi- 
minta tapahtuu. 



ylimielinen käyttäytyminen Pohjolassa kos- 
tautuu ja hänet surmataan. Lemminkäisen äiti 
saa tietää tapahtuneesta ja hänen onnistuu 
saada poikansa virkoamaan eloon. 

Lemminkäisen virressä voidaan nähdä ru- 
nonlaulajien versio Raamatun kertomukses- 
ta kuninkaan pojan häistä. Kuoleman ja ylös- 
nousemuksen teema on tosin tunnettu ympäri 
maailmaa. Lemminkäisen runosta onkin haet- 
tu yhteyksiä egyptiläiseen mytologiaan. 



Väinämöisen loppu 

Kalevala päättyy Väinämöisen kuolemaan. 
Marjatalle syntyy puolukasta poika, jonka 
isäksi todetaan Väinämöinen. Väinämöinen 
joutuu tutkimaan asiaa ja tuomitsee pojan 
kuolemaan. Silloin lapsi nuhtelee häntä vää- 
rästä tuomiosta, ja vanha ukko ristii pojan Kar- 
jalan kuninkaaksi. Väinämöinen suuttuu ja 
lähtee pois, mutta joutuu tuhoon. 

»Siitä vanha Väinämöinen 
Laskea karehtelevi 
Venehellä vaskisella, 
Kuutilla kuparisella 
Yläisihin maa-emihin, 
Alasihin tai voihin. 



Lieto Lemminkäinen 

Suomalainen muinaisusko liittyi pohjoisten 
alueiden samanismiin, jossa yhteisön suhdetta 
tämänpuoleisen ja tuonpuoleisen maailman 
välillä hoitaa tähän erikoistunut henkilö, Sa- 
maani. 

Samanistiset ja viikinkiajan sankariaiheet 
yhdistyvät Lemminkäisen runossa. Lemmin- 
käinen lähtee Pohjolan häihin välittämättä äi- 
tinsä varoituksista. Hän kohtaa matkalla mo- 
nia vaaroja ja joutuu perille päästyään heti pa- 
kenemaan lyötyään Pohjolan isännältä pään 
poikki. 

Eräiden toisintojen mukaan Lemminkäisen 



Sinne puuttui pursinensa, 
Venehinensä väsähtyi, 
jätti kantelen jälille, ...» 

Varsin monet näkevät Kalevalan loppuru- 
non vertauksena kristinuskon ja suomalaisen 
kansanuskon voimainkoetuksena. Kulttuuri- 
sankari ja samaani Väinämöinen, joka Van- 
hassa Kalevalassa esitetään myös luojajuma- 
lana, väistyy Marjatan pojan, Kristuksen tieltä. 

Lönnrot pohtii runon lopputapahtumia kir- 
jeessään H. C. Cajanderille 3. 12. 1833 seuraa- 
vasti: »Merkillinen on Väinämöisen loppu. 
Niin sekava ja epätäydellinen kuin tämä ru- 
no onkin näkee kuitenkin, että se tarkoittaa 
kristinopin tuloa ja että poika luultavasti oli 
itse Vapahtaja, Marjatta neitsyt Maria.» 

Pirjo Pyysiäinen 

TOIMITUSSIH TEERILTÄ 



Kaksi miestä 



Kaksi miestä, jotka koko maailma tuntee 
mutta joita ei silti kukaan tunne: Gautama 
Buddha ja Jeesus Kristus. 

Intialaisesta Gautama-nimisestä miehestä 
alettiin käyttää ilmausta Buddha, valaistunut, 
kun hän noin neljäsataa vuotta ennen Kristus- 
ta saavutti erikoisen henkisen kokemuksen. 

Kuvissa Buddha hymyilee tyyntä, viisasta 
ja lempeää hymyä. Hän ei kärsi, koska hän 
ei enää halua mitään. Hänen halunsa ovat 
kuolleet, sillä hän ei ajattele itseänsä vähim- 
mässäkään määrin, vaan tuntee olevansa yh- 
tä koko maailmankaikkeuden kanssa. Minä, 
sinä ja maailma ovat vain hetkellinen sala- 
manvälähdys suuren tyhjyyden pimeällä tai- 
vaalla. Ikuinen rauha asuu suvantona ikuisen 
kärsimyksen virrassa — ei, ikuinen kärsimys 
on ikuinen rauha! 

Kristus ei hymyile. Hän ei istu tyynenä va- 
laistumisen puun alla, vaan roikkuu ristinpuu- 
hun naulittuna. Ihmiset tappoivat Jumalan 
keskeltään, koska Jumalan kuuluu heistä ol- 
la taivaassa, poissa. 

He eivät tienneet, että Jeesus oli Jumalan 
poika, eivät tienneet, mitä tekivät. Mutta he 
pelkäsivät, että hän saattaisi olla. Me kaikki 
pelkäämme. Hän itse ei sitä milloinkaan sa- 



nonut, mutta hän eli niin kuin Jumalan poi- 
ka. Siksi he tappoivat hänet, me kaikki tapam- 
me joka päivä. 

Hän ei tuonut maailmaan rauhaa, vaan mie- 
kan. Emme oppineet häneltä mitään, ja siksi 
hän kärsii. Me tunnemme syyllisyytemme ja 
siksi mekin kärsimme, mekin häpeämme. 

Tuolla kaukana, horisontissa punertavassa 
aamuruskon maassa, hymyilee valaistunut 
Buddha. Mutta minun jalkani eivät koskaan 
kanna sinne saakka, pois ristin heittämästä 
ikuisesta varjosta. 




Turun kesäjuhlille 5—6. 7. 86 lähtee linja- 
auto Helsingistä rautatieasemalta (postitalon 
ja asemarakennuksen väliseltä aukiolta) lau- 
antaina 5. 7. 86 klo 10.00. Paluu Helsinkiin 
sunnuntaina juhlien jälkeen. Ilmoittautumiset 
ja tiedustelut: Ida Riipinen, Linnankoskena. 8 
B, 00250 Helsinki, puh. 90-445 701. 



Myös Lahden seudun Inkerikerho tekee 
matkan inkeriläisten kesäjuhlille Turkuun 6. 
7. -86 pikkubussilla. Lähtö Nastolan kirkolta 
klo 6.00, Orimattilan linja-autoasemalta 6.15 
ja Lahden linja-autoasemalta museon aidan- 
viereltä 6.45. Tervetuloa mukaan! Ilmoittau- 
tumiset Raija Karille puh. 918-23 847 (työ) ja 
918-531 342 (koti). 

Ajankohtaisia ilmoituksia 



TURUN PAIKALLISOSASTO 

Kuluvana vuonna pidetään Karjalaisten talos- 
sa Itäpellontie 22 seuraavat tilaisuudet: 
Mikkelinpäivä 5. 10., Pyhäinpäivä 1. 11. klo 
13 iKivellä klo 12), Joulujuhla 26. 12. Kaikki 
tilaisuudet paitsi Pyhäinpäivän juhla alkavat 
klo 14.00. Tervetuloa! 

Johtokunta 



Levitä Inkeri-tietoutta, tilaa asiamiehiltämme 
Inkeri-aiheista kirjallisuutta 



Saatavana Suomesta sekä Ruotsista 

Saini Laurikkala 
Rovasti S. J. Laurikkalan 
elämäkerta 25 mk (35 kr) 

Aapo Iho 

Hietajyvä, valitut runot 18 mk (25 kr) 
Hellin Suominen 

Mooses Putron elämäkerta 10 mk (15 kr) 

Äänilevyjä 
Inkerikuoro 
Nouse Inkeri ym. 15 mk (25 kr) 

Lauri Santtu 

Murrejuttuja 15 mk 

Gävlen kuoro 30 mk 

Inkerin pöytälippuja 15 mk 

Inkerin postimerkkejä sarja 50 mk 

Adresseja 15 mk 

Rintaneula Inkerin vaakuna 10 mk 

Tarra Inkerin lippu 5 mk 



(25 kr) 
(35 kr) 

(25 kr) 

(75 kr) 

(25 kr) 

(10 kr) 

(5 kr) 



Saatavana Suomesta 

Juhani Jääskeläinen 
Inkerin kirkon tuho 70 mk 

Inkeriläisten Viestin irtonumeroita. 



Saatavana Ruotsista 
Isien Usko muistojulkaisu 10 kr 

Kemppi 
Fenno-Ingria lauluja 5 kr 

Ristiltä ripille 10 kr 

Aatami Kuortti 
Tapahtui Inkerissä 
Inkerin kirkon vaikeita vuosia 
Juhana Inkerinsuomalainen 
Aloitettava alusta 
Kaikkien hinta Ruotsissa 

Eino Hanski 
Heimopataljoona 

Uno Hammarström 
Ingermanländarna som flydde tili 
Sverige 

Viktor Pajunen 
Ingermanland - en kort historik 

Birger Thuresson 
Lilja - flyktingflickan frän 
Ingermanland 

Postikortti Haaparannan muistolaatta 

Postikortti Örebron muistokivi 

Kalevala och de finska folksängernas 
värld 70 kr 



25 kr 


50 kr 


30 kr 


5 kr 


60 kr 


I kr 


1 kr 



Vammala 1986 Vammalan Kirjapaino Oy 






numero 7—8 



h ei nä — eloku u 1 986 



inkeriläisten viesti 



TOIMITUS Päätoimittaja: 

Matti Vironmäki, puh. (90) 631 285 

Toimitussihteeri : 

Ilkka Pyysiäinen, puh. 90-803 3687 

Matinkartanontie 2 C 30, 

02230 Espoo 

(toimituksen osoite) 

KONTTORI Lehden ym. tuotteiden tilaukset, osoitteet, jäsen- 

maksut yms. 

Inkerikoti, Karjalatalo, Käpylänkuja 1, 
00610 Helsinki 

Puh. (90) 793 796 tai (90) 8732 095 
Postisiirtotili Hki 30636-4 

TILAUSHINTA 80 mk/vsk kotimaassa, Ruotsissa 120 kr v. 1986 

ILMOITUSHINNAT 11 sivu mk 500 mk 

1 2 300 mk 

1 4 200 mk 

Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 

Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS R.Y. 

PÄÄASIAMIES Armas Paakkonen 

RUOTSISSA Tmgsgatan 35 

50253 Boras. Puh. 033 101 850 

Postisiirtotili 626047-5 

'lehden ym. tuotteiden tilaukset) 

S;VISTYSSÄÄTIÖ Hallituksen puheenjohtaja: Matti Vironmäki, 

Tehtaank. 5 E 43, 00140 Helsinki 
Puh. (90)631 285 
Säätiön postisiirtotili 146660-1 



Ruotsin Inkeriläisten kesäjuhlat 
Mölndalissa 



On ilahduttavaa todeta, että juhlillemme oli 
taas saapunut runsas osanottajajoukko. Hei- 
tä oli tullut läheltä ja kaukaa monesta eri 
maastakin kuten Suomesta, Englannista, Ka- 
nadasta, Karjalasta ja tietenkin ympäri Ruot- 
sia. Näilläkin juhlilla koettiin jälleen monta sy- 
dämellistä ja herkkää tapaamista, entisten ys- 
tävien ja naapureitten jälleen näkemisen yh- 
teydessä. Lämmin aurinkoinen sää koko juh- 
lien ajan lisäsi vain juhlavuutta. 

Kun nyt tämän puutteellisen kirjoituksen 
avulla lukija lähtee seuraamaan näitä 39 ke- 
säjuhliamme täällä Ruotsissa niin lienee hy- 
vä muistaa, että juhlamme ovat kolmipäiväi- 
set ja niissä tapahtuu jatkuvasti koko tämän 
ajan jotakin. Ne eivät ole yhdessä paikassa , 
vaan tapahtumia on useissa eri pisteissä ja vie- 
läpä valitettavasti saman aikaisestikin, joten 
on vaikeata saada kaikesta täydellistä kuvaa. 
Ei ehdi olla kaikkialla näkemässä ja kuulemas- 
sa, jonkun esiintyjän nimi saattaa puuttua ko- 
konaan, samoin tulisi kovin pitkä kirjoitus jos 
ottaisi kaiken sanotun mukaan. Siksi tässä ta- 
pahtumia vain pääpiirteittäin suunnilleen sii- 
nä järjestyksessä, missä ne vietiin läpi juhlien 
aikana. 

Juhlakanslia avattiin kello 12 päivällä Fäss- 
bergin koulun aulassa. Siinä myös myytiin 
juhlaohjelmia ja juhlamerkkejä, postikortteja, 
pienoislippuja ja omaa kansallista kirjallisuut- 
ta, jopa aivan tuorettakin tuotantoa. Niille jot- 
ka olivat kiinnostuneet omasta historiastam- 



me oli monenlaista näyttelytaulua pystytetty 
nähtäväksi ja luettavaksi. 

Kello 15 alkoi ISK:n vuosikokous, johon jo- 
kainen ISK:n jäsenseura oli lähettänyt omat 
edustajansa, joilla oli äänioikeus tässä kokouk- 
sessa. Muitakin asiasta kiinnostuneita oli ko- 
kousta saapunut seuraamaan. Puheenjohta- 
jaksi tälle kokoukselle valittiin A. Paakkonen 
ja sihteeriksi V. Aitman. Kokouksessa, joka oli 
etukäteen huolella valmisteltu, voitiin käydä 
sääntömääräiset asiat nopeasti läpi, ja kun ko- 
koukselle ei ollut uusia aloitteita jätetty niin 
puheenjohtaja kiittt kokouksen osanottajia ja 
päätti kokouksen. 

Avajaistilaisuus alkoi kello 18 saman kou- 
lun juhlasalissa. Tänne oli maalannut V. Pa- 
junen näyttämön takaseinän kokoisen inke- 
riläisen kylätien ja kahdeksan taloa. Tämä 
maalaus pani varmasti monen juhlavieraan 
ajattelemaan ja vertaamaan omaan kyläänsä, 
koska se toi tuulahduksen ja muistikuvan ko- 
toisesta Inkeristä. Alkajaisiksi illan kuulutta- 
ja V. Suomalainen ehdotti yhteislaulua »Mä 
oksalla y limalla». Arvi Haikonen säesti sen 
pianolla. Kuuluttaja toivotti tervetulleeksi juh- 
layleisön A. Vainikan kirjoittamalla »Juhlaru- 
nolla», jonka jälkeen laulettiin vielä toinenkin 
yhteislaulu »Kodin kynttilät». A. Tervo piti ter- 
vehdyspuheen mainiten siinä m. m. että ver- 
rattuna entisiin juhliin saamme tyydytyksel- 
lä todeta, että meillä on astunut nuoripolvi 
esiin ja ottanut vastuun näiden juhlien läpivie- 



KANSIKUVA KERTOO 

Väinö Korkka Ruotsista on lähettänyt toimitukselle oman rippikuvansa vuodelta 1942. Hänen 
ryhmänsä olikin viimeinen, joka kävi rippikoulun Koprinan kirkossa. — Väinö Korkka tahtoo 
kauttamme lähettää terveiset rippi-isälleen Juhani Jääskeläiselle. Oli miellyttävää saada käydä 
rippikoulu oman seurakunnan kirkossa. Kotoa oli kuitenkin matkaa kirkolle seitsemäntoista ki- 
lometriä, joten viikot oli aina yövyttävä Koprinassa. Kylän talot olivat täynnänsä saksalaisia ja 
espanjalaisia sotilaita, joten rippikoulupojille ei löytynyt muuta kortteeria kuin vaatimaton sa- 
vusauna. Kaksi viikkoa pojat asuivat Korkan sanojen mukaan »kuin possut pahnoissa ja nokisina 
kuin riihen lämmittäjät». — Rippikoululaisia oli niin paljon, että tytöt ja pojat piti kuvata erik- 
seen kun eivät mahtuneet samaan kuvaan. Jos joku saman ryhmän jäsenistä haluaa kuvasta ko- 
pion itselleen, on Väinö Korkka luvannut toimittaa sen. Hänen osoitteensa saa toimitussihtee- 
riltä. 



misestäkin. 

Nuoremme ovat myös sijoittuneet tänne 
ruotsalaiseen yhteiskuntaan hyvin. Heistä 
suurin osa työskentelee täällä vaativissa ja vas- 
tuunalaisissa tehtävissä. Osa on saanut yli- 
opistollisen koulutuksen, joten he ovat pys- 
tyviä ottamaan vastuun myös heimomme rip- 
peistä täällä Ruotsissa. Nyt olemme ehtineet 
siihen aikaan täällä, että vanha sukupolvi on 
väistymässä ja harvenee päivä päivältä, siksi 
onkin erittäin myönteistä ja paikallaan uuden 
sukupolven esille astuminen. Tervo jatkoi sit- 
ten Inkeriläisten tapahtumista tällä alueella 
neljänkymmenen vuoden aikana. 

V. Pajunen esitteli maalaamaansa taustatau- 
lua, joka esittää Patamäenkylää Inkerissä tä- 
näpäivänä. H. Lehtonen lausui runoja, L. Ma- 
tikainen Gävlestä toi sikäläisten tervehdyksen 
ja m. m. mainitsi, että laulukuorosta on vain 
rippeet jäljellä. Nämä laulukuoron rippeet sai- 
vatkin vuoron esittää juhlayleisölle monta hy- 
vin sointuvaa laulua illan mittaan. 

Boräsin Inkerin kerhon puheenjohtaja A. 
Paakkonen kertoi leppoisasti kerhon toimin- 
tasuunnitelmista lähitulevaisuudessa ja ke- 



hoitti muitakin paikkakunnilta ottamaan osaa 
näihin tapahtumiin. Armas jakoi ilmaiset kap- 
paleet vasta painosta ilmestynyttä uutta kir- 
jaa Vesteräsin opinto-kerholaisille, mistä T. 
Fokesten lausui kiitoksen sanat. 

Viime vuoden puolella perustettiin Värm- 
lannissa Inkerin kerho, jolta V. Repo toi ter- 
vedyksen mainiten, että tämä vastaperustet- 
tu kerho on saanut yllättävän paljon kanna- 
tusta. A. Halttunen kertoi Örebron toiminnas- 
ta ja kehoirti juhlayleisöä runsaslukuisena saa- 
pumaan pyhäinmiesten päivänä Örebrohon 
vainajiemme muistojuhlaa viettämään. 

Suomen inkeriläisten tervehdyksen toi Y. 
Korkkinen. Hän kertoi m. m., että heimopääl- 
likkömme M. Vironmäki oli vakavasti sairas- 
tunut, mutta on nyt jo toipumaan päin. A. Sak- 
lantti kertoi Jönköpingin Inkeriläisten kuulu- 
miset ja samalla tyydytyksellä totesi, että ko- 
keilumielessä aloitettu »Ingria», nuortemme 
alulle panema julkaisu (Ruotsinkielinen leh- 



»Gävlen rippeet» eli osa Gävlen kuoron tytöistä 
laulamassa Mölndalin kesäjuhlilla. 





ti) on saanut odottamattoman suuren tilaaja- 
määrän ja etupäässä nuorisosta, joka myös sii- 
hen mielenkiintoiset kirjoitukset hankkii. 

Saklantti ojensi Armas Paakkoselle diplomin 
heimomme hyväksi tehdystä uhrautuvasta 
työstä. Past. V. Kurujoki ehdotti veisattavak- 
si virrestä 557 ensimmäisen säkeistön, jonka 
jälkeen hän puhui meille Vanhasta testamen- 
tista, »Vaeltakaa aina sitä tietä jota teidän Her- 
ra Jumalanne on käskenyt teitä vaeltaa, että 
eläisitte». Jatkettiin samasta virrestä vielä toi- 
nenkin säkeistö, ja nyt past. J. Jänis sai pu- 
heenvuoron, jossa mainitsi ensivuoden Kesä- 
juhlien olevan jo neljännetkymmenennet ja, 
että ne on tarkoitus viettää Borasissa. Niille 
on jo lupautunut tulemaan puhujiksi Suomen 
arkkipiista Vikström ja Skaaran hiippakunnan 
piispa Ruotsista. 

Jänis muisteli myös menneitä aikoja Inke- 
rissä, Suomessa ja Haaparannassa, minkä jäl- 
keen hän piti loppurukouksen. Avajaistilai- 
suus päätettiin yhteislauluilla. 

Juhannuksen aattoilta on tavallista pitem- 
pi, joten tämän tilaisuuden jälkeen yleisö siir- 
tyi uuteen paikkaan Kansantalolle (Folkets 



Vasemmalta oikealle: Oskar Björklund, Vilho 
Kurujoki, Eero Saarinen ja vaimo, Jussi Jänis ja 
vaimo sekä Pertti Virtaranta. 



hus) musiikkikahvilan illanviettoon, jossa An- 
nikka Rätteli soitti pianoa ja lauloi hengelli- 
siä lauluja ja Susanna Reistad soitteli viulua. 
Saman katon alla ohjelma jatkui tanhulla ja V. 
Minfors johti piirileikkejä. Myöhemmin iltaa 
jatkettiin tanssintahdissa. Yleisöä riitti näihin- 
kin tilaisuuksiin arviolta parisataa henkeä. 

Juhannuspäivän aamuna kokoonnuimme 
kello 8 aamulla Mölndalin kauniissa kirkos- 
sa juhlajumalanpalvelukseen ja ehtoollisen 
viettoon. Radan suomenkielinen kirkkokuo- 
ro Kaisu Leitzingerin johdolla lauloi sointui- 
sasti »Kirkon kun kellot kutsuvat». Alttaripal- 
veluksen suorittivat pastorit J. Jänis ja A. 
Naukkarinen. Saarnan piti tuomiorovasti E. 
Saarinen Johannes Kastajan päivän saarna- 
tekstin mukaan. Ehtoollisen jaossa avustivat 
E. Saarinen, J. Jänis, V. Kurujoki ja A. Nauk- 
karinen. Jumalanpalvelus päätettiin loppuvir- 
teen 410. 




Ohjelmien väliajoilla oli aina tarjolla vierei- 
sellä seurakuntatalolla kahvia kotoisten piira- 
koiden ja voileipien kera. Ahkerat emännät 
ansaitsevat siitä kiitokset. Samalla seurakun- 
tatalolla alakerrassa oli valokuvaajamme V. 
Tilkku asettanut koko joukon hyvin onnistu- 
neita valokuvia yleisön katseltavaksi. Laajem- 
pi taide- ja käsityönäyttely oli kaupungintalon 
eteishallissa. Yhteensä 13:n eri taiteilijan töi- 
tä oli näytteillä. Näyttelyssä kävijöitä oli ko- 
ko juhlien aikana, mutta Juhannuspäivänä eh- 
kä eniten, noin 200 henkeä. 

Juhlilta oli myö mahdollisuus lähettää ter- 
vehdyksiä kirjeiden ja postikorttien välityk- 
sellä. 

Kullervo seuralla oli seurakuntatalolla ko- 
kous, jossa valittiin erovuoroisten tilalle uu- 
det toimihenkilöt ja seuratoimintaa päätettiin 
jatkaa. Kello 11.30 Kvarnbyvallenin urheilu- 
kentällä, joka on korkealla mäellä, liehui oma 
ristilippumme ja näkyi sieltä kauas ympäris- 
töön. Varmasti moni ulkopuolinen katseli sen 
värejä ja ihmetteli, keitä on tuon kauniin li- 
pun alle kokoontunut? Urheilukentän tilai- 



Näytelmästä »Elämäntapaus». Henkilöt vasem- 
malta oikealle: Viktor Jakdal, Helge Heino, Kai- 
su Leizinger ja Katri Jakdal. 

suus kuuluu myös kesäjuhliemme perintei- 
siin. Kentällä oli hyvä tilaisuus tavata tuttuja 
ja sai vapaasti seurustella ja solmia uusiakin 
tuttavuuksia, mutta samalla pidettiin silmäl- 
lä, mitä kentällä tapahtui, sillä siellä oli len- 
topallo-ottelu. Boräs pelasi Göteborgia vastaan 
ja voitti ottelun 3—0. Samanaikaisesti siinä oli 
myös Pualikka peli (Poppi) eli nykysuomeksi 
kyykkä käynnissä. Siellä lyötiin pualikkaa 
oikein olan takaa. Helsingin joukkue pelasi 
Boräsin karjalaisia vastaan. 

Ruokailutauon jälkeen alkoivat juhlaseurat 
seurakuntatalolla kello 16. Puhujina tässä ti- 
laisuudessa olivat Tuomiorovasti Eero Saari- 
nen ja pastorit Jussi Jänis, Oskari Björklund, 
Vilho Kurujoki. 

Valitettavasti samanaikaisesti Fässbergin- 
koulun aulassa oli historiaseminaari ruotsin- 
kielellä Inkerinmaan asutuksesta. Luennoitsi- 
jat tässä tilaisuudessa olivat kielen tutkijoita. 




Professori Pertti Virtaranta Helsingin yliopis- 
tosta totesi, että Inkerinmaa on kielellisesti 
erittäin mielenkiintoinen. Siellä on ollut kaksi 
kieliryhmää, Vatjalaiset ja Inkerikot ja vasta 
myöhemmin sinne on muuttanut Suomesta 
uutta asutusta, Savosta »Savakot» ja Äyräpään 
pitäjästä »Äyrämöiset». Vatjankieltä puhuvia 
on enää vain jokunen jäljellä, joten se kieliryh- 
mä on kuolemaisillaan. Inkerikkoja on vielä 
jonkunverran enemmän jäljellä, mutta heis- 
tä tätä kieltä taitavia on enää pikkuinen ryh- 
mä jäljellä. Saimme myös kuulla näitten kiel- 
ten ääninäytteitä samoin kuin myös Inkerin 
murretta. Näimme haastateltavista myös va- 
lokuvia. 

ISK sai ottaa vastaan Prf . Virtarannan lah- 
joittamana kolme kirjaa, entisten Inkerin tut- 
kijoitten kirjoittamia. 

Fil. kand. Virve Raag kertoi Vatjan kielen 
tutkimuksistaan. Häneltäkin saimme nähdä 
näiltä matkoilta otettuja valokuvia haastatel- 
tavista ja kuulla ääninäytteitä. Raimo Raag 
Upsalan yliopistosta kertoi kielten tutkimuk- 
sesta Ruotsissa ja hänellä oli paljon kerrotta- 



»Elämäntapaus». Kerttu Värkki, Helge Heino, 
Kaisu Leizinger ja Juho Soittu. 

vaa Eestiläisten toiminnasta Ruotsissa. Tilai- 
suus oli kokonaisuudessaan erittäin mielen- 
kiintoinen je tietopuolinen. 

Vielä saman tilaisuuden jatkoksi saimme 
nähdä filmin siviiliväestön evakuoimisesta In- 
keristä Eestiin ja sieltä edelleen Hankoon. Täs- 
sä saimme taas uudelleen eläytyä 43 vuoden 
takaisiin tapahtumiin. Niiltä jotka ovat nämä 
ajat kokeneet, ne eivät ole koskaan unohtu- 
neet, mutta nuorempipolvi sai tässä eläytyä 
näihin tilanteisiin. 

Pienen välitauon jälkeen samassa paikassa 
jatkettiin Inkeri-illalla. Göteborgin seudun In- 
kerikerhon puheenjohtaja Inkeri Peterson toi- 
mi illan kuuluttajana ja toivotti juhlakansan 
tervetulleeksi tähän tilaisuuteen. Radan kuo- 
ro lauloi alkajaisiksi kaksi laulua, »Kalevalai- 
sen vieraan tervehdyksen» ja A. Juvosen sa- 
noittaman ja A. Parkkisen säveltämän »Sinä 
pikkuinen Inkerin kansa». Jussi Jänis kehoit- 
ti juhlakansan nimissä tästä tilaisuudesta lä- 



hettämään yhteisen tervehdyksen sairastu- 
neille Heimopäälliköille Matti Vironmäelle 
Suomeen ja Oskari Himiläiselle Kumlaan. 

Kuuntelimme kahden oman nuoren taiteel- 
lisia esityksiä. Matti Suni soitti pianoa ja Lee- 
na Dupelman lauloi. Näitä esityksiä kuunnel- 
lessa jäi oikein hyvä maku suuhun. Myös 
Gävlen kuoron rippeet esittivät monta laulua 
mukaansatempaavasti. Vielä V. Minf orsin piti 
esittää laulua, mutta hän pelasikin yövahtia 
oikein oikean »Kolotuskan» kanssa. Löytyihän 
sitten sieltä muutakin hauskaa murrejuttua, 
joten kuulijoilla oli oikein lystiä. 

Opet. A. Paakkonen jakoi ISK:n diplomit 
seuraaville henkilöille: Alina Kekkonen, Ar- 
vo Kekkonen, Viktor Tilkku, Inkeri Peterson, 
Eero Saarinen ja Viktor Suomalainen. Armas 
kertoi myös ISK:n perustamisesta tässä samas- 
sa kaupungissa kolmekymmentä vuotta sitten. 
Seurasi väliaika, jonka jälkeen juhlaa jatket- 
tiin näytöskappaleella. Kyllikki Mäntylän 
»Elämän tapaus» oli L. Pesosen ohjaama ja 
näyttelijät olivat Göteborgin seudun Inkerin 
kerholaisia. Siinä sitä taas nauruhermoja koe- 
teltiin, mutta sanotaan naurun pidentävän 
ikää, joten se oli meille vain hyväksi. Vielä ar- 
vatkin ehdittiin arpomaan. Tämä osa juhlas- 
ta lopetettiin kahteen yhteisesti laulettuun lau- 
luun »Karjalan kunnailla» ja »Inkerin hymni». 

Oli jo myöhäinen ilta, mutta vielä jaksettiin 



siirtyä kirkkoon iltahartauteen, jossa puhui 
past. Auvo Naukkarinen ja uruissa oli Peter 
Folkesjö. Sunnuntaina juhlaa jatkettiin Fäss- 
bergin kirkossa kello 8 Jumalanpalveluksel- 
la. Alttaripalveuksen suorittivat pastorit V. 
Kurujoki ja A. Naukkarinen, saarnan piti ruot- 
salainen Radan seurakunnan kirkkoherra Lars 
Kogebärg. J. Jänis tulkkasi sen suomen kielel- 
le. Radan suomenkielinen kirkkokuoro lauloi 
kaksi laulua Kaisu Leitzingerin johdolla ja näin 
teki tilaisuuden juhlavammaksi. Kirkosta siir- 
ryimme Fässbergin seurakuntatalolle ja nau- 
timme kirkkokahvit ja sen jälkeen samassa 
paikassa oli päättäjäistilaisuus, jossa puhuivat 
pastorit V. Kurujoki, Oskari Björklund ja ro- 
vasti Eero Saarinen. Auvo Naukkarinen vuo- 
rostaan soitti kitaraa ja lauloi. Jussi Jänis kiit- 
ti juhlien järjestäjiä, emäntiä ja juhlayleisöä 
ja luki loppurukouksen. Tietenkin tässäkin ti- 
laisuudessa aina puheiden välillä veisattiin 
virsi. 

Toivottavasti saimme taas evästä kotiin vie- 
täväksi näiltäkin kesäjuhliltamme ja myös hy- 
vänmielen tunteen siitä, että perinteemme säi- 
lyvät ja elämä jatkuu toivossa, että ensi kesä- 
nä taas tavataan oikein suurella joukolla Bo- 
räsissa vietettävissä kesäjuhlissamme. 

T.J. 

Boräs 



Lyhyt kulku 



Tieni kai lie täysi salaisuuksia. 

Askelet jotka pysähtyivät, 

laulu joka hiljeni. 

Suljettuja veräjiä. Sammaltuneet aidat. 

Niin hitaasti tie päättyy 

kauas syreeneiden unelmaan onnesta. 

Tie on täysi kaikkea joka koskaan 

ei voi toteutua, 
sillä kulkuni on niin 

lyhyt. 

Lempi Sjöberg 



Muistan virren 



Maikki Puumalainen Vaasasta muistaa virren, 
josta Lempi Sjöberg kyseli Viestin toukokuun nu- 
merossa. Kokonaisuudessaan se kuuluu näin: 



Jeesukselle laulan, hälle soitankin, 
hälle tahdon kertoo ilot surutkin. 



Nuoruuteni kevät kuuluu Herralle, 
Jeesukselle elän enkä maailmalle. 

Jeesukselle elän, hälle kuolenkin, 
hälle tahdon antaa nuoruusvuodetkin. 

Kuulkaa rakkaat nuoret, Jeesus kutsuvi, 
elämän ja onnen teille antavi. 



Kevähällä ruusut parhain kukoistaa, 
nuoruuteni ruusut Jeesus yksin saa. 

Oi jos voisin aina soittaa säveltä, 
anteeksantamuksen lahjaa kallista. 

Vaikka maailma nauraa, siit en huolikaan, 
Jeesus antaa rauhan, siihen tyydyn vain. 



Kannattaa harkita Äitienpäivä Örebrossa 



Oli ilahduttavaa lukea Inkeriläisten viestin 
toukokuun numerosta Inkeriläisten yhdistyk- 
sen sivistyssäätiön vuosikertomus, jossa esi- 
teltiin tulot ja menot. 

Tiedämme jokainen, että kaikki vaatii ra- 
haa, mutta moniko meistä aavistaa, miten ri- 
kasta työtä tekevät ne ihmiset, jotka vievät 
kansamme sivistystä eteenpäin. Heille kaik- 
ki kiitos ja kunnia. Heidän työnsä arvoa ei voi 
rahassa laskea. 

Esimerkiksi tämä pieni oma lehti, jota todel- 
la odotamme, on kuin tuulahdus lapsuudes- 
ta. Luettuani, kuinka moni on muistanut sää- 
tiötä erilaisin lahjoituksin ja testamentein, he- 
rää ajatus, että kuinka moni meistä täältä rik- 
kaasta Ruotsin maasta on tullut ajatelleeksi 
asiaa. 

Tulimme tänne tyhjin käsin, usealla oli ai- 
noa omaisuus märät vaatteet yllään ja lapsi kä- 
sivarrella. Kun aikanamme siirrymme iäisen 
rajan taa, jää kaikki tänne. Kaikilla ei edes ole 
lapsia, jotka omaisuuden perivät. Miksi ei siis 
tukea omaa Inkeriläisten yhdistystä? Se levit- 
tää sanaa, joka ei kuole. 

Ajattele ajoissa 



Kahdeskymmenesneljäs päivä toukokuuta 
St. Mikaelin kirkko keräsi suojiinsa runsaan 
joukon äitejä sekä heidän omaisiaan viettä- 
mään äitienpäivän juhlaa. 

Suomea puhuva ystävämme rovasti Kunä 
Aberg toimitti aluksi jumalanpalveluksen, jos- 
sa hän toimi myös lukkarina. Jumalanpalve- 
luksen jälkeen Kristiina ja Matti Suni antoi- 
vat juhlallisen pianokonsertin. Sen jälkeen 
siirryttiin alakertaan, jonne emännät olivat 
kattaneet pöytiin kevyen päivällisen. 

Ohjelma jatkui Värmlannin Inkerikerhon 
vierailulla. Kerhon puheenjohtaja Viktor Re- 
po välitti kerhon terveiset ja toivoi lähempää 
kanssakäymistä Örebron kerhon kanssa. 

Yhteiset laulut kajahtelivat leppoisan mie- 
lialan vallitessa. Puheenvuoroja käyttivät 
muun muassa A. M. Volmari ja Sanna Kek- 
konen. Lopuksi tarjottiin kahvi leivonnaisi- 
neen ja täytekakkuineen. Kotiin lähtiessään 
jokainen äiti sai kauniin ruusun. 

Lausumme sydämelliset kiitokset emännil- 
le, jotka tekivät palkatonta työtä! Kirkossa ke- 
rätty kolehti ja lahjaksi saaduista käsitöistä ar- 
votut tulot peittivät suuren osan kuluista. 

A. H. 



Studiecirkel i ingermanländsk historia 
hösten 1985 — vären 1986 i Boräs 



Pä sensommaren 1985 blev jag uppringd 
och tillfrägad om jag ville vara med i en in- 
germanländsk cirkel, som skulle starta hösten 
1985. 

Syftet med cirkeln var att vi skulle fä en in- 
blick i 

— Ingermanlands historia frän forntid tili 
nutid. 

— Ingermanländsk geografi. 

— Ingermanländarnas situation i Sverige förr 
och nu. 

Mälsättningen med cirkeln var att vi skulle 
fä kunskaper pä följande omräden: 

— folkvandringstiden och urbefolkningen 

— finska spräket och dess släktskap med 
andra folkstammars spräk 

— stormaktstiden och Ingermanland 

— tsarryska perioden 

— revolutionen och nationella strävanden 

— sovjettiden med förföljelse och deporta- 
tioner 

— andra världskriget och evakueringen tili 
Finland 

— flyktingströmmen tili Sverige efter kriget, 
utvisningshotet 

— tiden i Sverige, föreningsverksamhet 

— allmän inblick i släktforskning 

Jag blev genast intresserad och säg fram mot 
hösten dä cirkeln skulle starta. Vi var sam- 
manlagt 25 cirkeldeltagare vid starten. En del 
av deltagarna kände jag sedän tidigare och 
blev snart bekant med övriga deltagare och jag 
fann ut att vi hade ju riktigt mycket gemen- 
samt. 

Inledningsvis viii jag berätta att vi höll tili 
i NBV:s lokaler (Nykterhetsrörelsens Bild- 
ningsverksamhet). Vara tvä cirkelledare var 
»eldsjälarna» Armas Paakkonen och Martta 
Pappinen. Ett stort tack tili er bäda för väl 
genomförd cirkel och att den koni tili ständ. 

Det var olika äldrar pä deltagarna. En del 
var födda i Ingermanland och var halvvuxna 



när de kom hit tili Sverige och en del var smä 
barn när de kom hit. En del utav oss var födda 
i Sverige och hade fätt en hei del tili livs om 
Ingermanland via vara föräldrar. Jag själv till- 
hör de sistnämnda. 

Själva cirkeln var kostnadsfri, eftersom vara 
cirkelledare inte hade nägra anspräk pä nägot 
arvode och vi fick ocksä en del litteratur gratis 
och kopior pä Sulo Korpelainens uppsats och 
Armas Paakkonens projektarbete. 

Sammanlagt träffades vi 10 gänger, var- 
annan onsdag kväll, 3 x 40 min. Ibland glöm- 
de vi bäde tid och rum pä granden av mycket 
livliga och intressanta diskussioner. Det var 
sagt att vi skulle tala svenska, eftersom vi hade 
nägra unga deltagare som inte behärskade 
finska spräket sä väl, men det blev litet finsk- 
ingermanländska här och där. Mä det vara för- 
lätet, för det finns ju ingen härligare dialekt 
tycker jag. 

Här kommer nu en tillbakablick av sam- 
mankomsterna: 

Första gängen äkte vi tili den ingerman- 
ländska stugan »mökki» med tillhörande bastu 
och gunga, som ligger strax utanför Boräs, vac- 
kert belägen i skogen. Där bekantade vi oss 
med var andra och berättade om oss själva, om 
vara föräldrar, vilka byar de kom ifrän, hur 
och när de kom tili Sverige. Vid en samman- 
komst hade vi besök av Aatami Kuortti och 
vid en annan sammankomst hade vi besök av 
tvä d f brödrabataljonärer. De var tvä mycket 
intressanta och uppskattade sammankomster. 

En sammankomst som man heller inte 
glömmar var när vi hade besök av ett gäng 
glada och dansanta ingermanländska Götebor- 
gare. Vi fick lära oss bäde ingermanländska 
ringlekar och gammaldanser. 

De tvä sista sammankomsterna gick i 
matens tecken. Vi fick husera i ett skolbök och 
där tillagade vi ingermanländska flerrätters- 
menyer bäda gängerna. 

Vi delade upp oss i olika kök och lagade 
bland annat tili: 
Vinigretti 

Surkalssoppa (som vi at med surbröd) 
Köttfärspiroger 
Rahkapiirakka 
Kaurakiisseli 

Syltä (som vi at med stark hemmagjord senap) 
Pelmeni 
Tranbärskräm 
Karelska piroger 
Äpplekaka 



Avslutningsvis tili jag säga att jag upplevde 
vara sammankomster mycket intressanta och 
samtidigt roliga och stimulerande och sag 
verkligen fram mot det onsdagar vi skulle 
träffas. Jag trivdes med alla deltagarna och 
kände att vi verkligen hade mycket gemen- 
samt. Jag saknar vara sammankomster och 
hoppas att vi kommer att ha nagon slags forts- 
sättning tili hösten 1986. 

Viola Thulin 

Boras 



Tapaamisen ilo 



Kun on ollut vuosia 
eri puolil rajaa, 
tahdoin veljel suosia 
katsomaan mun majaa. 

Mut eri systeemi 
valtioilla ompi, 
vaikeuksia rajalla, 
— oikeassa kumpi? 

Viimein lupa annettiin, 
veli saapui tänne, 
kukkiakin kannettiin, 
näkee elämänne. 

Ilo minulla on suuri, 
veljen luokseni nyt sain. 
Hän saapui äsken juuri, 
minä asemalta hain. 

Vaikka erikseen hän eli, 
hän on ainoa mun veli. 
Eesti, Suomi, sama se, 
kunhan tapaa ihmisen, 
joka on samaa verta. 
Kenties onkin viime kerta 
olla yhes lomalla, 
järviseudul somalla. 



Järvisaaren Einari 

PERINNE ELÄMÄSSÄNI 

Kalevalan juhlavuoden kilpakirjoitus 
Tulokset 



Kalevalan juhlavuoden kunniaksi Suomalai- 
sen Kirjallisuuden Seuran kansanrunousarkis- 
to järjesti suuren kilpakeräyksen, jonka aihee- 
na oli »Perinne elämässäni». Kilpailun tarkoi- 
tuksena oli kartoittaa perinnettä ja perinteen 
merkitystä 1980-luvun ihmisen elämässä. Kil- 
pailussa oli tarjolla kahdeksan aihepiiriä: 1. 
Koti ja suku, 2. Kaksi kotiseutua, 3. Juhlat, 
4. Vapaa-aika, 5. Sukupuoliroolit ja kasvatus 
avioliittoon, 6. Minä ja muut, 7. Laulut ja 8. 
Sananparret. Kilpailun tulokset ylittivät sekä 
määrältään että laadultaan Kansanrunousar- 
kiston odotukset. 

Osanottajat 

Vastauksia tuli kaikkiaan 487 lähettäjältä. 
Naiset olivat huomattavasti aktiivisempia kuin 
miehet, sillä vastaajista oli naisia 346 ja mie- 
hiä 138. Ulkomailta saapui 17 lähetystä. Vas- 
taajien ikä vaihteli niin, että vanhimman ja 
nuorimman vastaajan ikäero oli 77 vuotta: 
vanhin vastaaja oli syntynyt 1895 ja nuorin 
1972. Yli puolet vastaajista eli 250 oli synty- 
nyt 1910- ja 1920-luvuilla. Ammattijakauma 
oli hyvin monipuolinen. Perinteisesti ovat ah- 
keria perinteentallentajia olleet maatalon 
emännät ja opettajat, ja he olivat nytkin kär- 
jessä: emäntiä ja kotiäitejä oli yhteensä 76 ja 
opettajia 47. Runsaasti oli myös erilaisissa toi- 
mistotehtävissä työskenteleviä (32) sekä myös 
johtavissa ammateissa toimistoalalla työsken- 
televiä (19). Muita hyvin edustettuja ammat- 
tinimikkeitä olivat esim. maanviljelijä, met- 
suri, sairaanhoitaja, ompelija, kirjastovirkai- 
lija, tehdastyöläinen, opiskelija. Ainoina am- 
mattinsa edustajina olivat esim. parturi-kam- 
paaja, autoilija, baarimyyjä, värimies, geolo- 
gi, taidemaalari, hortonomi, veturinkuljetta- 
ja, työntutkija. 

Vastaajia oli kaikista Suomen lääneistä. Eri 
lääneistä tuli vastauksia seuraavasti: Uuden- 



maan lääni 165, Turun ja Porin lääni 58, Hä- 
meen lääni 53, Kuopion lääni 36, Oulun lää- 
ni 32, Kymen lääni 28, Mikkelin lääni 28, Vaa- 
san lääni 24, Pohjois-Karjalan lääni 22 ja La- 
pin lääni 19. 

Aineisto 

Kilpailuun lähetettyjen vastausten kokonais- 
määrä oli 14 595 täyttä sivua. Lisäksi tuli 759 
valokuvaaja n. 16 tuntia nauhoitteita. Lähe- 
tysten laajuus vaihteli yhdestä sivusta yli 600 
sivuun. Kaikkiin aihepiireihin tuli vastauksia, 
mutta suosituimpia olivat »Koti ja suku» (280 
vastaajaa, 3334 sivua), »Kaksi kotiseutua» (245 
vastaajaa, 2265 sivua) ja »Sananparret» (239 
vastaajaa, 2882 sivua). Vähiten herättivät kiin- 
nostusta »Sukupuoliroolit ja kasvatus avioliit- 
toon» (158 vastaajaa, 499 sivua) ja »Minä ja 
muut» (160 vastaajaa, 659 sivua). 90 vastaa- 
jaa oli paneutunut kaikkiin kahdeksaan aihe- 
piiriin. Kaikkien aihepiirien osalta saatiin ar- 
vokasta, valaisevaa tietoa, mutta varsinkin 
kolmen suosituimman aineisto on monipuo- 
lisempi, perusteellisempi ja syvällisempi kuin 
järjestäjät osasivat odottaa. 

Palkinnot 

Palkintolautakunnan puheenjohtajana oli 
akateemikko Matti Kuusi ja jäseninä Suoma- 
laisen Kirjallisuuden Seuran kansanperinteen 
valiokunnan jäsenet Kansanrunousarkiston 
johtaja Pekka Laaksonen, Sibelius-Akatemian 
kansanmusiikin lehtori Heikki Laitinen, Hel- 
singin yliopiston kansanrunoudentutkimuk- 
sen vs. professori Outi Lehtipuro-Sepänmaa, 
Turun yliopiston folkloristiikan ja uskontotie- 
teen vs. professori Aili Nenola, Suomen Aka- 
temian tutkija, dosentti Matti Räsänen ja Äbo 
Akademin etnologian ja folkloristiikan profes- 
sori Nils Stora. 

Palkintojenjako ei ollut helppo tehtävä, kos- 



12 



ka ansiokkaita vastauksia oli paljon enemmän 
kuin palkintoja. Palkintolista muodostui seu- 
raavaksi: 

Pääpalkinto: 

Hilkka Eskola, perhepäivähoita- 
ja, Pori 7000 mk 

Postipankin erikoispalkinto: 

Juho A. Leskinen, kotiteollisuus- 
opettaja, Joensuu 3000 mk 
Sirkku Paananen, yöylihoitaja, 
Helsinki 2000 mk 

Kalevalaseuran erikoispalkinto: 
Alpo Reinikainen, professori, 
Vantaa 2000 mk 

Eino Keronen, metsät eknikko, 
Kiihtelysvaara 1000 mk 

Kunkin aihepiirin parhaalle vastaajalle an- 
nettiin 1000 markan palkinto. Koska 1. aihe- 
piiriin oli tullut runsaasti hyviä vastauksia, an- 
nettiin siitä 1000 mk kahdelle vastaajalle. 

1. Koti ja suku: 

Eero Järventausta, kotiseutuneu- 
vos, opettaja, Nokia 1000 mk 
Olavi Viljakainen, muurari, Suo- 



lahti 1000 mk 

2. Kaksi kotiseutua: 

Tozhz Pöllänen, perheenemäntä, 
Hyvinkää 1000 mk 

3. Juhlat: 

Antti Nummi, viilaaja, Vammala 1000 mk 

4. Vapaa-aika: 

Kyllikki Paajanen, opettaja, toi- 
mittaja, Kesälahti 1000 mk 

5. Sukupuoliroolit ja kasvatus avio- 
liittoon: 

Rauni Martikainen, osastonhoita- 
ja, Laukaa 1000 mk 

6. Minä ja muut: 

Hilma Aitovieri, Helsinki 1000 mk 

7. Laulut: 

Valto O. Tuominen, merkonomi, 

Salo 1000 mk 

8. Sananparret: 

Tozvo Rusila, Tyrnävä 1000 mk 

Kansanrunousarkiston erikoispalkinnon, 
1500 markalla SKS:n kirjoja, joka arvottiin 
kaikkien osanottajien kesken, sai arvonnassa 
rovasti Leevi Vironmäki, Mikkeli. 

Palkinnonsaajien joukosta löytyy ainakin 

Toimitussihteeriltä 



Aika lähteä 



Sateinen aamu laukkaa hallavalla hevosel- 
la ja kavioiden kolina kaikuu märkien puiden 
mustissa rungoissa. Varjotalot kaatuvat har- 
maina päälleni ja märän sementin pehmeä ha- 
ju syö sieraimiani. Kuolleen puun oksat hak- 
kaavat haljennutta ikkunaruutua malttamat- 
tomasti. Aika lähteä, aika luopua. 

Käytävällä kaikuu vieraita ääniä, vieraita 
sointuja vieraille korvilleni. Turhaan haen nii- 
tä tuttuja, menneitä, niitäkin joita ei koskaan 
tullutkaan. Vilu tunkee reikäisen viltin läpi ja 
rautainen sänky narahtaa tyhjän huoneen uu- 
puneille seinille. Aika lähteä, aika luopua. 

Sade soittaa soraääniä ikkunalaudan pellis- 
tä. Katson kattoon ja se katsoo takaisin eikä 
puhu, ei kerro mitään. Ketään ei jäänyt, vaik- 
ka heitä ehkä oli. Muistikuvat tukehtuvat pak- 
suihin pilviin ja tuuli ajaa levottoman yön 
pois. Aika lähteä, aika luopua. 

Aamun kylmä käsi tarttuu autiudessa pala- 
vaan sydämeeni ja repii esiin ne kirkkaina kiil- 
tävät tähdet, jotka jäätyivät sinne yksinäisinä 
öinä kun musta taivas väreili minulle kau- 
neimmat sävelensä. Siellä, silloin, sieluni ra- 
kastui väsyneisiin varjoihin, routaiseen maan 
ruskeuteen, kun kylmään käteen ja syksyn 
viiltävään viikatteeseen. Aika lähteä, aika luo- 
pua. 



Oli muitakin, oli toisia, jotkut kadotin, jot- 
kut menetin, joku väsyi viluun, joku yhä odot- 
taa viimeisellä ovella, koska avataan, milloin 
lasketaan sisään. Soisin sen jo hänelle, rak- 
kaalle ystävälle, voi miten jo soisin! Itse läh- 
den saapumatta minnekään, vaikka jo luopui- 
sin tästä alituisesta luopumisesta. 

Hallava hevonen nelistää verhottoman ik- 
kunan kuolleesta suusta sisään ja kutsuu jäl- 
leen kerran selkäänsä. Minä menen ja tiedän, 
etten vielä ratsasta sitä virran poikki, vaikka 
kerran niin haaveilin. Aika luopua siitäkin. 

I. 




kaksi inkeriläistä: päätoimittajamme Matti Vi- 
ronmäen veli, Leevi Vironmäki ja hyvinkää- 
läinen Toini Pöllänen. Toini Pöllänen on lä- 
hettänyt toimitukselle myös valokuvan, jos- 
sa hän ottaa vastaan palkintoaan akateemik- 
ko Matti Kuuselta ja kansanrunousarkiston 
johtajalta Pekka Laaksoselta. Kuva on otettu 
Suomalaisen Kirjallisuuden Seuran juhlasalis- 
sa Helsingin Hallituskadulla. 

Palkintolautakunta toteaa Toini Pölläsen 
kirjoituksesta seuraavaa: »Todellisuuspohjai- 



nen, mutta samalla romaanimainen kertomus 
Toini Pölläsen synnyinkylän Inkerinmaan Jär- 
visaaren Metsäpirtin riipaisevista vaiheista so- 
dan jaloissa. Toini Pöllänen kirjoittaa: 'Eevert- 
ti Pärnänen kirjoitti kirjan Antti Kivekäs, jo- 
ka on painettu vuonna 1943. Siinä kerrotaan 
kotikyläni Metsäpirtin synty. — Minua kieh- 
toi ajatus kirjoittaa kotipaikkani viimeisistä 
vaiheista. Kerrontani perustuu tositapahtu- 

Ajankohtaisia ilmoituksia 



TURUN PAIKALLISOSASTO 

Kuluvana vuonna pidetään Karjalaisten talossa Itäpellontie 22 seuraavat tilaisuudet: 

Mikkelinpäivä 5. 10. 

Pyhäinpäivä 1. 11. klo 13 (Kivellä klo 12) 

Joulujuhla 26. 12. 

Kaikki tilaisuudet paitsi Pyhäinpäivän juhla alkavat klo 14.00. Tervetuloa! 

Johtokunta 



SEUKKOSEURA 

kokoontuu syyskaudella 1986 torstaisin klo 13.00 Inkerikodissa seuraavasti: 

Syyskuussa 18. pv. 
Lokakuussa 2. ja 16. pv. 
Marraskuussa 6. ja 27. pv. 
Joulukuussa 11. pv. 

Seukkoseuran toimintaa koskeviin tiedusteluihin vastaa Susanna Kössi, puh. 335 058. 



HELSINGIN PAIKALLISOSASTO 

Syyskuun tilaisuus Inkerikodissa 28. 9. 86 klo 14.00. Tervetuloa taas aloittamaan uutta syys- 
kautta kanssamme. 



Kiitos 

Kiitän Helsingin paikallisosastoa ja Seukkoseuraa ystävällisestä huomaavaisuudesta täyttäes- 
säni 90 vuotta. 

Anna Olonen 



Levitä Inkeri-tietoutta, tilaa asiamiehiltämme 
Inkeri-aiheista kirjallisuutta 



Saatavana Suomesta sekä Ruotsista 

Saini Laurikkala 
Rovasti S. J. Laurikkalan 
elämäkerta 25 mk (35 kr) 

Aapo Iho 
Hietajyvä, valitut runot 18 mk (25 kr) 

Hellin Suominen 
Mooses Putron elämäkerta 10 mk (15 kr) 

Äänilevyjä 
Inkerikuoro 
Nouse Inkeri ym. 15 mk (25 kr) 

Lauri Santtu 

Murrejuttuja 15 mk (25 kr) 

Gävlen kuoro 30 mk (35 kr) 

Inkerin pöytälippuja 15 mk (25 kr) 

Inkerin postimerkkejä sarja 50 mk (75 kr) 

Adresseja 15 mk (25 kr) 

Rintaneula Inkerin vaakuna 10 mk (10 kr) 

Tarra Inkerin lippu 5 mk (5 kr) 



Saatavana Suomesta 

Juhani Jääskeläinen 
Inkerin kirkon tuho 70 mk 

Inkeriläisten Viestin irtonumeroita. 



Saatavana Ruotsista 
Isien Usko muistojulkaisu 

Kemppi 
Fenno-Ingria lauluja 
Ristiltä ripille 

Aatami Kuortti 
Tapahtui Inkerissä 
Inkerin kirkon vaikeita vuosia 
Juhana Inkerinsuomalainen 
Aloitettava alusta 



10 kr 

5 kr 
10 kr 



Kaikkien hinta Ruotsissa 


25 kr 


Eino Hanski 
Heimopataljoona 


50 kr 


Uno Hammarström 
Ingermanländarna som flydde tili 
Sverige 


30 kr 


Viktor Pajunen 
Ingermanland - en kort historik 


5 kr 


Birger Thuresson 
Lilja - flyktingflickan frän 
Ingermanland 


60 kr 


Postikortti Haaparannan muistolaatta 


1 kr 


Postikortti Örebron muistokivi 


lkr 



Kalevala och de finska folksängernas 
värld 



70 kr 



Vammala 1986 Vammalan Kirjapaino Oy 



imvr-ll rSIKllvHi m, T i [ m 




syyskuu 1986 



inkeriläisten viesti 



TOIMITUS Päätoimittaja: 

Matti Vironmäki, puh. (90) 631 285 

Toimitussihteeri: 

Ilkka Pyysiäinen, puh. 90-803 3687 

Matinkartanontie 2 C 30, 

02230 Espoo 

(toimituksen osoite) 

KONTTORI Lehden ym. tuotteiden tilaukset, osoitteet, jäsen- 

maksut yms. 

Inkerikoti, Karjalatalo, Käpylänkuja 1, 
00610 Helsinki 

Puh. (90) 793 796 tai (90) 8732 095 
Postisiirtotili Hki 30636-4 

TILAUSHINTA 80 mkvsk kotimaassa. Ruotsissa 120 kr v. 1986 

ILMOITUSHINNAT 1/1 sivu mk 500 mk 

1/2 300 mk 

1/4 » » 200 mk 
Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 

Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS R.Y. 

PÄÄASIAMIES Armas Paakkonen 

RUOTSISSA Tingsgatan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

SIVISTYSSÄÄTIÖ Hallituksen puheenjohtaja: Matti Vironmäki, 

Tehtaank. 5 E 43, 00140 Helsinki 
Puh. (90) 631 285 
Säätiön postisiirtotili 146660-1 



KANSI: Radan suomenkielinen kirkkokuoro 
Ruotsista, Mölnlyckestä lauloi ensimmäistä ker- 
taa Suomen inkeriläisten kesäjuhlilla. 



TURUN JUHLAT 



Inkeriläiset viettivät kesäjuhlaansa Turus- 
sa heinäkuun ensimmäisenä viikonloppuna. 
Väkeä perinteiseen tilaisuuteen oli saapunut 
kolmisensataa. Kansallisen juhlan ja päiväjuh- 
lan lisäksi ohjelmassa oli urheilua ja hengel- 
lisiä tilaisuuksia. Juhlajumalanpalveluksessa 
saarnasi teologian ja filosofian tohtori Yrjö 
Luojola, liturgina toimi rovasti Jukka Suoki- 
vi, urkurina diplomiurkuri Erkki Alikoski ja 
kanttorina diplomilaulaja Jouko Hytönen. 
Myös Inkerikuoro esiintyi jumalanpalveluk- 
sessa. 



Muistojen Inkeri 

Kansallisessa juhlassa piti juhlapuheen us- 
kontotieteilijä ja kansanrunouden tutkija, pro- 
fessori Lauri Honko. Otsikon »Inkeri — muis- 
tojen kulttuuri» alla Honko käsitteli kysymys- 
tä, missä on Inkerinmaa tänään. 




Keijo Korkka puhuu Turun uuden hautausmaan 
muistomerkillä. 




Ainakin valokuvassa olivat järvisaarelaiset hyvin edustettuina. 




Alfred Saklantti Ruotsista laski ISK:n seppeleen muistokivelle. 




Leena Talsi pani kanteleen kaikumaan. 



Hongon mukaan inkeriläinen kulttuuri ei 
ole maantieteellinen, vaan tiettyyn ihmisten 
yhteisöön liittyvä ilmiö. Toisen maailmanso- 
dan ajettua pieniä kansoja pois kotiseuduil- 
taan, tuli Inkeristä »maa jota ei ole». Inkeri jäi 
elämään vain lähtijöiden muistoissa, siitä tuli 
muistikulttuuria. 

Muistikulttuurin perinne on ollut inkeriläis- 
ten yhteenkuuluvuutta vahvistava tekijä. Vie- 
raan kulttuurin keskellä inkeriläiset ovat voi- 
neet sen avulla pitää entistä Inkeriä elossa ja 
ilmaista itseään ja kokemuksiaan tavalla, jota 
ulkopuoliset eivät ole ymmärtäneet. 

Muistojen Inkeri on yhdistänyt niitä, jotka 
joutuivat muuttamaan Inkeristä muualle. 
Mutta tämä sukupolvi on ennen pitkää väis- 
tyvä syrjään. Kuinka sitten käy? Mitä muis- 
telisi nuori polvi, joka ei ole konsanaan Inke- 
riä nähnytkään? Eräs mahdollisuus on »tutki- 
van mielenkiinnon» viriäminen. Kun Inkeriä 
koskeva muistitieto alkaa olla tyynni kateis- 
sa, voidaan puutetta koettaa paikata tutkimus- 
tiedolla. Kun voimakkain heimotunne on 



laantunut ja suhteellisuudentaju saanut jalan- 
sijaa, on mahdollista löytää Inkeri aivan 
uudella tavalla. 

Kolme sukupolvea 

Siirtolaisuustutkimukset ovatkin osoittaneet 
varsin yleiseksi kolmivaiheisen kehitysmallin. 
Ensimmäinen sukupolvi on vieraalla maalla 
yhteiskunnallisesti vaikeassa asemassa ja 
muistaa kotimaasta myös kielteiset seikat, jot- 
ka olivat lähdön syynä. Toinen, uudessa maas- 
sa syntynyt, sukupolvi on jo suhteellisen va- 
kiintunut ja arvonsa tunteva eikä ole erityi- 
sen kiinnostunut vanhempien kotimaasta. 
Kolmas sukupolvi, joka on jo kadottanut läh- 
tömaan kielen, osoittaa uutta uteliaisuutta sitä 
maata kohtaan, jossa oman suvun juuret ovat. 
Tässä vaiheessa »tutkimuksellisella mielen- 
kiinnolla» on hyvät mahdollisuudet tulla pe- 
liin. Sen pohjalta saattaa syntyä löytöjä, joilla 
on pysyvä vaikutus löytäjän maailmanku- 



Turun kesäjuhlien 
seurakuntavalokuvaus 



Turun kesäjuhlilla valokuvattiin muutamia 
seurakuntia. Tilaukset kuvista on lähetettävä 
allekirjoittaneelle viimeistään kaksi viikkoa tä- 
män ilmoituksen ilmestymisen jälkeen. Mak- 
su kuvista voidaan lähettää tilauksen yhtey- 
dessä kruunuina tai markkoina. Lähetyskulut 
sisältyvät hintaan. Huomatkaa ettei viiden 
kruunun ja markan kolikoita saa lähettää kir- 
jeitse. Tilauksen yhteydessä on mainittava: 
seurakunta, kuvien lukumäärä ja koko, sekä 



tilaajan nimi ja osoite tekstattuna. Kuvakoot 
ovat (suurin on suositeltavin): 

10 x 15 (5 kr, 5 mk) 
13 x 18 (15 kr, 10 mk) 
20 x 30 (30 kr, 20 mk) 

Viktor Tilkku 
Arvesgärde 5 
41744 Göteborg 
Sverige 



OPINTOMATKA 



ISK (Inkerin Suomalaisten Keskusliitto 
Ruotsissa) järjestää tänäkin syksynä opinto- 
matkan Ruotsista Helsinkiin. Painopiste on 
niinkuin aikaisemmillakin matkoilla sukutut- 
kimus ja osaksi myös Inkerin historia. Mat- 
kaan lähtö tapahtuu torstaina 1986-10-23 
kello 18.00 Stadsgärdenista Tukholmasta ja 
paluu samaan paikkaan sunnuntaina 1986- 
10-26 kello 09.00. Ohjelma on lyhyesti ker- 
rottuna seuraava: 

Torstaina kokoonnumme kello 17.00 Vi- 
kinglinjan sisääntulohalliin. Matkaoppaamme 
jakaa meille liput ja antaa lähempiä tietoja. 
Menemme laivaan ja etsimme hyttimme. Kel- 
lo 18.00 syömme yhteisen päivällisen ja ko- 
koonnumme sen jälkeen sukututkimuksen 
pienoiskurssille ja keskusteluun. Teemme 
myös yhdessä yksityiskohtaisen suunnitelman 
jäljelläolevalle ohjelmalle. 

Perjantaina, aamiaisen jälkeen kokoon- 
numme laiturille laivan tultua perille kello 
09.00. Menemme hotellin kautta Valtionarkis- 
toon ja saamme siellä kuulla lyhyesti arkistos- 
ta ja sen säännöistä. Sitten alkaa varsinainen 
kirkonkirjojen ja muiden asiakirjojen yksityi- 
nen tutkiminen. Apua saa auliisti arkiston 
henkilökunnalta ja omilta oppailta. Illalla eh- 
kä teemme yhteisen teatterikäynnin ja/tai 
syömme yhteisen päivällisen jossain sopivassa 
paikassa. 

Lauantaina käytämme aamupäivän yksi- 
tyisesti. Iltapäivällä teemme yhteisen käynnin 
Inkeri-kodissa. Saamme siellä tavata paikal- 



lisosaston jäseniä ja tutustua meitä varten eri- 
koisesti otettuihin kirjoihin, karttoihin ym. Ne 
jotka haluavat syventyä enemmän ko. aineis- 
toon voivat sopia tulosta Inkeri-kotiin jo 
aamupäivällä. Siellä käynnin jälkeen onkin jo 
kotimatka edessä. Hakeudumme laivalle, 
syömme siellä taas yhteisen päivällisen ja ko- 
koonnumme vertaamaan vaikutteitamme. 

Sunnuntaina kello 09.00 saavumme Tuk- 
holmaan. Olemme sitä ennen syöneet aami- 
aisen ja kokoonnumme nyt vielä kerran lai- 
turille aivan lyhyesti ja otamme jäähyväiset 
toisiltamme. 

Matka maksaa 1170 kruunua. Hintaan kuu- 
luu laivamatkan lisäksi hyttipaikka kahden 
hengen hytissä ja sekä päivällinen (juomat 
maksetaan erikseen) että aamiainen meno- ja 
paluumatkalla ja osa kahden hengen huonees- 
sa hotelli Helsingissä aamiaisineen. Matkaop- 
paana toimii Viktor Pajunen ja kurssioppaa- 
na Toivo Folkesten. 

Ilmoittautuminen matkalle tulee tehdä vii- 
meistään 1986-10-08 Viktor Aitmanille pane- 
malle rahamäärä postisiirtotilille 420101- 
9330. Osanottajien lukumäärä on rajoitettu. 
Jos ilmoittautuu liian monta niin annetaan tie- 
to siitä viimeksi ilmoittautuneille ja rahamäärä 
maksetaan takaisin. 

Sekä uudet että aikaisemmin mukana olleet 
osanottajat ovat sydämellisesti tervetulleita 
tälle kuten uskomme antoisalle ja mielenkiin- 
toiselle matkalle. 

ISK 



STUDIERESA 



Även i är anordnar ISK (Finsk-Ingerman- 
ländarnas Centralförbund i Sverige) en studie- 
resa tili Helsingfors. Liksom vid tidigare re- 
sor ligger tonvikten pä släktforskning med in- 



slag av Ingermanlands historia. Resan startar 
pä torsdag 1986-10-23 klockan 18.00 frän 
Stadsgärden i Stockholm med äterkomst tili 
samma ställe pä söndag 1986-10-26 kloc- 



kan 09.00. Programmet är i korthet följan- 
de: 

Pä torsdag samlas vi klockan 17.00 i Vi- 
kinglinjens entrehall. Reseledaren delar ut bil- 
jetterna och ger närmare informationer varef- 
ter vi gär ombord och söker upp vara hytter. 
Klockan 18.00 äter vi gemensam middag och 
samlas sedän tili en minikurs i släktforskning 
med efterföljande diskussion samt gemensam 
detaljplanering av det äterstäende resepro- 
grammet. 

Pä fredag samlas vi pä kajen i Helsingfors 
efter bätens ankomst klockan 09.00 efter att 
ha ätit frukost ombord. Vi tar oss tili Riksar- 
kivet via hotellet och samlas för en kort in- 
formation om arkivet och gällande rutiner in- 
nan vi kastar oss in i enskild forskning av 
kyrkböcker och andra handlingar. Välvillig 
hjälp kan fäs av arkivpersonalen och de egna 
ledarna. Pä kvällen gör vi kanske ett gemen- 
samt teaterbesök och/eller äter middag pä nä- 
got lämpligt ställe. 

Pä lördag disponerar vi förmiddagen en- 
skilt. Pä eftermiddagen besöker vi Inkeri- 
hemmet, där vi fär träffa medlemmar ur lo- 
kalavdelningen. Vi fär ocksä bese böcker, kar- 
tor etc som finns där och som ställes ut spe- 



ciellt tili värt besök. De som önskar titta när- 
mare pä det utställda materialet kan efter 
överenskommelse fä komma tili Inkeri- 
hemmet redan pä förmiddagen. Efter besöket 
där är det dags för hemresan. Vi tar oss tili 
bäten, äter äter en gemensam middag ombord 
och samlas för en summering av intrycken. 

Pä söndag klockan 09.00 är vi framme i 
Stockholm efter att ha ätit frukost ombord och 
samlas ännu en gäng helt kort pä kajen och 
tar farväl varandra. 

Resan kostar 1 170 kronor. I priset ingär ut- 
över själva bätresan delad tvämanshytt samt 
middag (dryckerna betalas separat) och fru- 
kost i bäda riktningarna och delat dubbelrum 
pä hotell Helsinki inklusive frukost. Resele- 
dare är Viktor Pajunen och kursledare Toivo 
Folkesten. 

Anmälan tili resan göres senast 1986-10-08 
tili Viktor Aitman genom insättning av belop- 
pet pä postgirokonto 420101-9330. Antalet del- 
tagare är begränsat. Om överteckning sker 
meddelas detta tili de sist anmälda och belop- 
pet äterbetalas. 

Bäde nya och tidigare deltagare hälsas myc- 
ket välkomna tili denna som vi tror givande 
och intressanta resa. 

ISK 



Hengellisen työn 
rahasto 



Lokakuussa 1985 Inkerin Suomalaisten Kes- 
kusliitto Ruotsissa lähetti jäsenjärjestöilleen 
kiertokirjeen, jossa esiteltiin inkeriläisten kes- 
kuudessa tehtävän hengellisen työn tilannet- 
ta. Työn tehostaminen todettiin tarpeellisek- 
si. Se vaatii kuitenkin rahaa. Tästä syystä eh- 
dotettiin erityisen rahaston perustamista ja va- 
rojen keräystä yksityisten lahjoituksilla, arpa- 
jaisilla ja muulla sellaisella. 

Kahdestoista päivä huhtikuuta ISK:n johto- 
kunta päättikin hengellisen työn rahaston pe- 
rustamisesta. Rahaston postisiirtotilin nume- 



ro on 173888-9 ja tunnus »hengellisen työn hy- 
väksi». Tälle tilille saavat sekä yksityiset ih- 
miset että järjestöt lähettää raha-lahjansa. 

Kiertokirjeessä todettiin heimomme jäsen- 
ten olevan hengellisen työn suhteen usein hei- 
kommassa asemassa kuin asuinmaansa var- 
sinainen väestö. Joissain maissa hengellinen 
toiminta on vaikeata, ja kaikissa maissa löy- 
tyy yksinäisiä, sairaita ja vaikeuksissa olevia, 
joiden tavoittaminen virallista tietä on työ- 
lästä. 



SUOMEN KIELEN KEHITYKSESTÄ 



Meidän jokapäiväinen kielemme kehittyy 
jatkuvasti. Joitain vanhoja sanoja jää pois käy- 
töstä ja uusia tulee varsinkin tieteellisiin jul- 
kaisuihin runsaasti. Kirjoituksessani haluaisin 
kiinnittää lukijan huomiota vain muutamiin 
asioihin ja muodonmuutoksiin. 

Verratessani muistojeni lokeroista muuta- 
mia sanoja nykysanoihin kiinnittyy huomio 
epäsuomalaisen f -äänteen vähenemiseen. Mi- 
nun lapsuudessani oli vanhemmilla ihmisillä 
puheessa painolastina juuri f. Vaikka he oli- 
vatkin sataprosenttisen suomalaisia, oli aika 
ja rannikon ruotsalaisvaikutus painanut hei- 
dän kieleensä oman leimansa. Noin 55 vuotta 
sitten käytettiin Helsingin tienoilla sanoja fa- 
neri, fiila ja kaffi (kaffe), jotka nykyisin sano- 
taan vaneri, viila ja kahvi. Sanoille on yhteis- 
tä se, että ne ovat edelleenkin käännöksiä (ja 
väännöksiä) muista kielistä. Sana faneri oli 
käytössä vielä viime sodan jälkeenkin ainakin 
erään liikkeen nimessä. 

Palatakseni tuonne 1930-luvulle tulevat 
mieleen myöskin sanat paffi, piffi ja siffeli, jot- 
ka nykyisin sanotaan muodossa pahvi, pihvi 
ja rikkalapio. 

Kielestämme ei saada vieraita vaikutuksia 
pois ellei keksitä parempia vastineita. Joskus 
em. aikana joku ehdotti kamman tilalle sanaa 
hiusti. Samoin puhuttiin kalossien suomalais- 
tamisesta upokkaiksi. Kumpikaan ei tullut 
käyttöön. 

Varsin runsaasti käytetään vieläkin vierai- 
ta sanoja, jotka häiritsevät kuulijan korvaa. 
Tällaisia sanoja ovat (vain muutaman maini- 
takseni): wc, okei, kontra, miljöö. . . Miksi wc 
ei voi olla käymälä, oikei hyvä on tms., kont- 
ra vastakohta ja miljöö ympäristö. Tuntuu 
kummalliselta kuunnella suomalaisen puhu- 
van kontrasta tai huudahtavan joka kolman- 
nen lauseen perään okei (itsekään tietämättä 
mitä hän sillä »henkensä hädässä» haluaa tar- 
koittaa). 

Monille vierasperäisille sanoille on vaikea 
löytää vastinetta. Sellaisia ovat mm. politiik- 



ka, propaganda, demokratia. . . Vaikka heti 
kaivamme vastineen esim. demokratialle, ei 
se tarkoita kaikissa järjestelmissä samaa asi- 
aa. Jopa diktatuuri valtioissa hihkutaan ole- 
mattomasta demokratiasta. 

Nykyään Suomeen on tuotu Ruotsista uu- 
sia väännöksiä. Puhutaan vihreästä matosta 
tai ruohomatosta. Meillä on ollut jo ainakin 
puoli vuosisataa parempi 'nurmikko' vään- 
nöksen tilalle. Tosin urheiluselostajat ovat tuo- 
neet lähinnä golfkentiltä uuden muodon vi- 
heriö. Sekään ei ole huono muoto, mutta 'nur- 
mikolla' on jo levinneisyyttä koko maaham- 
me. Ruotsista tuotu lainatavara on lisäksi kak- 
soissubstantiivi. 

Sana Skandinavia on yksi riesa. Ihmisten pi- 
täisi selvittää itselleen mikä on Skandinavia. 
Suomessa se on Ruotsi + Norja, toisen laajem- 
man käsityksen mukaan Ruotsi + Norja + 
Tanska. Mutta jos mukaan otetaan kielialueet 
Islantikin voidaan siihen liittää. Suomi ei sii- 
hen kuulu. 

Käsite Fennoskandia tarkoittaa myöskin 
Suomea, mutta silloin jätetään Tanska pois ja 
lisätään Itä-Karjala ja Kuola. Tällöin on kyse 
yhtenäisestä maantieteellisestä alueesta. 

Pohjoismaissa ovat mukana Suomi, Ruotsi, 
Norja, Tanska, Islanti ja Färsaaret. Joskus pu- 
hutaan myöskin Pohjois-Euroopasta ja silloin 
siihen kuuluvat kaikki mainitut valtiot sekä 
Itä-Karjala ja Kuola. Myöskin olen huoman- 
nut siihen liitettävän Färsaaret ja Karhusaa- 
ren. 

Vaikka emme voikaan kokonaan poistaa 
suomen kielen ja vieraitten sanojen sekamels- 
kaa, voimme kuitenkin korjata kieltämme. 
Kun f jo väheni kielestämme, olisi toivottavaa, 
että myöskin kielien yhdisteleminen väheni- 
si. Rikkaalta suomen kieleltä voidaan odottaa 
hyviä suomalaisia käsitteitä. Liian vieras sa- 
nasto antaa aavistuksen puhujan nousukas- 
maisuudesta ja/tai alemmuuden tunteesta, jota 
pitää paikata huudahduksilla okei tai miljöö. 
Eero Rautajoki 



Kiitos kiittämästä 



Sydämelliset kiitokseni Teille, rakkaat inke- 
riläiset ystäväni Ella Ojala ja Aappo Björn, jot- 
ka niin lämpimin sanoin muistitte minua Vies- 
tin palstoilla jätettyäni toimitussihteerin teh- 
tävät! Samoin Teille, seukkoseuralaiset, jotka 
Ruth Hämeen-Anttilan välityksellä muistitte 
minua kukkasin! Niin myös Örebron Inkerin 
Kerhon jäsenille, joiden ihastuttava kukka- 
kimppu oli odottamassa lomalta palattuani! 

Lilja Stenvallin ja Lempi Sjöbergin, moni- 
vuotisten ystävieni, postikorttitervehdys oli 
sanomaton ilo, samoin ne monet puhelinter- 
vehdykset, joilla ystäväni ovat muistaneet. 



Kaikki kauniit sanat kukkasineen, jotka ovat 
mieltäni lämmittäneet, saivat käden kohoa- 
maan sydämelle: Olenko ollut läheskään nii- 
den arvoinen? Rehellinen vastaus on: en ole. 
Nöyrin kiitos kuitenkin; kiitos ennen kaikkea 
Teille kaikille lukijoilleni ja ystävilleni niistä 
rikkaista — ehkä joskus raskaistakin — vuo- 
sista, jotka kanssanne sain viettää! 

Tulen aina muistelemaan Teitä lämpimin 
ajatuksin. 

Teidän 
Anja Luoma 



Tuokiokuvia Mölndalin 
matkalta 




Helsingistä lähdettiin bussilla Mölndalia kohden. Kuskin paikalla istuu Ida Riipinen. 







Linja-autossa on myös tunnelmaa. 




Kirkonmäellä kuorolaulu saatteli suomalaiset ko timatkalle. 

MINUN INKERINI 



Mietin otsikkoani — minun Inkerini — ja 
varsinkin sen omistusmuotoa; voiko minulla 
olla omaa näkemystä Inkeristä, omaa koke- 
musta ja omaa mielipidettä paikasta, jossa en 
ole koskaan asunut, ollut tai käynyt. Isovan- 
hempani lähtivät Inkeristä 1917, muuttivat 
Karjalaan ja sittemmin Suomeen. Minä syn- 
nyin 1964. Aikaa on kulunut siis useita vuo- 
sikymmeniä. Inkeristä olen saanut lähinnä 
kuulla isotädiltäni, hän on kertonut ja valot- 
tanut minulle sukumme elämänvaiheita ja ai- 
kaa siellä silloin kauan sitten. 

Minulla on kuitenkin oma kuvani Inkeris- 
tä. Se on myyttinen, koska aikaa on kulunut 
niin paljon. Se on minulle loiston ja kurjuu- 
den maa, tattarin ja viljapeltojen aluetta, se on 
ihmeellistä länsimaista elämistä Venäjällä, se 
on sopeutumista toisen kulttuuripiirin keskel- 
lä ja lopulta se on kaiken jättämistä. 

Minua kiinnostaa ajatus miksi esi-isäni 
aikoinaan 1600-luvulla lähtivät Inkeriin: ve- 
rojako vai sotaväenottoja pakoon vaiko pelkäs- 
tä seikkailunhalusta. Joka tapauksessa he läh- 
tivät ja sopeutuivat samoin kuin lähtivät iso- 
isäni perhe tämän vuosisadan alussa (tosin pa- 



kon sanelemana) ja hekin sopeutuivat: elämä 
jatkuu vaikka rajat vähän siirtyilevätkin. 

Inkeriläisyydessäni on eräs tärkeä osa, tun- 
ne, se nimittäin antaa minulle etäisyyttä Suo- 
meen. Koska esi-isäni eivät ole viljelleet tääl- 
lä maata vuosituhansia ja koska meillä ei ole 
ollut sukutilaa vuodesta 1300 lähtien Pohjan- 
maalla, en ole kovinkaan juurtunut tähän 
maahan. Minä toivon, että minullakin olisi ky- 
kyä sopeutua elämään muualla, rohkeutta jät- 
tää kaikki ja aloittaa alusta jos tarve niin vaa- 
tisi, sitähän se koko elämä on, rakentamista 
ja purkamista ja taas uudelleen rakentamis- 
ta. 

Maahan ei saa koskaan tulla liian riippuvai- 
seksi, sillä se estää tärkeimmän tavoitteemme: 
henkisen pääomamme kasvattamisen. 

Minun Inkerini ei siis ole tietty maa-alue, 
joukko taloja ja kaupunkeja, vaan se on tiet- 
ty elämänmuoto, se on tietoisuutta siitä, että 
minun on suuntauduttava kansainvälisyyteen, 
kykyyn muiden kulttuurien ymmärtämiseen 
ja sopeutumaan uusiin elämäntilanteisiin. Ra- 
jat eivät ole pysyväisiä mutta elämä jatkuu ra- 
joista huolimatta. 

Lasse Kekki 



ÖREBRON JUHLA 



Tänä syksynä kokoonnumme kahdennenkymmenennen kerran muistojumalan- 
palvelukseen pyhäinpäivänä St. Mikaelin kirkkoon. 

31. 10. klo 18.30 Seurat St. Mikaelin seurakuntasalissa. 
Kahvitarjoilu. 
1. 11. klo 13.00 Muistojumalanpalvelus ja H.P.E. St. Mikaelin kirkossa. 

14.30 Seppeleen lasku muistokivelle. Puhe Aappo Björn Västeräsista. 

14.45 Kahvitarjoilu seurakuntasalissa. 

16.00 Toivo Folkestenin esitelmä. Kuorolaulua ja puheita. 

Mukana ovat mm. pastori Oskari Bjöklund, kirkkoherra Björn Svärd ja Radan 
kirkkokuoro. Järjestäjänä Örebron Inkerin kerho. Tervetuloa! 

ISOISÄN LINNAMATKA 



Äijä lähti hevosella linnaan. Vei Pietarho- 
vin Orlovin hevosille heinäkuorman. Heinät 
punnittuaan ja myytyään kääntyi takaisin ko- 
tiin päin, osti säkin sokeria ja toisen vehnä- 
jauhoja. Talvitietä ajaessaan löysi hangesta 
kiiltävän viinapullon. Mutta kun vaari oli rai- 
voraitis, niin kaatoi viinan maahan ja sanoi: 
»ei maksa myrkkyä juua eikä toisil tuua.» Tyh- 
jän pullon pani kuitenkin rekeen heinien al- 
le, sillä kun sen palautti puotiin sai kokonai- 
sen puntin tulitikkuja. Sitten oli hyvä saunan 
uunia sytytellä. 

Tämmöinen oli minun vaarini, Mujan ky- 
lästä Järvisaaresta. Isäni myös oli aivan raitis 
intelligentti, meidän heimomme sivistäjä, 
opettaja ja suomen kielisten kansakoulujen 
tarkastaja sekä kirjailija. Me lapset saimme ai- 
na isän taskusta karamelleja. Kerran minä kä- 
vellessämme isän kanssa suomalaiseen valis- 
tustaloon uuden vuoden kuusijuhlille näin Le- 
ningradissa kaupan ikkunassa ison suklaanor- 
sun. Niin kauan mairittelin isää kun hän sen 
osti. Vaikka tavaratalonjohtaja estelikin, mi- 
nä sain sen norsun. 

Semmoisia olivat minun vanhempani. Mut- 
ta minusta taisi tulla sukumme musta pässi, 
tai kauris niin kuin horoskooppikin sanoo. Mi- 



nulle juomat maistuvat, juon vähän muutakin 
kuin gruusian teetä. Gruusiassa kävin oppi- 
massa. Asuin siellä vuosikausia ja naturaalvii- 
niä maistellessani sain ruokahalun ja lihotes- 
sani paranivat kipeät keuhkoni tuolla Krimin 
niemimaalla. Lääkärit ihmettelivät kun rönt- 
genissä näkyi vain vanhoja arpia: »Mitä lää- 
kettä sinä käytit?» Minä sanoin: »Rypäleviiniä 
ja hyvää sapuskaa sekä Krimin terveellistä il- 
maa.» 

Minä nukuin usein makuupussissa Mustan 
meren rannalla. Siellä tarkenee kun nukkuu 
vihreitten sammakoiden rätinään ja palmun- 
lehtien kahinaan sekä meren rytmilliseen lois- 
keeseen. Ne sammakot rätisevät puissa niin 
kuin heinäsirkat meidän nurmikoillamme. 
Yöt ovat lämpimämmät ja tähdet etelätai vaalia 
suuremmat. Siinä röyhtäilet Gruusian schas- 
likkia (kovin maustettua) syötyäsi ja tunnet 
makuupussissa rannalla luonnon läheisyyden. 
Aamulla ensi töiksesi uimaan, sitten aterialle 
ja pukeutumaan ja linja-autolla Suhumin te- 
atteriin töihin. Olin sähköasemallakin ja pa- 
rantoloissa hommissa, kunnes Tallinnan kaut- 
ta sain muutettua Turkuun. 

— Järvisaaren Einari 

Aino Vaittinen 



Kuolleita 



Aino Vaittinen, o. s. Pajukoski siirtyi ajasta 
iäisyyteen Oulun Yliopistollisessa Keskussai- 
raalassa 20. 10. 1985 äkillisen sairauskohtauk- 
sen murtamana. 

Aino Vaittinen oli syntynyt 27. 4. 1929 In- 
kerissä, Hietamäen seurakunnan Tielisin ky- 
lässä. Häntä jäivät kaipaamaan puoliso, lap- 
set, lastenlapset, sisar ja veli perheineen se- 
kä muut sukulaiset ja tuttavat. 



Etsintäkuulutus 



Kiitos 

Inkeriläisten viestin toimitus kiittää Turun 
paikallisosaston kesäjuhlatoimikuntaa, joka 
on tukenut Viestiä 1162 markan lahjoituk- 
sella. 



Pekka Juhananpoika Antonen, kotoisin Van- 
hakylästä Keiton seurakunnasta, ja hänen lap- 
sensa, missä olette? Sisarukset ja heidän lap- 
sensa etsivät teitä. Kaikki, jotka tietävät jota- 
kin etsityistä henkilöistä voivat kertoa tietonsa 
suvun yhdyshenkilölle Marja-Liisa Salmisel- 
le, puh. 921-581 621, os. Killivuorenk. 38, 
20900 Turku. Sukulaiset ovat kiitollisia kai- 
kista tiedoista. 

Kahta tytärtään etsii Tozvo Henrikinpoika 
Näppi, joka on syntynyt 1907. Osoite on Le- 
ningrad obl., sovhos »Verevo», Verevskij s/s, 
Kievskoe shosse d. 44 kv. 51. Tyttäret ovat tul- 
leet Suomeen sota-aikana, mutta saattavat nyt 
olla myös Ruotsissa. 

Toimitussihteeriltä 



Temppu ja miten se tehdään 



Inkeriläisten Viesti on siitä erikoinen lehti, 
että sen lukijat ovat myös sen pääasiallisia kir- 
joittajia. Näin ollen lukijan on hyvä tietää jo- 
takin lehden tekemisestä. 

Lehteen tarkoitetut kirjoitukset lähetetään 
toimitussihteerille. Toimitussihteeri on kovin 
iloinen, jos ne on kirjoitettu koneella, yhdel- 
le puolelle paperia, suurella rivivälillä ja va- 
semmassa reunassa on leveä, noin neljän sen- 
tin marginaali. Tämä sen takia, että käsikir- 
joituksiin joudutaan toisinaan tekemään kor- 
jauksia, joille paperissa on oltava riittävästi ti- 
laa. Lisäksi käsikirjoituksen reunaan merki- 
tään kirjapainoa varten kursivoinnit, lihavoin- 
nit ja otsikkojen koot. 

Myös käsin kirjoitetut jutut kelpaavat, mut- 
ta silloin toimitussihteeri joutuu kirjoittamaan 
ne koneella puhtaaksi. Tämä kuuluu toimitus- 
sihteerin tehtäviin. Mutta kun on kiire, niin 
tulee usein ennemmin valinneeksi koneella 
kirjoitetun tai muuten siistin jutun pöydällä 
pötköttävästä pinosta. Toisinaan näet toimi- 
tussihteerille tulee mieleen edesmenneen pro- 
fessori Olavi Castrenin lausahdus: »En minä 
sanoisi, että käsialanne on huono, mutta san- 
gen vaikeaselkoinen se on.» Toimitus tekee 
kuitenkin parhaansa ja kaikki saavat kirjoit- 
taa. 

Aivan kaikkea ei kuitenkaan voi julkaista. 
Muun muassa seuraavat tekijät voivat vaikut- 
taa jutun hylkäämiseen: Kieliasu on niin huo- 
no, ettei sitä voi korjata, jutun mahdollisesti 
sisältämä ajatus ei valkene edes toimituksel- 
le, täysin vastaava juttu on juuri julkaistu tai 
juttu on kömpelöllä tavalla herjaava tai pro- 
pagandistinen. 

Lehti on uskonnollisesti ja poliittisesti sitou- 
tumaton. Se julkaisee kaikkien uskonsuuntien 
ja ateistien sekä kaikkien poliittisten näkemys- 
ten edustajien kirjoituksia sikäli kuin niitä tar- 
jotaan. Kirjoituksista ei makseta palkkiota. 

Perinteisesti kirjoitukset ovat perustuneet 
erilaisiin muisteloihin. Niitä saa lähettää jat- 
kossakin, mutta erityisen tervetulleita ovat 



nuoren polven edustajien kertomukset omis- 
ta kokemuksistaan ja näkemyksistään. Jutut 
voivat olla myös muita yleisinhimillisiä aiheita 
käsitteleviä. Pääasia on, että inkeriläisillä on 
oma kulttuuriharrastusta, henkistä kasvua ja 
keskinäistä yhteyttä tukeva julkaisu. 

Lehteen tarkoitettu teksti olisi hyvä kirjoit- 
taa eri paperille ja toimitukselle tarkoitetut 
viestit eri paperille. Jutun mukaan liitettävässä 
kirjeessä voi mainita esimerkiksi, että oheinen 
juttu on tarkoitettu Viestiin, ja panna alle 
oman nimensä ja osoitteensa. Jutun alle kir- 
joitetaan joko oma nimi tai nimimerkki. Ni- 
mimerkkiä käytettäessä on oikea nimi kuiten- 
kin annettava toimituksen tietoon. Hylättyjä 
juttuja ei yleensä palauteta. Valokuvat palau- 
tetaan, mikäli lähettäjä niin pyytää. Tämä vie 
kuitenkin oman aikansa. 

Kun kirjoitat, niin älä käytä hirvittävän pit- 
kiä lauseita. Yksi asia yhteen virkkeeseen ja 
piste. Teksti pitäisi jakaa lyhyehköihin kap- 
paleisiin. Hiukankin pidemmissä jutuissa olisi 
hyvä käyttää väliotsikoita. Älä käytä vanhoja 
ja kuluneita sanontoja, vaan koeta keksiä 
uusia ja omaperäisiä. Jos kielioppi on päässyt 
unhoittumaan, älä sitä sure. Toimitus kyllä te- 
kee tarvittavat korjaukset, kuitenkin niin, et- 
tä jutut säilyttävät jotakin kirjoittajan omasta 
persoonallisuudesta. 

Uskalla kirjoittaa suorasanaista tekstiä. Ru- 
noja tulee niin tuhottomasti, että kaikkea ei 
millään voi julkaista. Voit lähettää myös van- 
hoja valokuvia, varsinkin, jos arvelet niiden 
jostain syystä kiinnostavan laajempaakin jouk- 
koa. 

Toimitussihteeri lähettää puhtaasti kirjoite- 
tut jutut Vammalan Kirjapainoon, jossa lato- 
ja kirjoittaa tekstin valoladontalaitteen näppäi- 
mistöllä. Juuri tässä vaiheessa on tärkeää, et- 
tä käsikirjoitus on niin selkeä, että hänen on 
helppo lukea sitä. Sen jälkeen teksti painetaan 
kaksi kertaa lehteä korkeammille ja epämää- 
räisen levyisille liuskoille palstan levyiseksi 

Ajankohtaisia ilmoituksia 

TURUN PAIKALLISOSASTO 

Kuluvana vuonna pidetään Karjalaisten talossa Itäpellontie 22 seuraavat tilaisuudet: 

Mikkelinpäivä 5. 10. 

Pyhäinpäivä 1. 11. klo 13 (Kivellä klo 12) 

Joulujuhla 26. 12. 

Kaikki tilaisuudet paitsi Pyhäinpäivän juhla alkavat klo 14.00. Tervetuloa! 



Johtokunta 



SEUKKOSEURA 



kokoontuu syyskaudella 1986 torstaisin klo 13.00 Inkerikodissa seuraavasti: 

Syyskuussa 18. pv. 
Lokakuussa 2. ja 16. pv. 
Marraskuussa 6. ja 27. pv. 
Joulukuussa 11. pv. 

Seukkoseuran toimintaa koskeviin tiedusteluihin vastaa Susanna Kössi, puh. 335 058. 

HELSINGIN PAIKALLISOSASTO 

Syyskuun tilaisuus Inkerikodissa 28. 9. 86 klo 14.00. Tervetuloa taas aloittamaan uutta syys- 
kautta kanssamme. Lokakuun tilaisuus 28. 10. klo 14.00. 

INKERI-KUORON SYYSKAUSI 

alkaa tiistaina 16. pv syyskuuta klo 17 Inkerikodissa. 

Kuoroon kaivataan lisää laulajia. Hyvät inkeriläiset, teidän joukostanne löytyy varmasti mon- 
ta laulutaitoista, jotka asutte tässä Helsingin ympäristössä. Teitä tarvitaan mukaan. Inkeri- 
kuorolla on pätevä johtaja mutta laulajia tarvitaan lisää, että toiminta voisi edelleen jatkua. 
Harjoitukset ovat joka tiistai klo 17—19 Inkerikodissa. Tervetuloa. 



ja lähetetään toimitussihteerille. Valokuvat tu- 
levat isommalla arkilla. 

Näistä toimitussihteeri valmistaa leikkaa- 
malla ja teippaamalla lehden mallin, scheman. 
Tämä tapahtuu siten, että teksti ja kuvat lii- 
mataan vanhan lehden päälle. Tässä toimitus- 
sihteeri päättää, miten jutut, otsikot ja kuvat 
sijoitetaan, mitä laatikoidaan ja mihin vede- 
tään linjaviivat. Teksti luetaan ja painovirheet 
korjataan kynällä. Sitten schema lähetetään 
kirjapainoon, missä tehdään »oikea» taitto. Sen 
mukaisesti lehti painetaan. Tämä taittovedos 
lähetetään päätoimittajalle ja toimitussihtee- 
rille. Toimitussihteeri oikolukee sen, korjaa 
mahdolliset virheet ja lähettää vedoksen kir- 
japainoon. Vasta nyt painetaan ja postitetaan 



valmis lehti Vammalasta. 

On varmaan helppo ymmärtää, ettei tämä 
kaikki tapahdu parissa päivässä. Tästä syys- 
tä esimerkiksi joulukuun lehteen tarkoitetun 
jutun tulisi olla toimitussihteerillä mielellään 
jo marraskuun alkupuolella. Schema olisi hy- 
vä saada toimitetuksi kirjapainoon kuun vaih- 
teen tienoilla. Jos taittovedokseen jää tilaa, voi 
siihen vielä lisätä esimerkiksi jonkin aivan ly- 
hyen ilmoituksen. Pyrimme siihen, että lehti 
ilmestyisi kuukauden jälkimmäisellä puolis- 
kolla. Kaikesta lehdessä olevasta kantaa juri- 
disen eli oikeudellisen vastuun päätoimittaja. 

Näin se tehdään, näin syntyy Inkeriläisten 
Viesti. 

Levitä Inkeri-tietoutta, tilaa asiamiehiltämme 
Inkeri-aiheista kirjallisuutta 



Saatavana Suomesta sekä Ruotsista 


Saini Laurikkala 
Rovasti S. J. Laurikkalan 
elämäkerta 


25 mk (35 kr) 


Aapo Iho 
Hietajyvä, valitut runot 


18 mk (25 kr) 


Hellin Suominen 
Mooses Putron elämäkerta 


10 mk (15 kr) 


Äänilevyjä 
Inkerikuoro 
Nouse Inkeri ym. 


15 mk (25 kr) 


Lauri Santtu 
Murrejuttuja 

Gävlen kuoro 


15 mk (25 kr) 
30 mk (35 kr) 


Inkerin pöytälippuja 


15 mk (25 kr) 


Inkerin postimerkkejä sarja 


50 mk (75 kr) 


Adresseja 


15 mk (25 kr) 


Rintaneula Inkerin vaakuna 


10 mk (10 kr) 


Tarra Inkerin lippu 


5 mk (5 kr) 



Saatavana Suomesta 

Juhani Jääskeläinen 
Inkerin kirkon tuho 70 mk 

Inkeriläisten Viestin irtonumeroita. 



Saatavana Ruotsista 
Isien Usko muistojulkaisu 10 kr 

Kemppi 
Fenno-Ingria lauluja 5 kr 

Ristiltä ripille 10 kr 

Aatami Kuortti 
Tapahtui Inkerissä 
Inkerin kirkon vaikeita vuosia 
Juhana Inkerinsuomalainen 
Aloitettava alusta 
Kaikkien hinta Ruotsissa 25 kr 

Eino Hanski 
Heimopataljoona 50 kr 

Uno Hammarström 
Ingermanländarna som flydde tili 
Sverige 30 kr 

Viktor Pajunen 
Ingermanland - en kort historik 5 kr 

Birger Thuresson 
Lilja - flyktingflickan frän 
Ingermanland 60 kr 

Postikortti Haaparannan muistolaatta 1 kr 

Postikortti Örebron muistokivi 1 kr 

Kalevala och de finska folksängernas 
värld 70 kr 



Vammala 1986 Vammalan Kirjapaino Oy 



inkeriläisten viesti 




numero 10 



lokakuu 1986 



inkeriläisten viesti 



TOIMITUS Päätoimittaja: 

Matti Vironmäki, puh. (90) 631 285 

Toimitussihteeri : 

Ilkka Pyysiäinen, puh. 90-803 3687 

Matinkartanontie 2 C 30, 

02230 Espoo 

(toimituksen osoite) 

KONTTORI Lehden ym. tuotteiden tilaukset, osoitteet, jäsen- 

maksut yms. 

Inkerikoti, Karjalatalo, Käpylänkuja 1, 
00610 Helsinki 

Puh. (90) 793 796 tai (90) 8732 095 
Postisiirtotili Hki 30636-4 

TILAUSHINTA 80 mk/vsk kotimaassa. Ruotsissa 120 kr v. 1986 

ILMOITUSHINNAT 1/1 sivu mk 500 mk 

1/2 » 300 mk 

1/4 » » 200 mk 
Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 

Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS R.Y. 

PÄÄASIAMIES Armas Paakkonen 

RUOTSISSA Tingsgatan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

SIVISTYSSÄÄTIÖ Hallituksen puheenjohtaja: Matti Vironmäki, 

Tehtaank. 5 E 43, 00140 Helsinki 
Puh. (90) 631 285 
Säätiön postisiirtotili 146660-1 



KANSI: Järvisaaren P. Jaakopin kirkko. 
Rakennettu 1846. Istumapaikkoja tässä 
temppelissä oli 290. Kuvassa oleva venäläinen 
teksti kuuluu suomeksi »näkymiä Sapkista» 
ja »vanha luterilainen kirkko». 



KEKKONEN 



Suomen Tasavallan presidentti, lakitieteen 
tohtori, Urho Kaleva Kekkonen kuoli 31 päi- 
vä elokuuta 1986 kello yhden aikoihin yöllä. 

Kekkonen oli syntynyt kolmas syyskuuta 
1900. 

Nuori Kekkonen osallistui 20-luvulla innok- 
kaasti ylioppilaspolitiikkaan ja toimi vuoden 
verran Ylioppilaslehden päätoimittajana. 30- 
luvun alussa hän oli Suomalaisuuden Liiton 
puheenjohtajana . 

Samoihin aikoihin Kekkonen toimi myös 
Maalaiskuntien Liiton lakimiehenä ja maata- 
lousministeriön virkamiehenä. Etevänä kor- 
keushyppääjänä hän toimi myös urheilujärjes- 
töjen luottamustehtävissä. 

Kekkonen oli Akateeemisen Karjalaseuran 
jäsen, mutta erosi siitä vuonna -32, kun ääri- 
oikeisto sai vallan seurassa. Samana vuonna 
perustettiin fasismista ja kansallissosialismista 
vaikutteita saanut IKL. Se lakkautettiin -44 
Kekkosen ollessa oikeusministerinä. Kekko- 
sen mielestä oli taisteltava kansanvallan puo- 
lesta diktatuurioppeja vastaan. 

Kansanedustajana Kekkonen oli vuodesta 
-36 aina presidentiksi tuloonsa saakka. Heti 
ensimmäisen vuoden aikana hän taisteli uut- 
terasti maalaisliiton ja sosialidemokraattisen 
puolueen hallitusyhteistyön aikaansaami- 
seksi. 

Jatkosodan aikana ilmestyivät Suomen Ku- 
valehdessä sittemmin niin kuuluisiksi tulleet 
Pekka Peitsen poliittiset katsaukset eli Kek- 
kosen kauan salassa pysyneet nimimerkkikir- 
joitukset. Näissä kirjoituksissa Kekkonen ko- 
rosti kansallisen yksimielisyyden tarpeelli- 
suutta. Hän ymmärsi kuitenkin, että Suomen 
oli välttämättä kyettävä luomaan luottamuk- 
selliset suhteet Neuvostoliittoon. 



Kekkosesta tulikin sodan jälkeen Paasikiven 
lähin työtoveri muovattaessa uutta ulkopoliit- 
tista linjaa. Tehtävä ei suinkaan ollut helppo. 
Tätä kuvastaa omalla tavallaan se, että Kek- 
konen kantoi jatkuvasti taskussaan pistoolia, 
jonka Valtiollisen poliisin päällikkö Säippä oli 
hänelle antanut. 

40- ja 50-luvuilla Kekkonen toimi muun 
muassa eduskunnan puhemiehenä, sisä- ja ul- 
koasianministerinä sekä viidesti pääministe- 
rinä. 

1956 Kekkonen valittiin presidentiksi. Hän 
löi Fagerholmin vain kahdella äänellä kolman- 
nessa äänestyksessä. -62 hänet valittiin uudel- 
leen niin sanotun noottikriisin tapahtumien 
vielä varmasti vaikuttaessa valitsijain mielis- 
sä. Syksyllä -61 oli Neuvostoliitto vaatinut 
Suomelle lähettämässään nootissa sotilaallis- 
ten neuvottelujen käynnistämistä YYA-sopi- 
muksen pohjalta, kun Euroopan sotilaspoliit- 
tinen ilmapiiri oli kiristynyt. Kekkonen kes- 
keytti ulkomaanmatkansa ja kiiruhti Neuvos- 
toliittoon. Asia selvisi ja neuvottelupyyntö pe- 
ruutettiin. 

Myöskin sisäpolitiikassa Kekkosen otteet 
kuvastivat hänen voimakasta persoonallisuut- 
taan. Hän ei epäröinyt haukkua epäonnistu- 
neita virkamiehiä »saatanan tunareiksi». Kek- 
kosta pelättiin, kunnioitettiin ja ehkä jopa vi- 
hattiin. Mutta jälkeen päin on muisteltu hai- 
keudella Kekkosen tiukkoja otteita. Hän oli 
mies, jota kelpasi sanoa Suomen presidentik- 
si, maan isäksi. 

Kukaan itseään kunnioittava ihminen ei voi 
kieltää Kekkosen poikkeuksellista kyvykkyyt- 
tä, voimaa ja henkilökohtaista karismaa. Tus- 
kin Suomi viiteensataan vuoteen löytää sa- 
manlaista presidenttiä. 

IP 



KESÄLOMALLA KANADASSA 



Kuten tiedämme, asuu inkeriläisiä vähän eri 
puolilla maailmaa. Meillä kaikilla taitaa olla 
ystäviä ja tuttavia idässä ja lännessä. Idässä- 
hän me ollaan melkein kaikki jo käyty terveh- 
timässä ystäviä ja tuttavia. Muistaakseni tou- 
kokuussa me päätimme vaimoni Kirstin kans- 
sa, että nyt lähdetään länteen ja ihan Kana- 
daan asti. 

Kävin matkatoimistoissa muutamissa. Fri- 
tidsin matkatoimistosta järjestyi kaikkein 
edullisin. Päästiin lentämällä Västeräsista, 
meidän kotikaupungista Köpenhaminaan ja 
Köpenhaminasta Kanadaan, Toronton kautta 
Thunder Bayhin. Kotimatka samaa reittiä. 

Matka Västeräsista Thunder Bayhin kesti 
noin 16 tuntia, lentomatka 11 tuntia. Se alkoi 
jo väsyttää vanhoja ihmisiä, mutta perillä 
Thunder Bayssa väsymys muuttui jälleennä- 
kemisen iloksi. Ystäviemme vastaanotto oli ai- 
toa ystävyyttä. Viimeiset kuulumiset puolin 
ja toisin kesti 4 tuntia ennen kuin käytiin le- 
volle. 

Menopäivä oli pitkä, koska Kanadan aika on 
6 tuntia jäljessä Ruotsin ajasta. Me lähdimme 
matkalle 17 päivä heinäkuuta ja kotiin tultiin 
2 päivä elokuuta. Ystävilläkin oli kesäloma sil- 
loin. Meillä oli miellyttävä, hauska ja unoh- 
tumaton lomamatka. Ajeltiin ystävien kans- 
sa heidän autollaan 2 viikkoa ja katsottiin 
kaikki nähtävyydet Thunder Bayn lähiseu- 
duilla. Tehtiin retki Yhdysvaltojen puolelle- 
kin 300 km. Ennen matkalle lähtöä hommat- 
tiin viisumi Yhdysvaltain lähetystöstä, Tuk- 
holmasta. Saatiin elinikäinen viisumi. Tulli- 
ja rajamuodollisuudet kestivät korkeintaan 5 
minuuttia, mennen ja tullen. 

Kyllä Pohjois Amerikan Yhdysvallat oli nä- 
kemisen arvoinen. Thunder Bay on huvila- 
kaupunki, laaja ja asukkaita 113 tuhatta. 
Asukkaat ovat itse rakentaneet talonsa ja ne 
ovat kaikki eri kokoisia, en ole nähnyt kahta 
samanlaista taloa koko kaupungissa. Suoma- 
laisia on Thunder Bayssa 10—12 tuhatta ja 



heillä on monipuolista toimintaa suomen kie- 
lellä. 

Suomalaisilla on kaupungin keskustassa toi- 
mitalo, kirkko ja monta eri kauppaa. Ruoka 
siellä on paljon halvempaa, kuin Ruotsissa. 
Me kävimme ystäviemme kanssa suomalais- 
ten ruokalassa syömässä ja iltapäiväkahvilla. 
Suomalaisessa jumalanpalveluksessa käytiin 
kahtena sunnuntaina. Yhtenä perjantai-iltana 
oli evankeliumijunia, jossa meidätkin esitel- 
tiin seurakuntalaisille. Juhlan jälkeen oli kah- 
vitarjoilu kirkon alakerrassa. Kyllä juttukave- 
reja riitti, kun kuulivat, että me olimme Ruot- 
sista käymässä. Useammat kyselivät sukulai- 
siaan Ruotsista. Yksi vanhempi mies kertoi 
minulle, että on ollut Kanadassa 60 vuotta, ei- 
kä käynyt kertaakaan vanhassa maassa. Ka- 
nadan suomalaiset sanovat Suomea vanhaksi 
maaksi. 

Suomalaiset ovat yleensä metsätöissä ja 
työskentelevät rakennuksilla ja muuallakin 
kirvesmiehinä. Kirvesmiehet pärjäävät hyvin, 
ollaan nähty kirvesmiesten koteja, jotka oli- 
vat tosi hienoja huviloita. 

Kyllä sielläkin on saasteongelmia, paljon oli 
kuusia kuivunut moottoriteiden varsilta, he 
sanovat mustia kuusia. Autot ovat melkein 
kaikki suuria Amerikan rautoja, ei ihme, jos 
kuuset kuolee. Bensiini maksaa noin 2 kruu- 
nua litra Kanadassa ja noin 1,40 kruunua Yh- 
dysvalloissa. 

Thunder Bayssa on suomalaista ohjelmaa 
radiossa sunnuntaisin, uskonnollista ja toive- 
musiikkia. Me jätimme Gävlen Inkerikerhon 
levyn sinne. Meidän ystävämme sanoi tunte- 
vansa hyvin suomalaisen toimittajan hän lu- 
pasi viedä sen levyn radioon. Se oli kaikilta 
Ruotsissa asuvilta inkeriläisiltä. Toimittaja on 
Karjalasta lähtöisin, varmaan ottaa inkeriläis- 
ten levynkin. 



Svvskesän terveisin 



Jussi Myllärinen 




PALUU MENNEESEEN 



Tässä kuvassa ovat Järvisaaren Metsäpirtin 
kylän kansakoulun oppilaat v. 1939. Keskel- 
lä opettajat, oikealla Inga Ritari ja Elvi Sink- 
konen. Oikealla takana koulun siivooja. 

Kun katselen tätä kuvaa, mielen täyttävät 
muistot. Ikään kuin aika pyörähtäisi taakse- 
päin. Tulee mieleen, miten tuona syksynä 
muutimme Pienaution huuttarilta Metsäpirt- 
tiin. Miten vaikeaa se muutto oli aikuisille ih- 
misille. Kaiken muun työn ohessa täytyi pur- 
kaa rakennukset ja pystyttää uuteen paikkaan. 
Näin jälkeenpäin ajatellen, jos tätäkään muut- 
toa ei olisi ollut, niin vähemmän olisi muisto- 
ja synnyinseudulta. 

Neljä vuotta ehdimme asua Metsäpirtissä. 
Paljon on muistoja siltä ajalta. Nykyään kun 
kaikki arvot maailmassa muuttuvat niin no- 
peasti, katsellessani tätä kuvaa ajattelen, että 
sen arvo on ja säilyy. Siksipä juuri se säilyy - 
kin, koska kaikki entinen on sieltä hävitetty. 
Meidän sisimmässämme se säilyy sellaisena 
kuin se silloin oli. 

Kesällä 82 kävin Petroskoissa muutaman 



päivän turistimatkalla. Vierailin Pienautiolta 
kotoisin olleen lapsuuteni naapurin ja leikki- 
toverin luona. Hän keksi, että menemme käy- 
mään hänen serkkunsa kotona. Tämän Mik- 
kolan Antun Einon kanssa me istuimme vii- 
meisenä kouluvuotena vierekkäin samassa 
pulpetissa. En ollut häntä tavannut sen jäl- 
keen, kun Loimaan leirillä meidät hajoitettiin 
eri puolille Suomea. Nyt oli hauska tavata mo- 
nen vuosikymmenen jälkeen. Vaikka silloin 
suututti, kun joutui pojan viereen istumaan. 
Muistelimme kouluaikoja. Eino muisti senkin, 
että istuimme viimeisessä pulpetissa. Hän ker- 
toi tavanneensa opettaja Ritarin silloin, kun 
he Suomesta menivät takaisin Venäjälle. Mi- 
nä kysyin, että oliko hän siellä opettajana. Ei 
hän kuulemma ollut, vaan oli samoissa met- 
sätöissä, kun kaikki muutkin. 

Sitä oli vaikea kuvitella, kun muisti hänet 
kunnioitettuna opettajana. 

Ompelija Pekon Toini 
Metsäpirtistä 



Nils Tofft in memoriam 



Eräs Inkerin suomalaisten ansioituneista ys- 
tävistä on poissa. Boräsin Carolin seurakun- 
nan kirkkoherra rovasti Nils Tofft pääsi an- 
saittuun lepoonsa 27 päivä heinäkuuta 1986 
Staffanstorpissa, Skänessa. Hän oli syntynyt 
1 joulukuuta 1898. 

Vuonna 1964 hän siirtyi eläkkeelle täysin 
palvelleena ja muutti kotiseudulleen. Hän ei 
kuitenkaan jäänyt lepäämään, vaan toimi vie- 
lä kiertävänä pappina viimeisiin elinpäiviin- 
sä saakka. 

Meille Boräsin Inkerin suomalaisille hän oli 
nöyrä ja rakastettu ystävä. Muistamme erityi- 
sesti hänen korvaamattoman apunsa, kun 39 
vuotta sitten yritimme perustaa suomenkie- 
listä seurakuntaryhmää hänen johdollaan. En- 
tisenä merimiespappina Nils Tofft ymmärsi, 
mitä merkitsee kuulla Jumalan sanaa omalla 
äidinkielellään. 

Nils Tofft osallistui usein inkeriläisten tilai- 
suuksiin, piti tervehdyspuheita ja osallistui jo- 
pa järjestelyihin. Ensimmäisissä kesäjuhlissa 
hän tarjosi juhlapäivälliset kutsuvieraille kau- 
punginhotellissa. 

Nils Tofftin voidaan sanoa noudattaneen 
Jeesuksen kehotusta: »Jos joku pakottaa sinua 
yhden virstan matkalle, kulje hänen kanssaan 
kaksi. Anna sille, joka sinulta anoo, äläkä 
käännä selkääsi sille, joka sinulta lainaa pyy- 
tää.» 

Muistelemme kiitollisuudella ystäväämme 
sekä Jeesusta Kristusta, joka johdattaa ystävät 
luoksemme. 

Mikko Närhi 



Rakkaamme 

PAAVO KORKKA 

s. 20. 12. 1894 Lempäälässä 
k. 1.9. 1986 Haminassa 

Kaipaamaan jäivät 

Lapset, lastenlapset ja 

Iastenlastenlapset 

Sisaret Ida ja Mari 

Neuvostoliitossa 

Muut sukulaiset ja ystävät 

Soi kappelin kellot hiljaa 
ylitse kauniin kirkkoinaan, 
sinne saatamme isämme rakkaan 
äidin vierelle nukkumaan. 

Rakkaamme siunattu lauantaina 13. 
9. 86 klo 12.00 Ristiniemen kappe- 
lissa. 



Joukostamme ovat poistuneet: 


Juho Poikolainen * 17. 11 


. 1932, 


t 10. 4. 1986 Göteborgissa 




Armas Mullo * 5. 6. 1909, 


t 1.4. 


1986 Dalsjöforsissa 




Pekka Korpelainen * 20. 1 


. 1900, 


t 15. 6. 1986 Boräsissa 




Tahvo Raski * 6.5. 1915, - 


\ 16.6. 


1986 Rydboholmissa 






UUTISIA 



Inkerin suomalaisten keskusliiton johtokun- 
ta kokoontui 20 päivä kesäkuuta 1986 Möln- 
dalissa, Ruotsissa. 

Johtokunnan kokoonpano toimintavuodeksi 
1. 5. 1986—30. 4. 1987 on seuraava: Armas 
Paakkonen (puh.joht.), Alfred Saklantti (vpj.), 
Viktor Aitman (siht.), Viktor Kainelainen (ra- 
hast.hoit.), Viktor Pajunen (inform.hoit.), Toi- 
vo Folkesten, Lilja Hedbom, Veikko Karkko- 
nen ja Nikolai Rokka. 

Varajäseninä ovat: Irene Carlsson, Markku 
Kemppi ja Nikolai Tiurinen. Tilintarkastajik- 
si valittiin Inkeri Peterson ja Roland Rande- 
felt sekä varalle Elvi Häyhänen ja Viktor Jak- 
dal. Allekirjoitusvaltuus on Armas Paakkosel- 
la ja Viktor Kainelaisella. 



Tunnetko heitä? 



Valokuvassa on isäni sisar Iida, o. s. Tabell, 
s. 3. 1. 1892 Pielavedellä sekä hänen miehen- 
sä (Nikolajev). Valokuvattu Pietarissa. Tätini 
on asunut maaliskuuhun 1913 saakka joitakin 
vuosia Rääpyvän pappilassa setänsä kirkko- 
herra Abel Raunion perheessä. Isäni Risto Ta- 
bell on ollut myös siellä. Myöhemmin Iidan 
perhe on asunut Leningradin lähellä Parkalas- 
sa. Lapsia Iidalla on ollut ainakin Mikko, s. 
2. 4. 1920 Parkalassa, kaksi Mikkoa vanhem- 
paa poikaa, yksi vuonna 1922 syntynyt poi- 
ka ja tytär (Hanna?), s. 1934. 

Jos olet tuntenut näitä henkilöitä, ketä ta- 
hansa heistä, olen kiitollinen pienistäkin tie- 
doista. Rohkene kirjoittaa osoitteella: Veikko 
Tabell, PL 10, 72600 Keitele. Vastaan kirjee- 
seesi. 



ISK on julkaissut 39 sivuisen kuvateoksen 
Det svunna Ingermanland (Kadonnut Inkeri), 
jota on painettu 500 kappaletta. Sen myynti- 
hinta on 50 kruunua. Teos käsittelee maise- 
maa, rakennuksia, työtä, kirkkoa, koulua, juh- 
lia, leikkejä ja evakuointia sekä nykyistä tilan- 
netta. Runsas mustavalkoinen valokuva-aineis- 
to on pääosin Antti Hämäläisen teoksesta Ka- 
donnutta Inkeriä. 



UUTISIA 



Anteeksi 



Förlot 



Inkeriläisten kesäjuhlilla täällä Mölndalis- 
sa kesäkuun 21. tänä vuonna osanottajien pi- 
ti saada postikortteihin erikoismuistoleima. 
Postin puolelta olimme asettaneet erityisen 
postilaatikon juhlapaikalle ja siihen pantiin 
aika paljon postikortteja. Kun olimme tyhjen- 
täneet postilaatikon, tapahtui se mikä ei saa 
tapahtua. Postikortit joutuivat lajitteluun en- 
nenkuin olimme ehtineet laittaa niihin muis- 
toleimaa. Kun huomasimme virheen, meillä 
ei enää ollut mahdollisuutta korjata sitä. Pos- 
tikortit oli jo lajiteltu ja lähetetty matkalle. 
Olemme todella pahoillamme siitä, että tällais- 
ta voi tapahtua, ja pyydämme sekä juhlan jär- 
jestäjiltä että postikorttien lähettäjiltä anteeksi. 

Korvataksemme niille, jotka täten jäivät lei- 
matta, tarjoamme nyt perästäpäin mahdolli- 
suuden saada postikortteja leimatuksi erikois- 
muistoleimasimella. Tee tällä tavoin: Pane ne 
postikortit, johon haluat leiman, kirjekuoreen 
ja postita osoitteella: Postmästaren, Postkon- 
toret, 431 20 Mölndal. Muista kirjoittaa pos- 
tikortteihin vastaanottajan täydellinen nimi ja 
osoite. Kaikkiin postikortteihin, jotka saapu- 
vat meille ennen marraskuun 14. päivää, lai- 
tamme postimerkin ja erikoismuistoleiman. 

Voit myös lähettää meille ainoastaan osoit- 
teita, niin lähetämme vastaanottajille kesäjuh- 
lakortteja muistoleiman kanssa. Silloin niihin 
kyllä ei tule tervehdystä. 

Hugo Ifverström 
postmästare, Mölndal 1 



Vid Ingermanländska Sommarfesten här i 
Mölndal den 21 juni i är skulle deltagarna ha 
möjlighet att fä vykort stämplade med en spe- 
ciell minnespoststämpel. Frän Postens sida 
hade vi en speciell brevläda uppsatt och i 
denna postades ett ganska stort antal vykort. 
Sedän vi tömt brevlädan inträffade det som 
inte fär inträffa: Vykorten kom ut i sorteringen 
innan vi hunnit förse dem med den speciella 
minnespoststämpeln. När vi uppmärksamma- 
de fadäsen, hade vi tyvärr ingen möjlighet att 
rätta tili den. Vykorten hade redan sorterats 
och skickats vidare. Vi är verkligen ledsna 
över att sädant här kan hända och ber säväl 
arrangörerna som avsändarna av vykorten om 
ursäkt. 

För att gottgöra de drabbade erbjuder vi nu 
dessa att i efterhand fä vykort stämplade med 
den speciella minnespoststämpeln. Gör sä här: 
Lägg de vykort som önskas stämplade i ett ku- 
vert adresserat tili Postmästaren, Postkonto- 
ret, 431 20 Mölndal. Glöm inte att pä vykorten 
skriva den adress tili vilken vi skall skicka 
dem. De vykort som vi fär hit senast den 14 
november i är kommer vi att frankera och 
stämpla med minnespoststämpeln. 

Det gär ocksä bra att skicka enbart adresser 
tili oss, sä skickar vi sommarfestens vykort tili 
adressaterna. I detta fall kan du förstäs inte 
fä med nägon hälsning. 

Hugo Ifverström 
postmästare, Mölndal 1 



Syksy 



Tummat vuoret, tum?nat vaarat, 
tumma virran vuo. 
Hiljaa virtaa merta kohden 
tummat vedet nuo. 



Tummat pilvet yli taivaan 
lännen suuntaan kulkevat. 
Huokuu yllä tumman tienoon 
tumma tunnelma — syksy. 

Juho Heikki Vaarula 



Kesäkuun ensimmäinen päivä 



Kerran oli ihmisiä, jotka eivät tienneet mi- 
tä onni on. Koska heidän oli paha olla ja he 
halusivat kiihkeästi löytää onnen, päättivät he 
lähettää jonkun etsimään sitä. Viisain heistä, 
vanha mies jolla oli pitkä valkoinen tukka ja 
kirkkaat silmät sanoi, että vain lapset voivat 
löytää onnen. Niinpä ihmiset päättivätkin lä- 
hettää matkaan pienen pojan, jonka käsket- 
tiin tuoda onni heille heti kun se olisi löyty- 
nyt. 

Kun poika lähti onnen etsintään oli syksy 
ja pimeä ilta. Vinkuva tuuli puhalsi vonkuen 
ja lennätti vesisadetta joka suuntaan. Poika 
kulki yksin ja peloissaan synkkää metsäpol- 
kua, kädet syvällä taskuissa, suuri musta vilt- 
tihattu päässään. Puut ja pensaat kahisivat ja 
kohahtelivat ja ilma haisi märälle maalle. 

Kauan ja pitkälle kuljettuaan poika löysi 
suuren mustan tammen alta istua nököttävän 
pörröhäntäisen oravan, jolla oli tammenterho 
käpäliensä välissä. Poika arveli, että ehkäpä 
eläimet tuntevatkin onnen paremmin ja lähes- 
tyi oravaa arkana. Hän nosti hattuaan ja ky- 
syi: »Anteeksi, mutta tiedätköhän sinä, mistä 
löytäisi onnen?» Orava vilkuili ja pälyili poi- 
kaa yhtä arkana kuin poika sitä ja vastasi sit- 
ten pienet, terävät hampaat välkähdellen: 

»Kyllä. Tiedän. Pähkinöitä. Pähkinöitä, päh- 
kinöitä. Kerään, kokoan, varastoin, taltioin, 
hamsteroin. Kaikenlaisia pähkinöitä. Sieltä 
sun täältä. Mistä vain löytyy. Sitä se on. Sitä 
on onni. Paljon kaikenlaisia pähkinöitä.» Pu- 
huessaan orava hypähteli levottomasti paikal- 
laan ja keikutteli häntäänsä. 

»Mutta orava hyvä, meillä ainakin on päh- 
kinöitä ja kaikkea muutakin sellaista ihan tar- 
peeksi, eikä meillä silti ole onnea», sanoi poi- 
ka murheellisesti. »Meillä ei ole onnea, vaik- 
ka meillä on pähkinöitä yllin kyllin.» Mutta 



orava ei enää kuunnellut, vaan puikahti mä- 
rän metsän mustiin kätköihin, jättäen pojan 
yksin. 



■# 



Ja poika kulki taas kauan ja etäälle, kunnes 
tuli talvi ja pakkanen. Illan alkaessa muuttua 
yöksi levittäytyivät tummat pilvet taivaalle ja 
tuli sakea lumituisku. Poika kahlasi paksus- 
sa märässä hangessa autiolla tiellä kun häntä 
vastaan lönkötteli pörröturkkinen nallekarhu. 
»Herra nalle», lausahti poika ujosti. »Saanko 
kysyä sinulta jotakin? Voisitko sinä kertoa mi- 
nulle, mistä löytäisin onnen?» 

Nalle mörähti paksulla äänellä ja sanoi: 
»Oooonnenko?» Sitten se oli pitkän aikaa hil- 
jaa ja pyöritti nallenpäätänsä niin että korvat 
läpsähtelivät. »Olen myöhästynyt talviunilta. 
Ei ole mitään tekemistä. Onni on kun sataa 
lunta ja onni on kun ei sada. Onni on vain nil- 
letellä ja nalletella, killetellä ja kalletella. Kai- 
ken päivää laiskotella. Onni on kun ei ole mi- 
tään tekemistä.» Sitten nalle kaivoi korvaan- 
sa ja haukotteli. 

»Ei meilläkään ole mitään tekemistä, ja kyllä 
meilläkin sataa lunta eikä meilläkään aina sa- 
da lunta», vastasi poika nallelle. »Mutta siitä 
huolimatta meillä ei ole onnea. Lähettivät mi- 
nut etsimään sitä, mutta olen kulkenut var- 
maan jo melkein maailman ympäri sitä löy- 
tämättä.» 

»Jaa-a», virkkoi nalleja mennä lätysteli mat- 
koihinsa lihava ruumis heilahdellen. Pojan ei 
auttanut muu kuin jatkaa taas yksinäistä mat- 
kaansa. 



* 



Joulu tuli ja joulu menijä saapui tammikuu. 
Nyt ei satanut lunta, vaan taivas oli pilvetön 
ja kuu ja tähdet kiiltelivät kuin jotkin suuret 
koristeet. Pakkanen oli kova ja lumi narisi po- 
jan kenkien alla. Maisema oli kumpuileva tien 
mutkitellessa suurten lumivallien reunusta- 
mana. Pimeässä erottui siellä täällä joidenkin 
rakennusten tummia ja pelottavia ääriviivo- 
ja. Oli keskiyö. Poika katsahti taivaalle ja hä- 
nen päähänsä pälkähti kysyä kuulta, tiesikö 
se mitään onnesta. 

»Ei saa kysyä», tokaisi kuu äreästi. »Eikö si- 
nulla ole hyödyllisempää tekemistä kuin et- 
siä onnea! Luuletkos sillä elämässä selviyty- 
väsi? Työtä, työtä sinä joudut tekemään ja 
täyttämään velvollisuutesi. Oletko siivonnut 
leikkikalusi laatikkoon? Oletko syönyt aamu- 
puurosi kiltisti? Et kai ole kiukutellut äidille? 
Lasten pitää olla kilttejä. Lasten pitää totella. 
Aikuisena pitää raataa ja tehdä työtä ja olla 
velvollisuudentuntoinen. Sinun on hyvä op- 
pia se jo nyt. Siitä se onnikin sitten tulee.» 

»Mutta kun minut on käsketty etsimään on- 
nea. Ei tämä minusta ollenkaan hauskaa ole. 
Ja minä olen siivonnut leikkikaluni laatik- 
koon, olen syönyt puuroni enkä ole kiukutel- 
lut äidille ja minä olen ollut kiltti ja totellut, 
mutta minä en ole onnellinen. Meillä ei ole 
»onnea», puhui poika hyvin surullisena. Sil- 
loin kuu meni pilveen ja tuli pimeä kuin sä- 
kissä. Pimeästä ilmaantui peikko, joka oli pie- 
ni ja laiha ja tulenpalavan kiukkuinen. Se pu- 
hisi itsekseen ja potkiskeli lumipaakkuja kor- 
kealle ilmaan. 

»Sinä et varmaankaan tiedä, mistä löytäisi 
onnen?» poika kysyi peikolta. 

»Onnenko! Pyh ja pah! Sitä ei ole olemas- 
sakaan! Minua kiukuttaa ja harmittaa ja su- 
ruttaa ihan kaikki! Kaikki ovat tyhmiä ja il- 
keitä enkä minä piittaa kenestäkään! Onnea 
ei ole olemassakaan eikä mokomaa tarvita- 
kaan! Joskus minä vielä näytän kaikille kuin- 
ka ilkeä osaan olla! Sittenpä saavat nähdä!» 

»Mutta jos onnea ei ole olemassa, niin mis- 
tä sitten on sellainen sana keksitty? Minäkään 
ei ole onnellinen, mutta en minä silti ole noin 
ilkeä ja kiukkuinen kuin sinä. Minä olen vain 
surullinen. Minun täytyy löytää onni, muu- 
ten en uskalla mennä kotiin.» Peikko ei kui- 
tenkaan välittänyt pojan puheesta, vaan hy- 
pähteli tiehensä kiukkuaan ähisten. 



* 



Poika kulki jälleen pitkät matkat kävellen 
koko talven. Sitten lumet alkoivat vähitellen 
sulaa ja aurinkokin jo hiukan lämmitti. Päi- 
visin riitti valoa pidempään kuin aiemmin, ei- 
kä aamulla herätessäkään ollut niin pimeää 
kuin vielä jokin aikaa sitten. Poika käveli hiek- 
katiellä, jolla oli syviä lammikoita ja solisten 
virtaavia puroja. Tieltä poika poikkesi välillä 
metsään, ja siellä oli jo pieniä päiviä ja paik- 
ka paikoin hiukan vihertävää. 

Äkkiä hänen eteensä ilmaantui enkelikeiju, 
joka oli puhdas ja kaunis ja kirkas. Se leijaili 
kevyin liikkein ilmassa, aivan kuin unissa, hy- 
myillen pojalle lempeästi. »Rakas ystävä, mi- 
tä etsit?» enkelikeiju kysyi. 

»Onnea», poika vastasi henkeään pidätellen. 
»Minä etsin onnea, kuinka löytäisin sen?» 

»Mutta onneahan on kaikki paikat tulvil- 
laan! Kuinka sinä et näe sitä? Voi sinua poi- 
kaparka, miksi olet noin surullinen, kuinka 
saatatkin olla noin surullinen!» Enkelikeiju hy- 
myili makeasti kallistaen hiukan päätään ja 
yritti silittää pojan hiuksia, mutta poika väis- 
ti. »On niin paljon, mistä voisi olla onnellinen 
ja suorastaan täytyy olla onnellinen. Olethan 
aivan kiittämätön, jos et osaa iloita mistään. 
Voi sinua kummallista poikaa!» 

»Kyllä minä tiedän, että minun pitäisi olla 
onnellinen, mutta kun minä en ole!» vastasi 
poika itku kurkussa. »Ja olkoon vain onnea 
kaikkialla, minulla ei ole. Minä etsin onnea 
viedäkseni sitä sitten kotiinkin, sillä kenellä- 
kään meillä ei ole onnea. Sinä et varmaan voi 
tietää, millaista on kun aina vain on paha mie- 
li!» Tuohtuneena poika jatkoi matkaansa jät- 
täen enkelikeijun nauttimaan onnestaan. 



# 



Sitten kun toukokuu oli lopuillaan oli kaik- 
ki lumi ja jää jo sulanut, eikä maakaan enää 
oikeastaan tuoksunut keväälle vaan jo kesäl- 
le. Pojan voimat alkoivat kuitenkin loppua. 
Toukokuun kaksi viimeistä päivää hän käve- 
li kuin unissaan, malttamatta enää pysähtyä 
edes yöksi. Hän oli jo etsinyt onnea kaikkial- 
ta mistä ikinä sitä saattoi yrittää tavoittaa ja 
kaikki oli ollut niin turhaa. Hän oli kiertänyt 
maailman moneen kertaan ja etsinyt ja yrit- 
tänyt ja uskonut ja toivonut ja epäillyt ja ojen- 
tanut käsiään ja kurottanut, mutta onnea hän 
ei ollut löytänyt. Mitä hän siis enää saattoi 
tehdä? 

Sitten sarasti kesäkuun ensimmäinen päivä. 
Kesä oli tullut, maa oli vihreä ja ilma oli täyn- 
nä hyönteisten ja paksujen karvaisten kima- 
laisten surinaa ja hyrinää ja lintujen lauluja. 
Kostea multa tuoksui ja ruoho tuoksui ja ku- 
kat tuoksuivat ja tuuli ajoi pientä valkeaa pil- 
veä pitkin taivasta ja oli niin kirkasta, ettei voi- 
tunut edes katsoa. 

Väsynyt poika, joka ei osannut etsiä onnea 
enää yhtään mistään, ei voinut muuta kuin 
heittäytyä tyhjänä ja uupuneena nurmelle les- 
kenlehtien sekaan. Ja hänen siinä maatessaan 



silmät kiinni kasvot kuumaa aurinkoa vasten 
alkoi kaikki pyöriä hänen päässään ja tuntui 
kuin hänen sisältään, omasta sydämestä, oli- 
si alkanut kuulua sanatonta laulua, joka muut- 
ti kaiken niin keveäksi ja pehmeäksi. Silloin 
aivan sanoin kuvaamaton onnen tunne valtasi 
pojan mielen, ja tuntui ettei se enää milloin- 
kaan voinut kadota häneltä. Poika oli onnel- 
linen. Mutta miten ihmeessä hän voisi kos- 
kaan viedä onnen niille, jotka olivat hänet lä- 
hettäneet! 

Järvisaaren orpo 



PRESIDENTTI KEKKOSEN 
MUISTOLLE 



Onko Suomess toista kettää 
joka vastaa Urho-settää? 
Tuskin löytyy toista kertaa 
Urkin vertaa. . . 

En mie kysy teiltä suotta 

25 vuotta oli Urho vallan kahvas 

häneen luotti rahvas 



Kun hän tuli Eestin paattiin 
huomas heti diplomaattii 
Osas joka puolella 
puhella niin huolella. 

Tai kun saapui Moskovaan 
kaupat syntyi kautta maan. 



Oli paras diplomaatti 
pelännyt ei attentaattii 
vaikka ympärillä »pakasti» 
Häntä kaikki rakasti. 

Oli urheilija hyvä 
huumorinsa oli syvä. 
Veti Paasikiven linjaa 
Häntä kunnioitan hiljaa. 



Ainoa kysymys on auki 
oliko se suurin hauki 
jonka Urho kerran sai? 
Taisi kehuskella vain. 
Ja myös noita saunajuttui 
ne on lähemmil vaan tuttui. 
Mutta sinipassin sain 
Hänen kautta, tottakai. 



— Järvisaaren Einari. 

Kesämuistoja 




Helsingin Inkerikuoro esiintyi Turun juhlilla. 



Lauri Honko piti erittäin kiinnostavan esitelmän. 
12 



URHEILU SPORT URHEILU SPORT URH 



Juhannusjuhlat Kvarnbyvallenissa 
Midsommar spelen i Kvarnbyvallen 

21. 6. 1986 
Urheilutuloksia 



Juoksu — Löpning 60 m 

Pojat — pojkar 14 vuolta — är: 

1. Tomi Salo (Hyvinkää) 9,5; 2. Henrik Aitman (GSIK) 10,4. 
Pojat — pojkar 10 vuotta — är: 

1. Erik Kennvika (GSIK) 12,0; 2. Martin Brandin (GSIK) 12,2; 3. Anders Jakdal (GSIK) 12,3. 
Tytöt — flickor 10 vuotta — är: 

1. Marina Jakdal 12,5; 2. Karin Kennvik 13,5. 

Lentopallo — volleyboll 
GSIK - Boräs IK 0-3. 
Joukkueet — Laguppställning: 

GSIK: Iris Pylsy, Inkeri Peterson, Viktor Aitman, Eino Paakkonen, Dennis Disfors, Valter 

Disfors. 
Boräs: Viktor Kainelainen, Toivo Paukkonen, Elvi Häyhänen, Gisela Häyhänen, Paul Häyhänen, 

Peter Häyhänen. 



Poppi 

1. Suomi 

2. Boräs 

3. GSIK 



Joukkueet — Laguppställning: 

Suomi: Arvo Kytövaara, Yrjö Korkkinen, Arne Kopponen, Oskari Toivokainen. 
Boräs: Eetu Rantanen, Tauno Kukkonen, Viktor Tilkku, Juho Soittu. 
GSIK: Väinö Korkka, Risto Soikkeli, Toivo Paakkonen, Juhani Kustfält. 

Toimitussihteeriltä 



Orjat ja unelmat 



Suomen evankelis-luterilainen kirkko on eh- 
dottanut poistettavaksi uudesta virsikirjasta 
virren 440 »Jo vääryys vallan saapi ...» Har- 
mi. Sorretut ihmiset ovat kautta historian il- 
maisseet kärsimyksiään ja ahdistustaan juuri 
lauluilla. Inkeriläisillä on ollut maaorjaru- 
nonsa. 

Venäläisen maaorjuuden juuret ulottuvat 
1100-luvulle asti. 1500-luvulla maaorjalaitos 
vakiintui lopullisesti, kun aatelisto ryhtyi 
maksattamaan veroja ja teettämään työtä ta- 
lonpojilla korvaukseksi siitä, että asepalve- 
luun velvoitettu aateli palveli valtiota. Pieta- 
ri Suuren aikana maaorjuus sai lopullisen 
muotonsa. 

Tilanomistajat eivät varsinaisesti omistaneet 
talonpoikia, vaan ainoastaan heidän maansa, 
joihin he olivat sidotut. Verot, maksut ja eri- 
lainen ylimääräinen työ ajoivat maaorjat to- 
della ahtaalle. 

Pääasiassa Keski- ja Länsi-Inkerissä tunne- 
tussa runossa »Kuulkaa kuninkaan valta!» ker- 
rotaan muun muassa: 

»Tuoli on huonossa hovissa 
Paha herra parsinassa 
Tuolla pienet pieksetään 
Maahan pannaha matalat.» 

»Kuka ei kelloihin kerinnyt 
Eikä tullut tuntiloihin 
Sille paukkivat patukat 
Vinku vitsat pihlajaiset.» 

Yhteiskunnan »pieniä» ja »matalia» siis ruos- 
kittiin hovissa. Työstä myöhästymisestä ran- 
gaistiin pieksemällä vitsoin ja pampuin. 

Vuonna 1861 Aleksanteri II lakkautti maa- 
orjuuden, koska se hidasti maan taloudellis- 
ta ja yhteiskunnallista kehitystä. Tapahtumien 
kulku muistutti siten nykyistä tilannetta Etelä- 
Afrikassa, jossa talouselämä olisi valmis rotu- 
sortojärjestelmän purkamiseen taloudellisten 
etujensa tähden. 



Pohjois-Amerikassa neekeriorjat ilmaisivat 
myöskin ahdinkonsa lauluina. Olli Alho ker- 
too väitöskirjassaan muun muassa eräästä or- 
jasta, jolla oli tapana istua isännän antaman 
selkäsaunan jälkeen kannon päähän ja laulaa 
»Kukaan ei tiedä kurjuutta jonka olen nähnyt, 
kukaan ei tiedä paitsi Jeesus». 

Negrospirituaaleissa yhdistyivät maanpääl- 
linen ja tuonpuoleinen taivas ja helvetti. Ti- 
lanteesta riippuen samat laulut olivat joko us- 
konnollisia tai yhteiskunnallisia. Toisinaan or- 
jat samastivat vapauttajansa presidentti Lin- 
colnin Kristukseen. 

Edelleen samoja ajatuskulkuja löytyy jamai- 
kalaisesta reggae-musiikista. Sen taustalla vai- 
kuttaa rastafari-uskonto, joka yhdistää Van- 
haa testamenttia ja afrikkalaisuutta. Reggae- 
lauluissa valkoisen miehen kulttuuria kuva- 
taan Baabeliksi, jonka päälle on vielä satava 
tulta ja tulikiveä. Silloin Jumala, Jah, vapaut- 
taa lapsensa eli mustat rastafarit. Eräässä Bob 
Marleyn laulussa todetaan: »Vapauttakaa it- 
senne henkisestä orjuudesta, vain me itse 
voimme vapauttaa mielemme.» 

Rahan valta on mahtava. Se voi tehdä ihmi- 
sestä orjan tai vapaan. Mutta vielä mahtavam- 
pia ovat ne opit ja ideologiat, jotka voivat or- 
juuttaa ihmisen mielen. Orjista orjin on se, jol- 
la ei enää ole edes unelmia. Suotta ei ihmisoi- 
keustaistelija Martin Luther King sanonut vii- 
meisessä puheessaan: »Minulla on unelma ...» 

Ajankohtaisia ilmoituksia 



TURUN PAIKALLISOSASTO 

Kuluvana vuonna pidetään Karjalaisten talossa Itäpellontie 22 seuraavat tilaisuudet: 
Pyhäinpäivä 1. 11. klo 13 (Kivellä klo 12) 
Joulujuhla 26. 12. 

Kaikki tilaisuudet paitsi Pyhäinpäivän juhla alkavat klo 14.00. Tervetuloa! 

Johtokunta 

SEUKKOSEURA 

kokoontuu syyskaudella 1986 torstaisin klo 13.00 Inkerikodissa seuraavasti: 

Marraskuussa 6. ja 27. pv. 
Joulukuussa 11. pv. 

Seukkoseuran toimintaa koskeviin tiedusteluihin vastaa Susanna Kössi, puh. 335 058. 

HELSINGIN PAIKALLISOSASTO 

Tilaisuudet Inkerikodissa Karjala-talolla. Lokakuussa 26. 10. klo 14. Marraskuussa su 23. 11. 
klo 12 pikkujoulujuhla ja joulumyyjäiset, klo 14 joulujuhla Laatokka-salissa. Tervetuloa! Joulu- 
kuussa ei ole kuukausitilaisuutta. 

INKERI-KUORON SYYSKAUSI 

Kuoroon kaivataan lisää laulajia. Hyvät inkeriläiset, teidän joukostanne löytyy varmasti mon- 
ta laulutaitoista, jotka asutte tässä Helsingin ympäristössä. Teitä tarvitaan mukaan. Inkeri- 
kuorolla on pätevä johtaja mutta laulajia tarvitaan lisää, että toiminta voisi edelleen jatkua. 
Harjoitukset ovat joka tiistai klo 17—19 Inkerikodissa. Tervetuloa. 



AUTA PAKOLAISTA 
SOMALIASSA JA ETIOPIASSA 

FIVKTING 

FLVCTNINC 

FIVKTNING 

FLÖTTAMENN 

PAKOLAINEN 

Pankkisiirto 9363 86 Postisiirto 1 93568-2 



Levitä Inkeri-tietoutta, tilaa asiamiehiltämme 
Inkeri-aiheista kirjallisuutta 



Saatavana Suomesta sekä Ruotsista 



Saini Laurikkala 

Rovasti S. J. Laurikkalan 

elämäkerta 
Aapo Iho 

Hietajyvä, valitut runot 
Helli Suominen 

Mooses Putron elämäkertal5 mk (15 kr) 

Äänilevyjä 

Inkerikuoro 

Nouse Inkeri ym. 

Lauri Santtu 

Murrejuttuja 

Gävlen kuoro 
Inkerin pöytälippuja 
Inkerin postimerkkejä sarja 
Adresseja 

Rintaneula Inkerin vaakuna 
Tarra Inkerin lippu 



30 mk (35 kr) 



20 mk (25 kr) 



15 mk (25 kr) 

15 mk (25 kr) 
30 mk (35 kr) 
25 mk (25 kr) 
50 mk (75 kr) 
20 mk (25 kr) 
10 mk (10 kr) 
5 mk (5 kr) 



Saatavana Suomesta 

Juhani Jääskeläinen 

Inkerin kirkon tuho 70 mk 

Aapo Metiäinen 

Inkerin Ev.Lut. kirkon 350 v. 

muistojulkaisu 40 mk 

Pertti Virtaranta 

Sananlaskuja ja arvoituksia 40 mk 



Katri Peräläinen, inkeriläinen 
kielenoppaani 

Inkeriläisten Viestin irtonumeroita. 

Saatavana Ruotsista 
Isien Usko muistojulkaisu 
Kemppi 

Fenno-Ingria lauluja 

Ristiltä ripille 
Aatami Kuortti 

Tapahtui Inkerissä 

Inkerin kirkon vaikeita vuosia 

Juhana Inkerinsuomalainen 

Aloitettava alusta 



15 mk 



10 kr 

5 kr 
10 kr 



Kaikkien hinta Ruotsissa 


25 kr 


Eino Hanski 




Heimopataljoona 


50 kr 


Uno Hammarström 




Ingermanländarna som flydde tili 




Sverige 


30 kr 


Viktor Pajunen 




Ingermanland - en kort historik 


5 kr 


Birger Thuresson 




Lilja - flyktingflickan frän 




Ingermanland 


60 kr 


Postikortti Haaparannan muistolaatta 


lkr 


Postikortti Örebron muistokivi 


lkr 


Kalevala och de finska folksänger- 




nas värld 


70 kr 



Vammala 1986 Vammalan Kirjapaino Oy 






inkeriläisten viesti 



Marraskuussa maa 

kuolee 
Jääkuoressaan odottaa 

kevään kyyneliä 



numero 11 



marraskuu 1986 



inkeriläisten viesti 



TOIMITUS Päätoimittaja: 

Matti Vironmäki, puh. (90) 631 285 

Toimitussihteeri : 

Ilkka Pyysiäinen, puh. 90-803 3687 

Matinkartanontie 2 C 30, 

02230 Espoo 

(toimituksen osoite) 

KONTTORI Lehden ym. tuotteiden tilaukset, osoitteet, jäsen- 

maksut yms. 

Inkerikoti, Karjalatalo, Käpylänkuja 1, 
00610 Helsinki 

Puh. (90) 793 796 tai (90) 8732 095 
Anneli Korkkinen 
Postisiirtotili Hki 30636-4 

TILAUSHINTA 80 mk/vsk kotimaassa, Ruotsissa 120 kr v. 1987 

ILMOITUSHINNAT 1/1 sivu mk 500 mk 

1/2 » 300 mk 

1/4 » » 200 mk 
Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 

Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS R.Y. 

PÄÄASIAMIES Armas Paakkonen 

RUOTSISSA Tingsgatan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

SIVISTYSSÄÄTIÖ Hallituksen puheenjohtaja: Matti Vironmäki, 

Tehtaank. 5 E 43, 00140 Helsinki 
Puh. (90) 631 285 
Säätiön postisiirtotili 146660-1 



KESKIAUKEAMAN VALOKUVA: 

Valkeasaarelaisen raittiusseura Rajalan voitokas mieskuoro. Kuoroa johti suutarimestari Putkonen 
täristä. Oikealta vasemmalle: Kauno Järvinen, takana Toivo Järvinen, edessä herra Finnholm, kuo> 
johtaja Putkonen, takana Frans Helminen, J. Juutilainen, Vilho Järvinen, herrat Paukkunen ja Le 
nen sekä Vilho Ruokonen. Kuvan lähetti Kirsti Santtu, Järvisen veljesten käly. 



Kolmas maailma? 



Suomessa on käynnissä keräyskampanja 
Etiopian ja Somalian pakolaisten hyväksi. 

Keräys voidaan asettaa laajempiin puittei- 
siin. Voimme kysyä, miten meidän hyvin- 
vointivaltioiden asukkaiden tulisi suhtautua 
köyhien maiden ongelmiin. 

Me kaikki tiedämme, että maailmassa on 
miljoonia ihmisiä, joilla ei ole hyvä olla. Ny- 
kyaikainen tiedonvälitys on tehokasta. Tele- 
visio ja lehdistö tuovat kolmannen maailman 
hädän jatkuvasti olohuoneisiimme. 

Tämä onkin aivan oikein, sillä eihän tosi- 
asiassa ole mitään toista tai kolmatta maail- 
maa. Meillä on vain tämä yksi yhteinen maail- 
mamme. Puhe »kolmannesta maailmasta» aut- 
taa vain unohtamaan. 

Mutta toisaalta toisten hädän näkeminen 
turruttaa. Satojen tuhansien ihmisten kuole- 
minen on käsittämätön asia. Se ei enää oike- 
astaan kosketa meitä. Se on liian paljon, liian 
pahaa. Sitä ei voi ymmärtää, siihen ei osaa 
suhtautua mitenkään. 

Sillä mitä minä voisin tehdä? Yksityinen ih- 
minen voi vain nostaa kätensä torjuvasti ja sa- 
noa: »Ei se ole minun syyni. Älkää minua kat- 
soko.» 

Sata tuhatta ihmistä on vain kasvoton mas- 
sa. Joukko kuihtuneita jäseniä ja turvonneita 
vatsoja. Surkea massa, joka pilaa iltamme 
ilmaantumalla televisioruutuun juuri ennen 
Dallasia. 

Ei ihme, että jotkut sanovat: »Turha niitä on 
auttaa, kuolkoot rauhassa. Se on luonnonla- 



ki.» Arvellaan, ettei muutaman pelastaminen 
kannata, kun niin paljon kuolee kumminkin. 
Tai ettei hyödytä ruokkia sairaita, jotka eivät 
kuitenkaan koskaan tule toipumaan ennal- 
leen. 

Sanotaan jopa, että on vain hyvä kun ihmi- 
siä kuolee nälkään maissa, joissa heitä on 
muutenkin liikaa. Myös sanotaan, että he ovat 
käyttäneet luontaisen elinympäristönsä lop- 
puun. On suorastaan väärin ja vaarallista lä- 
hettää kehitysapua tällaisiin maihin. 

Mutta pakolaiset, kärsivät ja kuolevat eivät 
ole vain nimetöntä massaa. Massa koostuu ih- 
misyksilöistä. Jokainen on jonkun isä, äiti, sis- 
ko, veli, jokainen on jonkun rakas. Tai aina- 
kin pitäisi olla. Jokainen heistä on ihminen ku- 
ten sinä ja minä. Hänellä on ajatukset, tunteet, 
pelot, toiveet. 

Miksi heidän kuuluisi kuolla, mutta ei mei- 
dän? Täällä hyvinvointivaltioissa ihmistä pi- 
detään hengissä vaikka väkisin, viimeiseen 
asti. Ei kukaan sano, että heidän kuolemansa 
vain edesauttaisi väestökasvun ongelman rat- 
kaisussa. 

Voidaan väittää vastaan, että väestökasvun 
ongelma on juuri kolmansien maiden ongel- 
ma. Mutta tosiasiana on ja pysyy, että maail- 
man tiheimmin asutut maat löytyvät Euroo- 
pasta, Hollanti kärjessä ainakin joitakin vuo- 
sia sitten. 

Ei myöskään voida väittää, että »kolmannet 
maat» olisivat käyttäneet luonnonpohjansa 
loppuun. Me itse olemme käyttäneet siitä huo- 
mattavan osan. Käytämme heidän kalastusve- 
siään ja maataan kahvin, teen, banaanien, 



eläinrehun ynnä muun tuottamiseen. Pohjois- 
maiden asukkaat ovat nykyisen elintasonsa 
ylläpitämisessä riippuvaisia viidestä miljoo- 
nasta hehtaarista toisissa maanosissa sijaitse- 
vaa maata. 

Tämän kirjoituksen tarkoitus ei ole saarna- 
ta, moralisoida tai herättää ahdistusta ja syyl- 
lisyyttä. Sellainen ei hyödytä mitään. Myös- 
kään valmiita vastauksia ongelmiin ei ole. 



Tarkoitus on vain muistuttaa, ettei kyse ole 
»heistä» ja »meistä», vaan ainoastaan meistä, 
mustista, valkoisista ja keltaisista, maapallon 
asukkaista, jotka ovat veljiä keskenään. Vel- 
jeys on tärkeämpää kuin »vapaa kilpailu», »ta- 
loudellinen kasvu», »elintaso» ja »menestymi- 
nen». Ihminen on ihmisen ainoa veli, kuten 
Mika VValtari sanoi. 

IP 



ARVOISAT TILAAJAMME 

Suomessa ja Ruotsissa 



Tämän numeron välissä on jälleen tilillepanokortti jolla pyydämme Teitä uudista- 
maan Inkeriläisten Viestin tilauksenne vuodelle 1987. 

Tilausmaksun pyydämme suorittamaan mieluummin jo tämän vuoden puolella, 
mutta viimeistään 15. 1. 87 mennessä. Tilillepanokorttia täyttäessänne pyydämme 
Teitä huomioimaan seuraavat asiat: 

— kirjoittakaa korttiin ehdottomasti nimenne ja osoitteenne 

— jos osoitteenne on muuttunut merkitkää siitä huomautus 

— merkitkää rasti ruutuun entinen tai uusi tilaaja 

— jos tilaaja on eri henkilö kuin maksaja, merkitkää tilaajan nimi tiedonanto sarak- 
keeseen 

Nimi ja osoite tilillepanokortissa on välttämätön, ja merkintä entisestä tai uudesta 
tilaajasta helpottaa huomattavasti tilausten käsittelyä. Tämänkin vuoden aikana toi- 
mistoomme on tullut lukuisa määrä tilausmaksuja joista puuttuu maksajan/tilaajan 
nimi, ja koska nimettömiä maksuja ei voida kirjata aiheutuu siitä, että näiltä henki- 
löiltä lehden tilaus katkeaa. 

Viestin hinta vuodelle 1987 on sama kuin tänäkin vuonna eli 80 mk, Ruotsissa 
120 kr. 

Mikäli joku Teistä, hyvät tilaajamme, ei jostakin syystä halua uudistaa Inkeriläisten 
Viestin tilausta vuodelle 1987 pyydämme ilmoittamaan siitä joko kirjallisesti kont- 
torimme osoitteella, tai puh. 90-8732 095 Anneli Korkkinen, muutoin lehden tilaus 
jatkuu yli vuoden vaihteen. 

Ruotsissa tilausasioita hoitaa Armas Paakkonen, jonka osoitetiedot ovat etukannen 
sisäsivulla. 




Sauvaa heittää Tanja Mäkiranta, o. s. Hänninen. Aktiivisesti urheilevan Tanjan isä on Tuutarista. Etu- 
alalla peliä seuraavat Leena Jousimo ja Taimi Hyytiäinen. Kaikki kolme ovat turkulaisia, jotka voitti- 
vat helsinkiläiset kilpasisarensa vain yhdellä pisteellä. Kuva inkeriläisten kesäjuhlilta Turusta 5. 7. 1986. 



Kansanurheilua 



Inkeriläisten kesäjuhlilla on perinteisesti 
käyty heimo-ottelu inkeriläiset— karjalaiset 
kyykässä eli inkeriläisittäin pöpissä eli linna- 
pelissä. Jo 16 vuotta on kilvoiteltu Väinö Pie- 
tari Kekin lahjoittamasta kiertopalkinnosta. 
Nyt on kuitenkin saatu uusi, lähes samoin 
merkinnöin ja tunnuksin varustettu, Seppo 
Kekin lahjoittamana. 

Heimo-ottelujen historia alkoi vuonna 1967 
Helsingin kesäjuhlilla. Ottelu käytiin Munk- 
kiniemessä. Kilpailuun oli Väinö Pietari Kek- 
ki lahjoittanut komean Inkeri-pokaalin, josta 
taisteltiin vuosina 1967—1970. Sen päästyä 
Karjalan sivistysseuran kokoelmiin, aloitti 
uusi pokaali kiertonsa vuonna 1971. Siihen on 
kaiverrettu: Väinö Pietarin pokaali, kiertopal- 
kinto, kyykkä, inkeriläiset— karjalaiset. 



Vahinko, etteivät ottelun säännöt ole seu- 
ranneet pokaalin mukana. Nyt on tehty niin, 
että pokaaliin numero yksi on kaiverrettu vuo- 
sien 1971 — 1980 voittajajoukkueiden nimet. 
Ensimmäisen merkinnän ovat saaneet Turun 
inkeriläiset, kolmannen Helsingin inkeriläiset. 
Karjalaiset ovat saaneet merkintänsä kahdesti, 
inkeriläiset kuudesti. 

Periaatteessa Inkerin joukkue on voittanut 
omakseen myös toisen pokaalin, mikäli ote- 
taan kiertoperiodiksi kymmenen vuotta kuten 
edelliselläkin pokaalilla. Inkeriläisillä on jo 
kuusi kiinnitystä. Uuden kiertopalkinnon aloi- 
tusvuosi on 1981. Tällä hetkellä molemmat 
palkinnot ovat Inkeri-kodissa Helsingissä. 

Inkerin joukkue on muodostunut lähinnä 
turkulaisista ja helsinkiläisistä, jotka on valittu 



taitojensa perusteella. Juhlaottelujen puitteissa 
on ollut tapana järjestää myös mittava jouk- 
kuepelikilpailu, johon on kutsuttu vierailevia 
joukkueita. Kiitos näiden joukkuepelien mi- 
taleiden kustannuksista kuuluu Inkeriläisten 
Sivistyssäätiölle. Toivon mukaan ensi kesänä- 
kin tapahtuu jotakin näissä merkeissä. Turku 
ja Helsinki ovat vuorotellen hoitaneet hyvin 
asiansa näissä merkeissä. 



Ikivanhat kansanurheilun muodot voidaan 
katsoa kuuluviksi perinnekulttuuriin. Karja- 
lan liitto vaaliikin kyykkä sellaisenaan arvok- 
kaana. Heimo-ottelu perinteessä on elvytetty 
uudelleen vanha inkeriläinen vapaa-ajan viet- 
tomuoto. Tämän päivän harrastajat ovat hy- 
vin rinnastettavissa muiden perinteenlajien 
vaalijoihin kuten piirakan paistajiin, tarinan- 
kertojiin ja Inkerin muistajiin. 



O. Toivokainen 




Kolme parasta joukkuetta Turun kesäjuhlilta. Vasemmalla seisomassa A. Pollari, taempana A. Kop- 
ponen, sitten vaaleapuseroinen H. Halonen, E. Telkkinen, P. Kopponen, T Jämsä, L. Vanhanen, E. 
Väkiparta, O. Toivokainen, edessä kyykyssä vasemmalla]. Denisov, A. Säppi ja J. Toivokainen. Hel- 
singin inkeriläisten joukkue selvisi voittajaksi, Turun inkeriläiset tulivat toiseksi ja kolmannen sijan 
vei Karjalan Sivistysseuran joukkue. 




Turun ja Helsingin naisjoukkueet Turun kesäjuhlilla. 



Runo Puolasta 

Orpolapsi olen onneton 
Nuoruusaika oli iloton 
Synkät pilvet peitti auringon 
Lapsuuden paratiisi mennyt on 

Täällä ikävöin ja kaipailen 
Kotiani aina muistelen 
Oli koti mulla herttainen 
minä isän, äidin kukkainen 



Nyt olen outo matkamies 
Jo syntymästäni Herra ties 
et lapsuuskoti multa katoaa 
En vanhempaini kanssa elää saa 



Anna Nowik 



ÖDprttauatHta tmmmfa 



Kansalliseepoksemme Kalevalan kokoaja Elias 
Lönnrot julkaisi vuonna 1839 kirjan »Suomalai- 
sen talonpojan koti-lääkäri», joka oli mukailtu 
vastaavan tyyppisestä ruotsinkielisestä teokses- 
ta. Inkeriläisten viesti julkaisee muutaman kat- 
kelman hauskasta teoksesta. 



Ruuista 

Ruokia ja juomia tulee ruumiin rawinnok- 
si ja wirwotukseksi kohtuullisesti nauttia. 
Kaikki liika siinä asiassa on myrkkyä ruumiil- 
le. Waan kohtuus yllä pitää terweyden. Ei ole 
wielä yksikään katunut kohtuullisuuttansa. 

Kaswu-aineista nautitaan enimmäksi jy wiä 
ja potatoita (perunia). Waan muu, kun joutu- 



nut, kypsi ja puhdas wilja ei kelpaa leiwäksi. 
Wilulta ja ruosteelta wahingoittu on waarak- 
si temeydelle. 

Potatat ja muut kaswu-aineet owat lihan ja 
kalan kanssa keitettynä terweellisemmät syö- 
dä, kun ilman. Kehnowatsaisille, happamel- 
ta ja rewäisimeltä waiwatuille on hyvä wä- 
hemmin kaswin-wiljaa nauttia. 

Juoda ei pidä, kun ainoastaan janostunee- 
na. Kaikki mitä muuten makunsa wuoksi tahi 
ajanwietteeksi juodaan on ruumiille wahin- 
goksi. 

VViinasta 

Ei semminkään pitäisi nuorison wäkewäm- 
piä juomia milloinkaan nauttia. Niistä heille 

waan tulee paha tapa, kehno watsa ja elinkau- 
tinen wiheliäisyys. Oli ennen wanhaan tapa- 
na, nuorten naimatonten ei muuta kun puh- 
dasta wettä juoda. Ihmisyyden onneksi pitäi- 
si tämä tapa uudistettaman. Niin saattaisi wie- 
läki kuulla sanottawan: nuoret miehet naimat- 
tomat, wielä wiinan juomattomat. 

Kalja ja sahti owat täysi-ikäisille ja työmie- 
hille tahi laihoille ja huonohenkisille ihmisil- 
le soweliaat. Waan huonosti keitettynä, puo- 
likäyneinä, humaloimatta, ylen nuorena tahi 
wanhana ja happamina ne ei ole terweellisiä. 

Kylmiä juomia pitää wälttää semminki pa- 
lawalla ja kuumalla ruumiilla. Ymmärtämät- 
tömyys taikka huolettomuus tässä asiassa on 
saattanut monelle iänpäiwäisen kituwaisuu- 
den ja ennenaikaisen kuoleman. 

Kuitenki on kaikista wäkewistä juomista 
palowiina sekä erityisille ihmisille, että koko 
ihmissuwulle turmelewaisin. Se on juoma, jos- 
ta ihmiselle tosiaanki ei ole hyötyä, jos ei muu- 
tamissa erinomaisissa tiloissa, niinkuin ylel- 
lisissä rasituksissa, kowassa wilussa tahi kuu- 
muudessa, sateessa, uswassa ja sumussa, kos- 
ka sitä lääketten werosta wähä kerrallansa ja 
jolloin kulloin nautitaan. Semmoisissaki ta- 
pauksissa on kuitenki hywä olut paljon 
wirwoittawaisempi ja terweellisempi. 

Se (palowiina) polttaa ja korwentaa sisällyk- 
set, etteiwät woi täydellisesti ruokia sulentaa, 
josta usein pitkälliset rewäisimet, muut wat- 
sawiat ja kohtaukset saawat alkunsa, juontuu 
sitte weren seassa keuhkoihin, aiwoon ja ym- 
päri koko ruumiin, pilaa älyn, mielen, muis- 
tin, woiman ja muun kunnon, turwottaa, pö- 
histyttää ja wawistuttaa ihmisen, wähentää 
luonnollisen lämpimän ruumiissa, syyttää mo- 
ninaisia raskaimpia, ikuisia tauteja, heikkopäi- 



syyden, halwauswian, ampujan, kaaduttajan, 
ähkywikoja, wesiahman, luuwalon, wesipö- 
hön ja muita pöhötauteja, turwottumisen, 
kelta- ja keuhkotauteja, werisyljyn ynnä muita 
lukemattomia wikoja, joiden wiimeinen lop- 
pu on lewoton omatunto ja kauhistuttawa 
kuolema. 

Myös on werisillä tappeloilla, murhilla ja 
kaikenlaisilla pahatöillä tawallinen alkunsa 
palowiinasta. 



VVimmoista eli mielenliikunnoista 

Mielenliikunnot koskewat ruumiiseenki, sil- 
lä niin owat henki ja ruumis wälillänsä yhdis- 
tetyt, ettei kumpikaan mitään yksinänsä kär- 
si. Lepo, toiwo, tyyty wäisyys ja kohtuullinen 
ilo pitäwät ihmisen terweenä, ja wielä toisi- 
naan parantawat sairaanki. Mutta wahingol- 
linen on ylellinen ilo ja riemu, jos liiallinen 
suru, murhe ja alamielisyyski. 

Koska äkilliseltä mielenliikunnolta joku 
kowasti kohdataan, pitää waatteet ja nauhat 
hänen päältänsä heti hellitettämän, raitista 
ilmaa owen ja akkunain aukomalla huonee- 
seen laskettaman, kylmää wettä juoda anet- 
taman ja kowemmissa tapauksissa suoniki 
aukaistaman ja lawemankia (= peräruiske, 
toim. huom.) pantaman. 

Wielä tarkemmin tulee sairaan äkillisiä mie- 
lenliikuntoja waroa ja, min woipi, surut ja 
murheet mielestänsä heittää. Hän älköön 
itseänsä murheilla waiwatko, waan luotta- 
koon ja toiwokoon kaikki Jumalan sallimasta 
hänelle hywäksi olewan, jos kohta hän ei aina 
sitä käsittäisikään. 

Maria Pettisen muistolle 



Rakkauden Kuningas, Herra Jeesus kävi vie- 
railulla Gävlessä ja kutsui mukaansa ikuiseen 
rauhaan Maria Pettisen, o. s. Reko. Maria oli 
syntynyt 14 päivänä huhtikuuta 1924 Pappi- 
lan Aution kylässä, Venjoen seurakunnassa, 
Inkerissä. 

Puoliso, äiti, mummoja sisko sekä minulle 
hyvä ystävä siunattiin viimeiseen lepoon 12 
syyskuuta 1986 Gävlen hautausmaalla. 

Maria oli saanut kodin perintönä kristillisen 
uskon. Viimeisten parin vuoden aikana sai- 
raus heikensi hänen voimiaan, kunnes hän lo- 
pulta oli yli puoli vuotta vuoteen omana. Käy- 
dessäni usein häntä tervehtimässä, riitti meillä 
puhumista ja muistelemista kotimaastamme. 
Maria kuului aktiivisesti Inkeri-kerhoomme 
ja lauloi Gävlen Inkeri-kuorossa. 

Jumala oli suonut aurinkoisen ilman hauta- 



jaispäiväksi, joten kuoro saattoi laulaa haudal- 
la Marian lempilaulun. Hertta M. puhui, kiitti 
ja lauloi. Itse lausuin jäähyväisrunon. 

Muistotilaisuus pidettiin ravintola Engeltof- 
tassa, ja seurakunnan pastori piti kauniin 
muistopuheen muistuttaen meitä inkeriläisten 
vahvasta yhteenkuuluvuuden tunteestamme. 
Hän kehotti meitä muistamaan toisiamme ja 
erityisesti yksin jäänyttä puolisoa. 

Kuoro lauloi monta laulua vielä muistotilai- 
suudessa. Myös yhteislauluja laulettiin. 

Mariaa jäivät kaipaamaan haudalla niin kau- 
niit sanat lausunut puoliso Vieno, lapset, lap- 
senlapset, kaksi veljeä perheineen sekä suku- 
laiset, ystävät ja tuttavat. 

Hiljennyn kiitollisin ja siunaavin mielin Ma- 
rian muiston äärellä. 

Lempi Sjöberg 



Kuolleita 



Tuija Katri, s. 6. 2. 1898, k. 6. 9. 1986 Boräsissa. 



Rakas kummini 

ANNA-MARIA 
VAINIKKA 

s. 24. 8. 1905 Pajulan kylässä, Tuuta- 
rissa 

k. 23. 8. 1986 Helsingborissa, Ruot- 
sissa 

Kaivaten 

Risttyttö Hilma 



Aune 
Kiisseli 



s. 28. 12. 1902 Vuoleen Miikkulaisissa 
k. 23. 8. 1986 Vammalassa 

Kaivaten 
sisaret 

sisarten lapset perheineen 
muut sukulaiset ja ystävät 

KESÄMUISTOJA 




Ruotsin Inkeriläisten kuoro Turun juhlilla. 



Alfred Saklantti puhumassa 
Turun juhlilla. 

Toimitussihteeriltä 



Maailmanloppu 



Vesisade alkoi aamulla kun lähdin Lissabo- 
nista. Viikko oli ollut niin paahtavan kuuma, 
etten ollut jaksanut muuta kuin virua hotelli- 
huoneessa tai istua baarissa lasi Carlsbergia 
seuranani. 

Nyt sää oli pilvinen koko matkan Algarveen 
asti. Puolialastomiksi kuoritut korkkitammet 
taivuttivat nyrpeinä harmaan päänsä kellan- 
punaista maata kohden. Agavepensaiden pit- 
kät kukinnot työntyivät esiin kuin purjevenei- 
den mastot, joissa leijui keltaselkäisiä siilin- 
poikasia. 

Algarvessa paistoikin jo aurinko. Vaihdoin 
vaalean kesäpuvun ja Acapulcopaidan uima- 
housuihin ja sukelsin Atlanttiin nousuveden 
aikaan. Rannan olivat miehittäneet valkosää- 
riset turistit. Joidenkin olkapäitä koristivat 
auringon polttaman nahan lomasta vaalean- 
punaiset laikut. 

Päivällisen jälkeen poikkesin Sunset baariin 
juomaan Tequila Sunrisen. — Valitettavasti 
rannalla oli tänään kylmä, sanoi kiiltävähiuk- 
sinen baarimikko. 

— Niinkö, vastasin hajamielisesti. — Vesi 
oli mielestäni aivan uimakelpoista. 

— Mutta ilma on aivan toisenlainen kun 
tuulee Afrikasta, baarimikko selitti innostu- 
neesti. — Nyt puhaltaa pohjoisesta. 

Jätin hänelle sata escudoa juomarahaa. 

Seuraavana päivänä lähdin kohti maailman- 
loppua; pyhää niemeä, Euroopan lounaisinta 
kolkkaa. Matkan varrella pysähdyin Lagosiin 
lounaalle. Valkosipulissa marinoituja porkka- 
noita, miekkakalaa ja hunajameloonia. Kah- 
vin kanssa pikarillinen hunajalla maustettua 
viinaa, Brandymeliä. Varsin maittava ateria! 



Sagresin niemi oli ennen pyhä paikka. Tu- 
risteille väitetään Henrik Purjehtijan perusta- 
neen navigaatiokoulunsa juuri sinne kitkeäk- 
seen merimiehistä yliluonnolliseen kohdistu- 
van pelon. Sellaiset miehet ne valloittavat 
uusia maailmoja. 

1300-luvulla portugalilaiset uskoivat maail- 
man päättyvän Pyhän Vicenten niemeen. Ei- 
vät tienneet muusta. Nyt tiedämme, että siel- 
tä länteen purjehdittaessa emme päädy maail- 
man reunalle, vaan Väli -Amerikkaan. Tiedäm- 
me maan olevan pyöreä palloja tiedämme sen 
kiertävän aurinkoa. 

Tiedämme myös, että aurinko on vain yksi 
linnunratamme kahdestasadasta miljardista 
tähdestä. Edelleen tiedämme linnunradan ole- 
van vain yksi galaksi satojen miljoonien mui- 
den joukossa, silti läpimitaltaan sellainen, että 
kolmesataa tuhatta kilometriä sekunnissa kul- 
keva valo saisi matkustaa sata tuhatta vuotta 
ennättääkseen linnunradan poikki. 

Hilpeä ja keveä mieleni vaipui, ja äkkiä mi- 
nua palelsi ja minun oli jotenkin ikävä. 

Ajankohtaisia ilmoituksia 



TURUN PAIKALLISOSASTO 

Kuluvana vuonna pidetään Karjalaisten talossa Itäpellontie 22 seuraavat tilaisuudet: 

Joulujuhla 26. 12. 
Kaikki tilaisuudet paitsi Pyhäinpäivän juhla alkavat klo 14.00. Tervetuloa! 

Johtokunta 

SEUKKOSEURA 

kokoontuu syyskaudella 1986 torstaisin klo 13.00 Inkerikodissa seuraavasti: 

Marraskuussa 27. pv. 
Joulukuussa 11. pv. 

Seukkoseuran toimintaa koskeviin tiedusteluihin vastaa Susanna Kössi, puh. 335 058. 

HELSINGIN PAIKALLISOSASTO 

Tilaisuudet Inkerikodissa Karjala-talolla. Marraskuussa su 23. 11. klo 12 pikkujoulujuhla ja 
joulumyyjäiset, klo 14 joulujuhla Laatokka-salissa. Tervetuloa! Joulukuussa ei ole kuukausi- 
tilaisuutta. 

LAHDEN SEUDUN INKERIKERHO 

Kokoukset joka kuukauden toisena maanantaina klo 18.30. Marraskuussa Aino Lehtisellä 
Uudessa Kylässä, joulukuussa Rämöillä Immilässä. Soittele ja kysele, siht. Raija Kari p. 531 342 
(koti) tai 238 47 (työ), tai Marja Rämö p. 632 519. 

INKERI-KUORON SYYSKAUSI 

Kuoroon kaivataan lisää laulajia. Hyvät inkeriläiset, teidän joukostanne löytyy varmasti mon- 
ta laulutaitoista, jotka asutte tässä Helsingin ympäristössä. Teitä tarvitaan mukaan. Inkeri- 
kuorolla on pätevä johtaja mutta laulajia tarvitaan lisää, että toiminta voisi edelleen jatkua. 
Harjoitukset ovat joka tiistai klo 17—19 Inkerikodissa. Tervetuloa. 

Levitä Inkeri-tietoutta, tilaa asiamiehiltämme 
Inkeri-aiheista kirjallisuutta 



Saatavana Suomesta sekä Ruotsista 

Saini Laurikkala 
Rovasti S. J. Laurikkalan 



Katri Peräläinen, inkeriläinen 
kielenoppaani 15 mk 

Inkeriläisten Viestin irtonumeroita. 



elämäkerta 


30 mk (45 kr) 






Aapo Iho 
Hietajyvä, valitut runot 

Helli Suominen 


20 mk (30 kr) 


Saatavana Ruotsista 
Isien Usko muistojulkaisu 


10 kr 


Mooses Putron elämäkerta 

Äänilevyjä 
Inkerikuoro 


15 mk (25 kr) 


Kemppi 
Fenno-Ingria lauluja 
Ristiltä ripille 


5 kr 
10 kr 


Nouse Inkeri ym. 

Lauri Santtu 
Murrejuttuja 
Gävlen kuoro 
Inkerin pöytälippuja 


15 mk (25 kr) 

15 mk (25 kr) 
30 mk (35 kr) 
25 mk (40 kr) 


Aatami Kuortti 
Tapahtui Inkerissä 
Inkerin kirkon vaikeita vuosia 
Juhana Inkerinsuomalainen 
Aloitettava alusta 
Kaikkien hinta Ruotsissa 


25 kr 


Inkerin postimerkkejä sarja 


50 mk (75 kr) 


Uno Hammarström 




Adresseja 


20 mk (30 kr) 


Ingermanländarna som flydde tili 




Rintaneula Inkerin vaakuna 


10 mk (10 kr) 


Sverige 


30 kr 


Tarra Inkerin lippu 


5 mk (5 kr) 


Viktor Pajunen 
Ingermanland - en kort historik 


5 kr 


Saatavana Suomesta 


Birger Thuresson 




Juhani Jääskeläinen 
Inkerin kirkon tuho 


70 mk 


Lilja - flyktingflickan frän 
Ingermanland 


60 kr 


Aapo Metiäinen 




Postikortti Haaparannan muistolaatta 


lkr 


Inkerin Ev.Lut. kirkon 350 


V. 


Postikortti Örebron muistokivi 


lkr 


muistojulkaisu 


40 mk 


Kalevala och de finska folksänger- 




Pertti Virtaranta 




nas värld 


70 kr 


Sananlaskuja ja arvoituksia 40 mk 


Det svunna Ingermanland 


50 kr 



Vammala 1986 Vammalan Kirjapaino Oy 



Äll 



mm>te 



wm 




numero 12 



joulukuu 1986 



inkeriläisten viesti 



TOIMITUS Päätoimittaja: 

Matti Vironmäki, puh. (90) 631 285 

Toimitussihteeri: 

Ilkka Pyysiäinen, puh. 90-803 3687 

Matinkartanontie 2 C 30, 

02230 Espoo 

(toimituksen osoite) 

KONTTORI Lehden ym. tuotteiden tilaukset, osoitteet, jäsen- 

maksut yms. 

Inkeriko ti, Karjalatalo, Käpylänkuja 1, 
00610 Helsinki 

Puh. (90) 793 796 tai (90) 8732 095 
Anneli Korkkinen 
Postisiirtotili Hki 30636-4 

TILAUSHINTA 80 mk/vsk kotimaassa, Ruotsissa 120 kr v. 1987 

ILMOITUSHINNAT 1/1 sivu mk 500 mk 

1/2 » 300 mk 

1/4 » » 200 mk 
Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 

Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS R.Y. 

PÄÄASIA MIES Armas Paakkonen 

RUOTSISSA Tingsgatan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

SIVISTYSSÄÄTIÖ Hallituksen puheenjohtaja: Matti Vironmäki, 

Tehtaank. 5 E 43, 00140 Helsinki 
Puh. (90)631285 
Säätiön postisiirtotili 146660-1 



KANSIKUVA KERTOO: Pietarin suomalainen kirkko, rakennettu vuosina 1803—1805, vihitty 
pyhään käyttöön joulukuussa 1805. Kirkko säilyi maailman sodissa vaurioitta. Kts. pääkirjoitus- 
ta tässä lehdessä. 



VALAISTU JOULUKIRKKO 



Ihminen muistaa varhaisen lapsuuten- 
sa tapahtumia varsin monia, varsinkin jos 
niihin on liittynyt tunne-elämyksiä. Yksi 
tapahtumista on käynti joulukirkossa. 
Sellaisen käynnin minäkin muistan, vaik- 
ka olin silloin paljon alle viisivuotias ja 
se tapahtui Inkerinmaalla. 

Siihen aikaan vanhempani olivat joutu- 
neet pois syntymäpitäjästään Miikkulai- 
sista ja asuivat Valkeasaaren seurakun- 
nan Retuky Iässä. Asemalle oli matkaa 
pari kilometriä ja isä ja äiti kävivät junalla 
usein Suomen puolella Terijoella ja Kuok- 
kalassa ystäviä tervehtimässä. Erään jou- 
lun lähestyessä he tekivät muutaman päi- 
vän matkan myös Pietariin. Siellä käytiin 
tuttavien ohella luonnollisesti suomalai- 
sessa kirkossakin jumalanpalveluksessa. 
Minä pojista vanhempana olin päässyt 
mukaan. Se kirkossakäynti jäi unohtu- 
mattomasi mieleeni. 

Heti sisäänmentyämme kirkon suures- 
ta ovesta oli paljon ihmettelemistä ja näh- 
tävää ja kuultavaa. Urut soivat mahta- 
vasti. Väkeä oli runsaasti, kruunut kynt- 
tilöineen ja muut kirkkaat lamput, kor- 
kea saarnatuoli ja erityisesti kaunis alttari 
valoineen vetivät lapsen mielenkiinnon 
täysin puoleensa. Saimme istumapaikan 
läheltä alttaria keskikäytävän vasemmal- 
ta puolelta, josta oli hyvä näkyvyys kir- 
kon kuoriin. »Istu hiljaa, äläkä pyöritä 
päätäsi» kuiski äiti vieressäni. Yritin par- 
haani, mutta yhtenään pää kääntyi kat- 
somaan myös taaksepäin, jossa olivat leh- 



tereillä urut. Virren veisuu oli niin voi- 
makasta, etten ollut koskaan ennen sel- 
laista kuullut, vaikka olin aikaisemmin- 
kin käynyt seuroissa. 

Virsien laulamisen ja tekstien lukemi- 
sen aikana kirkkokansa nousi seisomaan. 
Silloin oli tilaisuus hivuttautua penkiltä 
lattialle. Keskikäytävä oli vieressä ja yh- 
täkkiä lähdin sitä pitkin tepastelemaan 
kohti valoisaa alttaria, josta komeapukui- 
nen pappi oli poistunut arvokkaasti kä- 
vellen. Äiti kiirehti kohta perääni. Mut- 
ta muistan lähteneeni juosta kipittämään, 
kuten olin tehnyt kotonakin, kun äiti oli 
yrittänyt tavoittaa. Ehdin jo nousta pari 
matalaa askelmaa aivan alttarkaiteen lä- 
helle. Siinä äiti kaappasikin minut kaina- 
loonsa ja kuiskasi: »Matti, ei sinne, se on 
papin paikka.» Vähän ehkä rimpuilin vas- 
taan, mutta lopulta kiltisti asetuin jälleen 
äidin ja isän väliin kädet ristissä seuraa- 
maan kirkonmenoa. Samassa hämmäs- 
tyin, sillä korkealta saarnastuolista alkoi 
kuulua papin kimeä ääni. Mielessäni mie- 
tin, miten pappi oli päässyt korkealle, 
koska ei näkynyt portaita ja miten hän 
pääsisi alas pyöreästä saavista. En kuiten- 
kaan uskaltanut enää mitään kysyä vaan 
istuin hiljaa. Jumalanpalveluksen jälkeen 
kysyin asiaa isältä, joka selitti, että por- 
taat olivat »seinän läpi toisesta huo- 
neesta.» 

Mitä pappi saarnastuolissa puhui, sitä 
en muista, mutta varmasti hän kertoi jou- 
lun sanomaa Jumalan rakkaudesta, joka 



Jeesuksen Kristuksen kautta tuli ilmi 
koko ihmiskunnalle. Näin ainakin tämän 
papin kuulin myöhemmin usein puhu- 
van. Hän oli nimeltään Johannes Valta- 
saari ja toimi vuosikymmeniä Helsingis- 
sä Johanneksen seurakunnan kappalaise- 
na. Kerran erään kirkkokahvitilaisuuden 
aikana kerroin Valtasaarelle edellämaini- 
tun tapahtuman Pietarin suomalaisessa 
kirkossa. Vanha rovasti iloisesti naurah- 
taen alkoi kertoilla muistojaan Pietarista 
ja sanoi: »Siellä kirkossa usein muulloin- 



kin lapset tepastelivat kirkon käytävällä 
saarnan aikana eikä se minua häirin- 
nyt». 

Valaistut kirkot jälleen lähestyvän jou- 
lun aikana kutsuvat »isät ja äidit, lapset 
mukanaan» ilosanomaa kuulemaan. 
Koettakaamme kukin kohdaltamme nou- 
dattaa noita kutsuja! 

Hyvää, siunattua joulua ja onnellista 
uutta vuotta kaikille toivottaen 

Teidän 

Matti Vironmäki 



ISK:n joulutervehdys 



ISK on tullut toimineeksi menestyksellisesti 
30 vuotta. Nyt on kuitenkin koettu eräänlai- 
nen takaisku. Valtiovallan näkemyksen mu- 
kaan olemme liian vähäinen joukko, jotta voi- 
simme saada rahallista toimintatukea tulevai- 
suudessa. Tämän avustuksen on maahan- 
muuttovirasto tähän saakka myöntänyt meille 
vuosittain. 

Pienuudestamme ja valtiovallan vastahakoi- 
suudesta huolimatta aiomme tehostaa työtäm- 
me historiallisen aineiston keräämisessä. Me 
haluamme tallentaa juuremme myös jälkipol- 



ville. Näissä merkeissä on käynnistynyt yh- 
teistyö Upsalan yliopiston kanssa, joten on 
syytä toivoa onnistunutta lopputulosta. 

Tässä meillä on suuri ja vastuunalainen teh- 
tävä edessä. Tarvitsemme sekä työrauhaa et- 
tä uhrautuvia työntekijöitä. Näissä merkeis- 
sä toivotamme kaikille heimolaisille ja hei- 
momme ystäville rauhallista joulua ja onnel- 
lista uutta vuotta. 

ISK:n puolesta □ 
A. S. 



INKERIN KARTTA 



on jälleen saatavana Suomessa ja Ruotsissa. Katso takasivun luettelosta. 



Suomen ja Ruotsin tapaaminen 



Ruotsin inkeriläisten Suomeen suuntautu- 
neen sukututkimusmatkan yhteydessä käytiin 
pieni periaatteellinen keskustelu Inkeri-kodis- 
sa lauantaiaamuna 25. päivä lokakuuta. Läs- 
nä olivat Viktor Aitman, Toivo Folkesten, An- 
neli ja Yrjö Korkkinen, Ilkka Pyysiäinen ja 
osan ajasta myös Aili Jukarainen. 

Keskustelun tarkoituksena oli kehittää yh- 
teistyötä ja kanssakäymistä Suomen ja Ruot- 
sin inkeriläisten kesken. 

Aluksi koetettiin löytää yhteistyölle sopivia 
uusia muotoja. Keskusteltiin muun muassa 
painotuotteista, opintokerhoista, matkoista ja 
kaikenlaisesta avunannosta. 

Vallankumouksen aikana muuttaneet 

Ruotsin inkeriläisiä kiinnostivat kaksikym- 
menluvun vaiheilla Suomeen muuttaneet in- 
keriläiset. He toivoivat Suomen inkeriläisiltä 
tietoja näiden vaiheista. Millaista oli alkuai- 
ka Suomessa, miten he sulautuivat suomalai- 
siin, miten inkeriläinen perinne on säilynyt 
jne.? 

Kirjoja 

Kuten Viestin lokakuun numerossa kerrot- 
tiin, on Ruotsissa julkaistu teos Det svunna In- 
germanland. Nyt pohdittiin, voisiko siitä teh- 
dä kaksikielisen laitoksen. Suomen kielinen 
käännös ja käytännönjärjestelyt hoituisivat 
nähtävästi Toivo Folkestenin ja Ilkka Pyysiäi- 
sen toimesta. Asia jätettiin Sivisty ssäätiön ja 
ISK:n harkittavaksi (Tehdäänkö, kustannus, 
hinta, aikataulu). 

Ruotsin porukka esitteli puolivalmista kir- 
jaa 50-vuotismuisto kirkon kohtalosta Inkerissä 
— 50-ärsminne av kyrkans öde i Ingermanland. 



Teoksen pitäisi ilmestyä juhannukseksi 1987. 
Ruotsissa kirjan hinta tulee todennäköisesti 
olemaan 50 kruunua. 

Toivo Folkesten toivoi kuvia ja lisätietoja 
kirjaa varten ja lupasi tehdä luettelon puitteis- 
ta. Asiasta on erillinen ilmoitus tässä Viestin 
numerossa (s. 10—11). 

Keskusteltiin siitä, kuinka monta kappalet- 
ta kirjaa pitäisi varata Suomessa myytäväksi. 
Yrjö Korkkisen toivomuksesta Toivo lupasi lä- 
hettää hänelle alustavan kopion kirjasta har- 
kinnan helpottamiseksi. 

Vielä puhuttiin ruotsalaisten mahdollisuu- 
desta tutustua Suomen Valtionarkiston Inke- 
rin arkistoon. Yrjö Korkkinen lupasi tiedus- 
tella, miten esimerkiksi Toivo Folkesten sai- 
si luvan perehtyä ko. arkistoon. 

Esille tuli myös, että ruotsalaisilla on jon- 
kinlainen kuva- ja tekstitaulu (1 x 4 m) sekä 
diasarja, joita he voivat lainata opintokerhoille 
ja juhlien järjestäjille. 

Lehdet 

Ruotsin inkeriläiset korostivat, ettei heidän 
Ingria lehtensä ole Viestin kilpailija, vaan sitä 
täydentävä julkaisu. Todettiin, että myös vas- 
taisuudessa Viestissä voidaan julkaista ruot- 
sin kielistä tekstiä kunhan sama teksti on 
myös suomeksi käännettynä. Tämä on perus- 
teltua, sillä lähes puolet Viestin lukijoista on 
Ruotsin puolella. Myös todettiin, että lehdet 
voivat osittain käyttää samoja tekstejä ja ku- 
via. 

Viktor Aitman lupasi järjestää Viestin toimi- 
tuksen Ingrian jakelulistalle. Viestin toimitus 
toi esiin, että toisinaan on kerrassaan puutet- 
ta julkaistavasta aineistosta, etenkin nyt kun 
päätoimittaja on ollut sairaana. 



Karttoja ja kerhoja 

Suomalaiset kertoivat, että Mustosen kartas- 
ta on tulossa piakkoin uusi painos. Viktor Ait- 
man esitti toivomuksen, että myös se kartta, 
jossa kaikki, myös venäläiset, kylät ovat mu- 
kana painettaisiin uudelleen. 

Ruotsin inkeriläisillä on hyviä kokemuksia 
erilaisista opintokerhoista. Keskusteltiin mah- 
dollisuuksista järjestää sellaisia Suomessakin. 
Tämä edellyttäisi riittävästi riittävän innostu- 
neita osanottajia ja erityisesti sopivaa henki- 
löä organisoimaan eli järjestämään kerhon toi- 
mintaa. Edelleen tarvittaisi opiskeltavan asian 
asiantuntija tai asiantuntijoita. Aluksi käsityk- 
semme onnistumisen mahdollisuuksista olivat 
epäilevät, mutta sitten alkoi rohkeus kohota. 

Aili Jukarainen oli kiinnostunut muun 
muassa sukututkimuskerhosta. Toivo Folkes- 
ten lupasi toimittaa Suomeen opintosuunni- 
telman ja aineistoa. 

Ystävyys ja avunanto 

Suomen ja Ruotsin välinen keskinäinen in- 
keriläisten avunanto oli muuan keskustelunai- 
heista. Todettiin, että kielivaikeudet voidaan 
kääntää myös hyödylliseksi asiaksi. Nyt kun 
erilaiset kielikurssit ovat muotia varsinkin 
nuorison keskuudessa, niin miksi eivät inke- 
riläiset nuoret voisi matkustaa pariksi viikoksi 
oppimaan joko suomea tai ruotsia sukulaisten 
tai tuttavien luo! 

Suomi ja Ruotsi ovat tietysti ensisijaiset 
vaihtomaat, mutta onhan inkeriläisiä Kana- 
dassakin asti. Viktor Aitmanilla oli jo koke- 
musta tällaisesta toiminnasta. Nyt tämä tulee 
Viestin kautta tiedoksi lukijoille, joten harkit- 
kaapa tällaisen tilapäisen »lastenvaihdon» 
mahdollisuutta. Ingria tehnee asiaa tunnetuksi 
Ruotsin puolella Viestin ohella. 

Esiin vilahti myös ajatus yhteisen Kanadan 
matkan mahdollisuudesta, mutta tässä vai- 
heessa on kyse todellakin vain ajatuksesta. 

Sen sijaan seuraava sukututkimusmatka 
päätettiin järjestää mahdollisuuksien mukaan 
siten, että Ruotsin inkeriläiset voisivat osal- 
listua Helsingin paikallisosaston kokoukseen. 

Toivo Folkesten 
Ilkka Pyysiäinen □ 



Kutsu 
näyttelyihin 



Inkeriläisten kesäjuhlien yhteydessä juhan- 
nuksena 1987 Boräsissa on tarkoituksemme 
järjestää erilaisia näyttelyjä. 

1. Taidenäyttely. Jos olet kiinnostunut 
osallistumisesta ota yhteys viimeistään 1. 3. 
1987 os. Aleksander Kondrell, Torgilsg 10 E, 
502 41 Boräs, puh. 033-104 800. 

2. Käsityönäyttely. Jos harrastat vapaa-aika- 
na tai ammatiksesi käsityön eri aloilla, toivom- 
me että haluat näyttää tuotteitasi juhlaylei- 
sölle. 

3. Valokuvanäyttely. Jos omistat vanhoja tai 
uusia valokuvia, jotka mielestäsi kuvaavat in- 
keriläisten elämää, haluaisimme lainata näi- 
tä valokuvia ja tehdä niistä suurennuksia 
yleistä näyttelyä varten. 

4. Vanhojen käyttöesineiden näyttely. Mah- 
taako Ruotsissa tai Suomessa olla vanhoja ar- 
kielämän käyttöesineitä kotoisin entisestä In- 
keristä? Tarkoitamme sellaisia esineitä mitä 
tavallisesti on kerätty kotiseutumuseoihin. 
Eikö olisikin hauskaa tuoda nämä juhlaylei- 
sön ihailtavaksi. 

5. Asiapapereiden näyttely. Tarkoitamme 
sellaisia asiapapereita, joilla oli ratkaiseva 
merkitys Inkerin kansan yksilöille. Ne voisi 
olla eri virastojen lupia tms. Inkerin ajoilta 
mutta myös Suomesta ja alkuvuosilta Ruotsis- 
sa. Esimerkiksi Inkerin siirtoväen väliaikainen 
henkilöllisyystodistus, Ruotsin främlingspass, 
työ- ja oleskelulupia. 

Kaikkia näyttelyjä koskee se että järjestäjillä 
on karsintaoikeus. Näyttelijät itse hoitavat te- 
osten kuljetuksista. Teokset eivät ole vakuu- 
tettuja järjestäjien puolesta. Tietenkin teem- 
me kaiken että esineet ja teokset ovat suojat- 
tuja. Ota yhteys allekirjoittaneeseen viimeis- 
tään 1. 3. 1987. 

Boräsin Inkeri-Kerho 
Armas Paakkonen, puh.joht. 
Puh. 033-101 850 

Pyhäinpäivänä Turussa 



Inkeriläiset ja Karjalaiset kokoontuivat pe- 
rinteisen tavan mukaan muistoki vien juurel- 
le Turussa pyhäinpäivänä. Niille laskettiin 
kukkavihot muistellen mennyttä aikaa, jota 
esi-isämme elivät. 



Karjalaisten muistosanat olivat »Inkerin sis- 
kot ja veljet, teidän muistoa kunnioitamme». 

»Vain muisto mukanani on armaudestas, 
vain sielun silmien kauneutes ja uurastukses.» 

Inkeriläisten puolesta 
Aili Jukarainen 



JOUKOSTAMME 
POISTUNEITA 

Antti Paukkonen, synt. 20. 6. 1925, kuoli 
21. 10. 1986 Boräsissa. 



VUOSIKOKOUS 

Turun Paikallisosaston vuosikokous pide- 
tään Karjalaisten talossa Itäpellontie 2 sunnun- 
taina maaliskuun 1 p:nä 1987 klo 14. Terve- 
tuloa. 

Johtokunta 



MUISTOJEN MURRE 



Viestin syyskuun numerosta luin kirjoituk- 
sen, joka käsitteli professori Lauri Hongon Tu- 
run kesäjuhlilla pitämää puhetta. Siinä hän toi 
julki huolestuneisuutensa Inkeriä koskevan 
muistitiedon katoamisesta nykyisen siirtolais- 
polven myötä. Muistitiedon puutetta voitaisi 
hänen mielestään paikata jälkeenpäin tutki- 
mustiedolla. 

Tähän samaan aiheeseen haluaisin lisätä 
myös oman huolestuneisuuteni inkerin mur- 
teen kohtalosta. Tai oikeastaan pitäisi puhua 
murteista, sillä eroavuuksia on olemassa. Esi- 
merkiksi seuraavista sanoista tunnetaan kaksi 
eri muotoa: kaupunk — linna, koit — kolm, 
sormenpiä — sormenotsa, makasimma — 
muattii jne. 

Koska murre on puhuttua kieltä sitä on vai- 
kea tutkia jälkikäteen kun meitä Inkerissä elä- 
neitä ei ole enää »luatimaas». Ts. inkerin mur- 
re alkaa olla yhtä kuollut kuin sen kansakin. 
Siksi olisi ensiarvoisen tärkeää, että esimer- 
kiksi meidän oma julkaisumme Inkeriläisten 
viesti koettaisi säilöä tätä murrettamme. On- 
han toki murrejuttujakin julkaistu Viestin pals- 
toilla, mutta niiden murrearvoa on valitetta- 
vasti alentanut lainasanojen runsaus. Tarkoi- 
tan usein ehkä väistämättömiä venäjän kielen 
sanoja sekä myös sodan jälkeisen vaelluksen 
varrelta haalittuja suomen kirjakielen sanoja, 
jotka eivät sellaisenaan kuulu inkerin murtee- 
seen. Ikävää on myös se, ettei toimituksessa 
ole murteen taitavia korjauslukijoita. 

Vaikka inkerin murteella ei olekaan kirjal- 
lista kielioppia, noudattaa se silti tiettyjä kir- 
joittamattomia sääntöjä. Tästä voi esimerkki- 



nä mainita seuraavan säännön: suomen kie- 
len i-loppuisessa sanassa, jossa i:tä edeltää yk- 
sinäiskonsonantti jätetään T inkerin murtees- 
sa lausumatta. Sitä vastoin kaksoiskonsonan- 
tin jäljessä T lausutaan. Esimerkiksi: äit, katj 
— tatj, sus, kurk, talvpalats, laps, lum, kualj, 
rek, mäk, ja toisaalta pässi, talli, Tuavetti, sup- 
pi, kalastukki, tynamentti, hämähäkki. 

On selvää, että Inkerissä puhutulla kielellä 
ei voi ilmaista kaikkia nykymaailman asioi- 
ta, sillä siitä yksinkertaisesti puuttuu monia 
myöhemmin syntyneitä sanoja ja käsitteitä. 
Mutta meidän vanhojen ihmisten vanhoista 
asioista kertominen käy kyllä päinsä omalla 
vanhanaikaisella inkerin murteellamme. Siis- 
pä kaikki kynnelle kykenevät kirjoittamaan! 

Ämmä Pee 

Toimitus kiittää kaukaa maailmalta tulleesta 
kirjoituksesta. Murteen säilyttäminen olisi todel- 
lakin tärkeä tehtävä ja murrejutut hyvin Viestiin 
sopivaa aineistoa. Asia on kuitenkin juuri niin 
kuin kirjoittaja sanoo: toimitus ei tällä hetkellä 
kykene tarkistamaan murrejutun kieliasua. Nyt- 
kin on pöydällä yksi juttu, jossa on sekaisin mur- 
retta ja kirjakieltä. Sen pitäisi olla puhtaasti jom- 
paa kumpaa, mutta toimitussihteeri ei kykene 
muuttamaan sitä puhtaaksi murteeksi, ja kirja- 
kieliseksi muutettuna se taas menettäisi koko- 
naan arvonsa. Tästä syystä on kirjoittajan toi- 
mitukselle ehdottama murrekirjoituskilpailukin 
vaikea toteuttaa. Mutta se, joka tietää osaavan- 
sa aitoa murretta voi tietenkin kirjoittaa Viestiin. 
Aiheeksi kävisi vaikkapa erilaiset entisaikain 
kummitusjutut, taiat ja uskomukset. 

Toimitus 



Joulu kuuluu kaikille 



Kenelle joulu oikein kuuluu? kysyin kerran 
äidiltä. Kenen tuo joulu on? ajattelin itsekse- 
ni. Onko se vain odotusta, toiveita, ajatusta? 
Onko se ainoastaan rikkaille? Kai myös köy- 
hille? 

Äiti vahvasti vastasi: Joulu kuuluu kaikille, 
vaivaisille, syntisille, köyhille, myös rikkail- 
le. Joulu on kohokohta, silloin on juhlista suu- 
rin. Silloin on syntynyt Jeesus Kristus, suuri 
turvan antaja, kansamme on Jumala, maan ja 
taivaan valtias. 

Älä pelkää lapsi kulta, joulu on kaikkien 
juhla. Kaikki yhdymme juhlaan, kaikki me- 
nevät kirkkoon, syntyy jouluilo, suuri, kirkas, 



verraton. Veisaamme jouluvirret, kuulemme 
Herran pyhää sanomaa. Joulun valot, kyntti- 
lät, antaa hartaan tunnelman. 

Nyt vanhempana olen usein ajatellut noita 
sanoja. Kai olin utelias lapsena. Herran syn- 
tymäpäivä on kuitenkin enemmän kuin het- 
ken tunnelma. Se säteilee yössä, kärsimyksis- 
sä, yksinäisyydessä, joka päivä ja joka hetki. 
Sen olen saanut elämäni matkalle perinnöksi 
ja olen iloinen siitä. Toivoisin Herran hyvän 
tahdon perinnöksi myös omille lapsilleni. 

Sytytän kynttilän ja viritän jouluiloa kaikille 
Viestin lukijoille. Hyvää ja siunattua vuotta 
1987. 

Lempi Sjöberg 
Gävle 



Kiitos kesäjuhlista 
5—6. 7. 1986 

Lausumme täten parhaimmat kiitokset kai- 
kille kesäjuhlan järjestäjille, ohjelmansuorit- 
tajille, keittiöhenkilökunnalle ja Turun Tuo- 
miokirkkoseurakunnan seurakuntaneuvostol- 
le sekä yhteiselle kirkkoneuvostolle. 

Juhlatoimikunta 



Kiitos! 

Inkeriläisten viestin toimitus kiittää Ruot- 
sin inkeriläisiä, jotka ovat tukeneet lehden toi- 
mintaa 590:n markan lahjoituksella. 



Ny bok — pä svenska 

Västeräs Ingermanländska förening genom- 
förde 1986 en studiecirkel i Ingermanlands 
historia. Som en dokumentation skapade cir- 
keln under Toivo Folkestens ledning en skrift 
pä 39 sidor med titeln Det svunna Ingerman- 
land — en kort berättelse i ord och bild om In- 
germanland och dess skingrade befolkning. 
Finsk-Ingermanländarnas Centralförbund 
(ISK) fann innehället vara sä pass värdefullt 
att förbundet bekostade tryckningen av 500 
ex. Formatet är A4 och innehäller huvudsak- 
ligen bilder med svensk kommentar. Rubri- 
kerna för de olika avsnitten är kort historik, 
landskap, bebyggelse, hem och härd, arbete, 
kyrkan, skolan, fest, lek, ansikten, evakue- 
ring, dagsläge och framtidsvyer. Boken är syn- 
nerligen lämplig som gäva at säväl vara yngre 
ättlingar som svenska vänner. För visst finns 
det tillfällen da vi viii glädja nägon annan. Den 
kan köpas tili avrundat självkostnadspris av 
50:— kr via ISK, Armas Paakkonen, Tingsg 35, 
502 53 Boräs, tel. 033-101 850. 



APUA TARVITAAN! 



Auta ottamaan esille kirja Kirkosta Inkeris- 
sä! Kaksikielinen kirja (suomen ja ruotsin kie- 
lellä) »50-vuotismuisto Kirkon kohtalosta Inke- 
rissä/ '50-ärsminne av Kyrkans öde i Ingerman- 
land» on parhaillaan tekeillä. Kustantaja on 
ISK (Inkerin Suomalaisten Keskusliitto Ruot- 
sissa) ja työryhmä on perustettu hoitamaan 
asiaa. Kirja lasketaan ilmestyvän Juhannuk- 
seksi 1987. Sen tarkoituksena on kuvin ja sa- 
noin kertoa varsinkin nuoremmille sukupol- 
ville Kirkon kohtalosta Inkerissä 30-luvulla. 

Kirja on jo päässyt hyvään alkuun, ja sen si- 
sältöä esiteltiin jo osaksi vuotuisessa Pyhäin- 
miestenpäivä-juhlassa Örebrossa 1986 kun 
nostettiin esille muistot evankelis-luterilaisen 
kirkon papeista ja muista seurakunnanhoita- 
jista. Raamatun kehoitus »Muistakaa johta- 
jianne, jotka ovat puhuneet teille Jumalan sanaa; 
katsokaa kuinka heidän vaelluksensa on päät- 
tynyt ja seuratkaa heidän uskoansa» (Hebr. 
13:7) sai silloin järkyttävän sovellutuksen. 

Me työryhmän jäsenet kiitämme lämpimästi 
teitä kaikkia jotka jo olette eri tavoin antaneet 
tietoja ja kuvia kirjaan. Monta tärkeätä tietoa 
ja kuvaa puuttuu kuitenkin vielä. Me vetoam- 
me siksi Sinuun jolla on jotain näistä tiedois- 
ta tai kuvista että antaisit niitä meille. Ja jos 
Sinulla on tiedossa vanhempia henkilöitä joilla 
on näitä tietoja ja kuvia ja he ovat halukkaita 
auttamaan, mutta ehkä enää eivät kykene kir- 
joittamaan, niin pyydä saada välittää mitä 
heillä on. 

Ne tiedot ja kuvat, jotka lähinnä vielä puut- 
tuvat on lueteltu seuraavassa. Lähetä myös 
sellaista jota ei ole nimenomaan mainittu, 
mutta jota haluat mukaan kirjaan. Tässä on 
Sinulla tilaisuus olla mukana ja muovata mei- 
dän omaa ja yhteisillä voimilla esille otettua 
kirjaa! Lähetä tiedot ja kuvat kirjan toimitta- 
jalle osoitteella: Toivo Folkesten, Tessingatan 
1 B, 722 16 Västeräs. Kuvat palautetaan kuu- 
kauden sisällä! 

Suomalainen evankelis-luterilainen 
kirkko 

— Kuva Kaprion kirkosta, Lahden kirkos- 
ta/rukoushuoneesta, Siestarjoen kirkos- 
ta/rukoushuoneesta ja Miikulaisten kirkos- 
ta, joka rakennettiin 1927 sen sijalle joka 
paloi 1919 



— Kuva seuraavista seurakunnanhoitajista: 
Pekka Bister, Paavo Haimi, Antti Karhu, 
Toivo Kelo, Juhana Kiiski, Abraham Kos- 
kelainen, Katri Kukkonen, Antti Kunttu, 
Juhana Musakka, Katri Pentikäinen, Leo 
Schultz, Fredrik Soittonen, Aleksander 
Soittu, Henrik Töyli. 

— Tietoja niistä, jotka suorittivat papillisia 
tehtäviä 30-luvun viimeisinä vuosina ja so- 
dan aikana sekä nimiä lukkareista, kirkko- 
väärteistä, kirkkoneuvoston jäsenistä, 
dvatsatka-jäsenistä ym. 

— Tietoja seurakuntalaisten kohtaloista eri 
seurakunnissa (esim. mitkä osat jäivät pii- 
rityksen sisälle jne.). 

Evankeliumiyhdistys 

— Saarnaajien ja muiden johtohenkilöiden ni- 
met ja kuvat sekä kohtalot. 

— Kuvia rukoushuoneista, koska ne suljettiin 
ja niitten kohtalo. 

Kreikkalais-ortodoksinen kirkko 

— Kuvia ja nimiä kirkoista ja kappeleista, joi- 
hin kuului suomalaisia (vatjalaisia ja inke- 
rikkoja), koska ne suljettiin ja niitten koh- 
talo senjälkeen. 

— Kuvia ja nimiä papeista ja muista johtohen- 
kilöistä ja heidän kohtaloistaan. 

Vapaakirkot 

— Kuvia ja nimiä eri kirkkokuntien pastoreis- 
ta, saarnaajista ja muista johtohenkilöistä 
ja heidän kohtaloistaan. 

— Kuvia ja nimiä eri kirkkokuntien kirkois- 
ta, kappeleista ja rukoushuoneista sekä 
niitten kohtaloista. 

Yhteisesti kaikista kirkoista 

Kuvia ja tietoja viimeisten vuosien toiminnas- 
ta, viimeisestä jumalanpalveluksesta eri kir- 
koissa, sopivaa kirjallisuutta ja muita lähtei- 
tä, oletko halukas lainaamaan meille jonkun 
kirjan jne. 
Kiitoksia jo etukäteen Sinun avustasi! 

Aleksanteri Halttunen 
Toivo Jääskeläinen 

HJALP! 



Hjälp att ta fram en bok om Kyrkan i Inger- 
manland! En tväspräkig bok (pä finska och 
svenska) med titeln »50-vuotismuisto Kirkon 
kohtalosta Inkerissä/50-ärsminne av Kyrkans öde 
i Ingermanland» är som bäst under framtag- 
ning. Utgivareär ISK (Finsk-Ingermanländar- 
nas Centralförbund i Sverige) och en arbets- 
grupp har bildats för ändamälet. Boken beräk- 
nas utkomma tili Midsommarhelgen 1987. 
Syftet med boken är att i ord och bild berätta 
framförallt för yngre generationer om Kyrkans 
öde i Ingermanland pä 30-talet. 

Boken är pä god väg, och innehället presen- 
terades redan delvis vid den ärliga Allhelgona- 
festen i Örebro i är genom att minnet av präs- 
ter och andra församlingsföreständare i den 
finska evangelisk-lutherska kyrkan lyftes 
fram. Bibelns uppmaning »Tänk pä era ledare 
som har förkunnat Guds ord för er, se pä vad 
deras liv förde fram tili och ta efter deras tro» 
(Hebr. 14: 3) fick vid det tillfället en gripan- 
de tillämpning. 

Vi i arbetsgruppen tackar varmt Er alla som 
pä olika sätt redan har lämnat uppgifter och 
bilder tili boken. Mycket saknas dock ännu. 
Vi vädjar därför tili Dig som har nägot av det 
som fattas att ge oss det. Och vet Du om näg- 
ra äldre som kanske har det som fattas och 
som är villiga att hjälpa tili, men som kanske 
inte orkar skriva längre, sä be dem att fä vi- 
darebefordra det de har. 

De uppgifter och bilder som fattas närmast 
har listats upp nedan. Sand dock även sädant 
som inte stär där uttryckligen men som Du 
gärna viii ha in i boken. Här har Du tillfälle 
att vara med och utforma vär egen med ge- 
mensamma krafter framtagen bok! Sand upp- 
gifterna och bilderna tili bokens redaktör Toi- 
vo Folkesten, Tessingatan 1 B, 722 16 Västeräs. 
Bilderna sändes tillbaka inom en mänad! 

Den finska evangelisk-lutherska kyrkan 

— Bilder pä Kaprio kyrka, Lahti kyrka/bön- 
hus, Siestarjoki kyrka/bönhus och kyrkan 
i Miikkulainen som uppfördes 1927 efter 
den som brann upp 1919. 

— Bilder pä följande församlingsförestända- 
re: Pekka Bister, Paavo Haimi, Antti Kar- 



hu, Toivo Kelo, Juhana Kiiski, Abraham 
Koskelainen, Katri Kukkonen, Antti Kunt- 
tu, Juhana Musakka, Katri Pentikäinen, 
Leo Schultz, Fredrik Soittonen, Aleksander 
Soittu, Henrik Töyli. 

— Namm pä dem som utförde prästerliga 
uppgifter i slutet av 30-talet och under kri- 
get, pä organister, kyrkvärdar, kyrkorädets 
medlemmar, sk dvatsadka-medlemmar 
m.fl. 

— Uppgifter om försämlingsbornas öde i de 
olika församlingarna (vilka delar hamna- 
de innanför inringningen etc). 

Evangeliiföreningen 
(Evankeliumiyhdistys) 

— Namn och bild pä predikanter och andra 
ledande personer och deras öde. 

— Bilder pä bönhus, när de stränges och de- 
ras öde sedän. 

Den grekisk-ortodoxa kyrkan 

— Bilder och namn pä kyrkor och kapell där 
finnar (närmast voter och ingrer) hörde 
hemma, när kyrkorna stängdes och vad 
som blev deras Öde sedän. 

— Bilder och uppgifter pä präster och andra 
ledande personer och deras öde. 

Frikyrkor 

— Bilder och namn pä pastorer, predikanter 
och andra ledande personer för de olika fri- 
kyrkosamfunden och deras öde. 

— Bilder och namn pä kyrkor, kapell och 
bönhus för de olika frikyrkosamfunden 
och deras öde. 

Gemensamt för alla kyrkor 

Bilder och uppgifter frän de sista ären verk- 
samhet, om den sista gudstjänsten i de olika 
kyrkorna, litteratur och andra källor, om Du 
är villig att lana ut böcker etc. 
Tack pä förhand för Din hjälp! 

Aleksanteri Halttunen 
Toivo Jääskeläinen 

Pyhäinpäivänä Örebrossa 



Pyhäinpäivä on omistettu vainajien muistol- 
le. Vainajain leposijat ovat pyhiä paikkoja, joi- 
den äärellä ollaan lähellä niitä rakkaita jotka 
ovat jo päättäneeet maallisen vaelluksensa. 

Ruotsissa on muodostunut perinteeksi ko- 
koontua pyhäinpäivänä Pyhän Mikaelin kirk- 
koon Örebrohon vainajien muistojuhlaa viet- 
tämään. 

20 vuotta sitten, vuonna 1966, täällä paljas- 
tettiin ISK:n toimesta taiteilijamme Juho Su- 
nin kädestä lähtenyt muistomerkki vainajil- 
lemme. Teos symbolisoi valon voittoa pimey- 
destä. Se puhuu meille vakavaa kieltä, sillä 
olemmehan yhdessä pystyttäneet sen vaina- 
jillemme, joiden leposijat monesti ovat kau- 
kana. Heidän haudoilleen ei ehkä kukaan ole 
koskaan laskenut kukkasia tai sytyttänyt kynt- 



tilöitä. Kuitenkin meillä on esi-isiemme perin- 
tönä usko Jumalaan, jonka sallimuksesta 
olemme joutuneet pois kotiseudultamme ja 
päätyneet tänne Ruotsiin. 

Vuotuinen juhlamme alkoi perjantai-iltana 
seuroilla, joihin oli kokoontunut harrasta vä- 
keä kuulemaan pastori Oskari Björklundin sa- 
nanjulistusta sekä veisaamaan yhdessä. Var- 
sinaisten seurojen päätyttyä jäi paikalle vielä 
joukko väkeä pohtimaan yhdessä elämän ky- 
symyksiä. 

Lauantaina oli koolla arviolta 150 henkeä eri 
puolilta Ruotsia kunnioittamassa vainajiem- 
me muistoa. Lauluryhmä oli Gävlestä saak- 
ka ja suomenkielinen kirkkokuoro Radasta. 
Ehtoollisjumalanpalveluksessa saarnasi pas- 
tori Björklund, epistolan ja evankeliumin lu- 




Rddan kirkkokuoron jäseniä ja muita juhlavieraita Pyhän Mikaelin kirkon edustalla. 

kijoina toimivat A. Halttunen ja Mirja Kivi- 
mäki. Runsas kolehti tuli heimomme hengel- 
lisen työn tukemiseksi. 

Jumalanpalveluksen päätyttyä siirryimme 
kulkueessa vainajiemme muistomerkille. Se 
on nyt siirretty kirkkopuistosta uuden Pyhän 
Mikaelin kirkon sisäänkäyntiä vastapäätä. 
Muistomerkkiä valaisivat kauniisti monet le- 
pattavat tulet (marssalit) kun sille laskivat In- 
kerin väreillä somistetun ISK:n seppeleen A. 
Björn, A. Halttunen ja T. Jääskeläinen sekä 
Gävlen kerhon kukkalaitteen L. Matikainen 
avustajineen. 

Tällä muistomerkillä meillä on aina syytä 
tällaisessa tilaisuudessa hiljentyä hetkeksi ja 
osoittaa poisnukkuneellemme syvää kiitolli- 
suutta siitä, mitä he ovat elämällään ja esimer- 
killään tehneet hyväksemme. 

Aappo Björn puhui lyhyesti suomeksi ja 
ruotsiksi ja muistutti mieliimme muistomer- 
kin syntyvaiheet 20 vuotta sitten. Gävlen lau- 



luryhmä lauloi kauniisti ja lopuksi veisasim- 
me virren 170 »Jumala ompi linnamme». 

Muistomerkiltä siirryimme nauttimaan pöy- 
dän antimista. Ruokien ja lämpimän kahviku- 
pin ääressä puheensorina täytti pian huoneen. 
N. Rokka joutui oikein ääntään korottamaan 
saadakseen arpajaisten voittonumerot kuulu- 
ville. 

Lopuksi oli vielä ohjelmassa runonlausun- 
taa ja Toivo Folkestenin ruotsin kielinen esi- 
telmä »50 vuotismuisto kirkon kohtalosta In- 
kerissä». Siinä hän esitteli valokuvamateriaa- 
lia apunaan entisiä Inkerin kirkon viimeisiä 
työntekijöitä. Aiheesta tullaan julkaisemaan 
myös kirja, jonka saamme nähdä ehkä jo ensi 
kesäjuhlilla. 

Tuntekaamme kunniavelka niitä kohtaan, 
jotka uhrasivat kaikkensa niinä raskaina ai- 
koina. He eivät halveksineet omaa äidinkiel- 
tään eivätkä kieltäneet uskoaan Jumalaan, 
vaan julistivat sitä rohkeasti. 

t.j. 

Boräs 



Yrjö Hämeen-Anttila 
85 vuotta 



Maisteri Yrjö Hämeen-Anttila täytti 85 vuot- 
ta ensimmäinen päivä syyskuuta 1986. Näis- 
sä merkeissä vietettiin Seukkoseuran torstai- 
ta juhlavasti 18:na päivänä. 

Kirkas auringon paiste, kahvin ja leivonnais- 
ten tuoksu sekä kauniit kukat muodostivat 
mieliinpainuvat puitteet juhlivalle Yrjölle. 
Vaatimattomana ja hienotunteisena ihmisenä 
tunnettu päivänsankari ei juuri omia saavu- 
tuksiaan kuulutellut. 

Silti hänen elämäntyönsä on mittava. Kir- 
jallinen työ ja vastuulliset yhteiskunnalliset 
tehtävät ovat olleet merkittävä osa hänen elä- 
määnsä. Tästä hän ansaitsee tunnustuksen ja 
kiitoksen. 

Seukkojen ja Helsingin paikallisosaston puo- 
lesta Yrjö Hämeen-Anttilalle ojennettiin on- 
nittelukukkakimppu. Onnea, hyvää terveyt- 
tä Sinulle Yrjö! 

Aili Jukarainen 

Toimitussihteeriltä 



VASTAUKSIA 



Kiitän lukijoita saamastani palautteesta. On 
pelkästään hyvä, jos Viestin kirjoitukset herät- 
tävät keskustelua. Keskustelu on taito, jota 
kannattaa harjoitella. 

Ensimmäinen kommentti saapui puhelin- 
lankaa pitkin ja liittyi Kekkos-kirjoitukseeni. 
Soittaja esitteli itsensä niin kuin asiallista on- 
kin, mutta sitä en täysin ymmärrä vieläkään, 
miksi hän oli pahoittanut mielensä. Hän esitti 
kolme väitettä: 

( 1 ) Viestin pääkirjoituksen mukaan AKS: aan 
jäivät vain äärikonservatiivit (»vanhoilliset»). 

(2) Viestin mukaan Kekkonen lakkautti 
IKL:n, mikä ei pidä paikkaansa. 

(3) Viestin mukaan Kekkonen oli ministeri- 
nä 30-luvulla. 

Ensimmäiseen vastaan todenneeni vain his- 
toriallisen tosiasian, että Kekkonen erosi 
AKS:sta sen oikeistolaisuuden takia. Tähän ei 
sisälly väitettä oikeistolaisuuden konservatii- 
visuudesta tai ei-konservatiivisuudesta. 

En myöskään ole väittänyt Kekkosen lak- 
kauttaneen IKL:ää enkä toimineen ministeri- 
nä 30-luvulla (vaikka hän kyllä toimi!). Tämän 
voi jokainen lukutaitoinen tarkistaa lokakuun 
Viestistä. Kirjoituksen tarkoitus ei ollut ottaa 
kantaa Kekkosen hyvyyden tai pahuuden 
puolesta, ainoastaan sen puolesta, että hän oli 
poikkeuksellisen merkittävä valtiomies. Pää- 
kirjoituksen laatija ei myöskään esitä omia 
mielipiteitään, vaan lehden. 

Sen sijaan »Toimitussihteeriltä» palstalla esi- 
tän omia henkilökohtaisia mielipiteitäni. Mar- 
raskuun kirjoituksesta »Maailmanloppu» on 
tullut seuraava tervehdys postikortilla: »Ei 
meitä inkeriläisiä erikoisemmin kiinnosta yk- 
sityishenkilön kalj ottelut etelän matkoilla.» 

No ei sen jutun idea nyt ihan kaljottelussa 
ollut, pikemminkin päin vastoin. Sen tarkoi- 
tus oli kuvata modernin länsimaisen ihmisen 



elämänmuodon tyhjyyttä ja epätoivoa. Me 
halveksimme »pimeää keskiaikaa» ja »kehitys- 
maita», koska tieteemme ja teknologiamme te- 
kee meistä niin erinomaisen sivistyneitä ja ke- 
hittyneitä. Mutta samaan aikaan me olemme 
kadottaneet tiedon siitä, miten pitäisi elää. Me 
kyllä tiedämme kaikenlaisia asioita, mutta em- 
me tiedä, mikä on oikein ja mikä väärin. Elä- 
mä latistuu pinnalliseksi roolileikiksi ja »me- 
nestymisen» tavoitteluksi mitä ikinä se sitten 
onkaan. Tämä noin jokseenkin kärjistäen sa- 
nottuna. 

En tietenkään väitä, että kirjoitukseni olisi 
ollut hyvä ja selkeä. Ajatukseni ehkä oli hy- 
vä, mutta lopputulos huono. Mitä tulee yksi- 
tyishenkilöiden edesottamuksiin, niin hyvä- 
nen aika niitähän Viesti on täynnään. Toiset 
muistelevat Inkeriä ja elämää siellä, mutta 
minä en ole siellä koskaan ollut. En minä voi 
sitä muistella. Minun maailmani on toinen. 
Silti jotkut pitävät minua inkeriläisenä. Minun 
kaltaisteni määrä lisääntyy jatkuvasti. 

En tietenkään kirjoita omista kokemuksis- 
tani siksi, että ne ovat minun kokemuksiani, 
vaan siksi että ne mahdollisesti voisivat olla 
jonkun muunkin kokemuksia. Jokaisessa yk- 
sityisen ihmisen kokemuksessa näyttäytyy 
aina samalla jotakin yleispätevää ihmisenä 
olemisen tosiasiasta. Toisaalta ei ole olemas- 
sa mitään muuta kuin »yksityishenkilöitä», 
mutta toisaalta he ovat yhteydessä keskenään, 
sanoisin saman kohtalon alaisia. Siksi sillä, mi- 
tä yksi ihminen kokee on aina merkitystä 
myös muille. Kirjoittelijat niin kuin minä (pu- 
humattakaan kirjailijoista) levittävät omat ko- 
kemuksensa kirjoitukseksi paperille ja siten 
yhteisön yhteiseksi omaisuudeksi. Ei pidä 
luulla, että se olisi helppoa ja tuottaisi nautin- 
toa. Tuskaa se tuottaa, oman sielunsa näytte- 
leminen. 

Ajankohtaisia ilmoituksia 



TURUN PAIKALLISOSASTO 

Kuluvana vuonna pidetään Karjalaisten talossa Itäpellontie 22 seuraavat tilaisuudet: 

Joulujuhla 26. 12. klo 14 
Vuosikokous 1. 3. -87 klo 14 

Tervetuloa! 

Johtokunta 



SEUKKOSEURA 

kokoontuu kevätkaudella 1987 torstaisin klo 13.00 Inkerikodissa seuraavasti: 

[Joulukuussa 11. pv. Pikkujoulu. Tervetuloa!] 

Tammikuu 15. pv. 

Helmikuu 12. ja 26. pv. 

Maaliskuu 12. ja 26. pv. 

Huhtikuu 9. pv. 

Toukokuu 7. pv. 



LAHDEN SEUDUN INKERIKERHO 

Kokoukset joka kuukauden toisena maanantaina klo 18.30. Joulukuussa Rämöillä 
Immilässä. Soittele ja kysele, siht. Raija Kari p. 531 342 (koti) tai 238 47 (työ), tai 
Marja Rämö p. 632 519. 



Mutta hyvä kirjoitus ei synny teeskentele- 
mällä. Ei se aina synny rehellisyydestäkään, 
kuten olemme huomanneet. Ja ennen kaik- 
kea: silloin kun näyttää, ettei lehti kerta kaik- 
kiaan tule millään täyteen, on pakko kirjoit- 
taa. Ei siinä silloin voi pohtia, että kehtaan- 
kohan minä nyt. Kaikenlainen palaute on kyl- 
lä tervetullutta, mutta jotenkin tasaväkisem- 



pää olisi, jos sen antajat esiintyisivät omalla 
nimellään niin kuin minäkin. On aina help- 
poa olla »muutama inkeriläinen» ja paljon vai- 
keampaa oma itsensä. 

Toisaalta »muutama inkeriläinen» olivat kyl- 
lä löytäneet sattuvan postikortin. Siinä luki 
»Sanat jäävät arvottomiksi, jos ne putoavat 
tyhjään (Hilja Aaltonen).» 

Levitä Inkeri-tietoutta, tilaa asiamiehiltämme 
Inkeri-aiheista kirjallisuutta 



Saatavana Suomesta sekä Ruotsista 

Saini Laurikkala 

Rovasti S. J. Laurikkalan 

elämäkerta 30 mk (45 kr) 

Aapo Iho 

Hietajyvä, valitut runot 20 mk (30 kr) 

Helli Suominen 
Mooses Putron elämäkerta 15 mk (25 kr) 

Äänilevyjä 

Inkerikuoro 

Nouse Inkeri ym. 15 mk (25 kr) 

Lauri Santtu 

Murrejuttuja 15 mk (25 kr) 

Gävlen kuoro 30 mk (35 kr) 

Inkerin pöytälippuja 25 mk (40 kr) 

Inkerin postimerkkejä sarja 50 mk (75 kr) 

Adresseja 20 mk (30 kr) 

Rintaneula Inkerin vaakuna 10 mk (10 kr) 

Tarra Inkerin lippu 5 mk (5 kr) 

Inkerin kartta 70 mk (100 kr) 



Saatavana Suomesta 

Juhani Jääskeläinen 

Inkerin kirkon tuho 70 mk 

Aapo Metiäinen 

Inkerin Ev.Lut. kirkon 350 v. 

muistojulkaisu 40 mk 



Pertti Virtaranta 
Sananlaskuja ja arvoituksia 40 mk 

Katri Peräläinen, inkeriläinen 
kielenoppaani 15 mk 

Inkeriläisten Viestin irtonumeroita. 



Saatavana Ruotsista 
Isien Usko muistojulkaisu 
Kemppi 

Fenno-lngria lauluja 

Ristiltä ripille 
Aatami Kuortti 

Tapahtui Inkerissä 

Inkerin kirkon vaikeita vuosia 

Juhana Inkerinsuomalainen 

Aloitettava alusta 

Kaikkien hinta Ruotsissa 
Uno Hammarström 

lngermanländarna som flydde tili 

Sverige 
Viktor Pajunen 

Inger m ani and - en kort historik 
Birger Thuresson 

Lilja - flyktingflickan frän 

lngermanland 
Postikortti Haaparannan muistolaatta 
Postikortti Örebron muistokivi 
Kalevala och de finska folksänger- 
nas värld 
Det svunna lngermanland 



10 kr 

5 kr 
10 kr 



25 kr 



30 kr 


5 kr 


60 kr 


lkr 


lkr 


70 kr 


50 kr 



Vammala 1986 Vammalan Kirjapaino Oy 



